
Lui Jacques Cynober, care o plânge pe Berthe. Această carte este 
dedicată memoriei sale. 

Lui Nicolas Cynober (al cărui arbore cu perle nu produce suplimente 
alimentare), lui Mathieu Cynober (regele dispozitivului medical), lui 
Timothé Cynober (specialist în corossol!1), lui Noah Cynober (care nu are 
nevoie de suplimente alimentare pentru a fi frumos și inteligent), lui 
Françoise Cynober (regina albinelor), precum și lui Blandine și Alice, 
albinuţele.  Doctoriţei Sabrina Boutefnouchet, conferențiar în 
farmacognozie” la Facultatea de Farmacie Paris-Descartes, pentru că ne-a 
împărtășit pasiunea ei pentru plante și pentru toate cursurile pe care le 
realizăm împreună. Studenţilor din anul V la farmacie, secţia „Laborator 
de farmacie”, promoţia 2015 — 2016, care au participat la cursurile 
noastre (Facultatea de Farmacie, Universitatea Paris-Descartes), pentru 
feedbackul lor privind stagiile de laborator. 

Doamnei Solange Ngon, pentru ajutorul ei neobosit și desăvârșit în 
materie de secretariat. 


Introducere 


Folosirea suplimentelor alimentare este un fenomen de masă care se 
bazează pe tripticul nutriţie-sănătate-longevitate. În acest început de secol 
XXI, corpul a devenit ultimul nostru sanctuar și suntem gata să facem totul 
(sau aproape totul) ca să-l menţinem frumos, tânăr și sănătos. Pentru 
atingerea acestui obiectiv, alimentaţia joacă un rol primordial. Dar nu e 
întotdeauna simplu să mănânci sănătos și este ispititor să încerci să 
optimizezi efectele hranei asupra corpului graţie suplimentelor alimentare, 
aceste comprimate sau pilule magice și misterioase prin mijlocirea cărora 
sperăm să obţinem tonus, supleţe și sănătate. Trebuie să mai știm însă și 
când și cum să le alegem: dorindu-ne cu ardoare să facem totul pentru 
sănătate, putem obţine efecte inverse, nocive pentru organism. Obiectivul 
cărții noastre precedente” a fost acela de a analiza situaţia la zi în această 
chestiune, precizând interesul, limitele, ba chiar pericolele suplimentelor 
alimentare. Era o carte care explica diferenţa între ceea ce este autorizat și 
ceea ce nu este, care definea frontiera dintre un supliment alimentar și un 
medicament. Nu era vorba numai de stabilirea unei liste, fără doar și poate 
utilă, a produselor folositoare sau nu, ci și de sensibilizarea cititorului faţă 
de un demers activ care vizează deopotrivă sănătatea publică și pe cea 
personală. 

După apariţia acelei cărți am primit o mulțime de reacţii, uneori ostile, 
cel mai adesea foarte constructive, din partea colegilor, a industriașilor și a 
simplilor cititori. Le-am luat, desigur, în considerare la scrierea acestei a 
doua cărţi, care pornește de la același demers, dar este destul de diferită în 
privinţa formei și larg completată ca fond. Am ţinut cont de evoluţia 
reglementării și de felul în care publicul percepe chestiunea suplimentelor 
alimentare. 

Suplimentul alimentar este un concept modern cu o istorie veche de mai 
multe secole, ba chiar milenii. Cum se întâmplă adesea în științe și în 
medicină, totul a început prin observarea unei situații, în cazul de față prin 
punerea în evidenţă a binefacerilor anumitor alimente. 

Așa au stat lucrurile cu observaţiile navigatorilor de cursă lungă în 
chestiunea rolului vitaminei C, chiar dacă atunci ea nu era identificată ca 
atare. În timpul expedițiilor maritime, se întâmpla ca echipajul să nu pună 


piciorul pe uscat mai multe luni la rând. Scorbutul afecta în acele vremuri 
numeroși marinari (aducea mai multă moarte decât naufragiile și piraţii!). 
Se manifesta printr-o mare oboseală, o modificare a aspectului pielii și 
hemoragii. Dar, atunci când corăbiile purtau în încărcăturile lor citrice 
(lămâi, portocale sau grepfruturi) destinate hrănirii marinarilor, aceștia se 
simțeau mai bine și nu sufereau de scorbut. Peste câteva secole, cercetătorii 
au descoperit în aceste citrice molecula activă împotriva scorbutului: 
faimoasa vitamină C. 

Un alt exemplu: rahitismul şi vitamina D. În secolul al XIX-lea, mulţi 
copii de vârstă mică erau atinși de rahitism. Această boală se manifestă 
printr-o încetinire a creșterii și prin deformări osoase. Dar, atunci când 
consumau regulat anumite feluri de pește, precum codul din Atlantic, mai 
exact carnea și ficatul acestuia, copiii păreau protejaţi. Astfel s-a născut 
renumitul ulei de ficat de cod“, care, decenii de-a rândul, i-a făcut pe cei 
mici să se strâmbe, dar le-a asigurat o dezvoltare osoasă armonioasă. Mai 
târziu s-a descoperit și molecula responsabilă pentru această protecţie: 
vitamina D. 

Am putea evoca și alte exemple, de pildă carnea roșie (și fierul pe care-l 
conţine) care protejează de anemie, sau peștele (și iodul pe care-l conţine) 
care protejează de gușa tiroidiană și de „cretinism”, o formă de retard 
mintal frecventă în regiunile de mare altitudine din cauza depărtării de 
mare. În fine, trebuie menţionate acele părți din plante și extractele din ele 
folosite încă din Antichitatea timpurie, veritabilă farmacopee avant la lettre, 
chiar dacă anumite întrebuinţări ţin de folclor și acestora nu li s-a dovedit 
niciodată științific eficacitatea. 

Mai ales în secolul XX, progresele biochimiei conjugate cu cele ale 
fiziologiei au permis individualizarea moleculelor protectoare 
indispensabile sănătății. În funcție de natura lor, sunt numite minerale (de 
exemplu, fierul sau iodul) sau vitamine (de exemplu, vitaminele C și D). În 
etapa următoare a fost posibilă extragerea acestor minerale sau vitamine din 
alimentele care le conţineau în mari cantităţi, apoi concentrarea lor sub 
formă de comprimate. S-au putut realiza astfel primele suplimente 
alimentare. Ulterior, a devenit posibilă fabricarea de vitamine pe cale 
industrială, fără a mai fi necesară extragerea lor din alimente. 


Scorbutul, rahitismul, anemia, gușa tiroidiană etc. Anumite suplimente 
alimentare au făcut, prin urmare, și încă fac servicii inestimabile în 
prevenirea anumitor boli sau în corectarea deficitelor și carenţelor 
alimentare. 

În paralel și mai recent, s-a dezvoltat conceptul de supliment alimentar 
în alte domenii: căutarea stării de bine (frumuseţe, formă, tonus), întârzierea 
îmbătrânirii (medicina antiaging). „Nu vreau să am riduri, vreau să trăiesc 
mai bine, vreau să trăiesc mai mult și sunt gata să plătesc pentru asta”. Pică 
bine, neguţătorii de visuri nu ar rata niciodată o asemenea șansă. Făgăduiala 
unei sănătăți mai bune, a unei îmbătrâniri reușite și a unei vieți mai lungi 
graţie aporturilor nutriționale optimizate stârnește un entuziasm tot mai 
vădit pentru suplimentele alimentare. 

În sfârșit, conceptul s-a extins la prevenirea bolilor zise „de civilizaţie”, 
cum sunt cancerul, obezitatea, imunitatea scăzută, bolile cardiovasculare 
sau chiar maladia Alzheimer. Fiecare dintre aceste mari patologii 
corespunde unei problematici multifactoriale în care intervine nu doar un 
singur nutriment (ca vitamina C în scorbut), ci ansamblul alimentaţiei, 
precum și modul de viață global (activitate fizică, igienă de viaţă etc.). 
Devine, așadar, mult mai greu să dovedești pertinenţa diverselor suplimente 
alimentare. În consecinţă, se cuvine să privim cu circumspecţie eficacitatea 
administrării unui supliment alimentar destinat amplificării stării de bine, 
întârzierii îmbătrânirii sau chiar prevenirii bolilor zise „de civilizaţie”. Cu 
toate acestea, e vorba de o afacere de mari proporţii și în plină expansiune: 
în 2000, piaţa mondială a suplimentelor alimentare era estimată la 65 de 
miliarde de dolari. La sfârșitul lui 2015, devenise de 123 de miliarde de 
dolari. În Franţa, în 2000, era estimată la 0,6 miliarde de euro ca cifră de 
afaceri, dar ajunsese la 1, 54 miliarde de euro în 2015! 

Obiectivul acestei cărți este de a vă permite să distingeţi între 
suplimentele alimentare bune și cele mai puţin bune, periculoase chiar. O 
spunem răspicat: această carte nu este nici pentru, nici împotriva 
suplimentelor alimentare; ea se vrea „bazată pe dovezi”, adică pe datele 
publicate în literatura medicală și științifică. Intenţia noastră e ilustrată prin 
numeroase exemple de produse. Unele au fost alese dintre produsele-vedetă 
ale diferitelor rețele de distribuţie. Dar am privilegiat citarea produselor 
care au făcut obiectul unor studii asupra omului (ceea ce nu e tocmai 
frecvent). În fine, am folosit experienţa acumulată de studenții din anul V la 


farmacie de la Universitatea Paris-Descartes, care, în decursul practicii lor 
de laborator, au avut ocazia să discute cu pacienţii despre eficacitatea 
diferitelor tipuri de suplimente alimentare. 


PARTEA ÎNTÂI 
SUPLIMENTELE ALIMENTARE: 
MOD DE ÎNTREBUINŢARE 


I Suplimentul alimentar: când, de ce, cum să-l iei? 


„Tot ceea ce este excesiv e lipsit de importanţă”. 
— Talleyrand 


Suplimentele alimentare sunt la modă. Fie că ne referim la farmacii, la 
supermarketuri, la magazinele specializate sau la Internet, oferta e 
abundentă. Dar numărul suplimentelor alimentare inutile, ba chiar 
primejdioase, este mare. Din fericire, există și suplimente alimentare care 
au o influență benefică asupra sănătăţii, formei fizice, până și asupra 
frumuseţii. Totuși, nu pentru oricine, nici în orice împrejurare. Fiecare 
perioadă a vieţii și fiecare nivel de activitate fizică se caracterizează prin 
nevoi specifice, iar suplimentele alimentare pot ajuta la satisfacerea lor. 
Așadar, suplimentele se definesc în raport cu un anumit segment de 
populaţie. Unii au încercat să afirme că femeile reprezintă un segment 
aparte. O asemenea idee nu poate fi acceptată pentru simplul fapt că femeile 
formează majoritatea populaţiei. În schimb, femeile însărcinate sau cele 
aflate la perimenopauză” constituie segmente de populaţie cu nevoi 
nutriționale specifice. 

Pentru a putea vinde băuturi „energizante”, alții au considerat că 
pătimașii discotecilor reprezintă un segment anumit de populaţie. Încă o 
eroare! Sportivii, pe de altă parte, au nevoi specifice. 

De ce să iei un supliment alimentar? 

Cel mai bun motiv, cel care servește de altfel ca bază pentru 
reglementare, este acela de a compensa o insuficiență de aport care conduce 
la o carenţă reală sau presupusă. În Europa, studiile de consum arată că 
aporturile de vitamina C și D, de folaţi, calciu, magneziu, seleniu și iod sunt 


insuficiente pentru acoperirea nevoilor. În plus, aceste stări de carenţă se 
schimbă pe parcursul vieţii. De exemplu, cei care au peste 50 de ani sunt 
mult mai susceptibili de o insuficienţă de aport în vitaminele D și B12 și de 
folați. Modul de viaţă este un alt factor care trebuie luat în considerare: 
sportivii, fumătorii etc. Au nevoi nutriţionale specifice. 

Totuși, o anchetă realizată de Credoc$, publicată în 2010, arată că acest 
motiv nu este valabil decât pentru o mică parte a consumatorilor de 
suplimente alimentare. De fapt, contribuţia unui supliment nutriţional la 
aportul alimentar total poate fi considerabil: 18% din aportul de vitamina C 
la copil, 35% pentru vitamina D și 32% pentru vitamina El la adult. 

Să te menţii sănătos: acest motiv derivă din precedentul. Domeniile 
avute în vedere sunt tonusul, imunitatea, digestia, circulaţia venoasă, 
„confortul urinar”, menopauza. Poate fi vorba de prevenirea bolilor cu grad 
mai mare de invaliditate sau mai severe: bolile cardiovasculare, 
reumatismul, halucinaţiile, diabetul. 

Acest segment al pieţei este în plină expansiune în special pentru 
produsele care vizează imunitatea, tulburările oftalmologice, cele genito- 
urinare. 

Să nu îmbătrânești. Cum populaţia îmbătrânește, și acest segment este 
în plină expansiune. La cincizeci de ani, omul este în formă, are în general o 
stare de sănătate bună, e încă seducător și așa vrea să rămână. 

Să fii şi să te menţii frumos: să slăbești (sau să nu te îngrași), să ai o 
piele frumoasă, păr frumos etc. Este vorba în acest caz despre foarte 
prosperul sector comercial al nutricosmeticii. Această motivaţie este în 
scădere din cauza unei oferte abundente și a faptului că promisiunile sunt 
rareori ţinute, în special pentru produsele de slăbit. 

Să îţi reînsușești boala. Medicina a devenit foarte tehnică. Se acordă mai 
multă atenţie bolii decât bolnavului. Medicamentele sunt din ce în ce mai 
eficiente, dar au tot mai multe efecte secundare. De unde entuziasmul 
stârnit de medicina alternativă... care însă poate însemna mai puţine șanse 
pentru bolnav (vezi p. 124). 

Să procedezi ca toată lumea. Comunicarea din gură în gură influențează 
alegerea de a cumpăra suplimente alimentare pentru 25% dintre 
consumatori. 


În fine, și nu este o glumă, 1,2% dintre femeile care consumă 
suplimente alimentare nu știu de ce o fac (rezultate ale anchetei Credoc din 
2010). 

Astfel, în funcţie de obiectiv (a slăbi, a îmbătrâni frumos etc.), vârstă și 
particularităţile organismului dumneavoastră, vă veţi simți mai bine cu 
anumite suplimente alimentare, însă nu cu toate. Pentru starea de bine, 
pentru sănătatea dumneavoastră, va trebui deci să faceţi o selecție adaptată 
cazului propriu. Ceea ce urmează în această carte nu are alt scop decât acela 
de a vă permite să alegeți în cunoștință de cauză. 

Cine este consumatorul de suplimente alimentare? 

În Franţa, 20% dintre adulţi consumă suplimente alimentare. Conform 
unei anchete realizate de sindicatul fabricanţilor de suplimente alimentare 
(Synadiet), marea majoritate (68%) a consumatorilor de suplimente 
alimentare sunt femei care iau regulat sau foarte regulat un produs (78% 
dintre consumatori), iar regularitatea consumului crește odată cu vârsta 
(70% au peste 65 de ani). Dar și 11% dintre copii iau suplimente. De fapt, 
suplimentul alimentar este asimilat unei forme de medicament alternativ 
care vindecă sau, și mai bine, previne bolile. Este interesant de observat că 
acum câţiva ani principalii consumatori erau cei cu vârste cuprinse între 35 
și 50 de ani. 

Consumatorii aparțin cu precădere unei categorii socioprofesionale 
înalte și cei mai mari adepţi sunt recrutați din rândul celor divorţaţi. Trebuie 
oare să deducem de aici că a lua un supliment alimentar poate duce la 
divorț? Cei care consumă cel mai puţin sunt agricultorii și funcţionarii. În 
mod edificator, capsula gelatinoasă este forma cea mai apreciată de 
consumatori. 

În Statele Unite, o serie de anchete realizate la nivel naţional de către 
organismele oficiale de sănătate (NHANES) între 2000 și 2010 arăta că 106 
milioane de americani (114 milioane astăzi, adică peste un adult din doi) 
consumă în fiecare zi suplimente sub formă de vitamine (în general mai 
multe) și de oligoelemente, în timp ce 24,2 milioane consumă alte 
suplimente alimentare (în ordinea frecvenţei: calciu, omega 3, extracte din 
plante). La fel ca în Franţa, consumatorii sunt predominant femei, iar 
consumul crește odată cu mediul socioprofesional și cu vârsta (71% dintre 
cei de peste 70 de ani iau suplimente!), iar cei mai în vârstă consumă mai 


frecvent produse pe bază de plante. În general, e vorba de indivizi mai 
activi decât media. 

O altă anchetă, publicată în 2007 și realizată pe un eșantion de 278 
persoane, arată că cei care consumă în mod regulat suplimente alimentare 
au un comportament realmente adictiv: mai mult de 50% dintre 
consumatorii obișnuiți de suplimente alimentare înghit (în acest stadiu, nu 
există un alt cuvânt) amestecuri de multivitamine, vitamina C, carotenoizi, 
vitamina E, calciu, vitamina D, acizi grași omega 3, flavonoide, lecitină, 
alfalfa, coenzima Q10 cu resveratrol, glucozamină și anumite plante. 
Femeile consumă fără nicio problemă și acid gama-linolenic, probiotice, 
zinc, usturoi și proteine de soia. În medie, conform acestui studiu, 
consumatorii luau 17 nutrimente diferite în fiecare zi. Aţi citit bine: 17 
nutrimente în fiecare zi! 

În Marea Britanie, o anchetă arată că 40% dintre adulţi (între 19 şi 64 de 
ani) consumă suplimente alimentare. Produsele cele mai populare sunt 
amestecurile de multivitamine. 

Faptul că ţările anglo-saxone sunt cele mai mari consumatoare de 
suplimente alimentare poate fi explicat prin convingerea populațiilor lor că 
există un continuum între aliment și medicament, în vreme ce latinii le opun 
pe cele două unul altuia. 

Conform unei anchete, iată un „top 4” al motivaţiilor de cumpărare: 

— Oboseala și lipsa de vitalitate (26%); 

— Menţinerea unei stări bune de sănătate (21%); 
— Carenţele alimentare (15%); 

— Stresul (14%). 

În Statele Unite, o anchetă de amploare, publicată în 2013 și realizată pe 
un eșantion de 12.000 de adulţi, arată că motivaţia principală (45% dintre 
cei sondaţi) este aceea de a menţine sau de a îmbunătăţi starea generală de 
sănătate. La persoanele în vârstă, motivațiile sunt și mai bine definite: 
produsele cu presupus scop cardiovascular, osteoarticular, ocular sunt cele 
mai folosite. 

De remarcat că, global vorbind, în această anchetă motivaţia 
supleţe/frumuseţe este scăzută. 

În Franţa, în 2014, produsele cele mai consumate aparțin segmentelor: 
tonic, stres și sedativ, tranzit intestinal, slăbire. Ca și în Statele Unite, 
principala motivaţie este menţinerea sănătăţii, dar și combaterea oboselii. 


Interesant este că factorul motivaţie variază în funcţie de circuitul de 
distribuţie. Într-adevăr, conform unei anchete realizate în rândul 
farmaciștilor englezi și americani, principalele motive pentru a cumpăra un 
supliment alimentar de la farmacie sunt (în ordine): anemia, regimul, 
alcoolismul, sarcina, oboseala, artroza, sportul, nevoile infantile, răceala, 
nervozitatea. Aceeași constatare se face în Franţa: suplimentele alimentare 
destinate luptei împotriva tulburărilor de somn sunt cumpărate mai ales de 
la farmacie, în vreme ce produsele de slăbit sunt cumpărate în principal de 
la parafarmacie”. 

La fel de interesant, o anchetă din Anglia adaugă alte motivații: 

— Lipsa de încredere cu privire la conţinutul real de vitamine și 
minerale al alimentelor în urma tratamentelor, transportului și 
conservării lor (de la pomul fructifer la negustorul de trufandale, de 
exemplu); 

— Lipsa de entuziasm pentru consumarea anumitor alimente 
recunoscute totuși a fi bogate în nutrimentul cutare sau cutare (de 
exemplu, ficatul de vițel bogat în vitamina A sau peștele bogat în omega 
3); 

— Tentaţia de a se trata în așteptarea unei internări în spital (legat de 
listele de așteptare interminabile din spitalele britanice). 

În fine, în rândul franțuzoaicelor însărcinate, suplimentele alimentare 
sunt percepute ca mai ieftine decât medicamentele compensate de 
asigurările de sănătate. 

Consumul sau non-consumul de suplimente alimentare într-o anumită 
țară nu are legătură cu o poziţie anume a corpului medical, după cum 
precizează rezultatele studiului Ocha. Despre asta, Jean-Paul Laplace scria: 
„Numărul alimentelor care revendică un beneficiu nutrițional sau de 
sănătate crește ca răspuns la așteptările consumatorilor. Această piaţă face 
obiectul unor mize industriale și comerciale puternice”. Oare interesele 
unora generează producţia celorlalți? Este povestea „oului sau a găinii”: 
primul ou a dat naștere primei găini, sau invers? în cazul de față, probabil 
că oferta contribuie la generarea cererii, întrucât produsele în cauză îi fac să 
viseze pe consumatori. 

Așa cum vom vedea mai departe, principala sursă de informare (și de 
incitare la consum) vine din mass-media, din partea familiei și a prietenilor, 


și în mică măsură din partea profesioniștilor din sănătate, chiar dacă medicii 
și farmaciștii sunt la ora actuală tot mai solicitați de către pacienţi să dea 
răspunsuri. 

„Consumatorul mediu avizat” este o noţiune de drept utilizată ca 
fundament pentru numeroase decizii din justiție. Noţiunea aceasta pare total 
nebuloasă. Cine este „mediu avizat”? Dumneavoastră? Noi? Vecinul de 
alături? Lectura cărții noastre vă va face în mod cert „mediu avizaţi”. 
Trebuie oare să distribuim chestionare pe scară mare pentru a putea apoi să 
atribuim eticheta „consumator mediu avizat” sau „foarte avizat”, ba chiar 
„extrem de avizat”? 

Problema este arzătoare, întrucât există diferențe în funcţie de sex 
(femeile manifestă mult mai mult interes decât bărbaţii pentru informațiile 
nutriționale), de vârstă (persoana în vârstă se informează mai puţin, dar 
situația este în curs de schimbare) și de ţară (locuitorii din nordul Europei 
sunt mult mai informaţi decât cei din sud). 

În practică, marile grupuri agroalimentare au ales să-și adapteze 
comunicarea pentru ca informaţia să fie accesibilă celor mai puţin „avizaţi” 
dintre consumatorii lor. Această strategie are avantajul că îi absolvă de orice 
culpă faţă de obligaţia de a nu transmite o informaţie susceptibilă de a fi 
ambiguă sau înșelătoare (a se citi referitor la acest aspect paragraful despre 
legislația europeană, p. 64). Nu este mai puţin adevărat că, pentru a face 
față riscului de abuz de încredere legat de credulitatea consumatorului, 
Ministerul Comerţului american a pus în funcţiune un sistem de linii 
telefonice gratuite care permit consumatorului să se informeze sau să 
depună plângere douăzeci și patru de ore din douăzeci și patru. 

În Franţa, consumatorul se poate duce pe site-ul Internet al Anses 
(Agenţia naţională de siguranţă sanitară a alimentaţiei, mediului și muncii), 
care inventariază opiniile comitetelor de experți știinţifici referitor la 
numeroase produse, printre care și suplimentele alimentare. 

Cum să folosești corect suplimentele alimentare înainte de a aborda 
chestiunea suplimentelor alimentare, să amintim că o alimentaţie variată și 
echilibrată rămâne primordială pentru sănătate, formă fizică, tonus și 
echilibru ponderal. Nu transformați suplimentele alimentare în copacul din 
cauza căruia nu se vede pădurea: pe de o parte, când mănânci bine nu ai 
nevoie, în majoritatea cazurilor, de suplimente alimentare; pe de altă parte, 
niciun supliment alimentar sau cocktail de suplimente alimentare nu poate 


înlocui o alimentaţie echilibrată. Suplimentele prezintă totuși interes, aşa că 
să învăţăm să le folosim în cunoștință de cauză. 
Distingem patru familii de suplimente alimentare: 

— Nutrimentele esenţiale, adică cele pe care organismul uman nu 
știe să le sintetizeze, dar care sunt indispensabile supravieţuirii; trebuie 
deci să fie neapărat introduse prin alimentaţie... sau prin suplimente 
alimentare; 

— Nutrimentele neesenţiale: ca toate nutrimentele, sunt derivate din 
alimente și au o acţiune în corpul nostru. Sunt considerate „neesenţiale” 
întrucât fie organismul știe să le fabrice, fie nu sunt indispensabile vieţii; 

— Extractele din plante sau din produse naturale. Foarte adesea, 
utilizarea lor este ancestrală, bazându-se pe o experiență milenară. 
Conţin unul sau mai multe elemente active, nu neapărat identificate. 
Pornind de la anumite produse naturale, cercetarea științifică a izolat 
diverse molecule aflate la originea a numeroase medicamente (aspirină, 
taxotere, digitalină...). În funcţie de produse și de doze, componentele 
lor pot avea un efect benefic asupra organismului, un efect nociv sau 
niciun efect; 

— Cele care nu aparţin nici uneia dintre categoriile precedente, de 
exemplu DHEA sau melatonina. 

Tabelele care urmează clasează principalele suplimente alimentare în 
aceste patru familii. 
Tabelul I. Exemple de suplimente alimentare 
pe bază de nutrimente esenţiale 


Acid gama- Vitamina 
linolenic Calciu Folaţi (vitamina| B12 
Betacaroten Vitamina C 
Crom Magneziu Vitamina D 
Omega 3 Vitamina E 
Seleniu Zinc 


Triptofan 
Vitamina A 
Vitamina Be 


Tabelul II. Exemple de suplimente alimentare 
pe bază de nutrimente neesenţiale 


Arginină Cisteină Inozitol 


Carnitină Glucozaminăl Fosfatidilserină 


Carotenoizi Glutamină S- 


adenosilmetionină 
CIA Taurină 
Coenzima 
Q10 
Creatină 


Notă: unele dintre moleculele înșiruite în tabelul de mai sus nu sunt autorizate în mod oficial în 
Franţa. 


Tabelul III. Exemple de suplimente alimentare pe bază de 


extracte din plante sau de produse naturale 
Usturoi Fitoestrogeni Licopen 


Alge Fitosteroli Limba- 
mielului 


Argan Fucus Merișoare 
Cafeină Garcinia Cambodgia Papaia 
Catechine Ghimbir Polifenoli 
Ceai verde Ginkgo biloba Prebiotice 
Chitosan Ginseng Probiotice 
Citrulină Guarana Resveratrol 


Colină Izoflavone Spirulină 


Lăptișor de matcă și Viţă-de-vie 
Curcumină| produse ale Stupului roșie 


Dovleac 


Suplimentele alimentare pe bază de nutrimente esenţiale (tabelul I) vă 
vor fi utile dacă aveţi o carență sau un deficit alimentar, mai ales dacă 
alimentaţia dumneavoastră este redusă sau monotonă. Va trebui să alegeţi 
suplimentul alimentar care corespunde nevoii dumneavoastră precise, ca de 
exemplu: 

— Calciu în caz de lipsă de produse lactate; 

— Fier în caz de lipsă de carne sau de pește; 

— Polivitamine (și polifenoli, tabelul III) în caz de consum redus de 
fructe și de legume; 

— Omega 3 în cazul unui consum redus de pește, de nuci, de ulei de 
rapiţă, de nuci sau de soia. 


Principalele situaţii cu risc de carenţă alimentară 
Boli digestive 


Alcoolism 

Anumite deficienţe genetice 

Vârstă mai mare de 70 de ani (mai ales pentru cei care locuiesc la azil) 
Pierdere de apetit legată de anumite boli grave 

Anorexie mentală 

Cură de slăbire 


Excludere de anumite familii de alimente din motive de: 
— Gust; 
— Credinţă religioasă; 
— Probleme digestive; 
— Adoptare de anumite regimuri (macrobiotic, vegetarian etc.); 
— Probleme financiare 


Oricare ar fi suplimentul sau suplimentele alimentare pe care veţi fi ales 
să le luaţi, următoarele recomandări vă vor ajuta să faceţi alegerea cea mai 
potrivită: 

Evitaţi să cumulaţi suplimente alimentare care au aceeași funcţie; de 
exemplu, nu e nevoie să luaţi trei suplimente alimentare diferite care se 
presupune că vă oferă, fiecare, tonus pentru întreaga zi. 

Evitaţi suplimentele alimentare supradozate, cumpărate din Statele 
Unite sau de pe Internet, care sunt adesea prea concentrate, de unde riscul 


de toxicitate. 

Cereţi în prealabil părerea medicului și/sau a farmacistului dumneavoastră. 

Evitaţi cumpărăturile pe Internet, în special dacă produsele sunt fabricate în afara Uniunii 
Europene. Refuzaţi suplimentele alimentare ale căror prospecte nu sunt în limba ţării 
dumneavoastră. 

Țineţi-vă sub observaţie! După ce aţi luat un supliment alimentar timp de una până la două 
săptămâni, vă simțiți mai bine? Sau, dimpotrivă, mai rău? 

Dacă nu aveţi o indicație medicală precisă, întrerupeţi suplimentul alimentar cel puţin o treime 
din timp: de exemplu, zece zile pe lună sau o lună din trei. Este bine ca trupul dumneavoastră să-și 
păstreze obiceiul de a funcționa fără supliment alimentar. 

Aflaţi compoziţia suplimentului sau suplimentelor alimentare pe care aţi ales să îl (le) luaţi, apoi 
citiți în această carte rubricile care privesc ingredientele pretins active. 


Boala Alzheimer și alte forme de declin cognitiv 


Cum populaţia trăiește din ce în ce mai mult, se dezvoltă noi boli, în 
special așa-numitele forme de tulburare cognitivă, printre cele mai grave 
numărându-se formele de demenţă senilă (maladia Alzheimer, de exemplu). 
În 2005, existau în lume 24 de milioane de oameni în vârstă care sufereau 
de demență, iar acest număr se dublează o dată la douăzeci de ani. Şi, 
desigur, va trebui să avem grijă de milioanele de persoane în cauză, de unde 
planul Alzheimer al guvernului francez. 


Nu există tratament curativ din simplul motiv că mecanismele acestor 
boli sunt aproape necunoscute. Ştim totuși că sunt favorizate de stresul 
oxidant; există aici o largă cale de acces pentru suplimentele alimentare, în 
special pentru vitamine, minerale, antioxidanți, precum și acizi grași. 

Unele dintre aceste formule antioxidante au rezultate încurajatoare în 
experimentele pe animale sau pe om pentru o perioadă de câteva săptămâni, 
dar nu și-au dovedit științific eficacitatea împotriva bolii Alzheimer pe 
termen lung. O echipă scoțiană a examinat toate studiile clinice realizate pe 
această temă. Pornind de la 4229 de articole științifice, au selecționat 22 de 
experimente clinice (referindu-se la un total de 3442 de bolnavi) vizând 
bolnavi de peste 65 de ani. Per ansamblu, aceste studii nu sunt de bună 
calitate (număr scăzut de pacienţi studiaţi, o durată prea redusă de 
tratament, metodologie mediocră). Metaanaliza realizată de acești 
cercetători arată că vitaminele din grupa B (B1, B6, B9 sau folaţii, B12, 
singure sau asociate) nu au, până la urmă, niciun efect asupra declinului 
cognitiv (evaluat prin evoluţia unui test unanim recunoscut, Mini-Mental 
State sau testul lui Folstein). Cât despre vitaminele antioxidante (C, E și 
betacaroten), acestea au un oarecare efect benefic, dar la un nivel 
nesemnificativ din punct de vedere statistic. 

Este foarte probabil ca, odată răul făcut, intervenţia să fie mult prea 
tardivă. În schimb, este posibil ca aceste vitamine să aibă o anumită 
importanţă în prevenţie. E nevoie însă de studii care să dovedească acest 
lucru. 


Articulaţii dureroase 


„Reumatismele apar de obicei după 50 de ani și pot fi extrem de 
invalidante”. 

Suplimentele alimentare cu această indicație sunt printre cele mai 
vândute din Statele Unite, având două staruri: glucozamina și condroitina. 
Aceste molecule au o eficacitate probabilă în formele moderate de artroză 
(vezi p. 204). Produsele asociază adesea substanţe care vizează limitarea 
inflamaţiei (acizi graşi omega 3, curcumină...). 

Bineînţeles că artroza cu manifestările ei (dureri) este o boală, iar cine 
spune tratament spune medicament. În consecință, aceste produse nu ar 
trebui să fie suplimente alimentare (vezi p. 64). De altfel, există 
medicamente care conţin glucozamină sau condroitină. 


EXEMPLE DE PRODUSE 


Cartilamine 1500 e (E-Sciences). Conţine sulfat de glucozamină și vitamina C. Alegaţia care 
figurează pe cutie este „cartilaj în formă”, ceea ce nu înseamnă nimic, dar vă ajută să nu aveţi 
probleme cu DGCCRE (vezi p. 69). 

— Chondro Faste (Laboratoire 3C Pharma). Conţine condroitină și glucozamină, cărora li se 
asociază extract de harpagophytum (gheara diavolului), de boswelia și bromelaină. 

— GEA 2700 e (Sante Verte). Conţine condroitină și curcumină. 


Inimă și artere 


Criza cardiacă (infarctul de miocard) și accidentul vascular cerebral 
(AVE) se numără printre principalele cauze ale mortalităţii. Or, ele pot fi 
evitate. Mai întâi, printr-o bună igienă alimentară și de viaţă, apoi făcând cu 
regularitate exerciţii fizice. Unul dintre principalii vinovaţi este excesul de 
colesterol, mai ales al uneia dintre formele sale, LDL, numit „colesterol 


rău” Plecând de la aceste constatări, pot fi adoptate mai multe strategii: 
— Diminuarea absorbției intestinale de grăsimi și de colesterol: chitosan (vezi p. 160), schinduf 
(p. 244), fitosteroli (p. 187); 
— Diminuarea colesterolului din sânge: drojdie roșie de orez (vezi p. 173), izoflavone (p. 212); 
— Fluidizarea sângelui pentru a evita formarea unui cheag de sânge în circulaţie: flavonoide (p. 
190), usturoi (p. 254). 


Prevenţia poate fi nu doar primară (evitarea infarctului), ci și secundară 
(evitarea recidivei). 


Digestie 


Cine nu a avut niciodată probleme de digestie, cronice sau punctuale 
(dimineaţa care urmează serii dinainte)? Sunt propuși numeroși factori 
activi care acţionează asupra intestinului, ficatului sau pancreasului. 

Bromelaina (vezi p. 155), de exemplu, ameliorează digestia proteinelor 
(a mânca un antricot XXL la ora două dimineaţa nu este neapărat o idee 
bună!). 

Sucul din rădăcini de ridiche de lună și extractele de anghinare au un 
efect coleretic (de bună funcţionare a vezicii biliare). Pre și probioticele 
(vezi pp. 232 şi 233) facilitează digestia. 

EXEMPLE DE PRODUSE 


— Digestione (Naturactive). Conţine extract de fenicul, de rozmarin și de salvia sclarea. 

— Hepato calme (Sante verte Laboratoires). Conţine extract de fumăriță, de armurariu, de 
desmodium, de tei, de ceai verde și de rozmarin. 

— Calmosine Digestione (Laboratoires Laudavie). Conţine extract de fenicul, de tei și de flori 
de portocal. 


Copilărie 

Copilăria ţine de la naștere la pubertate. Se cade să spunem că nevoile 
nutritionale variază mult în funcţie de vârstă și trebuie acoperite de o 
nutriţie suficientă și echilibrată. În această situaţie, formula non nocere („să 
nu faci rău”) se aplică în mod expres. Acesta e motivul pentru care 
majoritatea suplimentelor alimentare sunt contraindicate copiilor. Există 
totuși produse „ţintite” (imunitate, hiperactivitate...); este însă nevoie de 
studii clinice solide asupra acestor produse pentru a le putea recomanda. 
Printre excepţii, putem cita vitamina D, a cărei suplimentare este 
recomandată de la naștere, dar cel mai adesea sub formă de medicamente. 
Anumite probiotice pot fi de folos (vezi p. 233). 


Sarcină 


Așa cum a subliniat Bernard Kitous de la Institutul de Studii Politice din 
Rennes, sarcina reprezintă o situaţie emblematică pentru consumul de 
suplimente alimentare, întrucât constituie o stare particulară între normal și 
patologic, între timpul alimentării acasă și acela, cel mai adesea foarte scurt, 
de la spital, între obiceiurile de consum obișnuit și asumarea 
responsabilităţii de către sistemul de sănătate. 

O anchetă realizată în 2000 la CHUS din Rennes în rândul a 100 de 
femei însărcinate arată că 40% dintre ele au consumat „suplimente 
alimentare de sarcină”. 

O alimentaţie variată și lipsită de restricţii asigură ansamblul de nevoi 
nutriționale ale femeii însărcinate și copilului pe care îl poartă. În afară de 
folați (vezi p. 197), este deci inutil să recurgi la suplimente alimentare; 
unele dintre ele sunt totuși folositoare când trebuie completate aporturile 
alimentare. Este vorba despre următoarele nutrimente: 

Omega 3. Este important pentru dezvoltarea creierului copilului 
(vezi p. 226). În cazul în care consumaţi o cantitate prea mică de peşte 
gras şi/sau de ulei de nucă ori de rapiță, un supliment alimentar se va 
dovedi benefic. 

Fierul. Hemoglobina scade la femeia însărcinată: este un fenomen 
normal, legat de creșterea volumului plasmei în cursul sarcinii, nimic 
îngrijorător deci. La anumite femei însărcinate, hemoglobina scade prea 
mult, ajungându-se la anemie. O suplimentare cu fier se dovedește în 


acest caz eficace; este în special cazul femeilor care consumă puţină 
carne sau pește sau al celor care poartă sterilet înainte de concepţie: 
acestea din urmă au o menstruaţie mai abundentă, și deci pierderi de fier 
mai mari; de aceea, se întâmplă adesea ca la începutul sarcinii să aibă 
rezerve de fier prea scăzute. 

Folaţii. Constituie principalul supliment alimentar al începutului de 
sarcină. Toate femeile care doresc să rămână însărcinate ar trebui să ia 
acest supliment de îndată ce întrerup contracepţia: folaţii sunt importanţi 
în timpul săptămânilor „preconcepţionale” ale ovulului și în decursul 
primelor săptămâni ale embrionului pentru a reduce riscul malformării 
tubului neural (viitoarea măduvă a spinării și viitoarea coloană 
vertebrală). 

Calciul și vitamina D. Sunt importante mai ales în a doua perioadă a 
sarcinii, în cursul fazei celei mai active a creșterii osoase. Totuși nu 
există un consens privind suplimentarea cu vitamina D, iar studiile 
recente subliniază că nu există nicio relație între statutul osos al 
copilului și faptul că mama lui a luat sau nu acest supliment în timpul 
sarcinii. 

Iodul. Nevoia de iod crește în timpul sarcinii. Femeile care consumă 
puţin pește au adesea carenţe și prezintă un risc de tulburări tiroidine 
pentru ele însele și pentru copil. Carenţele mari antrenează chiar un risc 
de retard mintal. Un supliment zilnic de iod de ordinul a 100 pg 
(micrograme) este cel mai adesea benefic. 

Dacă sunteţi însărcinată, iar din alimentaţia dumneavoastră lipsesc unul 


sau mai multe nutrimente, aveţi două posibilități privind suplimentele 
alimentare. Puteţi alege un supliment sau mai multe care să vă aducă doar 
nutrimentul sau nutrimentele care vă lipsesc; de exemplu, folaţi la începutul 
sarcinii, apoi vitamina D la sfârșitul sarcinii; este soluția cea mai logică. 
Dar puteţi alege să luaţi în fiecare zi un singur comprimat care să vă aducă 
ansamblul de nutrimente ce s-ar putea să vă lipsească în cursul sarcinii; mai 
puţin logică, această soluţie este uneori cea mai practică. Vorbiţi despre ea 
cu ginecologul dumneavoastră. 


EXEMPLE DE PRODUSE 


Oligobse grossesse (Laboratoires CDD). 
Bioptimume grossesse (Laboratoires Boiron). 
Ossopane (Laboratoires Robopharm). 

Elevite (Laboratoires Roche). 


Azince Grossesse (Laboratoires Arkopharma). 
Gyn&forme (Laboratoires Effik). 

Femibion grossessee (Merck). 

Gestarelle G3 grossessee (Laboratoires IPRAD Santé). 


Infecţii şi imunitate 


Răcelile, rinita, bronșita sunt ceva obișnuit la trecerea de la un sezon la 
altul. Cel mai adesea nu sunt grave, ci doar neplăcute. Pe lângă puzderia de 
medicamente disponibile, există nenumărate suplimente alimentare cu 
compoziţii foarte variate. 

EXEMPLE DE PRODUSE 


Capsules Nez-gorgee (Phytosun aroms). Conţine uleiuri esențiale de cimbrișor, rozmarin, 
eucalipt și lavandă. Contraindicat epilepticilor. 

Efirub (Laboratoire 3C Pharma). Conţine vitamina C și extract de echinacea, de eucalipt și de 
cimbrișor. Immunostim (BTG). Amestec de pre și probiotice. 


Senzaţia de „picioare grele”. 


Această senzaţie se manifestă mai ales când stăm mult în picioare și 
când vremea este foarte caldă. 

Produsele din această categorie se numesc venotonice. Caracteristica lor 
este că există sub formă de suplimente alimentare și de medicamente 
necompensate de asigurările de sănătate. Majoritatea elementelor active 
sunt extracte de plante precum creţușca, vița-de-vie roșie, ginkgo, pinul 
maritim, ghimpele etc. 

EXEMPLE DE PRODUSE 


— Veinofluxe (Arkopharma). Conţine extracte de tescovină de struguri, de crețușca și de 
ghimpe. 

— Lymphaveinee (3C Pharma). Conţine flavonoide de citrice (diosmină, hesperidină), rutină, 
seleniu și vitamina C. 

Jouvence jambes légèrese (Omega Pharma). Conţine extract de hamamelis și de viță-de-vie 
roșie. 


Memorie şi concentrare 


Aceste suplimente alimentare sunt preferate de studenţii rămași în urmă 
cu recapitularea înaintea examenelor! E vorba de flavonoide care se 
presupune că ar favoriza microcirculaţia cerebrală, extracte de bacopa (vezi 
p. 148), pentru achiziţia de informaţii noi, și tot felul de vitamine, în special 
vitamina B1 (vezi p. 261). Cafeina este un mare clasic: utilizarea ei are 
efect excitant și facilitează circulaţia (p. 149). 


EXEMPLU DE PRODUS 


Memobooste (Arkopharma). Conţine extract de ginkgo biloba și de bacopa, precum și 
vitaminele B6, B9 şi E. 


A slăbi, a slăbi, a slăbi 


Combinația dintre consecinţele nefaste (reale) ale obezității și efectul 
modei face ca vânătoarea de colăcei să fie la apogeu. Există numeroase cărți 
pe această temă, scrise inclusiv de unul din autorii acestui volum. Ne vom 
limita aici la domeniul nostru de interes. 

inta este aceea de a obține un abdomen plat, de a elimina celulita etc. 
În acest scop, negustorii de visuri atribuie pilulelor efecte multiple: 

Eliminarea excesului de apă. E.xtractele din anumite plante au 
această reputaţie: anghinarea, ortosifonul, frunzele de papaia. Este ceea 
ce afirmă distribuitorii acestor elemente active. Se copiază unii pe alţii, 
fără să fi verificat ceva. 

Arderea caloriilor. Sub acest termen se ascunde noţiunea de 
favorizare a arderii grăsimilor (adică utilizarea lor de către organism). 
De-a valma, găsim în aceste produse extracte de guarana sau de ceai, 
cafeină, efedrină, vitamina C, magneziu, zinc, vitamina B6, adesea cu 
mult peste limitele superioare tolerate pentru suplimentele alimentare. 
Să nu vă așteptați la miracole! Rare sunt cele, precum ceaiul verde (vezi 
p. 157), despre care s-a demonstrat ştiinţific că „ard caloriile”. Numai 
că, în comparaţie cu un placebo, creșterea consumului de energie este de 
ordinul a câteva procente, iar aceste suplimente alimentare nu au 
demonstrat de fapt că au pe termen lung vreo acţiune asupra pierderii în 
greutate. 

Inhibarea absorbției de grăsimi. Chitosanul revendică acest efect, 
dar fără dovezi concrete (vezi p. 160). Anumite capsule pe bază de fibre 
sunt oarecum eficace, antrenând în scaun o parte din grăsimile din 
alimentaţie. Nu este totuși nevoie să vă îndopaţi cu capsule pe bază de 
extract de cactus sau de fibre de ananas. Ar fi mai natural, mai sănătos și 
mai savuros să începeţi fiecare masă cu legume: crudităţi sau o supă ca 
antreu; ori, în absenţa antreului, să însoţiţi cu legume felul principal. Ar 
fi și mai ieftin, și mai eficace în privinţa greutăţii, pentru că veţi 
beneficia de efectul de „potolire a foamei” legat de volumul pe care-l 
ocupă aceste legume în stomac. 


Reducerea apetitului. Un supliment pe bază de fibre alimentare, 
psylliumul (vezi p. 240), și-a demonstrat eficacitatea în privinţa poftei 
de mâncare și a greutăţii, dar slăbirea nu depășește 1 — 2 kilograme în 
patru săptămâni în raport cu un placebo. Ar fi la fel sau chiar mai eficace 
să consumaţi legume la fiecare masă. A fost de asemenea evocat rolul 
anumitor minerale asupra controlului poftei de mâncare (crom, 
magneziu, zinc, nichel, cobalt). Nu riscaţi nimic luându-le, singure sau 
în asociere, dacă nu depășiți posologiile recomandate (indiferent de 
situație, nu depășiți cu suplimentele alimentare 50% până la 100% din 
ANR — aporturile nutriționale recomandate). Totuși, niciuna dintre 
combinaţii nu și-a demonstrat eficacitatea. 

Acţiunea simultană la diferite niveluri. Ceea ce trebuie neapărat să 
faceţi este să atacați răul din interior și din exterior. În acest scop, 
anumite site-uri sau anumite parafarmacii propun asocierea de capsule 
(cafeină, garcinia...) cu uleiuri esenţiale și cu un gel. Atenţie la 
buzunar! Nu există o formulă magică pentru a slăbi. Niciun supliment 
alimentar nu a făcut până acum dovada că ar topi grăsimile. Dacă totuși 
doriţi să fiţi ajutaţi, fie şi pe plan psihologic, de suplimentele alimentare, 
vă propunem câteva piste de reflecţie. Alegerea rămâne la latitudinea 
dumneavoastră, dar iată mai jos, în câteva puncte, esenţialul care trebuie 
reținut. 

Obezitatea este însoțită de o amplificare a fenomenelor de oxidare și 
a proceselor inflamatorii. De aici rezultă o creștere a nevoii de 
antioxidanți (vezi p. 141), în special de zinc, seleniu, vitamina E și 
vitamina C. Dacă aveţi un exces de greutate real, privilegiați alimentele 
bogate în aceşti antioxidanți și/sau amelioraţi aporturile graţie 
suplimentelor alimentare. Nu depășiți totuși ANR: citiţi cu atenţie 
etichetele (ele indică adesea AZR — aporturile zilnice recomandate; 
acestea sunt apropiate de ANR, dar nu ţin cont de vârstă). 

Excesul de greutate riscă să conducă la diabet, mai ales în cazul 
persoanelor care au grăsime abdominală (invers, grăsimea de pe șolduri, 
faimoasele „aripioare”, nu este periculoasă). Omega 3 reduce acest risc. 
Peștele gras și/sau suplimentele alimentare pe bază de omega 3 (vezi p. 
225) au deci în acest caz un potenţial folos. Pe de altă parte, prin 
ameliorarea dispoziţiei psihice, diversele omega 3 ar putea scădea 


frecvenţa pulsiunilor alimentare. În fine, mai multe studii arată că omega 
3 temperează creșterea adipocitelor (celulele care stochează grăsimile). 

Ciocolată, batoane cu ciocolată, biscuiţi cu ciocolată: anumite 
persoane se îngrașă pentru că nu rezistă atracției ciocolatei și, mai ales, 
nu reușesc să-și modereze consumul: tableta este îngurgitată în mai puţin 
de o oră. Anglo-saxonii vorbesc despre chocolate cravers. Deși nu este 
demonstrată ştiinţific, o ipoteză pornește de la faptul că ciocolata este 
bogată în magneziu: anumitor chocolate cravers le-ar lipsi magneziul și 
ar căuta ciocolata pentru tratarea acestui deficit! într-adevăr, anumiţi 
ciocolatomani susţin că se simt mai puţin atrași de slăbiciunea lor după 
câteva săptămâni de suplimente cu magneziu. Efect placebo sau efect 
real al magneziului? 

Să nu aveţi încredere în orice supliment alimentar sub pretextul că ar 
fi „natural”. Vedem în mod regulat la consultații pacienţi care au fost 
victimele „ierburilor chinezești” vândute pe Internet sau în cine știe ce 
prăvălie obscură. Nu au slăbit, dar rinichii lor au suferit de pe urma 
toxicității acestor plante: unii au trebuit să suporte un transplant renal, 
alții au murit. La fel, Afssaps? a avertizat în 2009 cu privire la Venom 
Hyperdrive 3.0 , un produs interzis în Franţa, dar disponibil pe Internet. 
Conţine sibutramină, un inhibitor al foamei cu prescriere strict medicală 
din cauza riscului apariţiei de efecte secundare grave la nivel 
cardiovascular. Mai recent, la mijlocul lui 2015, ANSM a interzis un 
produs, Irem Naturii solution minceure (societatea C Naturel), după ce a 
fost raportată o întreagă serie de efecte nedorite. De fapt, acest produs, 
vândut pe Internet şi prezentat drept supliment alimentar de origine 
vegetală, era denaturat (se spune „adulterat”), așa cum au arătat 
analizele, de un antidepresiv (fluoxetină, Prozace), un inhibitor al 
foamei din familia amfetaminelor (Sibutramine, Sibutrale, retras de pe 
piaţă) și un antiinflamator (diclofenac, Voltarenee). 

Nu recomandăm aici produse, întrucât acestea au o eficacitate în cel mai 
bun caz marginală și, cel mai adesea, nulă. 


Piele, păr şi unghii: 
frumuseţe prin nutricosmetică 


Celulele cutanate sunt constant eliminate și înlocuite. Sunt așadar 
caracterizate printr-o viteză de multiplicare rapidă (care crește și mai mult 
când este necesară cicatrizarea) și, în acest sens, au nevoie de numeroase 
nutrimente. Astfel s-a născut un concept de marketing bizar: „Să-ţi hrănești 
pielea din interior”, dar care are o bază fiziologică solidă. 

Este necesar să mâncaţi variat și echilibrat ca să aveţi pielea și părul 
frumoase și sănătoase. Vitaminele, omega 3 și antioxidanţii joacă un rol 
considerabil. Când apelaţi la utilizarea de suplimente alimentare, se 
vorbește de „nutricosmetică” Mai multe societăţi s-au specializat în acest 
sector comercial. Pionierul este Laboratoire Inneov, filială comună a Nestle 
(companie care aduce competenţa ei în nutriție) și L’Oréal (care vine cu 
știința ei în cosmetică). Inncov făcea multe studii clinice, dar a scăpat de 
această obligaţie din cauza unui rezultat financiar nesatisfăcător. Păcat! 

Pentru o piele frumoasă 
Carenţele (de vitaminele A, C sau din grupa B) se manifestă aproape 
toate printr-o alterare a pielii. Nu vă îndopațţi totuși cu poli vitamine: 
vitaminele nu ameliorează calitatea pielii decât dacă există o carență 
prealabilă reală (ceea ce se întâmplă rar). Invers, și un exces de vitamine 
duce la alterări ale pielii! Evitaţi suplimentele alimentare prea 

concentrate, folosiți-le mai degrabă pe cele care vă aduc maximum 50% 

până la 100% din ANR (în general 50%; restul vine din alimentaţie). 

Omega 3. Este vorba de acizi grași esenţiali pentru sănătate și pentru 
calitatea pielii. Dacă variaţi tipul de ulei (măsline, rapiță și nucă în 
special) și consumaţi pește cel puţin de două ori pe săptămână nu trebuie 
să mai luaţi suplimente alimentare. În caz contrar, suplimentele 
alimentare de omega 3 pot să vă ajute. 

Antioxidanţii. Procesele de oxidare alterează celulele pielii (vezi p. 

141). Utilizarea de substanţe antioxidante capătă deci sens. În afară de 

vitaminele C și E, polifenolii (vezi p. 176) și carotenoizii (vezi p. 155) ar 

putea avea un efect protector. Dar, ca în cazul vitaminelor, o alimentaţie 
variată este cel mai adesea suficientă, iar dozele excesive trebuie evitate. 

Există numeroase produse pe piaţă care combină diverse nutrimente. De 

exemplu, există o asociere între vitaminele E și C, licopen și, în plus, 

acizii grași omega 3 și omega 6 și extractul de sâmburi de coacăze negre 

(Laboratoires Inn6ov); două studii clinice au arătat în mod convingător 

că această asociere de elemente active este eficace împotriva uscăciunii 


cutanate hibernale. Pe de altă parte, Nutriţionist. Nuite (Laboratoires 

Garnier) este un „produs de îngrijire de noapte râgenerant” care conţine 

acizi grași omega 3 şi omega 6 (pentru a lupta împotriva deshidratării 

cutanate) și magneziu (prezentat ca „energizant celular”). (Numele 

mărcilor sunt recapitulate în tabelul de la p. 46). 

Împotriva îmbătrânirii cutanate 

Să fii frumos/frumoasă este o dorință pe care o avem la orice vârstă a 
vieţii. Să rămână frumoase este un obiectiv adesea prioritar al persoanelor 
care îmbătrânesc. „Pielea mea are pete, e flască, uscată, ridată”: 
consternare! Aceste alterări corespund conceptului destul de general al 
îmbătrânirii pielii, rezultat a doi factori: agresiunea repetată prin radiaţie 
UV (îmbătrânire foto-indusă) și deficitul hormonal care se instalează odată 
cu menopauza. 

Pielea este în mod special sensibilă la estrogeni. Astfel, după 
menopauză, principalele celule implicate în menţinerea, supleţea și calitatea 
structurii cutanate (cheratinocitele și fibroblastele) funcționează mai puţin 
bine, sintetizează molecule de structură (proteoglicani, colagen) în cantitate 
mai mică și sunt de calitate inferioară. De unde ideea consumului de 
estrogeni prezenţi în alimente, anume fitoestrogenii (vezi p. 182). 

Pe lângă asta, există foarte multe combinaţii. De exemplu, asocierea de 
licopen, vitamina C și izoflavonă de soia a făcut obiectul unor studii 
experimentale și clinice. Conţinutul în acid hialuronic, fermitatea și 
densitatea pielii se ameliorează după trei luni de tratament. Pe de altă parte, 
asocierea de acizi grași omega 3, vitaminele E și C, precum și licopen și-a 
demonstrat eficacitatea (două studii clinice pozitive) în tratarea pielii 
uscate. 

EXEMPLU DE PRODUS 


— Selenium — ACEEA (Richelet). Așa cum indică și numele său, conține seleniu și vitaminele 
A,Cși E. 


Pentru reducerea celulitei 


Pentru „pielea cu aspect de portocală” există produsul cu același nume 
[Peau d'Orange] de la Floressance. Conţine guarana (pentru destocarea și 
arderea grăsimilor), ananas (care „dezinfiltrează țesuturile adipoase prin 
acţiunea lui antiproteolitică” — vorbe care nu înseamnă nimic, dar absolut 
nimic) și papaia (pentru eliminarea apei în exces). Trei capsule pe zi pentru 


programul de atac intensiv, o capsulă pe zi pentru programul optimal! Ne-ar 
plăcea foarte mult să vedem datele care justifică recomandări atât de 
precise. 

O altă pistă de cercetare: glucozamina, o moleculă care joacă un rol în 
elasticitatea articulaţiilor (vezi p. 204), dar și a pielii. În combinaţie cu 
extractul de scoarță de pin, este recomandată pentru combaterea celulitei. 
Acest produs (Laboratoires Inneov) a făcut obiectul unui studiu clinic. 
Rezultatele indică, prin raportare la placebo, o plasticitate mai bună (pielea 
e mai puţin flască, iar aspectul ei este ușor ameliorat), dar niciun efect 
asupra stratului de grăsime. 


Pentru bronzat 


„Vreau să-i fac praf pe toţi în toamna asta, deci am nevoie de un bronz 
trăsnet”. Pentru atingerea acestui obiectiv, nutricosmetica oferă două 
strategii complementare, una pe termen scurt, cealaltă pe termen lung. 

Mai întâi, „pregătirea pielii” pentru soare. Există numeroase produse pe 
piaţă care asociază diferite elemente active, în special carotenoizi, printre 
care și licopenul. Cel mai cunoscut este Oenobiol solairee Intensif (licopen, 
luteină, seleniu și vitamina E). Se recomandă o capsulă pe zi timp de 
cincisprezece zile înainte de expunerea la soare. Atenţie însă: aceste 
produse facilitează bronzarea, dar nu protejează de soare (ceea ce este de 
altfel indicat pe prospect și pe site-ul Oenobiol). Întrucât au ignorat 
indicaţia, unii s-au trezit la reanimare, victime ale arsurilor de gradul II! 

Apoi, trebuie să vă feriți de ravagiile pe termen lung ale radiaţiilor UV, 
în special de cancerele de piele sau melanoame. Ştim că radiaţiile UV 
diminuează imunitatea cutanată, ceea ce favorizează cancerul de piele. S-a 
arătat experimental, inclusiv la om, că anumite probiotice (vezi p. 236), ca 
Lactobaccillus johnsonii (Lai, Laboratoires Inneov), luptă împotriva acestei 
pierderi de imunitate după expunerea la radiații UV. Atenţie însă! Nu s-a 
demonstrat totuși că aceste probiotice reduc riscul de cancer al pielii: 
precauţiile privind expunerea la soare își păstrează caracterul imperativ. 
Polifenolii și acizii grași omega 3 exercită de asemenea o acţiune 
protectoare, în timp ce seleniul, vitaminele C și E nu și-au dovedit 
eficacitatea în acest cadru. 

EXEMPLU DE PRODUS 


Oenobiole: conține extract de tomate (licopen) și de crăiță (luteină), de seleniu și de vitamina E. 


Părul 


Un păr sănătos are între 80.000 și 150.000 de fire. Blondele au în medie 
mai multe fire de păr (140.000) decât brunetele (115.000) sau roșcatele 
(80.000). Pierdem în fiecare zi între 50 și 150 de fire, dar părul crește la loc, 
chiar dacă acest proces se atenuează odată cu vârsta. Pierderea părului nu 
este, din fericire, vizibilă decât dacă pierdem 40% din numărul de fire 
iniţial. La fel ca vârsta albirii, pierderea părului este în mare parte ereditară. 
Dincolo de ereditate, pierderea părului se află sub dependenţă hormonală. 
Este legată de testosteron (bărbaţii chelesc adesea în mai mare măsură decât 
femeile). Totuși, în rândul bărbaţilor, chelia nu e sinonimă cu virilitatea și, 
invers, conservarea unui păr abundent după 50 de ani nu înseamnă 
impotenţă. La femei, menopauza accelerează pierderea părului din cauza 
scăderii nivelului de estrogeni și a importanţei relative pe care o capătă 
testosteronul. 

Luat ca atare, firul de păr nu e o structură vie. Dar existenţa și 
frumuseţea lui depind de o structură complexă care face obiectul unui 
metabolism intens: foliculul pilos. Nutriţia şi suplimentele alimentare pot 
avea prin urmare vreo influenţă asupra părului? 

Pierderea părului nu este legată de un deficit nutrițional decât în 11% 
din cazuri. E vorba mai ales de carenţa de fier (vezi p. 179), de zinc (p. 277) 
și de biotină sau vitamina B8. Pe de altă parte, în caz de obezitate, pierderea 
drastică a greutăţii (mai mult de 15 kilograme) cauzează adesea pierderea 
părului. Aceasta poate fi legată de o carenţă de proteine (carne, pește, ouă), 
de fier sau de zinc, dar rămâne uneori fără altă cauză decât slăbitul în sine. 
Din fericire, când greutatea se stabilizează, persoanele dobândesc în general 
un păr mai abundent ca înainte. 

Inflamaţia, stresul oxidant, diversele agresiuni afectează firul de păr. 
Invers, anumite nutrimente favorizează creșterea și/sau frumuseţea firului 
de păr. Este cazul taurinei (vezi p. 253), care se opune efectelor substanţelor 
ce diminuează creșterea firului de păr. Anumite vitamine din grupa B par de 
interes: vitamina B5 (acidul pantotenic) stimulează creșterea foliculului 
pilos. Vitamina B6  (piridoxina) este esențială în metabolismul 
aminoacizilor sulfurați (cisteină, menționină). Vitamina B8 (biotina) are o 
acțiune antiseboreică. 


În aceste suplimente alimentare se găsesc și cisteină, și mentionină, 
aminoacizi importanţi pentru sinteza cheratinei, o proteină care asigură 
supleţea și rezistenţa firului de păr. 

De remarcat că putem găsi cistină, și nu cisteină. Cistina este formată 
din două cisteine și, sub această formă, nu poate intra în cheratină. La om, 
transformarea cistinei în cisteină este destul de limitată, astfel încât ne 
putem întreba de ce este aleasă cistina într-o formulă care vizează firul de 
păr. Pur și simplu, cistina se poate obține mai ieftin decât cisteina! 

EXEMPLE DE PRODUSE 


Forcapile (Arkopharma). Conţine cistină, menţionină, vitamine (D și patru vitamine din grupa 
B) și zinc. 

— Novophane (ACM Laboratoire dermatologique). Conţine cistină, fier, zinc, magneziu și 
vitamine (B2, B5, B6, B8, C și E). 

Phytophanèree (Phyto). Conține vitamine (B2, B5, B6, B8 şi E) și zinc. Recomandat pentru 
frumusețea și împotriva căderii părului, cât și pentru unghiile casante. 


Ce nutriment — pentru care ţintă? 


Țintă Nutriment Produs 
Celulită Glucozamină, ceai Celulitee 
verde, extract din scoarță] (Inn6ov) 
de pin 
Piele Peau  d'orangee 
Guarana ananas papaia | (Floressance) 
Sensibilité 
solairee 
Carotenoizi probiotice (Innéov) 
Seminte de coacăze Peau sechee 


negre AG omega 3 și| (Innéov) 
omega 6 vitamina E, 
vitamina C licopen 


Carotenoizi Skin ageinge 
(Oenobiol) 
Lactolicopen vitamina Anti-age 
C izoflavone de soia fermetée (Innéov) 
Păr Masse capillairee 
Taurină zinc catechină | (Innéov) 
AG omega 3 și omega N utriţionista ui 
6 Magneziu te (Garnier) 


Zinc, vitaminele E, B5, Lero  Phaneres 
B6, B9, proteine  din| cheveuxe (Léro) 


germeni de grâu 


Perimenopauză 


Nimeni nu va contesta că este vorba de o perioadă dificilă în viaţa unei 
femei, iar estrogenoterapia (tratamentul hormonal de substituție) începe să 
aibă presă proastă (vezi p. 183). 

Există un domeniu în care se impune prevenţia: cel al fragilizării osoase 
care conduce la o boală, osteoporoza, responsabilă de fracturi, în special ale 
colului femural. Cu vârsta, mortalitatea asociată este importantă și, oricum, 
aceste fracturi duc la infirmitate. Osteoporoza rezultă dintr-un dezechilibru 
între sinteza osului (care scade după menopauză) și distrugerea lui. Pentru 
sintetizarea osului, e nevoie de suficient „material? osos, cum sunt 
proteinele sau calciul, precum și de stimuli, precum vitamina D și un 
hormon, estradiolul. La menopauză, producţia celui din urmă scade drastic, 
iar cu vârsta consumul de calciu se reduce. 

Prevenirea osteoporozei se face, între altele, cu calciu (produse lactate) 
și mai ales cu vitamina D (pește gras, ouă). Anumite produse lactate 
(Caline, Yoplait) propun o formulă îmbogăţită cu calciu și suplimentată cu 
vitamina D. inta de marketing este clar afișată pe ambalaj: „Calciu și 
vitamina D: pentru oasele femeilor”. De ce nu și pentru oasele bărbaţilor? 
Sunt și ei expuși osteoporozei. Totuși, la bărbaţi pierderea osoasă este mult 
mai puţin spectaculoasă. Începe la vârsta de 30 de ani, în timp ce femeia 
prinde din urmă bărbatul pe la 55 de ani. 

Consumul de fitoestrogeni (vezi p. 182), proveniţi în special din soia, 
vizează remedierea carenței de estrogeni: o altă modalitate de a lupta 
împotriva osteoporozei și a inconfortului legat de menopauză. Pe de altă 
parte, potrivit lui Anne-Marie Roussel de la Centrul de nutriţie și 
îmbătrânire al Universităţii din Grenoble, trei oligoelemente, cuprul, cromul 
(p. 168) și zincul (p. 277), sunt importante în lupta împotriva osteoporozei, 
dar și împotriva proceselor de oxidare (p. 142), care se accentuează și ele la 
menopauză. Dacă mâncaţi puţine alimente bogate în aceste oligoelemente și 
decideţi să le luaţi sub forma unui supliment alimentar, respectaţi 
recomandările pentru a evita supradozajele. 

Atenţie: unele persoane sunt tentate să ia un supliment alimentar pentru 
a reduce bufeurile, un al doilea pentru a slăbi și un al treilea pentru a limita 


apariţia ridurilor. Pot rezulta interacțiuni previzibile sau, și mai adesea, 
imprevizibile. Să repetăm: adaosul de substanțe inofensive nu este neapărat 
inofensiv. 

EXEMPLE DE PRODUSE 


— Menophytâae Bouffâes de chaleur (Menophytâa). Conţine extract de semințe de in și de 
hamei, inulină de cicoare, kudzu și vitamina Be. 
Granions Menopausee (Laboratoire des Granions). Conţine extract de hamei și de susan. 


Sexualitatea 


Anumite laboratoare câștigă mulţi bani cu suplimente alimentare 
destinate pieţei sexului, care vizează lipsa libidoului, impotenţa etc. Este 
adevărat că micile decepții secrete nu sunt rare în societatea noastră 
modernă. 

Există numeroase produse în acest sector. 

Produse specifice, care ţin cont că erecţia rezultă dintr-o dilatare a 
corpilor cavernoși. Această dilatare este sub controlul monoxidului de 
azot (adesea impropriu numit „oxid nitric” printr-o proastă traducere din 
engleză) sau NR. Precursorul monoxidului de azot este un aminoacid, 
arginina. lată de ce se vinde arginină în acest context. De fapt, partea 
esenţială a argininei îngerate este distrusă de ficat și are foarte puţine 
șanse de a atinge „organul” ţintă. 

Produse care amestecă totul și orice: de exemplu, Tigrae, care 
asociază vitamine (E, PP, El), zinc și extracte din plante (damiana, yam, 
ginseng). Imaginea felinei prădătoare vehiculate de numele acestui 
supliment alimentar va fi cu siguranţă eficace asupra psihicului 
domnului (poate și al doamnei?). Din păcate, produsul în sine nu a 
demonstrat că are asemenea efecte. 

Derivați ai Viagrei care nu au fost testaţi științific și a căror 
eficacitate și toxicitate nu se cunosc. Astfel de produse abundă pe 
Internet. Să amintim Powertabse, retras de pe piață în 2012. Se spunea 
că ar conţine un amestec de plante naturale! 

Din fericire, mentalităţile evoluează, iar persoanele vizate ezită mai 
puţin să discute cu medicul de familie. În consecință, abordarea 
medicalizată a problemei (Viagrae sau un echivalent) tinde să se banalizeze. 
E mai bine să-ţi asumi problema și să fii ghidat corect decât să încerci un 
produs discutabil. 


Somnul 


Dacă există ceva cu adevărat enervant este să nu reușești să adormi! 
Francezii sunt mari consumatori de somnifere, de medicamente cu 
numeroase efecte secundare și care, mai ales, duc la dependenţă. Prin 
urmare, a lua suplimente alimentare care favorizează adormirea este o 
opţiune seducătoare. 

Pe lângă melatonină (vezi p. 221), care este produsul vedetă din această 
categorie, se recomandă numeroase extracte din plante: passiflora, mac de 
California, roiniță, valeriană, măceșe, hamei... 

Anumite produse conţin și o mică doză de triptofan, magneziu și 
vitamina Be. 

Sigur că efectele nedorite asociate sunt somnolenţa, oboseala, ba chiar 
depresia. 

EXEMPLE DE PRODUSE 


Somdor +. Conţine melatonină, extract de valeriană, de passiflora, de măceșe, de hamei și de 
roiniță; în plus, triptofan, magneziu și vitamina Be. Ambalajul proclamă: „eficacitate dovedită 
clinic”. 

Novanuite (Sanofi). Conţine melatonină și extracte de passiflora, de mac de California și de 
roiniță. 

Sportul şi activitatea fizică 


Practicarea regulată a unei activităţi fizice modifică nevoile nutriționale, 
în special în ceea ce priveşte glucidele, sursa de energie cea mai eficace 
pentru mușchi; este vorba de faimoasele zaharuri lente ale sportivilor adepți 
ai pasta parties. În paralel, exerciţiul fizic crește nevoile de 
micronutrimente (vitamine și minerale), mai ales la cei care fac sport mai 
mult de trei ore pe săptămână. La modul general, aceste nevoi de vitamine 
și minerale sunt asigurate prin creșterea volumului meselor: sportivii 
mănâncă mai mult, deoarece au nevoi de energie sporite. Dacă mănâncă 
echilibrat, vor mânca, în mod global, mai mult din toate, deci și mai multe 
alimente bogate în vitamine și minerale. Totuși, numeroși sportivi iau 
suplimente alimentare. Conform unei anchete recente, 70% dintre atleţii 
Ligii de triatlon Franche-Comte consumă suplimente alimentare, iar 
utilizarea acestora crește odată cu numărul de ore de antrenament cotidian. 
Produsele lor preferate sunt cele care conţin vitamine, fier și magneziu. 

Creşterea performanţelor 


În pofida a ceea ce ar vrea să ne facă să credem publicitatea, 
suplimentele alimentare nu ne cresc performanţele decât în rare cazuri. 

Suplimentarea cu vitamine sau minerale, în afara cazurilor de carență 
dovedită, nu modifică performanţele. 

Anabolizantele. Anumite suplimente alimentare se laudă că ar crește 
masa musculară. Studiile științifice dau rezultate în mod clar mai puțin 
optimiste! 

— Aminoacizii cu lanţ ramificat (ALR): fără efect (vezi p. 140). 

— Creatina: nicio creștere nici a forței musculare, nici a 
performanţelor în proba de sprint. Luare în greutate nedorită la sportivul 
de anduranţă (p. 167). 

Tonicele. Mai multe suplimente alimentare se laudă că vă oferă un 
plus de tonus muscular sau că întârzie oboseala. Dar nici pentru 
carnitină, nici pentru spirulină, nici pentru ginseng, nici pentru 
glutamină nu s-a demonstrat științific că ar avea cea mai mică acţiune. 
Cafeina (p. 149) are o eficacitate tranzitorie și modestă, dar atenţie: în 
doză mare este considerată un dopant ilicit. 

Lupta împotriva stresului oxidant 
Activitatea musculară necesită utilizarea oxigenului. De aici rezultă o 
creștere a fenomenelor de oxidare. Acestea riscă să genereze un stres 
oxidant nociv pentru organism în caz de răspuns antioxidant prost adaptat. 
Sportivul în vârstă și cel care practică un sport la altitudine sunt în mod 
special expuși riscului de stres oxidant. 
Răspunsul antioxidant este dublu, endogen și exogen. 

Răspunsul endogen face apel la capacităţile antioxidante interne 
organismului: celulele noastre activează diverse enzime pentru a se 
proteja. Pentru ca acest răspuns endogen să aibă timpul de a se instala 
convenabil, trebuie crescut progresiv ritmul de antrenare și prevăzute 
perioade de odihnă pentru recuperare. Invers, este nociv pentru organism 
să treacă brutal de la o viaţă sedentară la un antrenament intensiv sau să 
facă activităţi sportive una după alta fără odihnă intermediară. 

Răspunsul exogen este furnizat de antioxidanţii prezenţi în 
alimentaţie. Este vorba mai ales de vitaminele C și E, precum și de zinc 
și seleniu. Dacă mâncaţi de toate fără restricție, nevoile dumneavoastră 
vor fi acoperite și nu veţi avea absolut deloc nevoie de suplimente 
alimentare. În schimb, dacă vă privaţi de carne, de pește și de ouă, luaţi 


seleniu și zinc. Dacă mâncaţi puţine fructe și legume, luaţi vitamina C. 
Dacă mâncaţi foarte puţin gras (ulei, nuci, unt), luaţi vitamina E. Pe de 
altă parte, dacă practicați un sport la care supleţea este avantajoasă din 
motive estetice (gimnastică) sau din motive de categorie de greutate 
(box, judo etc.) și vă restrângeţi voluntar alimentaţia, luaţi un produs 
care vă furnizează aceste patru elemente: zinc, seleniu, vitaminele C și 

E. În fiecare dintre cazuri, alegeţi suplimente alimentare care vă aduc 

doze moderate, apropiate de cele găsite în alimentaţie, adică între 50% și 

100% din ANR (citiți cu atenţie etichetele). Evitaţi suplimentele 

alimentare prea concentrate: un exces de vitamine sau minerale 

antioxidante împiedică organismul să-și activeze eficient răspunsul 
endogen la oxidare și generează, în mod paradoxal, un surplus de stres 

oxidant (p. 142). 

Lupta împotriva oboselii și favorizarea recuperării 

Numeroase studii experimentale subliniază folosul leucinei în lupta 
împotriva oboselii zise „centrale” și a glutaminei în favorizarea recuperării. 
Cât despre studiile la om, acestea furnizează rezultate contradictorii. 

Fierul: un caz particular 

Carenţa de fier este frecventă la sportivi și mai ales la sportive. Prima 
cauză a acestei carențe sunt regimurile de slăbit, precum și tendințele 
vegetariene larg împărtășite în mediile sportive. În plus, sporturile de 
anduranţă cresc pierderile de fier și scad asimilarea lui digestivă. 

Dacă analizele dumneavoastră de sânge indică o anemie, va trebui să 
verificaţi, înainte de a recurge la suplimente alimentare pe bază de fier, dacă 
ea e legată de o carenţă de fier, într-adevăr, luarea de suplimente de fier 
când nu este nevoie accentuează în mod paradoxal aceste procese de 
oxidare (vezi p. 190). Vorbiţi despre asta cu medicul dumneavoastră. 

Calciul și vitamina D 

Fracturile cauzate de oboseală și osteoporoza sunt frecvente la sportivi. 
Dacă mâncaţi prea puţine alimente bogate în calciu (vezi p. 151) sau în 
vitamina D (p. 269), o suplimentare va fi cu siguranță necesară. Vorbiţi 
despre asta cu medicul sau farmacistul dumneavoastră. 

Sindromul premenstrual 

Balonare abdominală, sâni turgescenţi, retenţie de apă, iritabilitate etc.: 
zilele care precedă menstruaţia nu sunt cele mai plăcute din viaţa unei femei 
și mai mult de jumătate dintre ele se plâng de sindromul premenstrual. 


Pentru a le alina durerea, le sunt recomandate suplimente alimentare pe 
bază de magneziu, de omega 3 sau ghimbir. 

Niciunul nu și-a demonstrat eficacitatea, dar puteţi încerca dacă doriţi, 
nu au vreun inconvenient precis. 


Tonusul şi forma fizică 


Prea multe mijloace de transport în comun, prea mult de învăţat pentru 
examene, sculat (ă) prea devreme și culcat (ă) prea târziu... Pe scurt, faceţi 
parte din segmentul de populaţie (20% din total) care e sleit de puteri, 
stresat și deprimat. Vă sunt propuse suplimente alimentare prin care să vă 
recăpătaţi forma atât fizic, cât și psihic. Nimic surprinzător în faptul că 
găsim aici vitamine din grupa B, magneziu, cafeină, ginseng... 

EXEMPLE DE PRODUSE 


— Fromage (Laboratoire PIL ele). Conţine magneziu, taurină și vitamina B6. 

Seriane chrono (Nature active). Conţine magneziu, vitamina B6, alfa-casozepină (o proteină din 
lapte) și zinc. 

— Bione 3 Défense adulte (Merck). Conţine 12 vitamine. 

7 minerale și 3 probiotice. 

— Beroccabooste (Bayer). Conţine 9 vitamine, 3 minerale și extract de guarana. 

Meritene Regenervise (Nestlé Health Science). Conţine magneziu, resveratrol, coenzima Q10 și 
luteină. 

Q Unul din autorii acestei cărţi are raporturi de interese cu această societate. 


Îmbătrânirea 

Populaţia din ţările occidentale îmbătrânește; în 2050, 35% din 
populaţia franceză va avea peste 65 de ani și vor exista 1 milion de 
centenari. Spre deosebire de generația precedentă, ieșită din războaiele 
mondiale, generaţia papy-boomers! este, în medie, destul de bogată. Ştie 
că hrana sănătoasă ameliorează sănătatea și longevitatea, fie și pentru că a 
aflat ce înseamnă relaţia inversă: alimentație proastă = obezitate, diabet, 
hipertensiune arterială, ateroscleroză. Pe scurt, seniorii noștri au bani și sunt 
gata să investească mult pentru a trăi tinerește și într-o bună stare de 
sănătate pe măsură ce înaintează în vârstă. Se deschide, așadar, o piață 
profitabilă pentru industriași. 

Practic toate organele sunt atinse de îmbătrânire. Începând cu ochii. 
Într-adevăr, vederea scade odată cu vârsta, în special în cazul unor boli 
foarte invalidante, ca DMLV!!. Elementele active care se regăsesc cel mai 


des în acest context sunt luteina (vezi p. 218), zeaxantina (p. 277) şi 
antioxidanţii (p. 141). 
EXEMPLE DE PRODUSE 


— Prâservision de (Laboratoires Bausch + Lomb). Conţine carotenoizi (luteina, zeaxantina), 
antioxidanți (vitaminele C și E, zinc) și acizi grași omega 3. 

Visio. Se (Vitamin Sistem Laboratoires), care, pe lângă omega 3, conţine luteina, vitaminele C și 
E, seleniu, zinc și cupru. 


Funcţia musculară intră în declin odată cu vârsta, începând cu 35 de ani 
la bărbat și după menopauză la femeie. Declinul masei și al funcţiei 
musculare se numește sarcopenie. Este un factor major de pierdere a 
independenţei individuale. Pentru a preveni sarcopenia, au fost obţinute 
rezultate profitabile cu anumiţi aminoacizi (citrulină, vezi p. 161, și leucină, 
p. 140) și vitamina D (p. 269). 

EXEMPLU DE PRODUS 


FMyocite (Citrage SAS). Conţine citrulină. 
Q Unul din autorii acestei cărţi are raporturi de interese cu această societate. 


Şi dacă genetica are un cuvânt de spus? 


Fiecare dintre noi posedă caracteristici particulare purtate de gene în 
cromozomii noștri. Unele dintre aceste elemente genice sunt supuse 
microvariaţiilor de la un individ la altul. Acestea vor condiţiona 
funcţionarea anumitor enzime care vor fi astfel mai mult sau mai puţin 
eficace în metabolizarea nutrimențţilor. 

Un exemplu cunoscut este cel al folaților și al relaţiei lor cu cancerul 
colorectal. 

Astfel, nu e departe vremea când se va trece de la recomandările pentru 
populaţii la recomandări individuale bazate pe rezultatele testelor genetice. 

Folclorul: rareori eficace 

„Bidulaza este un extract din scoarță de bananier și face parte din 
alimentaţia tradițională a moldovenilor din cea mai veche Antichitate. 
Consumul ei poate fi responsabil de excepţionala longevitate a ciobanilor 
de pe platourile înalte ale Transnistriei”. 

Citit în tihnă, în jurul focului, acest gen de afirmaţie care frizează delirul 
îți stârnește zâmbetul. Totuşi poate fi găsit în toate cataloagele neguțătorilor 
de visuri. 

Uneori, ele devin lirice, aşa cum relatează Pierre Bienvault într-un 
articol publicat în La Croix din 26 ianuarie 2007. lată ce a descoperit pe un 


site: „Unele dintre modificările datorate îmbătrânirii sunt inevitabile, dar 
altele pot fi controlate [...]. Am ales și testat produse ale căror efect și 
calitate au avut rezultate mai mult decât eficace. Vi le propunem ca un 
cadou venit din cer drept omagiu adus vieţii”. De precizat că pentru 115 
euro ne putem oferi „un antioxidant pe bază de algă brună” care permite, 
de-a valma, „prevenirea cancerului, diabetului, hipertensiunii arteriale, 
artritei, herpesului, ameliorând în același timp funcţiile hepatice și 
amplificând regenerarea celulară și întinerirea pielii”. Se înţelege, așadar, că 
o bună informare a publicului este un element-cheie, așa cum vom vedea în 
a doua parte a acestei cărți. 


2 Suplimentul alimentar: despre ce vorbim 


„Arta de a plictisi este aceea de a spune totul”. 
— Voltaire 


Ce trebuie să știți 


Alicament, nutraceutic, produs de graniță, aliment sănătos, funcţional 
foods, fără a mai vorbi despre pharmafoods şi alte cosmetofoods — tot 
atâţia termeni care desemnează același concept sau concepte care coincid în 
mare parte. Deja această multiplicitate de termeni redundanți trebuie să 
trezească neîncrederea. Ea indică un concept în mod necesar vag, și pe bună 
dreptate: categoria alicamentelor nu este definită juridic. Pe de altă parte, 
există o confuzie în mintea oamenilor între alicamente și suplimente 
alimentare, care sunt, în schimb, bine definite juridic astăzi. Definiţia 
alicamentului tinde să-l apropie de medicament. În fine, definiţia dată de 
Uniunea Europeană „alimentelor pentru sănătate” complică și mai mult 
lucrurile, întrucât introduce noţiunea de prevenire a bolilor. lată de ce vă 
propunem câteva lămuriri asupra naturii înseși a suplimentelor alimentare. 
Apoi, cum nimeni nu trebuie să ignore legea, am rezumat conținuturile 
câtorva texte-cheie de reglementare care limitează sau ar trebui să limiteze 
campaniile lor de comunicare și promisiunile de eficacitate. În fine, 
temerarii, cei care vor fi terminat lectura acestui capitol nu foarte amuzant, 
dar important, vor putea zâmbi parcurgând culegerea de perle cu „pseudo- 
alegaţii”. 


Câteva definiţii 


Aliment și nutriment 

Am consultat un dicţionar. Acesta indică: „Aliment: ceea ce _ servește 
cuiva”. 

Conform reglementării europene din 2002, un articol de consum 
alimentar este o substanţă sau un produs, transformat sau nu, destinat să fie 
îngerat sau care poate, la o adică, să fie îngerat de ființa umană: „Nutriment: 
specie chimică utilizabilă ca atare în alimentaţia celulelor vii”. 

Aceste definiţii sunt foarte aproximative, dar „cititorul mediu avizat” 
înţelege ideea. 

Medicament 

Definiţia acestuia este mult mai precisă, având în vedere că este 

enunțată în Codul sănătății publice (art. L.511): 


Orice substanță sau compoziţie prezentată ca având proprietăţi curative 
sau preventive în privinţa bolilor umane sau animale, precum și orice 
produs care poate fi administrat omului sau animalului pentru stabilirea 
unui diagnostic medical sau pentru a le restaura, corecta sau modifica 
funcţiile organice. 


Trebuie să remarcăm că această definiţie este în mod expres largă, 
deoarece noţiunea de „restaurare a unei funcţii fiziologice” (care a fost 
introdusă în definiția medicamentului în 1967 pentru a supune 
contraceptivele orale unei reglementări stricte) se poate aplica, de exemplu, 
unei vitamine luate spre a corecta o carență. Să observăm totuși, și e ceva 
important, că în cazul medicamentului aceste efecte fiziologice trebuie să 
depindă de o acţiune farmacologică, imunologică sau metabolică. 

Supliment alimentar 

Noţiunea de supliment alimentar a fost definită de Comunitatea 
Europeană în 2002 și transpusă în dreptul francez printr-un decret din 20 
martie 2006, modificat printr-un alt decret din 25 martie 2011. 

Acest decret definește, în articolul 2, suplimentele alimentare ca fiind 
„produse alimentare al căror scop este acela de a completa regimul 
alimentar normal şi care constituie o sursă concentrată de nutrimente sau 
de alte substanțe având un efect nutrițional sau fiziologic singur sau 


combinat, comercializate sub formă de doze, adică forme de prezentare de 
tipul capsulelor gelatinoase, pastilelor, comprimatelor, pilulelor și altele 
similare, precum plicuri cu pulbere, fiole de lichid, flacoane cu pipetă și alte 
tipuri analoge de preparate lichide sau sub formă de pulbere destinate să fie 
luate în unități măsurate de cantitate redusă”. 

Trebuie să notăm că noţiunea de „restaurare a funcţiilor organice” 
include în parte definiția medicamentului (vezi mai jos). Pe de altă parte, 
majoritatea formelor descrise aici sunt forme farmaceutice, nenumărate 
suplimente alimentare devenind medicamente prin prezentarea lor (cf. 
Infra). Spre deosebire de medicamente, care fac obiectul foarte strictei 
proceduri a autorizării de comercializare, aceea a suplimentelor alimentare 
nu necesită... nimic, în consecință produsul nu conţine decât ingrediente 
autorizate. lar dacă are în compoziţia sa un produs care nu este nici 
autorizat, nici interzis în Franţa, dar deja comercializat în Uniunea 
Europeană, este suficientă o simplă declaraţie la DGCCRE, care trebuie să 
răspundă în termen de două luni. Lipsa unui răspuns echivalează cu 
autorizaţia de comercializare! 

Pentru a diferenţia, din perspectiva consumatorilor și a industriașilor, 
suplimentele alimentare interzise de cele autorizate, la dispoziţia instanţelor 
guvernamentale există două soluţii: lista negativă și lista pozitivă. 

Folosită în Statele Unite și în Japonia, lista negativă precizează ce este 
interzis. Industriașul poate deci să vândă tot ce este încorporat în produs și 
nu este interzis la momentul actual. Cum imaginaţia umană nu cunoaște 
limite, înțelegem că totul și orice poate fi vândut în Statele Unite, având în 
vedere că produsul nu se află pe lista celor interzise. 'Totuși, din timp în 
timp, FDA (Food and Drug Administration) americană vede roșu în fața 
ochilor; astfel, s-a opus cu succes ca o statină (medicament utilizat în 
ateroscleroză) să fie prezentă în compoziţia unui supliment alimentar. 

Invers, principiul unei liste pozitive este ca orice compus care nu 
figurează pe listă să nu fie autorizat. Acest principiu este regula în Uniunea 
Europeană. Consumatorii, la fel ca profesioniștii din sănătate, și-ar dori să 
aibă lista pozitivă a suplimentelor alimentare autorizate. 


Bărbatul simţi un frison când intră în cea mai mare librărie 
multimedia din Paris. Işi scoase impermeabilul gri, îl împături cu grijă 
și-l puse pe braţ, strâmbându-se ușor; ce umezeală neplăcută! Se 


îndreptă apoi spre cei doi angajaţi de la recepție. Unul vorbea la 
telefon, celălalt părea că privește în gol. Se adresă așadar celui de-al 
doilea: 

— Bună ziua, domnule. Caut lista pozitivă a suplimentelor 
alimentare. Omul schiță un zâmbet de convenienţă și răspunse: 

— Desigur. O clipă. 

Începu să apese distrat pe tastele computerului, iar şi iar. După o 
clipă, chipul său exprimă îndoiala, apoi iritarea și în sfârșit 
nedumerirea. 

Bărbatul nu avu nevoie de răspuns pentru a înțelege: LISTA 
POZITIVĂ A SUPLIMENTELOR ALIMENTARE NU EXISTĂ! 


Da, pare incredibil, dar ea nu există. De fapt, nu este o listă, sunt NIŞTE 
liste, ca aceea din hotărârea din 9 mai 2006, publicată în Journal officiel din 
28 mai 2006, referitoare la nutrimentele care pot fi folosite la fabricarea de 
suplimente alimentare. Această hotărâre nu se referă decât la vitamine, la 
minerale și la dozele maxime zilnice. La aceste liste se adaugă avizele 
succesive, an după an, ale CSHPF (Consiliul superior de igienă publică din 
Franţa), apoi ale Afssa (Agenţia franceză de siguranță sanitară a 
alimentelor), apoi ale Anses, la care se adaugă anexele diverselor texte 
legislative franceze și europene. Dar atunci cum să știi ce este autorizat și 
ce nu? Unde să găsești informaţia? E aproape imposibil pentru consumatori. 
Cât despre industriașii serioși, aceștia nu se pot lipsi de un serviciu foarte 
stufos, numit „afaceri reglementare”. 

Alicament și nutraceutic 

„Alicament” provine din  contragerea cuvintelor „aliment? și 
„medicament”,  „nutraceutic” din cea a cuvintelor „nutriment” și 
„farmaceutic”. Plecând de la definițiile date mai sus, am stabilit următoarea 
definiție: „Este vorba de un aliment sau de un nutriment prezentat ca având 
proprietăţi curative sau preventive în privinţa bolilor umane”. 

Definiția dată de Nutraceutical Advisory Group din America nu este 
foarte departe de a noastră: „Un alicament este orice substanţă care poate fi 
definită ca un aliment sau compusul unui aliment și care furnizează un 
beneficiu medical sau de sănătate, inclusiv prevenirea sau tratarea bolilor”. 

Le Petit Larousse indică: „Aliment considerat foarte benefic pentru 
sănătate” Această definiție este mult mai soft și mai „corectă politic” decât 


a noastră. Totuşi, are o viziune eronată asupra componentei — cament” din 
cuvântul „alicament”. Având în vedere că, prin definiţie, alicamentul și 
nutraceuticul sunt fie medicamente, fie substanţe interzise, care generează 
— în plus — confuzie pentru consumatori, acești termeni nu vor mai fi 
utilizaţi de-acum încolo în această lucrare. Urmăm astfel recomandările 
Academiei naţionale de farmacie, formulate în 2010. 
Novel food 

Este vorba de alimente „noi”, în cazul cărora consumul uman a fost 
neglijabil în Comunitatea Europeană înainte de 1997 și de produse care 
conţin organisme modificate genetic. Nu ne putem deci prevala, pentru 
aceste produse exotice, de aprecierea de care beneficiază cele recunoscute 
pentru utilizarea lor tradiţională. 


De la aliment la suplimentul alimentar 


Consumul de ceai ar putea fi benefic în prevenirea bolilor vasculare. 
Este ceea ce se numește un „aliment funcțional”. Suntem de acord asupra 
acestui aspect. Dar este un aliment care conţine numeroase molecule active. 
Din rândul acestora, s-a acordat o atenţie particulară polifenolilor (există 
8.000!), printre care flavonoidele. Numai că și în acest caz este vorba de o 
mare familie care conţine peste 500 de molecule potenţial folositoare (vezi 
p. 190), repartizate în mai multe grupe, dintre care flavan-3-oli sau flavanoli 
(p. 190). În această grupă, moleculele cele mai active sunt fără îndoială 
catechinele și derivații lor (p. 156). 

În consecință, când un studiu este consacrat consumului de ceai, nu 
putem în niciun caz extrapola rezultatele sale la flavonoide, la flavanoli și 
cu atât mai puţin la catechinele pure. 

Acest punct, care se aplică tuturor alimentelor și tuturor elementelor 
active pe care le conţin, merita să fie clarificat, iar prin acest aspect prezenta 
carte diferă de lucrarea noastră precedentă La Vérité sur les compléments 
alimentaires (Adevărul asupra suplimentelor alimentare), dându-i cezarului 
ce este al cezarului. 

Sigur, ignoranţii sau imprudenţii au tot interesul să amestece totul 
(alimentul, familia de elemente active și elementul activ) când vor să laude 
meritele unui anumit element activ (mai mult sau mai puţin exotic), deși nu 
au date care să-i dovedească eficacitatea la om. 


AFLAȚI MAI MULTE ÎN: Serafini M. Și colab., „Flavonoids as anti-inflammatory agents”, 
Porc. Nutr. Soc., 2010, 69, pp. 273 — 278. 


Nevoile alimentare și aportul nutriţional recomandat (ANR) 


Alimentaţia ne furnizează un număr foarte mare de nutrimente, fiecare 
jucând un rol în organismul nostru. Nevoia de un anumit nutriment 
(proteine, calciu, vitamine etc.) este definită ca fiind cantitatea din acest 
nutriment necesară pentru a asigura întreținerea, funcționarea metabolică și 
fiziologică a unui individ în stare bună de sănătate, incluzând și nevoile 
legate de activitatea fizică și cele necesare în anumite perioade ale vieţii. 
Nevoile diferă deci adesea de la un individ la altul, în special în funcţie de 
sex și de vârstă. 

Dincolo de aceste nevoi individuale, cercetătorii și medicii au definit, 
pentru fiecare nutriment, un „aport nutrițional recomandat” (ANR) care se 
presupune că asigură nevoile marii majorităţi a populaţiei. ANR-urile au 
fost definite pentru principalele nutrimente de către un comitet de experți 
(prezidat de profesorul Ambroise Martin și din care făcea parte unul din 
autorii acestei cărți în ediția cea mai recentă). 

ANR este nevoia nutrițională medie, măsurată pe un grup de indivizi, la 
care se adaugă o marjă de securitate statistică pentru a lua în considerare 
variabilitatea de la un individ la altul și a permite acoperirea nevoilor 
majorităţii populaţiei (peste 90%). 

Dincoace de ANR există un risc de carenţă, dincolo, unul de toxicitate. 

Aceste definiții au un corolar: dacă plecăm de la principiul că este 
imposibil, pentru un nutriment dat, să aibă un aport mai mic de zero, 
definiția suplimentului alimentar face ca suplimentarea să nu poată depăși 
valoarea ANR. Dacă ANR este respectat, orice suplimentare dincolo de 
acest prag vizează un efect farmacologic, adică va avea efecte care îl 
asimilează unui medicament (vezi p. 58). 

Să ilustrăm ce am spus cu exemplul vitaminei C, al cărei ANR se 
apropie de 100 mg/zi. Un aport nul (cazul extrem al echipajului unui vapor 
prins între gheţuri la Polul Nord timp de șase luni) înseamnă că un 
supliment de vitamina C nu poate aduce mai mult de 100 mg/zi (diferenţa 
dintre ANR și valoarea O). Prin urmare, o doză de 500 mg vizează altceva, 
de exemplu prevenirea gripei. Vitamina C luată în concentraţie de 500 


mg/zi este deci un supliment alimentar, vor spune unii; un medicament, vor 
pretinde alții. Vom clarifica lucrurile mai încolo. 

Nu este mai puţin adevărat că hotărârea din 9 mai 2006 despre care a 
fost vorba mai sus indică o doză zilnică maximă de 180 mg de vitamina C 
ca supliment alimentar. Înţelegeţi dacă puteți! Prezentarea, funcţia, cât şi 
existența de alegații și definirea grupurilor-ţintă permit în final clasarea 
produsului în chestiune, după cum vom vedea mai târziu. 

Dacă citiți compoziţia nutrițională care figurează pe etichetele anumitor 
alimente (de exemplu cerealele pentru micul dejun), veţi vedea adesea 
„AZR” însemnând „aporturi zilnice recomandate”. Acest termen, AZR, are 
global aceeași semnificație ca ANR, dar nu ţine seama nici de vârstă, nici 
de sex. 

Alegaţiile privind suplimentele alimentare 

Ce este o alegație în contextul suplimentelor alimentare? Conform 
dicționarului (Larousse), „a alega” înseamnă „a scoate în evidență ceva 
pentru a servi drept scuză”. Să traducem: anumiţi fabricanți scot în evidenţă 
proprietăţi (mai mult sau mai puţin dovedite) ale unui nutriment sau ale mai 
multora prezente în produsele lor drept scuză pentru a câștiga ușor bani. 

Pe un ton ceva mai serios, Codex alimentaris spune: „Prin alegaţie se 
înţelege orice reprezentare care enunţă, sugerează sau implică faptul că un 
produs alimentar posedă proprietăţi particulare”. 

După cum sugerează profesorul Jérôme Peigne (Facultatea de Farmacie, 
Universitatea Paris-Descartes), alegația nu constă doar în a lăuda calitățile 
unui produs, ci vizează și declanșarea actului de cumpărare. 

Tradițional, se disting patru tipuri de alegaţii: 

1. Alegaţia nutriţională oferă consumatorului o informaţie asupra 
conţinutului în energie sau în nutrimente pe care o furnizează un produs 
alimentar sau un supliment alimentar. De exemplu, menţiunea „bogat în 
calciu” sau „cu un conţinut redus de glucide”. 

2. Alegaţia funcţională descrie rolul unui aliment sau al unui 
nutriment în funcţiile normale ale organismului. De exemplu: „Calciul 
intervine în metabolismul osos”. 

3. Alegaţia privind sănătatea indică, sugerează sau implică o relaţie 
între un aliment sau un nutriment și o stare legată de sănătate. De 
exemplu: „Calciul ameliorează densitatea osoasă” este o alegaţie privind 
sănătatea. Constituie oglinda unei stări de non-sănătate, pierderea de 


masă osoasă, care conduce la o boală, osteoporoza, fără a vorbi explicit 

despre această boală. 

4. Alegaţia privind boala se referă explicit la boală. De exemplu: 
„Calciul tratează osteoporoza”. Acest tip de alegaţie este cu desăvârșire 
interzis în Uniunea Europeană. Când indicaţia sau reclama pentru un 
supliment alimentar menționează termeni ca „îţi ia durerea cu mâna”, 
„senzaţie de arsură”, „dureri de stomac”, „ulcer gastric” este indiscutabil 
vorba de alegaţii privind boala. Pentru a se pune la adăpost, fabricantul 
se poate limita la indicarea numelui produsului, fără nicio alegaţie, 
plecând de la principiul că acela care-l consumă știe la ce servește. 

Ce spune legislaţia europeană 

În decembrie 2006, Uniunea Europeană a adoptat un regulament (nr. 
1924/2006) referitor la alegaţii, care nu mai definește decât două tipuri: 
„nutriționale” și „de sănătate”. 

Acest text se aplică la fel de bine produselor alimentare (de unde 
noțiunea de alimente zise „funcţionale”) și nutrimentelor luate individual 
(deci suplimentelor alimentare). 

Obiectivul său este de a asigura consumatorului un nivel ridicat de 
protecţie, de a-i fumiza informaţiile necesare pentru a face alegeri în 
cunoștință de cauză și pentru a crea condiţii de concurenţă loială în 
industria alimentară. 

Textul oferă următoarele definiţii: 

Alegaţie nutrițională, orice alegaţie care afirmă, sugerează sau 
implică faptul că un produs alimentar posedă proprietăţi nutriţionale 
benefice prin energia și/sau nutrimentele sau alte substanţe pe care: 

— Le furnizează (exemplu: sursă de proteine); 

— Le furnizează în termeni de cantitate (exemplu: valoare 
energetică redusă, sărac în sodiu, bogat în fier); 

— Nu le furnizează (exemplu: fără grăsimi, fără sare). 

Alegaţie de sănătate, orice alegație care afirmă, sugerează sau 
implică existenţa unei relații între, pe de o parte, o categorie de produse 
alimentare, un produs alimentar sau una dintre componentele sale și, pe 
de altă parte, sănătatea. 

Poate fi vorba de rolul unui nutriment în funcţionarea normală a 
organismului sau în ameliorarea funcționării. Aceste alegaţii sunt numite 
„generice” sau „funcţionale (vezi alegaţia 2 în reglementarea franceză)”, 


ceea ce se traduce prin folosirea de termeni ca „intervine în...”, „este 
necesar la...”, „contribuie la...” etc. De exemplu, calciul este necesar 
menţinerii unei osaturi normale. Sau aceste alegații se pot referi la 
reducerea unui risc de boală, de exemplu ateroscleroza. Pentru a fi 
acceptabil, acest tip de alegaţie trebuie susținut de rezultatele a cel puţin 
două studii clinice în populaţia vizată. Să demonstrezi un efect de prevenţie 
faţă de o boală nu este ușor și costă. De unde numărul redus de alegaţii 
validate. Aceste alegaţii de sănătate au fost compilate de AESA (Autoritatea 
europeană de securitate a alimentelor — sau EFSA în engleză), pornind de 
la cele recunoscute de statele membre (adică mai mult de 44.000, reduse la 
4600 după eliminarea dublurilor), din care s-au reținut puţin peste 1.500; 
dar, la această dată, peste 2200 rămâneau de evaluat! Iar numărul dosarelor 
în așteptare nu face decât să crească, întrucât pe lângă listele inițiale 
propuse de statele membre fabricanţii pot supune în mod direct alegaţiile 
AESA. Un anumit număr dintre ele este acceptat și publicat cu regularitate. 
În acest caz, producătorul are monopolul alegaţiei timp de cinci ani. 

Autorităţile sunt vigilente în privinţa adecvării între alegaţie și nivelul 
de dovezi. Alegaţiile trebuie să fie precise. Astfel, alegaţiile vagi care fac 
aluzie la forma fizică, la starea de bine, la boli benigne fără a le numi (de 
exemplu: tulburări de digestie) etc. Nu sunt acceptabile (şi totuși un anumit 
număr de produse de pe piaţă nu fac economie de ele!). AESA dă un aviz 
(atenţie: nu este decât un aviz, doar Comisia Europeană are putere de 
decizie) formulat de un comitet internaţional de experți. Cum este vorba de 
oameni de știință, experţii AESA sunt foarte exigenţi în privinţa atribuirii 
unei alegaţii de prevenire a bolilor. Astfel, marea majoritate a dosarelor 
depuse (mai multe mii) a fost respinsă și doar 230 de alegaţii privind 
sănătatea au fost reținute. Cu titlu de exemplu, în timpul examinării celui 
de-al doilea val de cereri, în 2010, val care număra 416 cereri de alegaţie, 
numai 8 au primit aviz pozitiv, în consecință, anumite societăţi importante 
și-au retras dosarele care nu fuseseră încă examinate! 

Nu doar că AESA nu autorizează multe alegaţii, dar în plus le asortează 
uneori cu condiţii absconse. De exemplu, a autorizat alegaţia: „glucidele 
contribuie la menţinerea funcţiilor cerebrale normale” Ceea ce este întru 
totul adevărat. Numai că anumite ţări europene protestează, întrucât lupta 
împotriva excesului de consum de zahăr este o prioritate de sănătate 
publică. De unde, pentru a mulțumi pe toată lumea, o nouă reglementare 


(octombrie 2013) care încadrează alegaţia: se stipulează că „consumatorul 
trebuie să fie informat că efectul benefic se obține printr-un consum zilnic 
de 130 g de glucide, indiferent de sursă”. Și cum știe consumatorul treaba 
asta? La cum merg lucrurile, în curând va trebui să aveţi diplomă de 
dietetician ca să ieșiți la cumpărături! 

Mai departe, statele membre ale Uniunii Europene au mijloacele de a se 
apăra și pot fi extrem de imaginative; iar în Franţa, toată lumea o știe, 
oamenii sunt foarte imaginativi. Astfel, în hotărârea din 9 mai 2006 
(versiunea consolidată din 6 mai 2015), anexa III precizează dozele zilnice 
maxime autorizate. Este vorba de transpunerea textului european care 
include fluorul. Or, noi nu vrem fluor în suplimentele alimentare. În 
consecinţă, în anexa III, găsim „fluor: O mg”. Directiva europeană este 
respectată: fluorul este autorizat, dar la noi este în cantitate de o mg. 
Grozav, nu-i așa? 

De ce atâţi producători erau interesaţi de obţinerea unei alegaţii privind 
sănătatea? Mai întâi, asta vinde; apoi, numai societatea care a depus dosarul 
are dreptul de a utiliza alegaţia recunoscută vreme de cinci ani, de unde se 
obține o protecţie față de concurenţă. 

Un alt text european (1925/2006) este demn de interes: privește adaosul 
de vitamine, de minerale și de alte substanţe în produsele alimentare. În 
mod surprinzător, nutrimentul poate fi adăugat și unor alimente în 
componenţa cărora nu intră în mod normal atâta vreme cât el permite 
prevenirea unei carenţe sau ameliorarea stării nutriționale a populaţiei. 

Vizitarea unui supermarket în anii ce vin are toate șansele să fie 
interesantă. Pe un raft vom găsi unul lângă altul: produsul standard, un 
flacon cu capsule de vitamina X și produsul standard care conţine vitamina 
X. Vom putea deci să mâncăm normal în primul caz, să luăm suplimente 
alimentare „ă la carte” în al doilea sau să alegem „totul în unul” în al treilea. 

În fine, este importantă o altă reglementare, din 13 octombrie 2009, 
chiar dacă nu tratează explicit problema suplimentelor alimentare: pune la 
dispoziţie lista aminoacizilor care pot fi incluși în produsele alimentare 
dietetice. Găsim aici triptofanul (vezi p. 254 pentru a afla părerea noastră 
despre acest element activ). 

Dr. Monique Astier-Dumas a reflectat îndelung asupra alegațiilor și a 
consecinţelor acestora. Ea trage următoarea concluzie: „Numeroase produse 
de graniță nu există și nu sunt cumpărate de consumatori decât pentru că 


poartă alegaţii. Unul dintre principalele pericole legate de aceste alegaţii 
este alegerea de către consumator a multe produse mărunte și disparate, 
considerate utile într-un context complet dezordonat și adesea 
multicarenţial” Ca răspuns la întrebarea pe care am pus-o: oferta urmează 
cererii sau invers? (oul sau găina?), doctorița răspunde că (din păcate) 
adesea oferta este cea care stimulează cererea, și asta graţie alegațiilor. 
Organismele de reglementare și control 

Indiferent de obiectul pe care-l consumă, consumatorul se așteaptă să 
aibă o anumită siguranţă în timpul acestui act. Diverse organisme, franceze 
sau europene, au rolul de a-l linişti. În privinţa suplimentelor alimentare, 
organismele care intervin sunt extrem de multe, ceea ce nu-i împiedică, din 
nefericire, pe escroci să prospere. 

În Franţa, după cum știe toată lumea, reglementarea e la ea acasă. Iar 
alimentaţia este în mod special bine reglementată, poate din cauza 
îndelungatei și puternicei tradiţii agricole a ţării, mai exact pentru că 
guvernanţii noștri au fost multă vreme traumatizaţi din cauza unor accidente 
în cascadă: sânge contaminat (SIDA), hormoni de creștere (pironii)... 

Din acest motiv, a fost creată o agenţie, Afssa (Agenţia franceză de 
siguranță sanitară a alimentelor), care aplică înainte de orice un principiu 
simplu: primum non nocere („mai întâi să nu faci rău). Afssa are trei 
instituţii tutelare: Ministerul Sănătăţii, cel al Agriculturii și cel al 
Consumului. Misiunea sa este de a evalua riscul în domeniul securității 
sanitare a alimentelor pe ansamblul lanţului alimentar, de la producţie până 
la consumator. Evaluarea privește și alimentaţia animală, de vreme ce 
animalul, în mod direct sau indirect, sfârșește adesea în farfuria noastră. 

Afssa a devenit Anses în iulie 2010, cu un perimetru puţin mai extins. 

ANSM (Agenţia naţională de siguranță a medicamentelor și a 
produselor de sănătate) se ocupă de medicamente și, desigur, câmpul ei de 
competență îl acoperă în parte pe cel al Anses. Relaţiile celor două agenții 
cu privire la suplimentele alimentare seamănă cu un dialog al surzilor. Cum 
spunem la p. 73, anumiţi industriași au ales reglementarea de „dispozitive 
medicale îngerabile” pentru produsele lor, întrucât este mult mai puţin 
constrângătoare decât cea a suplimentelor alimentare. Aceste produse 
proliferează într-o veselie, cu atât mai mult cu cât Anses (care 
administrează suplimentele alimentare) și ANSM (care se ocupă de 


dispozitivele medicale) sunt incapabile să se așeze în jurul unei mese pentru 
a discuta acest dosar. 

Anses dă avize și recomandări; reprezintă un sprijin științific și tehnic, 
furnizează informaţii și participă la formarea de profesioniști și a marelui 
public. Creierul Anses este un ansamblu de comitete de experți care fac cu 
regularitate ceea ce se numește expertize colective. Acești experți sunt 
extrem de competenţi într-unul sau mai multe domenii limitate, de unde 
necesitatea unei dezbateri interne în cadrul acestor comitete și a unei decizii 
colegiale. Uneori, în absența unor date precise pentru a răspunde la o 
întrebare, sufragiile revin personalităţii celei mai puternice, fapt care 
explică anumite decizii surprinzătoare și diferențe de recomandări de la o 
țară la alta. Ceea ce interesează în mod particular Anses (și AESA la nivel 
european) este temeiul științific al efectului revendicat, altfel spus dacă 
alegația este demonstrată, dacă există o adecvare între efectul obținut și 
alegaţie. Există desigur o proporţionalitate între importanţa dovezii cerute și 
forţa efectului revendicat. De exemplu, pentru ca un produs să obțină 
autorizaţia de alegaţie „previne pielea uscată”, două studii clinice sunt de 
ajuns. În schimb, pentru a obţine alegaţia „diminuează riscul de cancer al 
prostatei” ar trebui un pachet de studii echivalent cu ceea ce se cere pentru 
un medicament. Pe de altă parte, un comitet studiază proprietăţile și 
interesul nutrițional și funcţional al substanţelor care intră în alimentaţia 
umană. Din interesul nutrițional și siguranţa consumatorului derivă 
noțiunea-cheie de „analiză beneficii/riscuri”. E o noţiune interesantă, 
deoarece este și o cheie de analiză a pertinenţei unui medicament. Același 
comitet al DERNS (Direcţia de evaluare a riscurilor nutriționale și sanitare) 
îndrumă elaborarea de referinţe în materie de nutriţie. 

Un alt nivel de control este viza PP (publicitate prealabilă), creată în 
1972. Aceasta se referă la reclamele unor produse diferite de medicamente, 
dar prezentate ca favorizând diagnosticul, prevenirea sau tratarea bolilor, 
precum și diagnosticul sau o modificare a funcţiilor organice. 

Pentru ca toate acestea să fie eficiente, e nevoie de o mână forte. 
Jandarmul administrativ este Direcţia generală a concurenţei, consumului și 
represiunii fraudelor (DGCCRF). Biroul Aa, „Nutriție și informarea 
consumatorilor”, se ocupă de tot ceea ce are legătură cu suplimentele 
alimentare, de la examinarea dosarelor la controalele site-urilor, trecând 


prin etichetarea produselor. Cele trei cuvinte-cheie care îl definesc sunt: 
eficacitatea, siguranţa și calificarea produselor. 

Aţi construit împreună cu unul dintre copiii dumneavoastră sau al unor 
apropiaţi un castel de nisip pe plajă pentru a opri mareea în creştere. În cele 
din urmă, n-aţi reușit. Ei bine, cu DGCCRF lucrurile stau la fel: de o sută de 
ori, de o mie de ori prinde, aplică amenzi, întocmește procese-verbale (de 
1.500 până la 2000 de ori pe an în anii 1990). În zadar, afacerea cu 
suplimentele alimentare este ca un val care se sparge incontrolabil. Un 
obscur laborator farmaceutic își închide porţile aici, dar le redeschide în altă 
parte. În anumite țări, ca Luxemburg, nici măcar nu-și mai dau osteneala. Şi 
devine cât se poate de ușor să-ți procuri produse extravagante, inutile, ba 
chiar primejdioase, în special folosind vânzarea prin corespondenţă sau pe 
Internet. 


Aliment funcţional, supliment alimentar sau medicament: riști să le 
confunzi? 


Am avut în mână acum câţiva ani un document intitulat: „Informaţie 
clinică destinată profesioniştilor din sănătate”. 

De la o pagină la alta, acest document scotea la iveală menţiuni ca 
„acceptarea tratamentului”, „respectarea tratamentului” „nu a existat niciun 
efect secundar”, „doza care creează dependență”, „studiile (noastre) 
clinice”, „experimentele clinice”, „X este destinat persoanelor care suferă 
de...”, „costul consumului cotidian este de ordinul a 0,24 euro pe zi”. 

Aceste date sunt prezentate cu regularitate studenţilor la farmacie, 
farmaciștilor de laborator și medicilor liber-profesioniști în formare 
continuă, care sunt întrebaţi: despre ce e vorba? Răspunsul este întotdeauna 
unanim: despre un MEDICAMENT. De fapt, documentul se referea la o 
margarină îmbogăţită cu polisteroli. Iar când, la sfârșitul lui 2005, două 
companii de asigurări propun rambursarea margarinelor consumatorilor lor, 
ambiguitatea și confuzia ating apogeul, astfel încât ordinul farmaciștilor 
publică următorul comunicat: „Asigurătorul nu ezită să depășească o nouă 
limită jucându-se cu noțiunile, mergând pe asimilarea alicamente/ 
medicamente, în afara oricărei recomandări a autorităţilor din sănătate”. 

Pentru calificarea de „medicament prin destinaţie”, lucrurile sunt 
limpezi: dacă o companie de asigurări rambursează un produs, actul în sine 


tinde să-l facă pe acesta din urmă un medicament prin destinaţie (Codul 
sănătăţii publice, în articolul L.511). 

Deci două companii de asigurări au luat în sarcina lor (parţial) o 
margarină: ne putem întreba dacă asta e o problemă. Un fapt istoric este 
următorul: noțiunea de „indice de masă corporală” a fost efectiv stabilită de 
asigurătorii americani în anii 1950, care au constatat că persoanele slabe și 
cele obeze erau mai expuse riscului de boli și de mortalitate, trebuind deci 
să plătească mai mult decât ceilalți pentru a fi asiguraţi. Totuși, în 
chestiunea care ne privește, MAAF și-a luat responsabilitatea consumului 
de Proactive (și doar de acest produs), în timp ce AGF rambursa exclusiv 
Danacole. De fiecare dată e vorba de un asigurător și de un gigant 
agroalimentar; operaţia este deci, în mod indiscutabil, pur mercantilă. Se 
vede încă o dată ce aiureală (este cazul s-o spunem) rezultă din confuzia 
genurilor. Nu e mai puţin adevărat că aceste operaţiuni au încetat în 2007. 
Tresărire etică a asigurătorilor? Deloc: publicul nu s-a arătat interesat, atâta 
toi. 

Noua legislaţie europeană și amalgamurile generează confuzie, ceea ce 
poate conduce, la limită, la calificarea unui iaurt drept medicament, după 
cum subliniază anumiţi experți. Un bun exemplu este cel citat mai sus, al 
margarinelor îmbogăţite cu fitosteroli. O serie impresionantă de lucrări a 
demonstrat eficacitatea fitosterolilor vegetali asupra colesterolului „rău”: 
mai mult de 40 de studii, spune prospectul Proactive; în timp ce Danacole 
revendică peste 60 de studii. La fel de adevărat este că societatea Unilever 
(prin filiala sa Fruit d'Or/ Lesieur) demonstrează că îmbogățirea margarinei 
cu fitosteroli permite o diminuare a colesterolemiei: 15% în șase luni pentru 
consumul a 30 g de margarină pe zi. 

Pe de altă parte, știm că hipercolesterolemia crește riscul mortalităţii 
prin intermediul inimii și vaselor de sânge. De aici nu e decât un pas până la 
a sugera că Proactive diminuează riscul de accident cardiovascular. Această 
alegaţie, care ar echivala cu o alegaţie de boală pentru utilizarea 
fitosterolilor, este interzisă în Uniunea Europeană, și pe bună dreptate: 
Proactive ar deveni în acest fel un medicament. Într-adevăr, dacă Proactive 
are un folos în diminuarea riscului cardiovascular, el este un medicament 
prin funcţie și prin destinaţie. Notaţi că nu este cu siguranță un medicament 
prin prezentare: nu putem confunda o cutie cu margarină cu una de 
medicamente. 


După cum am scris deja, noua reglementare europeană a introdus, odată 
cu diminuarea riscului de boală, noțiunea de alegație privind sănătatea. 
Unilever a cerut deci autorităţii europene alegaţia: „Sterolii vegetali 
diminuează colesterolul sangvin și reduc riscul de boli cardiovasculare” 
Verdict din 11 iulie 2008: respins pe motivul, justificat în opinia noastră, că 
niciun studiu nu demonstrează că reducerea colesterolului (foarte reală) sub 
steroli antrenează o diminuare a riscului de boală. În consecinţă, cererea a 
fost prezentată din nou (și acceptată în 2009) cu următoarea explicaţie: 
sterolii/stanolii vegetali scad colesterolul sangvin, o colesterolemie ridicată 
constituind un factor de risc de dezvoltare a unei boli cardiovasculare. 

În numărul din al doilea trimestru al lui 2006, revista Recherche et santé 
pune întrebarea: trebuie oare rambursate alimentele sănătoase? În acest 
stadiu, putem fantasma imaginându-ne un raion „rece” în laboratoarele 
farmaceutice: am găsi aici margarină îmbogăţită sau sărăcită (în ce vreţi), 
iaurturi conţinând pre sau probiotice și, de ce nu, băuturi pe bază de cola, 
ceea ce ar constitui o întoarcere la origini: Coca-Cola a fost creată de un 
farmacist de laborator din Atlanta în secolul al XIX-lea. Şi nu trebuie să 
uităm că un fitosterol, betasitosterolul, a fost comercializat ca medicament 
de laboratoarele farmaceutice Eli Lilly încă din 1957. 

Să aruncăm o privire asupra prospectelor care însoțeau produsele din 
gama Proactive în anii următori lansării; cel de la Proactive margarină era 
voluminos (12 pagini). Schemele sunt drăguţe și clare; credem că sunt la 
îndemâna „consumatorului mediu avizat” Alegaţia privind sănătatea este 
respectată ca idee, de vreme ce există un rând liber între prevenirea 
(tratamentul?) hipercolesterolemiei și constatarea că acumularea de 
colesterol rău (sic!) este un factor de risc major pentru bolile 
cardiovasculare. Sigur că o lectură rapidă duce la ignorarea rândului liber, 
iar amalgamul conduce la apropierea celor două idei, ceea ce tinde să facă 
din Proactive un medicament prin destinaţie și prin funcţie (vezi mai sus 
tentativa ratată de a suprima rândul liber). Pe de altă parte, a apărut 
Proactive tartine light, o pastilă „Fédération mondiale du cœur Fruit d'Or” 
Foarte subtil. 

Pe unele dintre aceste produse era indicat pe ambalaj: „Pacienţii sub 
tratament hipocolesterolemic trebuie să consulte medicul înainte de a 
consuma acest produs”. Există vreun risc de interacţiune medicamentoasă? 
lată un argument forte pentru a face din Proactive un medicament. Cerem 


ca Securitatea socială să ne ramburseze iaurtul! într-un editorial pe acest 
subiect, Jean-Paul Laplace scria: ,„[...] a consuma o  margarină 
hipocolesterolemică de care [subiectul] nu are deloc nevoie” Cum este 
definită această noţiune de nevoie? Dacă e o nevoie nutrițională, să 
precizăm că fitosterolii nu sunt prin nimic indispensabili sănătăţii. Dacă este 
o nevoie terapeutică, alegaţia privind boala nu e nici ea departe și Proactive 
este un medicament. Nu? Ba da. Din fericire, jurisprudenţa a stabilit că 
trebuie un mănunchi de indicii pentru a proceda la calificarea unui produs 
ca medicament, criteriul alegaţiei nefiind singurul: trebuie luate în 
considerare forma produsului (plic, capsulă, comprimat...), existenţa unei 
posologii, a unui prospect, a contraindicaţiilor, condiţionarea primară 
(flaconul) și secundară (cutia în care se află flaconul), menţionarea 
formulei, o marcă având conotaţie medicală (de exemplu, Rhumavite și 
Diurevite de la Bional), circuitul de distribuţie, menţionarea rezultatelor 
experimentelor clinice. Sunt de ajuns forma și condiţionarea Proactive și 
Danacole: ele permit evitarea calificării lor ca medicamente. 

Alegaţia privind sănătatea, mai ales când e formulată într-un context de 
diminuare a riscului de boală, este fără putinţă de tăgadă piatra unghiulară a 
tuturor derivelor. Într-adevăr, ea apropie suplimentul alimentar de 
medicament. Din fericire, Codul de sănătate publică și jurisprudenţa 
consideră că atunci când un produs e susceptibil să răspundă atât definiţiei 
medicamentului, cât și a suplimentului alimentar, el trebuie să fie considerat 
un medicament. Având în vedere că Anses este instituţia care se ocupă de 
suplimentele alimentare, dar ANSM are competenţa de a le recalifica drept 
medicamente, nu am ieșit încă din necaz. Academiile naționale de medicină 
și de farmacie au luat poziţie comună asupra acestei probleme în 2010: ele 
propun ca prescripţiile medicale de suplimente alimentare și cele de 
medicamente să fie redactate pe reţete diferite, pentru evitarea oricărui risc 
de confuzie asupra produselor și finalităţilor lor. Anumiți neguţători de 
visuri au făcut o pasiune pentru enunţurile care au avantajul de a nu fi 
susceptibile de urmări pentru că nu sunt alegaţii, de vreme ce nu vor să 
spună cu adevărat ceva. Este vorba de jocul „Cum să încerci să spui fără să 
spui”. Vă lăsăm să vă desfătaţi cu „lista de perle” de pe pagina următoare. 
De citit și cel publicat de Lahlou în 1999 în Cahiers de nutrition et 
diététique. Cireaşa de pe tort: „Guma de mestecat pentru performanță 


sexuală”, conținând un extract de testicule de ren, pentru ameliorarea 

Chiar dacă anumite promisiuni legate de suplimentele alimentare sunt 
probate și justificate, nenumărate altele rămân ipotetice, adică sunt de-a 
dreptul fantasmagorice sau mincinoase. Unul dintre scopurile acestei cărți 
este tocmai de a vă permite să le triați. 


New players in the game: dispozitivele medicale (DM) ingerabile 


Dispozitivele medicale constituie o mare familie de produse pentru 
sănătate, de la periuţe de dinţi până la tubulatura de nutriţie parenterală. 

Printre aceste dispozitive se află cele calificate ca ingerabile, deci care 
pot fi înghiţite. Pentru a putea intra în categoria DM ingerabile, un produs 
trebuie să acţioneze prin efect mecanic. 

Or, de la un timp, se constată că anumite suplimente alimentare capătă 
statut de DM. Este cazul produselor de slăbit care acţionează la nivel 
digestiv și al produselor care conţin merișoare. Modul lor de acţiune le 
permite. De ce? Pur și simplu pentru că reglementarea care se aplică DM- 
urilor este mult mai suplă decât cea care guvernează suplimentele 
alimentare. Un DM trebuie să aibă un marcaj CE. Dar, atenţie, acest marcaj 
nu este eliberat de o autoritate de sănătate. Este aplicat de... fabricantul 
însuși, pe propria-i răspundere. Ce cool, cum ar spune tinerii. 

Pe de altă parte, etichetarea este mult mai puțin constrângătoare decât a 
suplimentelor alimentare: pentru DM nu e nevoie de vreun mesaj de 
sănătate publică (de pildă, a nu depăși doza zilnică recomandată, a nu ţine 
produsul la îndemâna copiilor, importanța unei alimentaţii variate și 
echilibrate etc.). 

În plus, dispozitivele medicale sunt administrate de ANSM și înalta 
Autoritate de sănătate (HAS) prin intermediul uneia dintre comisiile sale: 
Comisia naţională de evaluare a dispozitivelor medicale și a tehnologiilor 
de sănătate (CNEDMTS). 

Deci prin oameni aflaţi foarte departe de cei care lucrează la Anses. Și 
toți acești funcţionari și experţi nu vorbesc unii cu alţii. Când responsabili 
din DGCCREF sunt întrebaţi despre această stare de fapt, ei se arată foarte, 
foarte stânjeniţi! Din fericire, există Europa! Comisia Europeană pregătește 
un text care va interzice ca merișoarele să obțină statutul de dispozitiv 
medical. 


Pseudoalegaţii Culegere de perle 


Imaginaţia fără limite a anumitor profesioniști din marketing (și uneori 
din mass-media) are cel puţin două consecinţe: vinde și îți stârnește 
zâmbetul. Să zâmbim împreună în faţa acestui florilegiu de alegaţii. 

Activia: „Contribuie la reducerea micilor dezordini interioare”. 

Antiseptine: „Pentru a respira din toţi plămânii”. 

Cafeform: „Trebuie să ne trezim metabolismul”. 

CGA 900: „CGA 900 reface oase, ligamente și tendoane. 

Sute de persoane satisfăcute”. 

DHEA: „Interzice îmbătrânirea”. 

Force G: „Într-o singură fiolă, cei mai buni stimulenţi naturali de pe 
cele trei continente: ginsengul pentru forță asiatică, ghimbirul pentru 
căldură africană și guarana pentru pasiune sud-americană”. Totul pus la 
dispoziţie într-un produs al cărui nume evocă în mod subliminal faimosul 
punct G, locul de pe peretele vaginului care, se crede, este punctul-cheie al 
plăcerii feminine. 

Gynelyls: „Pentru a vă feri de problemele de confort intim; pentru a vă 
ajuta să regăsiţi un confort urinar mai bun”. 

Herbaxyll: „Iranzitul grăsimilor de rezervă”; „Descongestionează 
celulele adipoase”; „Inversează efectul caloriilor”. 

Suc de ridiche neagră: „Marele clasic al ficatului fragil”. 

Lecitone: „Muşchetarii formei”. 

Lichid intracelular vegetal extras din alge roșii: „Prietenul 
picioarelor dumneavoastră”. 

Lichid intracelular vegetal extras din creţuşcă: „Aspirina vegetală”. 

Nepadrine: „Ajută în mod natural la blocarea grăsimilor”. 

Nutricap: „Hrană pentru păr și unghii”. 

Ou de prepeliță: „Un remediu-miracol împotriva bolii fânului”. 

Oligodrain: „Favorizează drenajul organismului”. 

Oligolign: „Acţiune drenantă și dezinfiltrantă”. 

Meniu anti-exfolierea pielii: „Se degustă o capsulă pe zi dacă totul 
merge bine, două dacă vă uscați pe picioare. Peste trei luni, pielea s-a 
schimbat”. (Oxyprolane, în Madame Figaro, ianuarie 2008) 

Phytexor élimination (eliminare): „Nu vă lăsaţi ficatul în nevoie 


[> 


Phytexor sérénité (seninătate): „Pentru a adăuga soare în viața 
dumneavoastră!” 

Prostavit: „Vegheaţi la prezervarea sănătăţii prostatei dumneavoastră”. 

Rhumavit: „Mușchi și articulaţii suple!” 

Sérum de vie (ser de viață): „Lifting biologic intern”. 

Sugar blocker: „Favorizează stocarea pentru slăbire a zahărului sub 
formă energetică la nivel hepatic”. 

Thermoburner: „Asociere sinergică de nutrimente care permit 
favorizarea mobilizării și emulsificării grăsimilor circulante în vederea unui 
drenaj al căilor alimentare”. 

Xenadrine: „Specialitate ţintită acvadrenantă”. 

Yakult: „Mica întreţinere12 a sănătăţii dumneavoastră”. 

Unele dintre aceste produse nu mai sunt (din fericire) comercializate sau 
unele dintre aceste alegaţii au dispărut. 

Trebuie să observăm că o alegaţie fantezistă nu înseamnă neapărat că 
produsul în sine e lipsit de interes. Efectele reale ale produsului sunt adesea 
prost înţelese de cei care lucrează în domeniul marketingului. 


3 De la suplimentul alimentar la consumator: o filieră adesea 
opacă 


„Din alimente îţi vei face medicina”. 
— Hippocrate, circa 430 i.Hr. 


„Din alicamente vei face o afacere”. — S. Lahlou, 1999 
De la conceperea unui supliment alimentar până la consum intervin 
mulți actori. În felul său, fiecare joacă un rol în impactul benefic sau nociv 
pe care-l poate avea un supliment alimentar în funcţie de compoziţie și de 
utilizare. Înainte de a cumpăra, este util să ştim cu ce avem de-a face. 


O afacere infernală 


De mulţi ani, piaţa suplimentelor alimentare este în creștere constantă, 
aproape deloc frânată de crizele economice. Motorul acestei creșteri ține de 
paradigma oului și găinii: fabricanţii pun la dispoziţie produse pentru că 
sunt cerute de consumatori, sau există consum pentru că se găsesc produse 
cu alegaţii ademenitoare? Probabil puţin din amândouă. 

Pe de altă parte, declasarea anumitor medicamente (în special cele din 
plante) este avantajoasă pentru autorităţile publice, deoarece suplimentele 
alimentare nu sunt rambursate de asigurările de sănătate. 

Cifrele referitoare la consum vorbesc de la sine. În Statele Unite, 
aproape 50% dintre adulţi (statistică din 2010), în special femeile și 
persoanele în vârstă, iau suplimente alimentare, iar 32% iau amestecuri de 
vitamine și de minerale. Tot în Statele Unite aveţi de unde alege: există pe 
piaţă peste 55.000 de produse! în Europa, consumul e foarte variabil de la o 
ţară la alta (Statistică din 2012): 59% în Danemarca, 43% în Germania, 23% 
în Irlanda, 20% în Franţa, dar numai 9% în Spania. 

Piaţa mondială a suplimentelor alimentare reprezenta 45 de miliarde de 
dolari în 2000. Era de 123 de miliarde de dolari în 2015. Multe sectoare ar 
fi fericite să aibă o asemenea creștere, cu două cifre! Vânzarea de 
suplimente alimentare a generat în Statele Unite o cifră de afaceri de 28 de 
miliarde de dolari (25 de miliarde de euro) în 2010; 30 de miliarde de dolari 
în 2011; 38 de miliarde de dolari în 2015. Vitaminele reprezintă o treime 
din vânzări. 

În Franţa, în 2015, cifra era de 1,5 miliarde de euro, ceea ce înseamnă o 
creștere de 60% în patru ani! Dar creșterea cifrei de afaceri în Franţa este 
foarte variabilă de la un segment de piaţă la altul. În fruntea clasamentului 
sunt produsele destinate să favorizeze sistemul imunitar. Produsele destinate 
sarcinii, problemelor circulaţiei sangvine și cele privind sfera genito-urinară 
merg și ele bine. În schimb, piaţa de omega 3 este redusă, la fel și cea a 
produselor destinate oaselor și perimenopauzei. În scădere și mai accentuată 
sunt produsele de slăbit și nutricosmeticele, chiar dacă ele au încă partea 
leului (aproximativ 25% din toate produsele vândute). 

Martor al vitalităţii acestei afaceri, un salon de nutriţie prin suplimente, 
Vitafood, se ţine de douăzeci de ani la Geneva, în fiecare an. 


Industria farmaceutică are nevoie de relee de creștere, iar piaţa de 
suplimente alimentare i le oferă pe tavă. Este ceea ce se numește 
„diversificare necesară” Astfel, mai multe laboratoare farmaceutice au creat 
o filială dedicată suplimentelor (de exemplu, Naturactive a lui Pierre 
Fabre). Uneori în joint-venture, de exemplu Innéov, filială a Nestle (care 
aduce competenţa sa în nutriție) și L’Oréal (care vine cu știința sa în 
domeniul frumuseţii). Câteodată, aceste laboratoare își oferă o societate din 
sector. Astfel, la sfârșitul lui 2009, Sanofi și-a oferit Oenobiol. Între timp, 
L’Oréal a ieşit din Innéov (care își continuă o parte din activitate în cadrul 
Galderma, societate deţinută 100% de Nestlé), iar la începutul lui 2016 
Sanofi a vândut Oenobiol firmei olandeze lremedia. Este ceea ce se 
numește „o recentrare necesară asupra profesiunilor de bază”. Motivele 
acestui flux și reflux? Rezultate care nu sunt la înălțimea speranţelor, o 
imagine bruiată de amestecul de profesiuni și de sectoare de activitate. 


Laboratoare farmaceutice obscure... 


Ca să existe cumpărători, trebuie să existe vânzători. Dacă atâtea 
produse prezentate ca susceptibile să prevină sau să vindece bolile sunt 
vândute ca suplimente alimentare asta se datorează faptului că o asemenea 
strategie elimină necesitatea de a le demonstra inocuitatea și eficacitatea, 
ceea ce este obligatoriu în cazul unui medicament. 

După cum vom vedea, Franţa controlează destul de bine distribuţia de 
suplimente alimentare, iar poliția sa, DGCCRE, a reușit încet-încet să 
elimine societăţile cele mai îndoielnice, puţină închisoare în regim dur 
pentru directorii lor fiind un argument destul de convingător astfel ca ei să 
meargă pe alte plaiuri spre a face ravagii: în Luxemburg, de exemplu. În 
realitate, Luxemburg este pentru suplimentul alimentar cam ceea ce sunt 
Insulele Cayman13 pentru finanţe: un paradis. Lucrurile stau la fel cu 
societatea Nutrilife, a cărei localizare exactă nu v-o putem da, întrucât 
catalogul său nu menţionează decât o cutie poștală. De unde vin atunci 
produsele vândute prin Nutrilife? De fapt, Nutrilife revinde pur și simplu 
produsele unei alte societăţi, Nutriform, aflată la Wilmington, în Delaware, 
Statele Unite. lar acolo nu e nicio problemă, pentru că în această ţară 
suplimentele alimentare sunt mult mai puţin reglementate. De altfel, adresa 
precisă a Nutriform figurează negru pe alb în catalogul Nutrilife. 

Ce găsim prin urmare în acest catalog? 


Multe lucruri: din ediţia iulie 2007, am cules nu mai puţin de 434 de 
referințe. Găsim aici, amestecate: 

— Suplimente alimentare perfect autorizate (spirulină, seleniu, zinc); 

— Medicamente (vitamina C la 500 mg); 

— Substanțe a căror vânzare liberă este reglementată în Franţa 
(DHEA); 

— Inevitabila papaia fermentată, care ar fi reușit să-l trateze atât de 
bine pe Papa Ioan Paul II... 

— Produse cu adevărat periculoase: 5-hidroxitriptamină (precursor 
al serotoninei, recomandat ca inhibitor al foamei), S-adenozilmetionină 
(donor de grup metil, de natură să dăuneze serios capitalului nostru 
genetic). 

Există multe alte cataloage, uneori de mai multe sute de pagini. Şi acolo 
se găsesc produse cu adevărat periculoase: 

— Oral Chelato Rx, care conţine EDTA, fiind deci susceptibil să 
antreneze scăderi majore de calciu în sânge; 

— Forskolin, un puternic agent farmacologic; 

— Acidul L-piroglutamic, care este un derivat ciclizat al glutaminei. 
În doză forte, această moleculă are proprietăţi neurotoxice; 

— Inozitol-fosfat, care este un mesager intracelular implicat în 
procesul de control al multiplicării celulare, de unde un risc potenţial de 
cancer. 

Aceste laboratoare farmaceutice obscure violează două principii de 
bază, stâlpi ai sănătăţii publice: să nu faci rău, să nu înșeli. Controalele 
făcute pe loturile de materii prime arată că acestea nu sunt întotdeauna ce ar 
trebui să fie. În plus, în 1998, o anchetă realizată în Statele Unite a arătat că 
o treime din loturile de plante importate din Asia conţineau substanţe 
nedeclarate pe borderoul de identitate al lotului și/sau conţineau cantități 
inacceptabile de metale grele (plumb, arsenic, mercur). 

Societatea Herbalife comercializează pe Internet amestecuri de plante 
destinate slăbitului care se dovedesc a fi toxice pentru ficat. La fel stau 
lucrurile cu Hyroxycut, căreia FDA i-a cerut politicos să-și retragă 
amestecul după ce au fost raportate 23 de cazuri de toxicitate hepatică. Dar 
mergeţi pe Internet și veţi vedea că aceste produse renasc cu regularitate din 
propria lor cenușă cu nume și compoziţii puţin modificate. 


Uneori, societatea se intitulează „Laboratoare”, ceea ce sugerează că ar 
avea statutul de instituție farmaceutică; nu este întotdeauna cazul. 
Menţiunea „garanţie de fabricare cu calitate farmaceutică” sau referinţa 
„fabricare controlată de farmaciști” nu dovedește deloc că fabricantul are 
statutul de instituție farmaceutică. Uneori este întreţinută confuzia cu 
giganţi din sectorul agroalimentar. Astfel, grafia siglei Bional, societate 
olandeză, figurând pe catalogul lor din 2001, semăna grafic cu cea a lui 
Danone. 

Prin urmare, neguțătorii de visuri încearcă în permanență să îmbine 
două strategii: medicalizarea produselor (bunăoară, prin intermediul 
numelor de marcă) și de medicalizarea, ca în exemplul pe care tocmai l-am 
citat. Mesajul este clar: produsele noastre sunt eficace precum 
medicamentele, dar și „naturale” și fără efecte secundare, ca alimentele. 
Unul dintre aceste laboratoare farmaceutice obscure merge până la a 
teleghida o, Asociaţie a consumatorilor de suplimente alimentare și 
suplimente nutriționale” a cărei deviză este: „Prefer să plătesc pentru a fi 
sănătos decât să fiu bolnav și rambursat”. 

Uneori, în sens invers, confuzia poate fi creată de un laborator 
farmaceutic. De exemplu, există un medicament numit Supradynee și un 
produs (comercializat de același laborator) care nu este un medicament, ci 
un supliment alimentar, Supradyne Vital 50 +. Căutaţi eroarea! Astfel, 
cumpărând  Supradyne Vital 50 +, consumatorul poate crede că 
achiziționează ceva la fel de eficient ca un medicament, dar care nu prezintă 
inconvenientele putative ale acestuia. 

În mod regulat, scriem unor producători pentru a le cere publicaţiile 
care susţin alegaţiile pe care le atribuie produselor lor. Cel mai adesea nu 
primim un răspuns. Uneori ni se trimit o grămadă de referințe despre 
ingrediente, nu despre produsul finit, și adesea este vorba atunci de studii 
experimentale. În fine, ni se poate răspunde că „aceste date sunt 
confidenţiale”. Ceea ce ne derutează, căci fie rezultatele sunt pozitive și nu 
există niciun motiv de a le ascunde, fie sunt negative, iar alegaţia este 
mincinoasă! QED. 

Uneori, vânzarea visului ia forma reclamelor din presa scrisă. Am 
descoperit mai multe în publicaţiile de programe TV. Găsim de pildă 
mărturia unei anume Olga Martin, care povestește cum a pierdut 19 


kilograme fără a ţine regim, ci doar luând Herbaxyll, comercializat de 
Institutul Nutrafit. 

„Institut” pare serios, cam ca „Institutul Pasteur”. De fapt, Institutul 
Nutrafit este un simplu SRL. Ca urmare a mărturiei entuziaste a d-nei 
Martin, găsim un chenar în care se precizează: „iată 4 alge combinate cu 26 
de ierburi japoneze care duc la pierderea a până la 10, 15 și chiar 20 de 
kilograme, sau mai mult...” Drace! Se poate mai bine? Urmează un număr 
de pseudoalegaţii despre diferitele ingrediente. O trăncăneală perfect 
ridicolă (vezi câteva exemple la p. 75). 

Dacă v-a plăcut Olga, o veţi adora pe Eva. Ea a pierdut 24 de kilograme 
în mai puţin de două luni doar consumând un stick de cafea pe zi. Dar nu 
orice fel de cafea: Cafe Form este un extract decafeinizat cu un conținut 
ridicat de acid clorogenic. Acestuia i se adaugă un extract de cicoare și fibre 
de salcâm. Totul este explicat de către D. Gilbert, mare specialist în 
nutriţie... pe care nu-l cunoaștem. Şi nu suntem singurii, aşa cum arată 
info-alerta nr. 1292 din 10 martie 2016. Infoalerta este difuzată pe Internet 
de către reţeaua împotriva escrocheriei, asociaţie parteneră a UFC — Que 
choisir? 

Nu am vrea să-l obosim pe cititor, dar trebuie să cităm și reclama de pe 
o algă fosforescentă (sic!) care vă face să slăbiţi în timpul nopţii. Ne aflăm 
aici în champions league a produselor de slăbit, pentru că putem repede 
pierde până la... 40 de kilograme grație acestui produs, Anori Minceur. 
Alga anori conţine o enzimă, norilaza, care se activează noaptea pentru a 
arde surplusul de zahăr și de grăsimi. În cazul algei, calm instalată în 
oceanul ei japonez, este poate adevărat, dar în cazul omului în niciun caz, 
întrucât enzimele sunt digerate în intestin și deci nu trec în sânge și în 
ţesuturi. În această reclamă, medicul nutriţionist de serviciu se numește 
Francois Millerd; perfect necunoscut. Vă vine să credeţi? Nouă nu! 

Uneori, reclama aterizează în cutia dumneavoastră poștală. Sau mai 
exact în cea a persoanelor vârstnice. În cazul lor, e rândul produselor anti- 
îmbătrânire să facă miracole. De exemplu, reclama pentru Quercitin Maxe 
(Phyt Origine) propune șapte mărturii cu fotografii doveditoare: Jacques V., 
care „avea sabia lui Damocles deasupra capului”, Georgette M., care „la 75 
de ani se resemnase”, Ginette B., căreia produsul „i-a redat picioarele din 
tinereţe” etc. 


Același principiu într-o reclamă făcută pentru quercetină, provenită din 
polenul cules de albine dintr-un soi de rododendron care crește pe coastele 
unui celebru vulcan islandez. În acest caz, este vorba despre interviuri luate 
unor pensionari din azilul Laugardalur din Islanda, poza doctorului Taylor, 
medicul acestei instituţii, fiind pusă în chenar. Credeam (după Cupa 
Europei la fotbal din 2016) că în Islanda toate numele se termină în „son”. 
Nu se întâmplă asta și aici, dar doctorul Taylor dă foarte bine cu 
mustăcioara, ochelarii, frumoasa lui cravată și, desigur, halatul alb. 

Aţi înţeles bine, asemenea reclame mizează pe credulitatea persoanelor 
disperate care au încercat totul și își spun: „De ce nu și asta, având în 
vedere în ce hal am ajuns?” Toate aceste reclame se bazează pe același 
principiu: mărturia persoanelor tratate, cu fotografia lor înainte/după, 
mărturia unui (pseudo) medic, dacă se poate în halat alb (stetoscopul e 
opţional), și o descriere, mai mult sau mai puţin excentrică, a proprietăților 
produsului. Se cheamă abuz de încredere asupra unor persoane vulnerabile. 
Oare ce face DGCCRF? 

Un alt tip de oficină obscură poate fi laboratorul de analize medicale. 
Există câteva (din fericire, foarte puţine) care propun o baterie de teste 
biologice ce pretind că detectează o carenţă de cutare sau cutare nutriment: 
dozaj de vitamina C în leucocitele sangvine, dozaj de acizi grași în 
globulele roșii, de zinc în sânge și urină etc. Desigur că aceste dozaje, foarte 
scumpe, nu sunt compensate de asigurările de sănătate. Sunt cu atât mai 
inutile cu cât carenţele de vitamine și oligoelemente sunt rare în rândul 
populaţiei franceze sănătoase. În fine, „materialul” accesibil (sânge, urină) 
nu este în general reprezentativ pentru stocurile de aceste substanțe din 
organism. De exemplu, pentru a detecta cu certitudine începutul unei 
carenţe de vitamina A înainte ca aceasta să devină boală, ar trebui prelevată 
o bucată de ficat. Chiar dacă formal este mai puţin exactă, cealaltă soluţie ni 
se pare preferabilă, căci este mai puţin traumatizantă. Ea constă în 
consultarea unui medic nutriționist sau a unui dietetician: acesta vă va 
întreba ce mâncaţi și va putea astfel să vă evalueze riscurile și deficitele 
privind anumite nutrimente, printre care vitamina A, dar și alte substanțe 
(calciu, fier, omega 3). 


..„„dar şi multe societăţi serioase 


Există totuși o majoritate de societăți cu adevărat serioase, a căror 
abordare comercială este etică. Acestea sunt grupate într-un sindicat, 
Sindicatul naţional al suplimentelor alimentare (Synadiet), afiliat și el unei 
confederaţii europene. Faptul că o societate este afiliată la Synadiet este, în 
principiu, o garanţie de seriozitate. 

Synadiet s-a impus treptat ca un interlocutor indispensabil al 
autorităţilor publice, în special al DGCCREF. Sindicatul editează un buletin 
trimestrial foarte bine făcut, destinat membrilor săi. De exemplu, în 
numărul din martie 2013, reia, într-un mod foarte faptic, ancheta UFC — 
Que choisir? avertismentul ANSM și autosesizarea Anses privind drojdia 
roșie de orez (vezi p. 173). 

Multe dintre aceste societăţi serioase au un consiliu științific din care 
fac parte nutriționiști recunoscuţi. Este o legătură de interes, dar care 
contribuie totodată la integritatea societăţii care îi folosește. 


Puterea marketingului 


Specialistul în marketing este pe lume ca să vândă. Când e vorba de 
detergenți de rufe, de lame de ras de unică folosință și de autoturisme, 
există desigur unele frâne, dar imaginaţia lui se desfășoară pe un teren 
aproape în întregime liber. În cadrul alimentaţiei tradiționale, produsele cu 
valoare adăugată mare sunt rare, iar piaţa e saturată. În ceea ce privește 
suplimentele alimentare, specialistul în marketing are doi dușmani naturali: 
omul cercetării și omul dezvoltării (C & D), care își bazează deciziile pe 
fapte științifice, precum și omul afacerilor reglementate, care îi spune destul 
de frecvent: „Desigur, dar de fapt nu”. 

Să vinzi suplimente alimentare presupune să fii explicit, seducător și 
credibil (logos, patos, etos). Este deci necesar să faci promisiuni privind 
beneficiul pentru sănătate fără a înșela consumatorul și respectând legea. 
Nu e deloc ușor. 

Un dosar exemplar este cel al Red Bulle, o băutură zisă „energizantă”, 
care nu e în sine un supliment alimentar, dar conţine așa ceva. 

Din motive pe care le vom arăta mai târziu, vânzarea de Red Bulle nu 
era autorizată în Franţa. Propoziția „nu era autorizată”, utilizată de fabricant 
în reclamele din primăvara lui 2008, dădea de înţeles că în acel moment era 
autorizată. lată prima lovitură de marketing a acestei campanii, care ţine de 


strategia „a pune piciorul în ușă”14 sau a încerca să pui autorităţile de 
control în faţa faptului împlinit fără a ieși totuși din cadrul legal. 

A doua lovitură mediatică, titlul reclamei: „Poţiunea magică intră în 
Galia” Red Bulle se vinde în majoritatea ţărilor, nu și în Franţa. Asocierea 
de „poţiune magică” și „Galia” evocă irezistibil aventurile lui Asterisc 
Galul și ale satului său refractar la cucerirea romană. Cu atât mai mult cu 
cât desenul care ilustrează titlul este un gal cu cap de Vache qui rit și care 
poartă un menhir. Oamenii aceștia din marketing sunt niște entuziaști: Red 
Bulle este bun și în timpul zilei (cu excepţia, poate, a micului dejun), și 
noaptea. Şoferi de taxi, surferi de vară, snowboarders de iarnă, personal 
TESA stresat, cupluri care dansează până-n miez de noapte... beți Red 
Bulle, desigur! 

Trebuie că s-au prăpădit de râs cei din Manhattan când au conceput 
această reclamă. 

A treia lovitură mediatică: să afirmi în preambul că dacă se găsea Red 
Bulle în Franţa înainte nu era vina nimănui (și cu siguranță nu a 
respectabilei întreprinderi în sine), dacă nu cumva era vorba de niște 
contrabandiști ignobili. 

Şi finalmente: arta de a minţi prin omisiune. Anunţul preciza că Red 
Bulle conţine arginină. Numai că Red Bulle cel original, care s-a vândut în 
lumea întreagă cu excepția Galiei, nu conţine arginină, ci taurină. Este 
amuzant, pentru că în Franţa arginina nu era mai autorizată decât taurina. 

De fapt, produsul vândut atunci în Franţa (cu arginină) este 
comercializat în alte părți sub un alt nume, Bullit (normal: nu e același 
produs). Dar cum numele Red Bull vinde mai bine decât Bullit, alegerea s-a 
făcut repede. Afacerea este serioasă: Red Bulle înseamnă 2 miliarde de euro 
în cifre de afaceri pentru 3,5 miliarde de cutiuţe vândute în 140 de ţări. 

Epilogul acestei saga: Red Bulle este acum autorizat în Franţa în 
formula sa originală (cu taurină, nu arginină). Ce s-a întâmplat? Europa a 
constrâns Franţa la o amendă lunară pentru nerespectarea dreptului 
comunitar: când un produs este fabricat și vândut legal într-o ţară europeană 
(așa cum este cazul cu Red Bulle), lucrurile trebuie să stea pretutindeni la 
fel. 


De unde să ne procurăm suplimente alimentare? 


Dacă doriţi să vă cumpăraţi suplimente alimentare, puteţi alege între 

numeroase circuite de distribuţie. 
Hipermarketul 

Plimbaţi-vă prin hipermarketul preferat și veţi constata că suplimentele 
alimentare proliferează în diferite raioane în mai multe forme, fie ca atare, 
sub mărci diferite în funcţie de distribuitor, fie în alimente (fitosterol în 
Proactive, taurină în Red Bulle etc.). 

Contrar a ceea ce am putea crede, vânzările de suplimente alimentare 
prin acest circuit de distribuţie nu reprezintă decât o parte din piață — de 
17%, dar în creștere vertiginoasă (faţă de 9% în 2012). 

Magazinele specializate 

Atrag mai ales femeile (până la 75%) cu un nivel ridicat de educaţie. În 
America de Nord sediile lor sunt în locuri foarte vizibile. Se numesc 
general nutrition Stores, veritabile supermarketuri ale nutriţiei care expun 
pe standuri în linie dreaptă, pe sute de metri, pilule miracol, săculeţe cu 
produse de slăbit, creatină în borcane de 5 kilograme sau suplimente 
alimentare ultimul răcnet, dintre care multe produse interzise ori 
neautorizate în Franţa. 

În Japonia, situaţia se prezintă la fel, dar mai puţin segmentat. Acolo, 
suplimentele alimentare, inclusiv cele care poartă alegaţii despre tratarea 
bolilor, stau alături de medicamente care pot fi vândute fără prescripţie 
medicală, de cosmetice și de produse menajere. Lipsește raionul de filatelie, 
dar poate că nu am căutat noi destul! 

În Franţa, magazinele dietetice cunosc o stagnare a vânzărilor de 
suplimente alimentare. Consumatorii consideră că acest circuit de 
distribuţie practică preţurile cele mai ridicate. 

Farmaciile 

Circuitul farmaceutic asigură doar el jumătate din piaţa de suplimente 
alimentare. 

Conform unei anchete realizate în anii 1990, farmacia de cartier este 
considerată sursa cea mai fiabilă de suplimente alimentare. Demn de 
remarcat e faptul că recursul la circuitul farmaceutic crește în cazul femeilor 
însărcinate, ceea ce este logic, sarcina situându-se într-un context 
medicalizat. 

21% dintre cumpărătorii de suplimente alimentare își consideră alegerea 
influenţată de către farmacist (după medic, care influențează în proporţie de 


27%, dar cu mult înaintea Internetului — aflat la 9%). 

Farmaciștii din Franţa sunt niște remarcabili profesioniști în domeniul 
sănătăţii, titulari ai unei diplome bac + 6 și chiar bac + 9, dacă au făcut 
internatul. Să recunoaștem că suplimentele alimentare sunt o sursă oportună 
de suplimente... financiare. În așa măsură, încât în aprilie 2010 Le 
Quotidien du pharmacien le consacra un articol cu un titlu lipsit de 
ambiguitate:  „Supravieţuirea farmaciei depinde de suplimentele 
alimentare”. Într-o anchetă publicată în 1999, 74% dintre farmaciștii 
interogaţi credeau că suplimentele alimentare își au locul în farmacii, dar 
68% simțeau că nu sunt suficient de informaţi pentru a selecta și recomanda 
produse din această categorie. 

În mod cu totul surprinzător, vreme îndelungată, suplimentele 
alimentare nu au figurat pe lista mărfurilor pe care farmaciștii le puteau 
comercializa în farmacia lor. O hotărâre din 2 octombrie 2006 le 
autorizează. Era şi timpul: când, în 2005, consiliul ordinului farmaciștilor a 
atacat anumiţi fabricanți și vânzători de vitamina C pentru folosirea ilegală 
a farmaciei (vezi p. 96), ultimii au trimis portăreii să constate că 
responsabilii ordinului vindeau suplimente alimentare în farmacia lor fără a 
fi autorizaţi. 

Timp îndelungat, consiliul ordinului farmaciștilor a refuzat să difuzeze 
liste cu suplimente alimentare „recomandabile” sau „nerecomandabile”, 
considerând că asta nu intră în atribuţiile sale. Afacerea DHEA (vezi p. 
172) l-a constrâns la o poziție mai ofensivă. Poziționarea suplimentelor 
alimentare în interiorul spaţiului de vânzare nu trebuie să creeze confuzie în 
privinţa medicamentelor, în special a celor care pot fi vândute fără reţetă. 

Este firesc să sugerăm că formarea practicienilor revine universităţii. Cu 
toate acestea, până în 2006, nutriția ocupa un loc foarte limitat în studiile de 
farmacie. 

Reforma studiilor a integrat nutriția ca disciplină obligatorie în anul IV, 
cu douăzeci și cinci de ore de predare. O nouă reformă a diminuat-o pe 
precedenta. Păcat! 

Farmaciștii reprezintă deci o ţintă privilegiată a neguţătorilor de visuri, 
deși consiliul ordinului publică regulat atenţionări pe această temă. 

Reproducem mai jos un document edificator asupra felului în care 
anumite „laboratoare” încearcă să-i convingă pe farmaciști să le recomande 
produsele pacienţilor lor. 


Oricum ar sta lucrurile, prin prisma cunoștințelor sale și a tipului de 
relaţie pe care îl întreține cu populaţia, farmacistul rămâne un element-cheie 
în domeniul care ne interesează aici. 


Dragi confraţi. 

Am onoarea de a vă anunţa nașterea unui produs nou care, sperăm, 
o să vă satisfacă pe deplin pe dumneavoastră și pe clientela 
dumneavoastră: SMART COCKTAILS. 

Fabricate în conformitate cu normele BPF, aceste produse dietetice 
au fost concepute sub control medical pentru a aduce un răspuns 
modern problemelor femeii și bărbatului de astăzi (formă, stare de bine, 
tonus, regim, anti-îmbătrânire). 

O campanie de presă pentru marele public, foarte importantă, va 
începe în 22 decembrie în asociere cu INTERVIEW și T.A., susținută de 
Groupe F. (26.000 de afișe în toate punctele de vânzare AAP și 
Publipub; publicitate în Relais H15 timp de 15 zile — afișe suspendate 
și vitrine, 9 reviste în vitrine; cumpărare de spaţiu publicitar în Paris- 
Match, New Look, Lui, Le Journal de dimanche, Interview). 

Pentru a putea participa și dumneavoastră la această promoţie 
excepțională, se va preciza că acest produs va fi disponibil în farmacii, 
într-adevăr, vânzarea de cutii individuale se va face doar în farmaciile 
dumneavoastră. 

Pentru lansare, vă oferim un rabat excepțional de 10%, care se va 
adăuga la rabatul obișnuit practicat în timpul întregului an. Drept 
cadou de bun-venit și de sărbători, suntem fericiţi să vă oferim, cu 
ocazia comenzii dumneavoastră, dacă doriţi, un T-shirt „Smart 
Cocktails” realizat pentru lansarea produsului de către Interview, T.A. 
Și I. 

Sperând să vă avem în curând printre clienţii noștri, vă dorim, dragi 
confraţi, sărbători fericite de sfârșit de an. 

F.D. 

Farmacist responsabil 


Internetul 


Pe lângă aceste circuite tradiționale de distribuție, se observă o 
ascensiune în forță a Internetului: incluzând vânzările prin corespondență, 


înseamnă deja peste 20% din piaţă (faţă de 13% în 2012)! Internetul nu are 
frontiere, e bine-cunoscut. Fără frontiere, deci fără reglementare naţională 
sau europeană. Așadar, pe Internet găsești tot ce vrei. În 2007, existau mai 
bine de 400 de site-uri care făceau publicitate pentru vânzarea de ginseng, 
de extract de usturoi, de kava-kava etc., dintre care 149 pretindeau că 
produsele lor puteau preveni, trata și chiar vindeca boli. 

Nu o vom spune niciodată îndeajuns: prudenţă, prudenţă! Să cumperi de 
pe Internet e ca și cum ai cumpăra dintr-o cutie poștală încă mai 
neidentificabilă. Nu există strict vorbind nicio garanţie în privinţa purității 
elementului activ (molecula sau moleculele pretins active asupra sănătăţii), 
care poate fi contaminată cu metale grele, ca plumbul, sau care poate 
ascunde produse dopante, ca steroizii, la fel cum nu există vreo garanţie că 
elementul activ este într-adevăr prezent în produs. Veţi fi uluiţi citind 
capitolul consacrat acestor produse care sunt calificate drept „contrafăcute” 
(vezi p. 121). 


Vânzarea prin corespondenţă 


E vorba de cataloagele care aterizează în cutiile noastre poștale (vezi p. 
82) în funcţie de fișiere (mai mult sau mai puţin) bine ţintite. Acest segment 


S SA 


scade constant (-2% în 2015), fără îndoială în beneficiul Internetului. 


Rolul mijloacelor de informare în atracţia pentru suplimentele 
alimentare 


Jumaliștii contribuie și ei la paradoxul „oul sau găina” Oul, întrucât ei 
publică sau dezvăluie presupusele aspirații ori obiceiurile de consum ale 
oamenilor. Invers, găina, pentru că ei definesc, prezintă, iar uneori 
cauţionează noi mode sau tendinţe. Din acest mic joc și odată ce o firmă 
este gata să plătească preţul suprem pentru a-și „pune în valoare” produsul, 
unele mijloace de informare foarte serioase au ieșit cu reputaţia pătată 
cauţionând anumite suplimente alimentare. 

Acest rol ambiguu este ilustrat perfect de numărul 1792 (martie 1999) al 
revistei Nouvel Observateur. Având pe copertă titlul „Manger mieux pour 
rester jeune; des chercheurs ont établi le regime anti-vieillesse” („Să 
mâncăm mai bine ca să rămânem tineri; cercetătorii au stabilit regimul anti- 
îmbătrânire”), acest hebdomadar dezvoltă, pe zece pagini, teoriile unui 
medic, doctorul Jean-Paul Curtay, remodelate de un ziarist, Thierry 


Souccar. Demersul este realizat prin recurenţe, adică prin deducţii succesive 
care sunt aparent logice, dar în realitate nedemonstrate, ca în următoarea 
înlănţuire de idei: 

1. O bună alimentaţie ar putea să ne permită să trăim până la 
adânci bătrâneţi, este adevărat, iar autorii sunt îndreptăţiţi să o 
sublinieze, chiar dacă nu era o noutate. 

2. Există alimente care ne protejează de îmbătrânire și altele care o 
accelerează. De exemplu, varza acră conţine următorii compuși „anti- 
age”: vitaminele K și C, seleniu, izotiocianați. Aceștia din urmă, 
conform autorilor, „ajută organismul să neutralizeze compuși 
cancerigeni”. Prezentarea este simplificată (ceea ce e normal pentru un 
articol sau o lucrare destinată marelui public), dar în ansamblu 
adevărată. 

3. Având în vedere că o alimentaţie bazată pe consumul masiv de 
varză acră pune câteva probleme, răspunsul este consumul de 
nutrimente „anti-age” sub formă de suplimente alimentare. Şi citarea, ca 
dovadă definitivă, a unei anchete recente care subliniază că din cei 181 
de membri ai Colegiului american de cardiologie, 44% iau antioxidanți. 
E adevărat că dacă examinăm starea cardiovasculară a populaţiei 
americane, orice altă dovadă este superfluă. Suntem în prezenţa a ceea 
ce oamenii de știință anglo-saxoni numesc a long shoot, o extrapolare 
nedemonstrată şi care, în cazul de faţă, s-a dovedit inexactă. Într-adevăr, 
de atunci societățile de știință franceze, dar și cele americane avertizează 
împotriva vitaminelor bune la toate, subliniind că un consum regulat de 
antioxidanți în doză forte sub formă de comprimate crește cu 5% 
mortalitatea (vezi p. 142). 

Așa cum subliniază un colectiv de specialiști în nutriţie, într-un 
document semnat și de ambii autori ai lucrării de față, această căutare a 
senzaționalismului, aproximările, chiar neadevărurile pe care le generează 
sunt primejdioase în termeni de sănătate publică. 

Pe lângă acest demers intenționat, care vizează deliberat lovitura 
mediatică (senzaţionalismul crește audiența), ziariștii păcătuiesc adesea prin 
aproximare. Motivul este că trebuie să reacționeze în urgenţa actualității și 
deci nu au întotdeauna timpul de a-și verifica sursele sau de a-și sintetiza 
informaţiile. De câte ori le-a fost imposibil autorilor acestei lucrări să 


verifice felul în care le erau transcrise interviurile ori să decidă asupra 
formei textului publicat! 

Câteodată, lipsa de precizie poate cauza probleme. Astfel, articolul (de 
altfel remarcabil) din Figaro, ediţia din 4 aprilie 2008, arată că taurina este 
un derivat al cafeinei; în realitate, cele două molecule nu au nimic în 
comun, nici din punctul de vedere al structurii, nici din cel al farmacologiei. 

În fine, apar cu regularitate, mai ales în presa feminină, dosare cu foarte 
multe interviuri și monografii care prezintă binefacerile extractelor de 
plante, uleiurilor esenţiale, nutrimentelor de diverse feluri. Dar niciodată, 
niciodată nu este expusă problema efectelor secundare și a riscurilor de 
toxicitate ale acestora. Cu titlu de exemplu, dosarul publicat în Le Figaro 
Magazine din 11 februarie 2012, care descrie proprietăţile lui Citrus 
aurantium (şi arată că este bun mai ales pentru copii!!), uită complet să 
menţioneze caracterul periculos al elementului său activ, sinefrina (vezi p. 
248). 

Marea majoritate a ziariştilor își fac bine treaba și prezintă deopotrivă 
just și atrăgător date științifice nu întotdeauna ușor de înțeles sau de 
vulgarizat. Atenţie însă, nu cedaţi în fața interpretărilor abuzive, a chemării 
senzaționalismului sau a presiunii „amicale” a serviciilor de marketing. 


Facultatea 


În Marea Britanie există, în facultăţile de medicină, 61 de programe 
opţionale centrate pe nutriţie. 

În Franţa, oferta de formare este de asemenea importantă și există mai 
multe centre de excelenţă care propun diplome universitare: 

— Paris-Descartes și Versailles-Saint-Quentin-en- Yvelines: „Nutriție 
și dietetică”, destinat farmaciștilor de laborator și medicilor care 
lucrează pe cont propriu; 

— Paris-VI-UPMC: „Nutriție și obezitate”; 

— Paris — VII-Bichat: „Nutriţie”; 

— Montpellier: „Nutriție în ţările în curs de dezvoltare”; 

— Clermont-Fenând-Vichy: „Nutriție și dietetică”; 

— Institutul Pasteur din Lille: „Nutriţie”. 

Fără să enumerăm toate programele de master; să le cităm pe cele de la 
Clermont-Fenând, Quimper, Paris-VI-UPMC, Paris — VII-Diderot și de la 
Rennes. Ultimul este animat de o personalitate foarte competentă și bine- 


cunoscută în zona suplimentelor alimentare, profesorul Loic Bureau. Este 
destinat titularilor unei licenţe în științele viului! şi vizează formarea în doi 
ani de cadre în industria nutriţiei. Singurul lucru care ne deranjează este 
titlul acestui masterat: „Inginerie în nutraceutică”. Am menţionat (p. 59) tot 
ceea ce credem că este rău la termenul „nutraceutic”, sursă de amalgam și 
de confuzie între suplimentul alimentar și medicament. 

În realitate, problema este ceea ce numim „formarea comună de bază”, 
adică aceea care-i privește pe toţi studenţii la medicină sau farmacie. În 
multe facultăți de medicină, predarea nutriţiei este redusă (cincisprezece ore 
pentru șapte ani de studiu), aproape inexistentă chiar. Ce să mai spunem de 
predarea suplimentelor alimentare? Nulă, aproape pretutindeni. Totuşi, 
câteva facultăţi de farmacie se disting prin faptul că oferă studenţilor din 
filiera „Laborator de farmacie” un învățământ detaliat. Așa stau lucrurile la 
universitatea Paris-Descartes, unde, de doi ani, există modulul interactiv: 
„Zece suplimente alimentare în laboratorul meu de farmacie” Studenţii, în 
grupe de trei sau patru, trebuie să prezinte succint zece produse pe care vor 
să le aibă în laboratorul lor. Apoi, pentru fiecare grupă, profesorii aleg un 
produs pe care studentul trebuie să-l prezinte detaliat în faţa întregii 
promoţii. Părerile studenţilor ne-au condus la selectarea anumitor produse 
pe care le prezentăm în unele monografii din acest volum. 

Formarea trece și prin reuniunile științifice: acesta ar trebui să fie rolul 
congreselor, prea adesea... pseudoștiinţifice. Astfel, în mai 2008, a avut loc 
congresul Cosmetofood: la beauté vient en mangeant (frumuseţea vine 
mâncând). lată un slogan foarte atrăgător, dar prea puţin medical. 
Programul combina abordările nutriţionale, industriale și de reglementare. 
Există de asemenea congresele pe tema antiaging. Mai serioase sunt Zilele 
francofone de nutriţie, care adună an de an nutriţioniștii și care au o 
abordare ştiinţifică reală. 

Un alt instrument de formare corespunde mijloacelor de informare 
specializate (cărţi, ziare); să cităm cartea Conseil en compléments 
alimentaires (Sfaturi privind suplimentele alimentare) publicată de editura 
pro Officina și destinată farmaciștilor de laborator. 


Limitele recomandărilor agenţiilor guvernamentale 


Obezitatea (și corolarele sale: diabetul de tip II și ateroscleroza) sunt în 
creștere în Franţa; nu doar la adult, ci și la copil și adolescent. Trebuie să ne 
mișcăm (în toate sensurile termenului). lată de ce, ca urmare a unor studii, 
în special Suvimax, despre care e vorba mai departe, guvernul a lansat un 
program numit PRINS (Program Naţional Nutriţie-Sănătate) care ne 
recomandă să mâncăm cinci porţii de fructe și legume pe zi, legiferând 
totodată o mulțime de interdicții (excesul de sare, de calorii...). Rezultatul 
este următorul: 

— Luni dimineaţă: portocală; 

— Luni la prânz: fasole verde și mandarină; 

— Luni seară: spanac și măr; 

— Marţi dimineaţă: grepfrut; 

— Marţi la prânz: linte și pară; 

— Marţi seară: spanac (resturile de luni) și măr; 

— Miercuri dimineaţă: kiwi; 

— Miercuri la prânz: salată de cartofi (fără ulei, fără sare, fără nimic: 
genial!) și portocală; 

— Miercuri seară: paste (fără cașcaval, fără adaos de sare, fără nimic: 
super!) și banană (hm!). 

Stop! Destul! 

Aţi înţeles: greu de ţinut pe termen lung. Deci tentaţia este: prăjitură cu 
vişine joia și savarină cu rom și stafide vinerea, cartofi gratinaţi cu lapte, 
ouă și brânză sâmbăta și varză acră duminica (nota autorilor: mulțumim 
intersindicalei fabricanţilor de varză acră că nu ne intentează proces; varza 
acră este foarte bună). 

Suntem, printre experţi, unii care ne punem anumite întrebări asupra 
aplicabilităţii acestor recomandări. Sigur că șușotim, murmurăm, susurăm, 
întrucât îndoielile noastre nu sunt, cu siguranţă, întru totul corecte politic. 

Convingerea noastră este că recomandarea de obiective prea 
constrângătoare generează o stare de nemulțumire în rândul populaţiei, care 
încearcă să compenseze aporturile pe care le crede inadecvate luând 
suplimente care destructurează doza alimentară, proces responsabil de o 
creștere a obezității. Până la urmă, reproducem modelul american pe alte 
căi. Se știe prea bine: infernul este pavat cu bune intenții. 

Aceeași logică se aplică la prevenirea cancerului, prima cauză de 
mortalitate în lume. Or, Fondul mondial de cercetare împotriva cancerului 


(WERF) a conchis că o alimentaţie sănătoasă și echilibrată ar permite 
evitarea a o sută de mii de cazuri de cancer doar în Franţa. Dar ce înseamnă 
o alimentaţie sănătoasă și echilibrată? Nefiind precise și aplicabile, 
sloganurile incisive netezesc încă o dată calea spre consumul în exces de 
suplimente alimentare. lată la ce incită celebrul studiu Suvimax când este 
prost interpretat. 

În numărul din aprilie 2008 al revistei Sciences et avenir se afirmă că 
licopenul și seleniul protejează de cancerul de prostată, fiind recomandat 
consumul de alimente care le conţin: tomate în primul caz, ficat și 
crustacee, în celălalt. Nu tocmai ieftin. Tentaţia de a cumpăra suplimente 
alimentare crește atunci. Până la urmă, doctorul Jean-Michel Lecerf face, în 
același număr din Sciences et avenir, remarca de bun-simţ: „Dacă 
alimentația dumneavoastră conţine mai multe elemente favorabile [NDLR: 
fructe și legume] și mai puţine elemente defavorabile [NDLR: alcool, 
mezeluri], atunci riscul de a dezvolta o formă de cancer va scădea” Forţa 
acestei recomandări vine din faptul că este calitativă („mai mult” și „mai 
puţin”...) și statistică (la scara populaţiei, nu a individului). 


Dăm cuvântul tribunalelor: exemplul vitaminei C 


Vitamina C este un antioxidant puternic și, în această calitate, posedă 
numeroase proprietăţi farmacologice. Este, desigur, și un nutriment esenţial, 
iar carența sa conduce la o boală, scorbutul. Prin urmare, e deopotrivă 
supliment alimentar și medicament, în funcţie de doză și de alegaţiile pe 
care le poartă. Găsim deci medicamente vândute în farmacie și suplimente 
alimentare distribuite în supermarket. Calificarea ca medicament se poate 
baza pe prezentarea și/sau funcţia produsului. Un medicament prin 
prezentare este un produs care menționează stări patologice (chiar sub 
formă deghizată), care posedă un mod de întrebuințare asimilabil unei 
posologii, care utilizează o terminologie științifică etc. Noţiunea de 
medicament prin funcţie ia în considerare proprietăţile (farmacologice, 
metabolice, imunologice) ale ingredientelor conținute în produs. Consiliul 
ordinului farmaciștilor a făcut din această problemă unul dintre caii săi de 
bătaie, iar jurisprudenţa este clară: fie că ne raportăm la judecătorie, la 
Curtea de apel, la Curtea de casaţie sau la Curtea europeană, vitamina C 
într-o doză egală sau mai mare de 500 mg este un medicament. Consiliul de 


Stat a fost și el determinat să se pronunţe în acest dosar; punct! Și a tranșat: 
vitamina C în doză forte este un medicament. 

Însăși Curtea Europeană a Drepturilor Omului a trebuit să se pronunţe 
asupra dosarului în 1996! Este vorba de ceea ce s-a numit „afacerea 
Cantoni” Când se întâmplă aceste fapte, dl. Cantoni este directorul unui 
supermarket din lanţul Euromarch6, aflat la Sens!”. Face obiectul urmăririi 
judiciare sub motivul exercitării ilegale a științei farmaciei, din partea 
Asociaţiei sindicale a farmaciștilor din Yonne, pentru vânzarea de produse 
diverse, printre care vitamina C în doză forte (500 mg și 1.000 mg). Dl 
Cantoni, care susține că vitamina C nu este un medicament, a pierdut în faţa 
tribunalului corecţional din Sens (30 septembrie 1998). Pierde și la Curtea 
de apel din Paris (18 mai 1989) și din nou în fața Curţii de casaţie (29 mai 
1990). Dar dl. Cantoni este încăpățânat și, pe 26 noiembrie 1990, ajunge la 
Curtea Europeană a Drepturilor Omului, invocând articolul 7 din Convenţia 
europeană, articol foarte lax care îi permite să pretindă că definiţia 
medicamentului nu este suficient de precisă pentru ca el, Cantoni, să poată 
ști cu certitudine că actele sale i-au angajat responsabilitatea penală. 

Curtea europeană a avut nevoie de mai bine de trei ani pentru a decide 
că recursul este admisibil. După încă un an și ceva (pe 15 noiembrie 1996), 
curtea respinge reclamantul, scoțând în evidenţă, printre alte motive, faptul 
că un profesionist ca dl. Cantoni are posibilitatea de a apela la consilierea 
unor persoane calificate. Cert este că dacă ar fi câștigat, peisajul nutriţional 
din ţara noastră ar fi astăzi mult mai apropiat de cel din Statele Unite. Uf! 

Uneori, jurisprudenţa este ignorată: astfel, Curtea de apel din Angers a 
autorizat, pe 3 octombrie 2001, vânzarea de vitamina C 1.000 mg de către 
întreprinderi non-farmaceutice. Michel-Edouard Leclerc și-a exprimat la 
televiziune satisfacția provocată de această hotărâre. Tribunalul corecţional 
din Lille și cel din Toulouse au mers în aceeași direcție. Judecătorii, în 
circumstanța respectivă, și-au întemeiat decizia pe un singur argument: 
vitamina C nu este periculoasă pentru sănătate! Să precizăm că nu 
periculozitatea face dintr-un produs un medicament. Bineînţeles că această 
problemă nu privește doar vitamina C. Pentru a nu cita decât o afacere 
recentă, să menționăm că o societate britanică care opera în Franţa a fost 
condamnată pe 9 martie 2015 de către Curtea de apel din Paris pentru 
vânzarea de medicamente prin prezentare. Era vorba de policosanol 


(prezentat ca tratând disfuncţii ale ficatului și atrofia mușchilor) și de 
coenzima Q10 (eficace în tratarea stopului cardiac congestiv, între alte 
alegaţii referitoare la maladii). 


Alibiul formelor de medicină tradiţională 


Când vedem scris într-un prospect: „Chestie utilizată de cinci mii de ani 
în medicina chineză și indiană (âyurvedică)” știm că efectul scontat este 
acela de a impresiona mulțimile. Conceptul, bazat pe durată, linişteşte din 
două motive. Într-adevăr, pe de-o parte cunoașterea și înțelepciunea sunt 
asociate vârstei, iar cinci mii de ani înseamnă oarece vechime. Pe de altă 
parte, dacă „chestia” ar fi periculoasă, s-ar ști. Iar în cinci mii de ani e timp 
berechet ca să-ți faci o idee. Numai că pe vremea aceea nu exista 
nutrivigilență. Ştim în momentul actual că multe dintre plantele utilizate în 
medicina chineză nu sunt lipsite de toxicitate, afectând în special ficatul (Jin 
Bu Huan, Ma Huang, Paeonia spp. Etc.). 

În panoplia formelor de medicină tradiţională, pe lângă medicina 
chineză și cea indiană menţionate mai sus, trebuie să le cităm pe cele de pe 
platourile înalte ale Anzilor, din Polinezia și, mai recent, medicina arabă. 
Într-o reclamă de vreo douăzeci de pagini putem citi: „Am mers din 
surpriză în surpriză. Veţi fi și dumneavoastră uluiţi!” Corect: așa și suntem. 

Un alt exemplu (nu lipsesc, am putea face o carte): „Cunoscut de o mie 
cinci sute de ani în China pentru virtuțile sale afrodiziace, yarsagumba era 
rezervat împăratului și apropiaților săi”. 

Unul dintre colegii noștri scria cu puţin timp în urmă: „Se vând visuri; 
să promovezi extracte din diverse fructe exotice e ca și cum ai face reclamă 
la varză acră în Tibet!” 

Totuși, nu trebuie să avem o atitudine întru totul negativă referitor la 
acest raționament, întrucât, dincolo de sloganele atractive, firește că 
evoluţia speciei (și supraviețuirea ei) s-au bazat pe o serie de încercări 
binare: da, trăiesc; nu, mor. Astfel stau lucrurile cu scoarța de salcie din 
care au fost extrase aspirina, un remarcabil medicament, și stricnina, o 
otravă violentă — pentru a spune lucrurilor pe nume. Uneori, totul este o 
chestiune de doză: un pic de digitală (degeţel-roșu) poate fi salvatoare în 
insuficienţa cardiacă. În schimb, o salată imensă din aceeași plantă este 
garanţia înălțării la ceruri. Ca și în cazul ciupercilor, atenţie să nu culegeţi 


din natură o plantă identificată greșit; să reamintim definiția: o plantă 
otrăvitoare este comestibilă... o singură dată. 


Şi dacă este vina Europei? 


Unul dintre principiile sacre ale Comunităţii Europene este libera 
circulaţie a bunurilor și persoanelor. 

Astfel se explică de ce un supliment alimentar fabricat și comercializat 
în deplină legalitate în Bulgaria poate fi vândut la fel de legal în Franţa. În 
acest caz, nu vânzătorul trebuie să demonstreze că produsul lui este util, ci 
statul francez trebuie să arate că produsul în chestiune poate pune o 
problemă de sănătate publică. Nu e atât de ușor. Pentru suplimentele 
alimentare care conţin ingrediente neautorizate în Franţa, dar deja 
comercializate într-o altă ţară europeană, trebuie făcută o declaraţie pe 
lângă DGCCRE, aceasta având la dispoziţie două luni pentru a acorda 
dreptul de comercializare. Absența unui răspuns în acest interval 
echivalează cu autorizarea. 

Câteodată lucrurile iau o turnură favorabilă. Astfel, la sfârșitul anilor 
1990, un importator spaniol al unei băuturi „energizante” a atacat Franţa în 
faţa Curţii de justiţie europene pentru obstrucţie nemotivată a schimburilor 
intracomunitare. Doar că produsul în chestiune era contrafăcut cu cafeină, 
în privinţa căreia nu este cu adevărat greu să dovedești riscurile legate de un 
exces de consum: tulburări cardiace, hipertensiune, agresivitate, insomnie 
(între altele). 

Dincolo de această problemă, Uniunea Europeană a emis o serie de 
directive care vizează limitarea vânzării suplimentelor alimentare și 
condiţiile de îmbogăţire a alimentelor cu diferite nutrimente. Aceste texte, 
semnificaţia și consecinţele lor au fost descrise mai sus și am văzut că 
generează mai multe probleme decât rezolvă. Totuși trebuie să subliniem 
aici faptul că aceste texte constituie un scut împotriva exceselor care pot 
proveni din ţările din afara Uniunii Europene. Pe scurt: la noi domnește 
confuzia, dar, tristă consolare, în alte părți e și mai rău! 


4 Consumatori, dacă ați ști... 


„Odată depășite limitele, nu mai există limite”. 


— Georges Pompidou 
De vreo zece ani asistăm la o multiplicare a numărului suplimentelor 
alimentare și, în paralel, la o amplificare a proastei lor întrebuinţări, ba chiar 
la escrocherii. Mai multe fenomene explică înșelătoriile. 


De la datele științifice la produsul finit, 
drumul e lung 


Datele științifice sunt ceea ce sunt și nu trebuie să le facem să spună mai 
mult decât pot: fiecare studiu are limitele sale și este nevoie de mai multe 
studii înainte de a putea bănui, apoi declara efectul benefic al unui aliment, 
al unui supliment alimentar sau al unui medicament. Pentru ca lucrările 
efectuate de oamenii din domeniu să facă obiectul unei publicări științifice, 
ele sunt mai întâi pair-reviewed, după care revista științifică la care a fost 
propusă lucrarea decide dacă s-o publice sau nu. Cel mai adesea, experţii 
mandataţi de revistă fac critici în vederea ameliorării manuscrisului, mai 
ales pentru a se preciza mai bine limitele lucrării și interpretarea 
rezultatelor. Deci oamenii de știință sunt destul de bine antrenați să 
înțeleagă corect ceea ce citesc. Nu este neapărat cazul nutriționiștilor 
autoproclamaţi și al directorilor de societăți microscopice sau al 
colaboratorilor lor de marketing. Din nefericire, nu este nici cazul 
consumatorului „mediu avizat”, care poate lua de pe Internet tot felul de 
informaţii, de la cea mai validă până la cea mai extravagantă. 

Un exemplu tipic de proastă interpretare a datelor este cel al acţiunii 
argininei, care crește sinteza proteinelor în mușchi și, în consecință, masa 
musculară. De aici s-a dedus că suplimentarea cu arginină ar putea fi 
folositoare în ameliorarea performanţei fizice, ceea ce nu este din păcate 
cazul, pentru simplul motiv că o creștere a masei nu este sinonimă cu o 
creștere a funcţiei musculare. 

Acestea fiind spuse, să nu fim naivi, lumea științifică și evaluarea 
cercetării nu sunt perfecte: studii construite deliberat pentru a arăta că un 
element activ nu funcţionează, ba chiar este periculos; rezultate 
„optimizate” (sau și mai rău), concluzii excesive în raport cu datele 
prezentate etc. Este vorba de faimosul publish or perish (publică sau mori) 
al anglo-saxonilor. 


Doza 


„Indicaţie de întrebuințare: două capsule pe zi, de preferință după micul 
dejun”. Câtă precizie! 

Este o indicație, nu o posologie. De ce? Pur și simplu pentru că 
termenul „posologie” e farmaceutic, iar folosirea lui ar face din produsul în 
chestiune un medicament, așa cum am arătat mai sus. 

Se recomandă, așadar, să iei două capsule. De ce nu una, de ce nu trei 
sau patru? Pentru a răspunde la această întrebare, ar trebui să dispunem de 
rezultatele unor studii care au avut în vedere relaţia dintre doza administrată 
și efectul obținut. Or, pentru foarte marea majoritate a produselor, asemenea 
studii nu există. 

Este de asemenea recomandat să iei produsul după micul dejun. De ce? 
Şi de ce nu înainte, în timpul sau în oricare alt moment al zilei? Nimeni nu 
știe și în niciun caz cel care a conceput prospectul. Şi în această situaţie ar 
trebui să dispunem de studii pertinente. 

Fără a multiplica exemplele la nesfârșit, am putea de asemenea cita 
acest prospect care propune o cură de douăzeci de zile de „tratament”, 
urmată de o cură de zece zile de întreținere. Am cerut societăţii care 
comercializează acest produs să ne furnizeze studiile care justifică 
recomandări atât de precise. Niciun răspuns. 

Uneori, imaginaţia neguţătorilor de visuri nu are limite. De exemplu, un 
produs se compune din capsule maro care trebuie luate dimineaţa și capsule 
albastre care trebuie înghiţite seara. Primele conţin zinc și vitaminele B12, 
B1 și B8; celelalte, fier și vitaminele B3 și B9. Nu cunoaștem bazele 
raționale care să justifice această sofisticare. Poate că vitamina B8 luată 
seara enervează? 

În realitate, „indicaţia de întrebuințare” este, în marea majoritate a 
cazurilor, o capcană care-l face pe consumator să creadă că acești parametri 
au fost studiaţi. După care confuzia cu medicamentul nu este departe. În 
plus, „indicaţia de utilizare” încearcă să amplifice adeziunea clientului- 
pacient la „tratament” și apoi, dacă lucrurile nu merg, înseamnă că 
indicaţiile de întrebuințare nu au fost urmate întocmai! 


De la aliment la suplimentul alimentar 


Se crede adesea că, dacă un aliment este bogat într-o anumită substanţă, 
consumul acesteia va înlocui alimentul, probabil cu efecte mai bune. Nu de 
puţine ori acest lucru e fals. Un exemplu foarte bun este cel al finlandezilor 


care beau multă cafea. Riscul de a face o depresie este la aceștia de trei ori 
mai redus decât la cei care beau mai puţină. În schimb, cafeina (în doza din 
cafea) nu are niciun efect protector. 

Motivul este conţinutul cafelei, bogat în alte molecule active. Ele, nu 
cafeina, sunt responsabile de anumite efecte ale cafelei. De exemplu, 
conform unui studiu, cafeaua decafeinizată ar putea proteja de gută. 


Vectorul 


Pentru a merge pe Lună, este mai bine să utilizăm o rachetă decât un 
submarin. Această frază pare un aforism ușor stângaci. Dar se aplică perfect 
suplimentelor alimentare. Într-adevăr, ca să fie corect asimilat, apoi 
transportat în organism, un nutriment are nevoie de un mediu și de un 
vector care să-i convină. Există puţine studii de biodisponibilitate (altfel 
spus, cantitatea din nutrimentul vizat care ajunge cu adevărat în sânge, apoi 
spre organul sau celulele-țintă) în domeniul care ne interesează, probabil 
pentru că sunt foarte costisitoare. 

De exemplu, vitamina E nu este solubilă decât într-un mediu gras cu 
care formează interacțiuni (micele) indispensabile absorbției sale. Untul 
este deci un excelent vector al vitaminei E și, a contrario, înţelegem că o 
capsulă care conţine această vitamină, înghițită cu puţină apă, nu este foarte 
utilă dacă nu conţine lipide. 


Studiile ştiinţifice 


Rezultatele provenite din studiile la nivelul moleculei, al celulei sau al 
animalului de laborator nu constituie niciodată altceva decât niște ipoteze, 
piste de cercetare pentru efectele reale asupra sănătăţii umane a anumitor 
alimente, suplimente alimentare sau medicamente. Trebuie mai apoi ca 
aceste ipoteze să fie confirmate sau infirmate prin studii pe om, studii ale 
căror rezultate sunt adesea diferite de cele așteptate pomind de la studii 
prealabile. 

Studiile pe om răspund unor criterii de calitate foarte exacte și 
minuţioase. În medicină, suntem în epoca evidence-based, adică a dovezii 
bazate pe fapte, ceea ce înseamnă studii bine făcute care demonstrează că o 
moleculă sau alta are într-adevăr acțiunea revendicată. 

Dacă admitem că a publica o lucrare științifică nu este un scop în sine, o 
lucrare experimentală are sens cu condiția de a-i înţelege contextul și 


limitele. 

Cu cât cercetarea se efectuează în mai mare măsură la nivel microscopic 
(o singură celulă, chiar una dintre componentele sale, ca o mitocondrie 
izolată, de exemplu), cu cât abordarea se referă mai mult la mecanism 
(adică putem preciza mecanismul de acţiune al unui element activ), cu atât 
mai puţin suntem în lumea reală, cea care ne interesează aici, lumea 
sănătăţii umane. De exemplu, putem testa acţiunea antioxidantă a unui 
polifenol asupra unei celule musculare. Numai că, dacă acest polifenol nu 
trece de etapa digestiei intestinale (ceea ce se poate întâmpla), 
aplicabilitatea descoperirii este nulă. Asta nu înseamnă că studiul nu are 
nicio utilitate: în exemplul cu polifenolul neasimilat, de interes va fi 
precizarea mecanismului de acțiune al unui grup de molecule dintre care 
unele sunt absorbite de intestin și deci potenţial active în organism. 

Cu cât ne apropiem de viaţa reală, de exemplu folosind un animal de 
laborator sau un organ izolat, dar întreg, în loc de o singură celulă sau un 
grup de celule, cu atât ne îndepărtăm de determinarea mecanismelor 
subiacente acţiunii unui element activ, dar cu atât suntem mai credibili în 
termeni de eficacitate a acelei molecule. Iată de ce sunt utilizate în nutriție 
numeroase modele de studiu: porcul, șobolanul, șoarecele, câinele, pisica, 
puiul de găină. Am citit chiar o lucrare despre stridii, care sunt un excelent 
model de studiu al metabolismului zahărului! De ce atâtea specii animale? 
Pur și simplu pentru că omul este om și nicio specie nu e perfect identică cu 
altele în privinţa tuturor metabolismelor. Aceste specificități sunt cunoscute 
de către profesioniști, la fel ca finalitatea unei lucrări. Înainte de a proceda 
la experimente pe om, preferăm deci nu doar să verificăm eficacitatea, ci 
deopotrivă să ne asigurăm de lipsa de toxicitate a produsului studiat pe 
diverse modele animale. 

Anumite modele animale vor putea fi mai ușor extrapolabile la om 
pentru a înțelege efectele unei molecule asupra ficatului și cele asupra 
inimii sau rinichilor. Pe de altă parte, putem utiliza un model animal în alt 
scop decât aplicabilitatea sa la om. Numeroase lucrări sunt realizate în 
domeniul nutriției animalelor domestice sau în cel al creșterii lor. Să luăm 
două exemple. Pisica este strict dependentă de un aport nutrițional de 
arginină. Mijlocul de a ameliora aportul acestui aminoacid este o miză 
majoră pentru sănătatea micul nostru animal de companie. Dar extrapolarea 


la omul adult sănătos este nulă, întrucât acesta știe să fabrice arginină atât 
cât îi este necesar. 

Uneori anumiţi producători nu interpretează corect ceea ce citesc. De 
fapt, angajarea unui om de știință titular al unei diplome pentru al treilea 
ciclu de nutriție costă scump, iar societăţile mici nu au întotdeauna 
mijloacele necesare. Alţi fabricanți se prefac că nu știu limitele studiilor pe 
care le prezintă pentru a-și promova produsele: abuzează de credulitatea 
publicului. Toate acestea explică proliferarea produselor inutile, periculoase 
chiar, și utilizarea de alegaţii nefondate. 

În domeniul care ne interesează, studiile clinice sunt puţine, iar asta 
dintr-un motiv simplu: aceste studii sunt extrem de costisitoare. Un 
experiment clinic îl costă pe comanditarul său între 50.000 și 500.000 de 
euro, în funcţie de numărul de subiecţi incluși, de durata studiului și de 
complexitatea parametrilor studiaţi. Or, în majoritatea cazurilor, rezultatele 
obținute nu sunt brevetabile, deci nu pot fi protejate împotriva concurenţei. 
De ce să cheltuiţi 100.000 de euro dacă amicul din zonă va putea să vă 
copieze fără să scoată un sfanţ din buzunar? 

Studiile bine făcute sunt și mai rare. Diversele aspecte colaterale dintr- 
un protocol de studiu sau dintr-un raționament invalidează adesea 
rezultatele. Cele mai frecvente aspecte colaterale sunt următoarele: 

— Lipsa unui grup de control (placebo); 

— Absența statisticilor; 

— Prezentarea înșelătoare a datelor: când există deja statistici, nu se 
prezintă dispersia datelor și se vorbește de tendință fără ca diferența 
dintre grupuri să aibă o semnificaţie reală; 

— Nestudierea relaţiei dintre doza administrată și efectul observat; 

— Rezultate anecdotice: este ceea ce se numește „fiindcă veni vorba 
de acest caz”. Rezultat probabil foarte interesant pentru cazul în 
chestiune, dar în niciun caz extrapolabil la scara unei populaţii (adică 
dumneavoastră și noi); 

— Extrapolare la omul sănătos a rezultatelor obținute într-o boală 
gravă. De exemplu, pacienţii bolnavi de cancer trataţi prin chimioterapie 
prezintă adesea o alterare gravă a mucoasei intestinale. Un probiotic 
(vezi p. 233) poate fi extrem de eficace la acești bolnavi, dar să nu aibă 
niciun efect la individul sănătos, deoarece acesta nu suferă de nicio 


alterare a intestinului. Dacă nu există nimic de tratat, nu există nici efect 

de scontat. QED. 

Trebuie notat că există acţiune și acţiune. Pentru a demonstra că un 
element activ sau altul are o acţiune de prevenţie asupra unei boli anume, 
este nevoie de un parametru clinic pertinent (fiind de la sine înţeles că 
mortalitatea este cel mai bun) și este necesar un număr considerabil de 
subiecţi urmăriţi o perioadă la fel de considerabilă de timp. Din punct de 
vedere financiar, nu e ceva fezabil. Ne putem mulțumi cu un parametru 
derivat, de exemplu colesterolul, plecând de la principiul stabilit că 
acumularea de colesterol în sânge favorizează bolile cardiovasculare. 
Totuși, putem acţiona asupra unui parametru fără să îi modificăm pe ceilalți. 

Pentru a rezolva problema, putem face o meta-analiză, care constă în 
strângerea tuturor studiilor disponibile despre administrarea unui element 
activ, obținând astfel suficiente cazuri pentru a pune în evidenţă variațiile 
parametrilor clinici pertinenţi. Aceste meta analize sunt adesea bine făcute 
și ne-am folosit de concluziile lor pentru a ne face o părere despre folosul 
ori lipsa de folos a mai multor elemente active din monografii (vezi 
capitolul 6). 

Alt tip de articol interesant care trebuie luat în considerare: trecerea în 
revistă generală. Este vorba de un articol care ia în considerare tot ce există 
pe acea temă; perimetrul său fiind deci mult mai larg decât al unei meta 
analize. 

Recomandările comitetelor de experți au, în lumea medicală, forță de 
lege. Se bazează pe rezultatele meta analizelor (când acestea există) și/sau 
ale studiilor clinice bine făcute. Există foarte puţine în domeniul 
suplimentelor alimentare. 

Pe de altă parte, sunt studii și studii. Dacă vrem să arătăm că un element 
activ protejează de bolile cardiovasculare, putem face un studiu 
observaţional pe un grup important (10.000 de subiecţi sau chiar mai mulţi) 
pe care să îl urmărim zece ani, douăzeci de ani sau mai mult. Apoi separăm 
subiecţii în grupuri diferite în funcţie de cantitatea scăzută, medie sau 
ridicată pe care au consumat-o dintr-un element activ, de exemplu dintr-un 
fruct sau dintr-o legumă. După aceea vedem dacă aceia care au consumat 
mai mult suferă mai puţin de boli cardiovasculare. Problema cu acest tip de 
studii observaţionale este că există numeroși factori greu de separat, astfel 
încât e practic imposibil de stabilit cu certitudine relaţia de cauză-efect între 


consumul de substanţă activă și prevenirea bolii. Uneori, lucrurile se petrec 
exact invers: este ceea ce se numește o „cauzalitate inversă”. Astfel, s-a 
publicat recent într-o revistă americană importantă că o băutură gazoasă 
care conţine îndulcitor în loc de zahăr favorizează diabetul. Drace! În 
realitate, după cum a subliniat colegul nostru profesorul Fantino, 
cauzalitatea este inversă: subiecţii vizaţi știu că au risc de diabet și de aceea 
consumă acest tip de băutură, care nu exclude apariţia diabetului. QED. 

În consecință, menţiunea „dovedit ştiinţific”... nu dovedește absolut 
nimic. La fel stau lucrurile cu mențiunea „testat și aprobat” Testat de cine și 
aprobat de cine? Mister. În fine, în același fel, putem găsi în prospect o 
menţiune de genul: „Facem multiple studii științifice în scopul de a evalua 
folosul produselor noastre” Da, ei și? Cel mai adesea, când reușim să 
obținem dosarul științific (ceea ce nu e nici pe departe cazul cel mai 
frecvent), nu putem decât să fim consternaţi în faţa puţinelor date care 
susțin eticheta „dovedit științific” Efective slabe, metodologie săracă, 
interpretare exagerat de optimistă a rezultatelor etc. 


De la oamenii de ştiinţă la guru 


După cum am afirmat deja, suplimentele alimentare constituie o piaţă 
colosală. Se fac bani frumoși din ele și nu este nimic surprinzător în faptul 
că pe lângă producătorii puţin scrupuloși există și medici sau farmaciști care 
se lasă fermecați. Alţii promovează anumite suplimente alimentare nu din 
dorinţa de câștig cu orice preţ, ci din reală convingere. Regretabil este 
faptul că acest frumos entuziasm nu are o bază științifică solidă. 

Demersul poate fi colectiv. Este, de exemplu, cazul medicilor și 
oamenilor de știință din asociaţiile de antiaging medicine care organizează 
cu regularitate congrese extraordinare ale căror vedete sunt în majoritatea 
cazurilor... iluștri necunoscuţi având, printre ei, rari specialiști care 
descoperă, dar puţin cam târziu, că nu aveau ce să caute acolo. „Institutul 
pentru protecţia sănătăţii naturale” (IPSN) merită de asemenea să figureze 
în palmaresul nostru. Calul lor de bătaie este libera comercializare a 
plantelor medicinale. Găsim acolo medici nemulţumiţi de ordinul din care 
fac parte, „nutriterapeuţi” și oameni de afaceri. IPSN organizează conferinţe 
ce reunesc mulți participanţi pentru 90 de euro locul. O adevărată afacere! 

Un guru este de obicei intolerant. O dovadă sunt unele dintre reacţiile 
provocate de cartea noastră La Vérité sur les compléments alimentaires 


[Adevărul despre suplimentele alimentare]. Nu trebuie decât să consultăm 
anumite site-uri, precum www.lanutrition.fr, ca să înțelegem. Nu pretindem 
că suntem demni de a fi nominalizați la Premiul Nobel, dar cei doi autori ai 
acestei cărți totalizează peste 500 de lucrări științifice apărute în reviste 
medicale sau științifice recunoscute. Ne confruntăm cu colegi care își fac un 
titlu de glorie din a fi membri ai American College of Nutrition. 
Impresionant, dar trebuie știut că pentru a fi membru al acestei societăți 
savante... e de-ajuns să plătești! 

Cum aceste critici ne obosesc, monografiile cele mai importante din 
prezenta lucrare sunt însoţite de trimiteri bibliografice. Aceste articole sunt 
recente, au fost scrise de (adevăraţi) experţi și publicate în cele mai bune 
reviste medicale. 

Demersul poate fi individual; ţine el oare de lovitura de imagine, de 
insolaţie sau de o pierdere a controlului mai mult sau mai puţin temporară? 
Mai banal, provine mai ales dintr-o extrapolare neverificată la om a 
anumitor rezultate experimentale. Astfel stau lucrurile cu virtuțile atribuite 
papaiei fermentate, care au provocat consternare în mediul medical. Este 
cazul celor care se fac apostolii nutriterapiei, neologism consacrat în mare 
parte întrebuințării suplimentelor alimentare. 

În mod surprinzător, nu e deloc greu să te proclami nutriţionist. Se 
găsesc chiar și  micronutriţioniști, adică specialiști în domeniul 
micronutrimentelor (oligoelemente și vitamine)! Nu că ar exista mai mulți 
micronutriționiști decât macronutriționiști! De fapt, din punct de vedere 
legal, singurii care au dreptul la titlul de nutriţionist sunt internii în 
medicină din spitale care au obținut în al treilea ciclu o diplomă de nutriție 
(opţiune pentru diploma specializată de endocrinologie sau de medicină 
internă) sau practicienii mai în vârstă care au obținut o echivalare. La fel, 
trebuie să fii titularul unui BTS18 în dietetică pentru a te proclama 
dietetician. 'Titularii unei diplome universitare (DU) de nutriţie și/sau 
dietetică nu-și pot revendica vreunul din aceste două titluri, ci doar o 
„competenţă în nutriție”. Ceilalţi sunt escroci. 

Deci, dacă pe o rețetă sau pe o firmă de cabinet veţi citi: 

Dr. A. Machpro Fost intern al Spitalelor din Paris Endocrinolog 

(sau nutriţionist) 


aveţi de-a face cu un nutriționist abilitat să vă facă prescripţiile pe care 
starea dumneavoastră le cere. 
Dacă firma menţionează: 
Dr. B. Trucmuche 
Medic generalist Licenţiat în nutriţie și dietetică al Universităţii 
Paris-Descartes 
vă aflaţi în faţa unui medic care va putea să vă prezinte tratamentele de 
bază, să vă ofere sfaturi utile, dar care vă va trimite la un specialist 
nutriționist în caz de obezitate masivă, de exemplu. 
În fine, dacă firma și reţeta nu menţionează decât: 
Dr. C. Tartempion 
Micronutriţionist (sau Nutriţionist) 
aveţi de-a face cu un abuz de titlu pasibil de urmărire judiciară. Şi asta 
chiar dacă își cunoaște bine meseria și chiar dacă are o diplomă de farmacist 
cu sau fără DU. 


Uneori, mijloacele de informare profesioniste sunt cele care derapează. 
Astfel, Le Quotidien du pharmacien, în numărul din 26 aprilie 2010, 
titrează la p. 14: „Farmaciști nutriterapeuţi depun mărturie”. Mărturiile sunt 
în regulă, dar acest titlu... Ar fi fost mult mai corect să sune așa: 
„Farmaciști competenţi în domeniul suplimentelor alimentare depun 
mărturie”. 


Sunteţi însă în pericol? Din fericire, unii dintre acești terapeuţi au 
dobândit reale cunoștințe în nutriţie graţie lecturilor științifice și a 
experienţei lor medicale; unii, dar nu toți. Să nu aveţi încredere în medicii 
care vă prescriu o mulțime de suplimente alimentare chiar înainte de a vă 
recomanda o alimentaţie mai sănătoasă ori în cei care interzic sistematic 
una sau mai multe categorii de alimente. În genul guru periculos, se poate și 
mai rău, e vorba de nutriterapeuţi, naturopaţi și anumiţi osteopaţi. Nu au 
beneficiat de nicio formare științific valabilă în nutriţie, ceea ce nu îi 
împiedică să impună interdicții alimentare, regimuri aberante și... 
suplimente alimentare. 


Lobby-uri puternice 


Dacă sunteţi expert în lumea medicală sau științifică și doriți să vă 
valorificați competențele, aveţi două opţiuni. 

Prima este aceea de a vă pune în slujba agenţiilor guvernamentale, 
naţionale sau europene. Recunoașterea este mare, câștigurile financiare 
mici, nule chiar. 

A doua este aceea de a deveni mercenar în slujba industriei. Nu era 
deloc nobil cândva, dar există o evoluţie foarte vizibilă a conceptului 
„parteneriat public-privat”, astfel încât astăzi este de bon ton să pui 
asemenea activități în CV. După cum sublinia recent în presă unul dintre 
colegii noștri, „înmulţirea legăturilor cu firmele este cea mai bună garanţie 
de independenţă”. 

Financiar, această activitate poate fi extrem de lucrativă (deși infinit mai 
puţin decât a unor jucători de fotbal care operează în champions leaguei), în 
funcţie de notorietatea și/ sau competenţa expertului. 

Unii joacă în ambele tabere, iar în acest caz e ca și cum o masă de aer 
cald întâlnește o masă de aer rece: se poate declanșa o furtună și raportul de 
interese devine conflict de interese. 

lată de ce în această carte am semnalat orice raport de interese între 
autorii şi produsele pe care le cităm, având grijă ca acestea să nu se 
transforme în conflicte de interese. 

Precedenta noastră carte pe acest subiect (La Verite sur les complements 
alimentaires) ne-a adus câteva intervenţii epistolare din partea 
industriașilor, reprezentați (desigur) de către un „medic-sfătuitor” Astfel, 
lobby-ul fabricanţilor de spirulină, în persoana doctorului Jean-Louis 
Vidalo, ne-a scris că afirmaţiile noastre referitoare la pseudovitamina B12 
conținută în spirulină sunt „susceptibile să aducă un prejudiciu 
considerabil” (sic!). De fapt, totul a început de la articolul publicat de 
L'Express despre cartea noastră, unde spirulina era înzorzonată cu un logo 
„atenţie, pericol”, deși un asemenea logo nu exista în cartea noastră pentru 
acest produs. Dar... ziaristul de la L'Express nu ne-a mai dat articolul să-l 
recititm înainte de publicare. La fel de adevărat este că după vreo douăzeci 
de mesaje și de scrisori, doctorul Vidalo s-a întâlnit cu unul din noi și i-a 
înmânat o broșură care conţinea peste cincizeci de rezumate de articole. 
După studierea lor, doar şapte articole ni s-au părut acceptabile în contextul 
cu pricina, aşa că am cerut articolele complete. Încă le așteptăm. 


Reclame devastatoare 


Vânătoarea de gogomănii începe! E fascinant să citeşti pliantele 
publicitare ale specialiștilor de pe piața suplimentelor alimentare. De 
exemplu, Bilberrye, al cărui element activ este afina, combate pierderea 
memoriei, previne infecțiile urinare și ameliorează vederea nocturnă. 
Suntem ispitiți să scriem „și mai ce?”. Cât despre Gugulipide, care conţine 
faimosul guggul, acesta scade trigliceridele și colesterolul din sânge, reduce 
vâscozitatea plachetelor și, în fine, este un anti-inflamator eficace în artrită. 

Punem deci foarte calm întrebarea: pe când asocierea dintre afină, 
guggul și DHEA? Să vezi noaptea fără a suferi de reumatism și stimulându- 
ți libidoul ar trebui să-i permită lui tataia Romeo să urce în balconul 
mamaiei Julietta. Acest exemplu ridicol ilustrează perfect miza societală a 
pieţei suplimentelor alimentare. 

Mergând și mai departe în domeniul gogomano-terapiei, am găsit până 
și un produs pe bază de apă de mare liofilizată. Dar să ne liniștim, rămâne 
1,8% supraplancton în preparat! 


Medicament la noi, supliment alimentar la alţii: exemplul ornitinei 
alfa-ketoglutarat 


Anumiți compuși sunt considerați medicamente în Franţa și, din acest 
motiv, supuși unei prescripţii medicale ce reduce riscul unei proaste 
întrebuințări și, eventual, al toxicității. În alte ţări, ca Statele Unite, aceleași 
produse sunt suplimente alimentare. În această calitate se vând liber și, de 
asemenea, sunt disponibile pentru oricine pe Internet. Omitina alfa- 
ketoglutarat este un bun exemplu. 

În Franţa, omitina alfa-ketoglutarat (OKG) este un medicament 
comercializat sub numele de Cetornane (5 și 10 g) cu administrare orală și 
enterală (prin sondă) și de Omicetile (2 și 10 g) cu administrare parenterală 
(sau intravenoasă). 

Este vorba de un adjuvant al nutriţiei artificiale și nenumărate studii 
arată că OKG crește masa musculară și ameliorează cicatrizarea și 
imunitatea la pacienţii arși, precum și la persoanele vârstnice subnutrite. 

În Statele Unite este vorba de un supliment nutritional, OKG Fuele, care 
se găsește în general nutrition Stores sub formă de capsule foarte slab 
dozate (50 mg). Chiar și luând 10 capsule pe zi, ceea ce știm despre 


farmacologia OKG face foarte improbabilă cea mai mică acţiune a acestui 
supliment alimentar la un individ sănătos. Consumatorii americani jură 
contrariul: OKG Fuele este foarte popular pentru creșterea masei 
musculare. Efect placebo? Poate că nu, întrucât un studiu canadian a arătat 
că, pe piaţa nord-americană, 50% dintre suplimentele alimentare care conţin 
aminoacizi sunt „contaminate” de un anabolizant steroidian (stanozolol sau 
un echivalent). Suplimentele alimentare pe bază de OKG și-ar putea deci 
datora acțiunea nu OKG-ului în sine, ci acestui anabolizant periculos, cu 
bună știință încorporat de fabricant și bineînțeles neanunţat în fișa de 
compoziţie a produsului. În aceste condiţii, nu este surprinzător faptul că 
asemenea produse cresc masa musculară. Laboratoarele farmaceutice care 
vând OKG Fuele sunt foarte, foarte obscure. 


De la un produs la altul: derivatele unei molecule 


Eficacitatea unui supliment alimentar nu este demonstrată de obicei 
decât într-o situație precisă. Cu toate astea, laboratoarele farmaceutice 
obscure nu se lasă și etalează fără jenă multiple aplicaţii ineficiente, 
periculoase chiar. Taurina este un bun exemplu. 

Taurina este considerată un aminoacid, deși nu posedă toate 
caracteristicile lui chimice. Nu este esenţială la adult (adică un individ 
sănătos nu are nevoie să consume taurină ca să aibă rezerve suficiente). 
Lucrurile nu stau la fel la copilul mic și cu atât mai puţin la cel născut 
prematur, din cauza imaturităţii anumitor enzime. Având în vedere că 
taurina este prezentă în cantitate de 40 — 50 mg/1 în laptele matern, dar 
lipsește din laptele de vacă, fabricanţii de lapte au știut să vândă conceptul 
aspectului indispensabil al taurinei autorităţilor din sănătate. Poate fi 
încorporată în varietățile de lapte infantil aparţinând „categoriei produselor 
dietetice în scop medical special”, principiul de precauţie o impune. În 
realitate, carenţa de taurină conduce la o problemă gravă, orbirea, la puiul 
de pisică, dar nu există decât un caz mondial documentat de carenţă la nou- 
născut (un bebeluș născut prematur, hrănit pe cale intravenoasă totală, fără 
taurină). 

Graţie acestei respectabilităţi, fabricanţii au încercat mai apoi să vândă 
taurina ca supliment alimentar bazându-se pe proprietăţile sale antioxidante 
(vezi p. 253) sau detoxifiante (vezica biliară etc.). Există multe studii 
experimentale, dar foarte puţine studii clinice pentru susținerea conceptului. 


Consecințe prost circumscrise: unii fac pe ucenicii vrăjitori 


Textele europene precizează că suplimentele alimentare și alimentele 
pentru sănătate trebuie să fie sigure și sănătoase. Suntem departe de așa 
ceva! Suplimentele alimentare au consecințe care adesea nu sunt 
descoperite decât după mai mulţi ani de utilizare. Câteva exemple. 

Alfa-tocoferolul, forma cea mai frecventă de vitamina E, inhibă 
creșterea celulelor canceroase ale sânului și ale prostatei. La 35.000 de 
femei (55 — 69 ani) supravegheate timp de patru ani, există o relaţie 
inversă între aportul alimentar de vitamina E și riscul de cancer al 
colonului. Mai mult, la 30.000 de adulţi, concentraţia sangvină joasă de 
vitamina E este asociată unui risc de cancer de 1,5 ori mai ridicat. 
Totuși, studiul ATBC arată că o suplimentare cu vitamina E diminuează 
frecvenţa cancerelor de prostată, dar o creşte pe cea a cancerelor de 
stomac. Mai mult, o meta-analiză recentă (vezi p. 107 și glosarul de la 
sfârșitul lucrării pentru o definiţie a acestui termen), incluzând mai mult 
de 100.000 de subiecţi, arată că suplimentarea cu vitamina E (singură 
sau în asociere cu betacaroten sau vitamina A) crește mortalitatea. 
Vitamina E este un puternic antioxidant și, în această calitate, modulează 
indirect activitatea factorilor-cheie ai mașinăriei celulare. Joaca vreme 
îndelungată cu elemente atât de importante ale semnalizării celulare 
expune deci unor riscuri prost circumscrise. Aportul masiv printr-un 
supliment alimentar face ca efectele vitaminei E să nu fie neapărat 
aceleași ca atunci când este transmisă prin alimentaţie. 

Există un risc la asocierea suplimentelor alimentare cu 
chimioterapia, întrucât adesea aceasta devine atunci mai puţin eficace în 
distrugerea celulelor canceroase. De fapt, acest risc de interacţiune cu 
suplimentele alimentare privește numeroase clase de medicamente. De 
exemplu, vitamina E în combinaţie cu alţi antioxidanți diminuează 
eficacitatea statinelor, un medicament prescris împotriva bolilor 
cardiovasculare; seleniul crește efectele anumitor anticoagulante (risc de 
hipercolesterolemie și de hemoragie); coenzima Q10 crește acţiunea 
anumitor antihipertensori (risc de hipotensiune și de stare de rău). 

Uneori, riscul depășește cu totul înţelegerea „consumatorului mediu 
avizat” și, fapt mult mai grav, pe cel al „vânzătorului mediu scrupulos”. 
De exemplu, știm că seleniul „este în regulă” În realitate, efectele 


acestui microelement depind covârșitor de forma utilizată: sub formă de 
selenometionină, seleniul este antioxidant (ceea ce este bine), în timp ce 
sub formă de oxid sodic este un prooxidant (ceea ce nu este bine). 

Riscul poate fi și mai insidios. De exemplu, doze ridicate de 
fitosteroli (vezi p. 187) pot altera biodisponibilitatea carotenoizilor, 
adică asimilarea de către organism a acestor molecule preţioase, 
prezente în mod natural în fructe și legume. Or, îmbogățirea a foarte 
multe produse alimentare curente (în special margarină și iaurturi 
„anticolesterol”) poate conduce la un real supraconsum al nutrimentului 
vizat. Astfel, o anchetă europeană a conchis că 1,4% din populaţie 
consumă mai mult de 3 g de fitosteroli (care se găsesc în anumite 
sortimente de margarină) pe zi, adică o doză superioară celei potenţial 
toxice: fără îndoială nu este ceva anodin. 


Un raport beneficii/riscuri dintre cele mai aleatorii: exemplul DHEA 


Dehidroepiandrosteronul (DHEA) este un hormon cortico-suprarenal a 
cărui concentrație în sânge scade odată cu vârsta, iar acest proces este 
corelat cu declinul unui anumit număr de funcţii ale organismului. Cu toate 
că aceste observaţii nu implică o relaţie de la cauză la efect, persoanelor 
vârstnice li s-a recomandat aportul de DHEA. Având în vedere acţiunea sa 
(ipotetică) asupra îmbătrânirii, DHEA este adesea numit „izvor de tinereţe” 
Este utilizat pe scară largă și necontrolat în Statele Unite și în Canada, unde 
această moleculă e considerată un supliment alimentar. Oamenii din 
marketing vă spun: trebuie să-l faceți pe client să viseze. 

Dar în Franţa? Cum ne putem lipsi de DHEA în timp ce populaţia 
îmbătrânește, iar seniorii corelează, de altfel pe bună dreptate, calitatea 
nutrițională cu starea de bine și longevitatea? 

Declanșatorul va fi fost un studiu faraonic condus la sfârșitul anilor 
1990 de către profesorul Baulieu și bine mediatizat; poate prea mult, chiar 
pentru gustul autorilor care se văd citați în publicaţii emanate din 
laboratoare farmaceutice obscure, care menţionează că „mii de studii 
științifice au arătat...” — dar de ce nu sute de mii? La fel de adevărat este 
că presa scrisă, radioul și televiziunea puseseră atunci stăpânire pe dosar. 
DHEA ne interpreta o versiune revizitată a goanei spre Vest. Fiecare își 
ținea mica lui prelegere, în ambele sensuri, de altfel, pentru că un medic s-a 
simţit obligat să depună mărturie că DHEA l-a îmbolnăvit (Le Figaro, 2 — 


3 iunie 2001). Este vorba de o informaţie interesantă, dar a cărei valoare 
științifică e nulă. Încălcând legea, „Laboratoarele” Lebeau (între ghilimele, 
căci această societate nu are statutul de instituție farmaceutică) propunea în 
2001 DHEA în capsule, cu dozaj de 25 și 50 mg. Calitatea este în top: 
buletinul de analiză precizează că aceasta a fost efectuată în conformitate cu 
prescripţiile ediției 2000 a farmacopeii chineze. Ca să vezi! Emoţia este 
maximă când un angrosist de produse farmaceutice se pregătește să pună pe 
piaţă câteva zeci de kilograme de DHEA (DHEA vrac nu figura pe lista 
produselor a căror distribuţie este interzisă). 

Părerea noastră este că studiul profesorului Baulieu nu ne permite să 
tragem concluzii definitive: stratificare excesivă a populaţiei studiate”, 
trimitere sistematică la viitoare publicații pentru a obţine detalii 
metodologice fundamentale totuși pentru interpretarea datelor, rezultate cu 
geometrie variabilă în funcţie de subpopulaţia studiată (ameliorarea 
libidoului și a statutului osos la femeia de peste 70 de ani, ameliorarea 
plasticităţii cutanate la bărbatul sub 70 de ani). Gurile rele vor spune că 
miroase a eroare statistică de la o poștă. În orice caz, autorii acestei cărți nu 
vor da DHEA propriilor părinţi, în plus, nu doar rezultatele studiilor 
științifice sunt global dezamăgitoare, dar aporturi pe termen lung ar putea fi 
periculoase inducând forme de cancer hormono-dependente la femeie 
(mamar, uterin). Din acest motiv, DHEA nu este autorizat în Franţa pentru 
vânzarea liberă. Un medic poate să-l prescrie totuși unui anume pacient, iar 
farmacistul poate să realizeze perfect legal ceea ce se numește [în legislația 
franceză] une preparation magistrale. 

Dar cum stau lucrurile din punctul de vedere al instanţelor de control? 
Așa cum am scris mai sus, legislaţia franceză are și o latură plăcută, dat 
fiind că o moleculă fără statut juridic în ţara noastră poate fi încorporată 
într-o preparation magistrale. 

După o luare de poziţie destul de slabă (La Lettre des nouvelles 
pharmaceutiques din 29 martie 2001), consiliul naţional al ordinului 
farmaciștilor s-a exprimat tot mai clar asupra dosarului (La Lettre des 
nouvelles pharmaceutiques din 21 iunie, 5 iulie, 19 iulie și 4 octombrie 
2001), președintele său, Jean Parrot, indicând: „Ordinul nu poate interzice, 
poate recomanda: învăţaţi să rezistaţi cererii. În ce mă priveşte, nu vând 
DHEA” Apoi, poate în corelaţie cu această luare de poziţie curajoasă, 


Agenţia franceză de siguranţă sanitară a produselor de sănătate (Afssaps) a 
anunţat (10 iulie 2001) că utilizarea DHEA trebuie supusă reglementării 
medicamentelor. Decizia aceasta are măcar avantajul de a permite 
exercitarea unei farmacovigilenţe asupra acestui produs, cu atât mai mult cu 
cât, conform Afssaps, inocuitatea DHEA nu este dovedită (vezi p. 172). 

Pentru noi, este logic să clasăm DHEA printre medicamente, întrucât 
administrarea sa intervine într-un context de deficit hormonal (de altfel, 
variabil de la un subiect la altul) care se tratează prin administrarea unui 
hormon. Principiul nu este, în fapt, diferit de cel al administrării insulinei în 
diabet, de exemplu. Prin asta, DHEA corespunde definiției medicamentului 
dată în articolul L.511 — 1 din Codul sănătăţii publice (vezi p. 57). 

DHEA, supliment alimentar în numeroase ţări, medicament în Franţa. 
Ei și? După cum spunea decanul Jean Rey când ne reprezenta la Bruxelles: 
„Dacă suntem singurii care avem o părere nu înseamnă neapărat că nu avem 
dreptate”. 


„Prea mult” poate fi mai periculos decât „nu îndeajuns”. 


Specialistul englez în suplimente alimentare Geoffrey Webb amintea 
recent într-un articol din Proceedings of the Nutrition Society cuvintele lui 
Paracelsus (1493 — 1541); „Toate substanţele sunt otrăvuri; nu există 
niciuna care să nu fie otravă. Doza este cea care face diferenţa dintre otravă 
și leac”. Rezultatele marilor anchete epidemiologice făcute în acești ultimi 
ani ne îndeamnă să tragem un semnal de alarmă. De exemplu, studiul Iowa 
women’s health a urmărit mai mult de 38.000 de femei consumatoare a 15 
suplimente alimentare timp de nouăsprezece ani. Şase dintre suplimente 
(toate vitamine sau minerale) au dus la o creștere a mortalităţii totale, 
impresionantă în cazul cuprului (+45%). Putem găsi motive întemeiate 
(vezi p. 190) de a lua capsule cu fier. Numai că fierul este prezent în multe 
alimente, iar uneori unele sunt chiar îmbogăţite cu fier, ca de pildă cerealele 
pentru micul dejun. Iar prea mult fier expune la îmbătrânire celulară. 

Aporturile excesive de vitamina A pot provoca simptome 
neuropsihiatrice mergând până la delir și comă. Excesul de vitamina C este 
responsabil de calculi renali la subiecții predispuși. Dozele forte de 
betacaroten cresc riscul de cancer pulmonar la fumători etc. 

Tendinţa de a consuma prea multe suplimente variază în funcţie de ţară, 
de cultură și de reglementare. În Marea Britanie, vânzarea de produse în 


doze extrem de puternice (adică peste recomandări) privește 12 până la 15% 
din totalul suplimentelor alimentare. Din acest motiv, toate ţările dezvoltate 
au stabilit (sau au încercat să o facă) praguri pentru fiecare nutriment. 
Aceste praguri sunt numite „limita superioară de aport fără pericol” (upper 
limit of sale intake), adesea rezumată prin inițialele UL). Marea problemă în 
acest domeniu este lipsa de date, întrucât studiile necesare sunt foarte 
costisitoare și puţine organisme se oferă voluntar să le finanţeze. În lipsă, 
este definită doza maximă care nu antrenează niciun efect advers observabil 
(NOAEL: no observând adverse efect level). Este un domeniu de viitor și e 
păcat că stăpânirea sa este pe punctul de a fi sinistrată în ţara noastră. 
Spiritele curioase și marii călători au observat poate că UL poate varia 
considerabil în funcţie de ţară. Mai mulţi factori intră în joc: 
— UL se referă adesea la aportul total cotidian, inclusiv cel 
alimentar, uneori numai la aportul suplimentului; 
— UL rezultă din utilizarea de date diferite sau din interpretări 
diferite ale acelorași date; 
— UL, într-o ţară anume, au fost stabilite la un moment dat; cele din 
alte ţări au fost stabilite înainte sau după, deci luând în considerare 
datele disponibile în alt moment. 


Pericolele mascate: sportul de performanţă poate fi periculos, la fel 
dorinţa de a semăna cu un manechin! 


Sportul este bun pentru sănătate; nu o vom spune niciodată îndeajuns. 
Dar sportul de performanță e un domeniu foarte aparte, al cărui actor, 
atletul, este avid de poţiuni magice și de regimuri „miracol”. Într-un articol 
intitulat Acești sportivi care câștigă cu suc de legume”, publicat în urmă cu 
câţiva ani în Le Figaro, doctorul Jean-Pierre de Mondenard făcea apologia 
sportivilor de performanţă vegetarieni fie în mod pur și dur, excluzând orice 
aliment de origine animală, fie tolerând laptele, ouăle și/sau peștele în 
regimul lor. Cita în acest sens numeroși cicliști, înotători, schiori, tenismeni, 
triatleți de renume, toți vegetarieni. lar apoi se apleca în special asupra 
cazului unu ciclist australian, David Mekenzie, învingător detașat al unei 
etape din Giro?” și aparţinând echipei Linda Mecartney, ai cărei membri ar 
fi cu toţii vegetarieni. Cine își amintește de acest alergător și de echipa lui? 
Cine poate să afirme că a îngurgita doar proteine de origine vegetală 


ameliorează performanţa și/sau recuperarea? Cine poate crede asemenea 
baliverne? Să lăsăm deoparte dopajul medicamentos voluntar, despre care s- 
a vorbit suficient cu ocazia recentelor ediţii ale Turului Franţei, și să ne 
oprim la aspectele care ne interesează aici. 

Mai întâi, sportivii de foarte înalt nivel sunt (potenţial) foarte bolnavi. În 
particular, în timpul accidentelor mecanice (fractură, întindere la ligament), 
sunt expuși infecțiilor, mai ales pulmonare, deoarece practicarea intensivă a 
sportului este responsabilă de o scădere a imunităţii: de aici așa-zisul interes 
(discutat într-un alt capitol al acestei cărți) al nutrimentelor care ar putea 
ameliora imunitatea, ca zincul și glutamina. Apoi, la modul mai general, ei 
încearcă să-și îmbunătăţească performanţele graţie unor substanţe naturale 
care nu sunt considerate produse dopante: pulbere de proteine, acizi 
nucleici, probiotice, creatină, carnitină, crom, coenzima Q10 (ubiquinonă), 
hidroximetilbutirat (HMB), ginseng, sunătoare, spirulină, ginkgo biloba etc. 

Dar anumiţi fabricanți mai puţin scrupuloși „optimizează” compoziţia 
suplimentelor alimentare sau a plantelor medicinale introducând substanţe 
ilicite care cresc performanţa. Este vorba de cafeină, efedrină, diuretice (de 
exemplu, furosemida), de benzodiazepine (care creează dependenţă!) și mai 
ales de anabolizante steroidiene naturale sau de sinteză (stanozolol). 
Discret, se vorbește despre „contaminanţi” Dar cine poate crede că acești 
„contaminanţi” ajung din întâmplare în lanţurile de producţie? Sigur, 
prezenţa acestor substanţe nu este indicată pe eticheta produsului. De fapt, 
scandalul a izbucnit cu ocazia campionatelor mondiale de atletism de la 
Edmonton, în 2000. Cu această ocazie, doi atleți canadieni au fost 
descoperiţi „pozitivi”. 

Dr. Christiane Ayotte, director al laboratorului de toxicologie din 
Montréal și specialist mondial în domeniu, a dezvăluit secretul într-o serie 
de interviuri răsunătoare: jumătate din produsele nutriționale preconizate 
pentru sportivii de performanţă disponibile pe piaţa nord-americană conţin 
(în cantitate variabilă de la un lot la altul) substanţe interzise, în special 
alcaloizi, efedrină și steroizi. Când au fost analizate suplimentele alimentare 
utilizate de către sportivii descoperiţi pozitivi, optsprezece preparate 
provenind de la douăsprezece societăți diferite s-au dovedit a fi 
„contaminate”. Ne amintim de cei doi atleți francezi plecaţi la antrenament 
în Statele Unite și dovediţi pozitivi la întoarcere. Şi-au clamat întotdeauna 
inocenţa. 


Asemenea produse (calificate drept contrafăcute), cu adaos de steroizi, 
au tendința de a se disemina în lume, în special graţie Internetului sau a 
unor persoane cu mai puţine scrupule, care revând: se găsesc mai ales în 
Marea Britanie, Suedia, Norvegia, Germania, Belgia și Israel. În schimb, s- 
a crezut mult timp că fenomenul, asemenea norului de la Cernobâl, s-a oprit 
la graniţele Franţei. În realitate, conform unor estimări oficiale, 20% dintre 
suplimentele alimentare ar conţine substanțe dopante și 3% ar fi 
contrafăcute prin adaos de substanțe anabolizante. Pentru a stăvili această 
calamitate, în iulie 2012 a intrat în vigoare norma NF V94 — 001. Ea 
impune criterii de calitate a fabricării și garantează absența substanţelor 
dopante în suplimentele alimentare pentru sportivi. A fost adoptată de 
marea majoritate a fabricanţilor francezi prezenţi în acest sector comercial. 
Îi sfătuim pe sportivi să verifice prezenţa logoului acestei norme pe 
etichetă. 

Să nu credeţi însă că sportivii de performanţă sunt singurii care își riscă 
sănătatea consumând suplimente alimentare frauduloase. 

De fapt, pericolul există la toate categoriile de produse. Cele care au 
drept scop slăbitul pot conţine alte molecule la fel de periculoase, de 
exemplu amfetamine, diuretice, inhibitori ai foamei  neautorizaţi 
(rimonabant, sibutramină, aceasta din urmă interzisă din 2010), laxative la 
fel de interzise (fenolftaleină), fără a pune la socoteală asocieri explozive 
(sinefrină și cafeină). Acestora li se adaugă altele (benzodiazepine) pentru 
mascarea anumitor efecte ale precedentelor! Uneori suplimentul alimentar 
conține o substanță care nu a fost niciodată testată la om (cel mai adesea 
derivatul unei molecule care și-a dovedit eficienţa). Așa stau lucrurile cu 
Zotrexe, care se presupunea că ar conține Ophioglossum polyphyllous, 
preconizat a amplifica funcţia sexuală, dar care — de fapt — conţinea 
sulfoaildenafil, un derivat al silfenafilului. Societatea vinovată de această 
gafă, care își are sediul pe strada Utah, a trebuit, desigur, să retragă produsul 
de pe piață, dar... după ce a vândut 14 milioane de comprimate. 

În ianuarie 2008, Afssaps (Agenţia franceză de siguranță sanitară a 
produselor de sănătate) a avertizat asupra riscurilor legate de consumul unui 


produs de slăbit, Venom Hyperdrive 3.08. Analizele arată, într-adevăr, că 
acesta conţine sibutramină, un inhibitor al foamei necesitând prescriere 
medicală. Un număr deloc neglijabil de indivizi care s-au lăsat seduși au 


ajuns să sufere de tahicardie sau de hipertensiune arterială, ambele surse de 
atacuri cerebrale sau de probleme cardiace. 

Între 2006 și 2014, niște cercetători din Toulouse au cumpărat 150 de 
produse de slăbit de pe Internet și le-au analizat: mai mult de jumătate 
conţineau produse ilicite și periculoase pentru sănătate. Şi, cum duplicitatea 
nu are limite, toate erau prezentate ca fiind 100% naturale! Un alt studiu 
francez, făcut pe 37 de produse de slăbit, a arătat că 25 conţineau 
sibutramină (adesea într-o concentraţie cu mult superioară celei conținute 
de Sibutrale când acest medicament a fost autorizat) și că opt conţineau, în 
plus, fenolftaleină. Să cităm câteva produse pe care trebuie să le evitaţi cu 
orice preţ (listă non-limitativă): Fruta Plantaie, Ultra Stime, Zoltrem pluse, 
Botanical Slimminge, Donaligne, Pretty Modele. Și nu aveţi încredere în 
informaţiile furnizate pe cutie sau în prospect. În 2008, DGCCRF (Direcţia 
generală a concurenţei, consumului și represiunii fraudelor) a realizat o 
anchetă privind 500 de întreprinderi: 12,5% dintre produsele testate 
conțineau neregularități de etichetare sau de informare. 

Pentru evitarea unor asemenea întâmplări neplăcute, staţi departe de 
produsele care se vând pe Internet, mai ales dacă reprezintă amestecuri. Dar 
contrafacerea suplimentelor alimentare nu este apanajul Internetului: în 
iulie 2009, agenţii federali au făcut o descindere la American Celular Lab 
(California) și au găsit suplimente alimentare contrafăcute cu steroizi 
anabolizanți. 

Convenţia internațională Medicrime, care vizează coordonarea luptei 
împotriva falsificării produselor de sănătate, se aplică greu și nu se referă în 
mod explicit la suplimentele alimentare. Ar trebui urgent să se aplice. 


Uneori, suplimentul alimentar nu conţine... nimic 


Nimic sau zahăr, sau talc, sau tot ce vreţi, dar nu vreo moleculă activă. 
Poate părea uimitor, dar pulberea de cocofifi”! riscă să pună în pericol viaţa 
persoanei care o consumă. 

Astfel, Kristin D'Aco și colegii săi povestesc într-un articol ştiinţific 
publicat în 2014 cum un bebeluș american a fost cât pe ce să moară pentru 
că primise un supliment alimentar care nu conţinea nimic. Acel bebeluș 
suferea de o boală genetică și numai administrarea unui anumit aminoacid 
putea să-l mențină în viață. Când a intrat în comă, analizele au arătat 
absența aminoacidului în chestiune din pliculeţele de supliment, deși 


prospectul afirma „produs pur în proporţie de 99,88%”. Desigur că în acea 
situaţie acel produs ar fi trebuit să fie un medicament, dar în Statele Unite el 
este un supliment alimentar. 


Pierderea unei șanse: când visul înlocuiește eficacitatea 


Să-ţi autoprescrii un supliment alimentar care poartă alegaţii de tratare a 
unei boli (sau să-ți autoprescrii orice alt „tratament alternativ”) este o 
modalitate de a recăpăta un anumit control asupra propriei boli și de a-ţi 
însuși tratarea ei. Astfel, în funcţie de tipul de cancer, până la 80% dintre 
pacienţi fac apel la medicina alternativă! în pofida progreselor medicinei, 
anumite boli cronice, în special cele canceroase, rămân mortale. lar când 
pot fi îngrijite, trebuie întotdeauna să plătești un preţ: pierderea părului, 
inacceptabilă pentru multe femei, greţuri, vărsături etc. Informaţia oferită 
pacientului menționează efectele secundare ale tratamentelor, ceea ce poate 
conduce la retragere în fața obstacolului. Astfel, dl X., un bărbat încă tânăr 
suferind de un cancer al prostatei, poate să refuze intervenţia chirurgicală 
care totuși l-ar salva dacă află că aceasta presupune un risc deloc neglijabil 
de impotenţă. Îi pică atunci în mână catalogul Nutrilife, care îl informează 
că Prostatexcell „încetinește progresia cancerului de prostată” în plus, acest 
produs miraculos (care conţine pulbere de tomate, vitamina E, zinc și 
seleniu) va putea să-i aducă o anumită protecţie (sic!) împotriva tulburărilor 
cardiovasculare. lar toate astea pentru numai 35 de euro pe lună! Adio 
ședințe de chimioterapie, care provoacă vomă și diaree, adio scump chirurg 
care îl va priva de unele plăceri ale vieţii și trăiască Prostatexcell! Cei 35 de 
euro din ultima lună a acestui „tratament” vor putea plăti anunţul mortuar în 
ziarul preferat de dl X. Iată ce înseamnă pierderea unei șanse. 

Să nu ne fie teamă să o spunem din nou: anumite societăți care produc 
și/sau difuzează acest tip de produse se hrănesc din disperarea omenească. 
După părerea noastră, ele acționează aidoma unor criminali și ar trebui 
pedepsite de justiţie. 

Mama unuia dintre autorii acestei lucrări a suferit de cancer, un limfom 
malign non-Hodgkin, la începutul anilor 1980. Când a deschis tratatul de 
hematologie care făcea referire la epocă, fiul său a aflat că media de 
supraviețuire era pe atunci de trei ani (ceea ce înseamnă că, la trei ani după 
diagnostic, jumătate din pacienți mor). Dar mama lui a dat dovadă de curaj 
și a acceptat să facă radio și chimioterapie, tratamentele care demonstraseră 


maximul de eficacitate împotriva tipului ei de limfom. Și-a pierdut părul, a 
vomitat, a suferit de o insuportabilă uscăciune a gurii și de pierderea 
gustului, dar a rezistat. lar la peste treizeci de ani după aceea, era în viaţă. 
Fiul e fericit că nu i-au căzut ochii, într-un moment de descurajare, pe 
catalogul unei societăți ca Nutrilife. 

De un secol și jumătate medicina face progrese fantastice. Nu numai că 
îngrijește din ce în ce mai bine boli care, cu puţin timp în urmă, erau 
mortale, dar a trebuit să facă față unor noi provocări (SIDA, maladia 
Creutzfeldt-Jakob), fără a pune la socoteală bolile legate de îmbătrânirea 
populaţiei (boala Alzheimer și alte tulburări cognitive). Medicamentele sunt 
din ce în ce mai eficiente, dar adesea au tot mai multe efecte secundare. 
Este, din păcate, prețul care trebuie plătit. Să nu cedăm sirenelor care 
încearcă să ne farmece cu papaia fermentată sau Prostat-Excell, sau orice alt 
supliment alimentar a cărui eficacitate nu a fost niciodată demonstrată. Și 
dacă, de ce nu, asemenea substanţe s-ar dovedi eficiente și ar demonstra-o 
prin criterii științific fiabile, atunci ele ar fi medicamente! Nu vom capitula 
nici măcar o clipă și, în armonie cu reglementarea franceză, susţinem 
interdicţia „alegaţiilor privind boli” în cazul suplimentelor alimentare. 

Tot referitor la tratamentul cancerului: asocierea dintre suplimentele 
alimentare și chimioterapie generează adesea riscuri insidioase când se face 
în afara oricărui control medical. De exemplu, seleniul poate diminua 
eficacitatea taxolilor în tratarea cancerului de sân, în timp ce vitamina C 
riscă să mărească toxicitatea renală a metotrexatului. Or, marea majoritate 
(70% în Statele Unite) a consumatorilor de suplimente alimentare nu 
vorbesc despre această problemă cu medicul lor de familie. 

Pierderea șansei poate rezulta și din atitudinea anumitor medici adepţi ai 
unor măsuri mai puţin ortodoxe. Astfel, un medic care își exercita meseria 
în regiunea Ottawa din Canada și care practica medicina de mediu (sic!), 
îngrijea o tânără de 19 ani cu tendinţe suicidare. Medicul i-a înlocuit 
medicamentele cu un cocktail de vitamine, minerale și aminoacizi. Tânăra 
s-a sinucis. 


Nutrivigilenţa 


Acest sistem, creat în octombrie 2009 în cadrul legii HPST22, se inspiră 
din cel aplicat medicamentelor, farmacovigilența. Girată de Anses, 
nutrivigilenţa are ca scop recenzarea oricărui efect indezirabil imputabil 


suplimentelor alimentare, cu scopul de a ameliora siguranța consumatorilor. 
Declaraţia se face pe un site dedicat profesioniștilor din sănătate: pro. 
Anses. Fr/nutrivigilance, sau prin poștă la Anses. 

Pe fișa de notificare, pe lângă produsul suspectat și numărul lotului, 
trebuie să figureze numeroase informaţii despre condiţiile de utilizare 
(durată, reversibilitate a simptomelor la întreruperea tratamentului, 
asocierea cu anumite alimente sau medicamente...). Între sfârșitul lui 2009 
și sfârșitul lui 2013, Anses a primit 1193 de semnalări, dintre care 282 au 
fost considerate admisibile (dar cu o corelație îndoielnică în 20% din 
cazuri). 

Efectele indezirabile raportate au fost în principal hepatice (20%), 
gastrice (18%) sau alergice (16%). Principalele produse avute în vedere 
vizau supleţea sau frumuseţea (26% din cazuri), ori scăderea colesterolului 
(10%). În realitate, este extrem de dificil să afirmi că efectul toxic e legat de 
suplimentul alimentar în sine, de contaminanţii pe care-i conţine sau de 
interacțiunea cu medicamentele. 

Principalele instituţii care au făcut declaraţii nu sunt nici spitalele (4%), 
nici farmaciile (3%) și cu atât mai puţin medicii urbani (2%), ci centrele 
regionale de farmacovigilenţă și centrele anti-otrăviri. 

Chiar dacă din aceste statistici reiese un raport de numai patru cazuri de 
efecte indezirabile la un milion de cutii cumpărate, este evident că 
evenimentele care intră în această categorie sunt subdeclarate. Profesioniștii 
din sănătate trebuie sensibilizaţi în acest sens. 

Miza pentru sănătatea publică este considerabilă: în Statele Unite, 
23.000 de vizite la urgenţă în fiecare an (adică 5% dintre consultații) sunt 
legate de consumul (dorit sau nu [la copiii mici]) de suplimente alimentare, 
în majoritate produse având drept ţintă slăbitul sau nivelul energetic, 
produse responsabile de manifestări cardiovasculare. 

În fine, suplimentele alimentare și medicamentele pot să nu fie 
compatibile: un articol din 2012 inventariază toate interacţiunile publicate și 
recenzează 1491 care sunt diferite. Suplimentele alimentare cele mai vizate 
sunt  sunătoarea, magneziul, calciul, fierul și ginkgo. În cazul 
medicamentelor, găsim în capul listei warfarina (anticoagulant), insulina, 
aspirina și digoxina. 


5 Dar plantele? 


Plantele merită un capitol aparte, și asta din mai multe motive pe care le 
detaliem mai jos. 


Reglementări încurcate 


Din secolul al XIV-lea, în Franţa, plantele au început să fie vândute liber 
de către erboriști”“. Regimul de la Vichy a pus capăt acestei profesii în 
1941. Sporadic, lobby-urile au încercat să reabiliteze meseria de erborist, 
ultima tentativă fiind o propunere de lege în Senat din vara lui 2011; din 
fericire, în zadar. Totuși, există școli care eliberează certificate de erborist 
după trei ani de studiu, care — desigur — nu au nicio valoare! Oricum ar 
sta lucrurile, în prezent, în Franţa, își exercită meseria 15 erboriști, dar 
majoritatea o fac legal: posedă o diplomă de farmacist și sunt înscriși în 
ordinul farmaciștilor. Uf! Fără această diplomă, te expui riscului unei 
condamnări, mai ales dacă vinzi produse neautorizate în Franţa. 

Plantele și părţile plantelor sunt citate nominal în decretul din 20 martie 
2006 privind suplimentele alimentare (care este transpunerea în dreptul 
francez a directivei europene din 2002). Pentru a fi supliment alimentar, o 
plantă sau o parte dintr-o plantă trebuie să aibă proprietăţi nutriţionale sau 
fiziologice. Cele care au proprietăţi farmacologice și sunt destinate unei 
folosiri exclusiv terapeutice (plantele medicinale) sunt excluse. 

Până în 1979, toate plantele înscrise în farmacopee intrau în monopolul 
farmaceutic. Un decret din 15 iunie 1979 a scos din această categorie 34 (se 
folosesc adesea termenii „a eliberat” sau „a liberalizat” pentru a califica 
această stare de fapt), apoi un alt decret (august 2008), alte 148. Totuși, 
aceste plante nu trebuie să fie amestecate, ci vândute ca atare. 

Pe 24 iunie 2014, s-a publicat o hotărâre în Journal officiel care dă lista 
plantelor, altele decât ciupercile, autorizate în suplimentele alimentare. 
Această listă de 541 de plante precizează condiţiile de folosire și, în cazul 
unora dintre ele, restricţii specifice. A fost stabilită, după câte se pare, de 
însăși DGCCRE, poate cu ajutorul unuia sau a doi experţi. Pentru unii, 
această listă clarifică situaţia și îi protejează pe consumatori; pentru alţii, 
creează și mai multă confuzie. Găsim aici de-a valma plante înscrise în 
farmacopee sau nu, liberalizate în 2008 sau nu. lar un sfert din ele sunt 
plante medicinale care nu au tradiţie de întrebuințare alimentară, după cum 


amintea recent doctorul Pierre Champy de la Facultatea de Farmacie din 
Chitenay-Malabry. Rezultatul: pe această listă figurează numeroase plante a 
căror vânzare era până atunci rezervată farmacistului (castan-sălbatic, 
harpagophytum, sunătoare...). Pentru unele dintre aceste plante situaţia este 
mai complicată, întrucât, de exemplu pentru aloe, numai extractele de pulpă 
sunt autorizate ca supliment alimentar, și nu cele din seva care provine din 
frunze. Or, extractele de aloe conţin derivați hidroxiantracenici utilizați ca 
laxative (vezi p. 217) și sunt considerate medicamente. O reacţie oficială a 
Academiei naționale de farmacie pe acest subiect este așteptată în al doilea 
semestru al lui 2016. Când vedem numărul de procese intentate (și 
câştigate) din 2008 (anul liberalizării a 148 de plante) de către Consiliul 
naţional al ordinului farmaciștilor, pariem că decizia din 2014 va genera 
niște bătălii juridice de toată frumuseţea! 

Pe de altă parte, Belgia și Italia s-au pus de acord asupra unei liste 
comune. Franţa li s-a alăturat în vederea întocmirii listei Belfrit, care 
conţine 2045 de plante și părți din plante. Celelalte țări europene nu sunt 
deloc de acord, deoarece au o altă viziune asupra plantelor. 

Este perfect, vom ști ce plante și părţi din plante putem utiliza ca 
suplimente alimentare și condiţiile lor de utilizare. Dar cu ce alegaţii? 
Aceasta e o întrebare care nu trebuie pusă, pentru că dosarul este în stand- 
by, fiind de maximă actualitate, iar experţii din diferite ţări și țările însele 
sunt în dezacord. 

În paralel cu toate acestea, există un corpus de reglementări pentru 
medicamentele pe bază de plante fabricate industrial și care posedă o 
autorizare de comercializare. O directivă europeană din martie 2004 se 
referă la medicamentele tradiționale pe bază de plante. Pentru a fi 
considerat „tradițional”, trebuie dovedit că medicamentul în chestiune este 
de uz medical de cel puţin treizeci de ani, dintre care cel puţin cincisprezece 
ani în Comunitatea Europeană. Acest text este înzestrat și el cu o listă de 
plante, și medicamentele rezultate din ele pot beneficia de o procedură 
simplificată de înregistrare. 

Tot ceea ce precedă formează un magnific mille-feuille? de 
reglementări care explică de ce anumite produse pe bază de plante pot fi şi 
medicamente, şi suplimente alimentare. În faţa acestei situaţii, profesorul 
Robert Anton, expert în materie, preconizează o atitudine pragmatică și de 


„împărţire a prăjiturii”. „Dorindu-ne să păstrăm totul, noi [farmaciștii] vom 
pierde, fără îndoială, totul”, scrie el. 


Plantele nu fabrică elemente active pentru a ne fi pe plac 


E simpatică roșia care ne pune la dispoziţie licopen în cantități mari; e 
cool usturoiul care își dă silința să fabrice alicină și alți compuși sufraţi, 
excelenți pentru tensiunea noastră arterială; e tare drăguţ broccoli cu 
glucorafanul lui! 

Ei bine, nu! Roșia, usturoiul, broccoli sunt de fapt niște egoiști: numai și 
numai pentru ei se străduiesc să fabrice aceste elemente active care, în 
realitate, constituie un mecanism de apărare. 

De exemplu, broccoli conţine glucozinolaţi (glucorafan) și, într-un alt 
compartiment al celulei, o enzimă numită mirozinază. Când o insectă 
înțeapă floarea de broccoli, bariera care separă enzima de substratul său 
dispare, iar glucorafanul este transformat în sulforafan, care ajută planta să 
se cicatrizeze. 


Anumite plante sau părţi din plante sunt comestibile... o dată 


Într-un articol din 2013, publicat în L'Observatoire, revista Academiei 
naționale de farmacie, profesorul Michel Koch explică foarte bine că 
utilizarea unei plante medicinale renumite pentru întrebuințarea sa 
tradițională nu este neapărat o garanţie de securitate. Printre exemplele 
citate de profesorul Koch, cel al Teucrium chamaedrys este edificator: 
această plantă este utilizată sub formă de ceai în tratarea formelor ușoare de 
diaree. Nicio problemă, întrucât apa clocotită distruge diterpenele furanice 
pe care le conţine planta. Numai că, la un moment dat, s-a făcut din ea o 
pulbere care s-a pus în capsule de slăbit. Astfel au apărut afectări acute ale 
ficatului însoţite de icter, uneori mortale. Din fericire, produsul este astăzi 
interzis. 

Se poate întâmpla ca un extract de plante să nu fie toxic, ci să devină 
așa când este asociat unui medicament, cum este de exemplu ginsengul în 
combinaţie cu imatinib (tratament oncologic). Interacțiunile plantă- 
medicament sunt recenzate pe un site găzduit de Universitatea din Grenoble 
(http://hedrine. Ujf-grenoble.fr). 

În cazul anumitor specii, o plantă poate fi comestibilă, iar o alta nu; 
neofitul le poate confunda, de unde riscurile de intoxicare. Fără a mai pune 


la socoteală faptul că este ușor să faci trafic cu o plantă exotică pe care 
nimeni nu o cunoaște: „stropită din belșug cu corticoizi de sinteză”, după 
cum scrie profesorul Robert Anton, mare specialist în această problemă. 


Ce cantitate de element activ conţine preparatul? 


În domeniul suplimentelor alimentare, nu planta sau o parte din plantă 
se consumă, ci un extract, o pulbere, un ulei etc. Foarte adesea, în prospect 
(sau pe ambalaj) figurează menţiunea „conţine X mg de extract din ceva” 
Da, numai că asta nu spune nimic despre conţinutul extractului. Trebuie să 
fie indicat, de exemplu: „100 mg de extract de rubarbă per capsulă, 
însemnând un aport de 10 mg derivat hidroxiantracenic” Dacă nu găsiţi 
aceste indicaţii detaliate, fugiţi! 

Un punct pozitiv al hotărârii din iunie 2014 este că întărește obligațiile 
producătorilor în materie de constituire a dosarului privind produsele pe 
bază de plante pe care le comercializează (calitatea preparării, analiza 
toxicologică etc.). Dificultatea este că acest dosar nu e furnizat înaintea 
înregistrării produsului, ci pur și simplu este deţinut de producător pentru a 
fi pus la dispoziţia autorităţilor, dacă e cazul. 


Planta cea bună versus medicamentul cel rău 


Această idee e maniheistă și falsă. Este apărată de adepţii „naturalului” 
și ai medicinei alternative (stă scris peste tot: „Plantele simt naturale și nu 
pot face rău”). Statistici recente arată că 63% dintre francezi au încredere în 
fitoterapie, 45% au recurs la ea (dintre care jumătate pentru prevenirea 
bolilor) și 28% îi acordă prioritate în faţa medicinei clasice. Dar să ne 
amintim că în Franţa, așa cum sublinia recent profesorul Francois Chast, 
între 5 şi 10% dintre intoxicaţiile observate în serviciile de urgenţă sunt 
consecinţa consumului de plante. 

Planta pare bună, dar pe termen lung poate deveni periculoasă, în mod 
insidios, pentru că este contaminată cu plumb, mercur și/sau arsenic. O 
droaie de extracte și de varietăţi de pulbere de plante provenite din India și 
vândute pe piața canadiană au fost băgate la zdup astfel în ultimii ani. 


PARTEA A DOUA 
CUM SĂ ALEGI BINE SUPLIMENTELE 
ALIMENTARE 


6. 155 de elemente active examinate atent 


„Corpul medical are o viziune foarte limitată și întru totul falsă: 
lipsa de vitamina C este responsabilă de scorbut, dar, dacă nu 
există scorbut, nu există deficit de vitamina C. Singura problemă 
este că scorbutul nu e primul simptom al unui deficit, ci 
manifestarea de dinaintea morţii a unei boli; există o enormă 
prăpastie între scorbut și o stare bună de sănătate”. — Albert 
Szent-Györgyi (discurs susţinut la înmânarea premiului Nobel) 

Acest capitol descrie „principiile active” conţinute în suplimentele 
alimentare care pot fi găsite în comerț. Nu pretinde că este exhaustiv, 
imaginaţia umană fiind de-a dreptul nemărginită. De altfel, dacă aţi citit 
lucrarea noastră precedentă pe acest subiect (La Vérité sur les compléments 
alimentaires), veţi constata că acest capitol s-a dezvoltat considerabil, 
trecând de la 65 de monografii la 155. În loc să vă facem o listă exhaustivă 
indigestă și vrând-nevrând incompletă (deja în 2008 erau pe piață mai bine 
de 30.000 de suplimente alimentare diferite), am selectat produsele care 
prezintă cel mai mare interes, întrucât satisfac unul sau mai multe dintre 
criteriile următoare: 

— Eficacitate demonstrată științific; 

— Concept interesant; 

— Periculozitate manifestă (un produs poate fi deopotrivă activ și 
periculos); 

— Difuzare largă, mare succes comercial. 

În sprijinul argumentaţiei noastre, ne-am bazat pe studii clinice, în 
special cele regrupate în articole de sinteză sau meta-analize. Nu am luat în 
considerare decât în mod excepţional studiile experimentale (celule în 
culturi, modele animale), căci, oricât de interesante și importante ar fi, 
rezultatele trebuie confirmate la om. 


Veţi descoperi folosul, limitele și pericolele fiecăruia dintre aceste 
produse. Le veţi putea astfel folosi cel mai bine în interesul dumneavoastră, 
fără a vă lăsa amăgiţi de promisiunile anumitor fabricanți. 

Mărcile comerciale citate sunt cele pentru care industriașii vizați au vrut 
să răspundă întrebărilor noastre, furnizându-ne în același timp documentele 
științifice care susțineau alegaţiile înscrise pe produsele lor. Poate fi vorba 
și de experiența acumulată de studenţii noștri la farmacie (vezi p. 96 pentru 
detalii despre modalităţi). Altfel, ne-au interesat mai mult decât mărcile 
„principiile active” (sau considerate ca atare) conţinute de suplimentele 
alimentare puse pe piaţă. Mai multe motive au determinat această alegere. 
Mai întâi, pentru fiecare „principiu activ” există zeci, adesea sute de nume 
comerciale: exhaustivitatea e imposibilă. Apoi, listele de mărci întocmite de 
noi nu ar mai fi fost de actualitate, căci piaţa evoluează rapid, în special pe 
Internet. În fine, nenumărate suplimente alimentare asociază mai multe 
„principii active”; de la an la an, anumite mărci schimbă compoziţia 
produsului lor, păstrând în același timp numele; sau, invers, schimbă 
numele, păstrând aceeași formulă! Prin urmare, vă propunem un demers 
mai eficace. În cazul în care vă tentează un supliment alimentar, citiți 
compoziţia lui pe ambalaj și prospectul. Consultaţi apoi această carte pentru 
a evalua foloasele, limitele și pericolele elementului activ sau elementelor 
active din conţinutul acelui supliment alimentar. Pentru a alege marca în 
deplină siguranţă, nu ezitaţi să-l întrebaţi pe medicul dumneavoastră de 
familie sau pe un farmacist. 

În fine, pentru un același produs, învăţaţi să comparaţi preţurile. De la o 
marcă la alta, ele variază în mod semnificativ, în funcţie în special de 
circuitele de distribuţie. 

Pentru a vă ajuta, anumite monografii sunt însoţite de simboluri: 

% Util în condiţiile precizate în text. 

A Atenţie: există un posibil risc pentru sănătatea dumneavoastră dacă 
luaţi acest supliment alimentar. 

% Cu adevărat periculos, de evitat neapărat. 

Şi în acest domeniu s-au produs modificări faţă de scrierile noastre 
anterioare: unele elemente active au fost promovate, altele au fost 
retrogradate. 

În fine, la sfârșitul celor mai importante monografii, veţi găsi una sau 
două referințe bibliografice din reviste serioase, în acest fel răspundem 


atacurilor care au urmat după apariţia cărții La Vérité sur les compléments 
alimentaires, formulate (mai ales pe Internet!) de anumiţi guru 
pseudonutriționiști și de alţi indivizi teleghidaţi de lobby-uri, care puneau 
sub semnul întrebării (într-un mod adesea dușmănos) competenţa noastră 
asupra subiectului. 


Acetogenine 


Aceste elemente active sunt prezente în plantele din genul Annona, 
aparținând familiei Annonaceaes. Printre cele aproximativ 170 de specii pe 
care le conţine Annona, Annona muricata L (fructul ei se numește corossol 
sau graviola) este cea mai studiată. Provine din America Latină și Caraibe, 
dar este prezentă și în Africa, Asia și Oceania. 

Sunt utilizate diverse părți ale plantei, în special fructul, mugurii și 
frunzele. 

Întrebuințarea populară este variată: erupții cutanate, inflamații, 
flatulenţe, boli ale ficatului, sedare etc. 

Extractele de corossol vândute pe Internet revendică în plus efecte 
anticancer,  antiparazitare,  antihipertensive, efecte asupra tranzitului 
intestinal și imunităţii. Pe scurt, un adevărat produs-miracol! 

Atenţie însă, nu toate efectele plantei pot fi atribuite acetogeninelor, 
întrucât aceasta conţine și alcaloizi și terpene, care pot avea anumite efecte. 

Extractele de corossol fac în momentul actual obiectul unor studii 
clinice, mai ales în domeniul cancerului. Să așteptăm terminarea lor pentru 
a ne pronunța. 

Utilizarea plantei întregi este autorizată: ea figurează pe lista pozitivă 
Belfrit (vezi p. 129). 

Efectele secundare nu sunt bine cunoscute. Principalul reproș care se 
face extractelor de corossol este provocarea unui sindrom parkinsonian. Pe 
de altă parte, în doză forte, s-au observat greţuri și vărsături. Anses a plasat 
deci această plantă sub supraveghere. 

FDA vânează fără milă alegaţiile mincinoase, precum și mărturiile false 
ale pseudoclienţilor satisfăcuţi care fac ravagii pe Internet. Unele site-uri și- 


au revizuit pagina, altele au fost închise. 
AFLAȚI MAI MULTE ÎN: Cynoberi., „Consommation, activités et dosage des acâtogenines 
d'Annonaceae: un probleme de santé publique”, teză de doctorat în domeniul „Farmacie”, 
Universitatea Paris-Sud, susținută pe 14 decembrie 2015. 


Alge 


Mai mult de 9 milioane de tone de alge sunt transformate pe an în lume, 
trei pătrimi de către China, Coreea și Japonia. Alga este, într-adevăr, 
prezentă de milenii în alimentaţia locuitorilor din sud-estul asiatic. În 
Occident, algele sunt utilizate din anii 1990 pentru proprietățile lor 
tehnologice (algar, alginat etc.) și, mai recent, pentru proprietăţile 
nutriționale. Mai multe dintre ele (wakame, nori, lăptuca de mare, 
spaghetele de mare) sunt cultivate în Bretania de vreo 40 de ani. 

Paisprezece alge alimentare sunt autorizate spre vânzare pe teritoriul 
francez: 

1. Ascophyllum nodosum. 

2. Chondrus crispus (pioca, lichen). 

3. Enteromorpha sp. (conori). 

4. Fucus vesiculosus. 

5. Gracilaria verrucosa (ogonori). 

S. Himantalia elongata (spaghete de mare, fasole de mare). 

7. Laminaria digitata (kombu). 

8. Laminaria saccharina (kombu regal). 

9. Lithothamne (algă calcaroasă). 

10. Palmaria palmata (duse). 

11. Porphyra umbilicalis (nori). 

12. Spirulina sp. (spirulină), dar ea nu este o algă! (vezi p. 271). 

13. Ulva sp. (lăptucă de mare). 

14. Undaria pinnatifida (wakame). 

Algele sunt bogate mai ales în: 

— Minerale, până la 36% din masa uscată (adică masa rămasă după 
ce e eliminată apa). Se găsesc în alge mai ales elemente ca sodiul, 
calciul, magneziul, iodul, zincul, seleniul, molibdenul și multe altele; 

— Proteine, până la 40% în algele roșii (duse, nori, lichen) cu o 
bună digerabilitate; 

— Fibre: în special fibre solubile; până la 87% în algele brune 
(fasole de mare, wakame, kombu); 

— Vitamine: sunt toate reprezentate, dar într-un mod foarte variabil 
calitativ și cantitativ de la o algă la alta. 


Algele sunt sărace în lipide, dar pot fi bogate în acizi grași 
polinesaturați. 
Virtuţi presupuse, ori eficacitate reală? 

Algele par deci interesante prin bogăţia lor nutriţională. Totuși nimeni 
nu a demonstrat până astăzi ce folos aduce consumul lor. Să ne amintim că 
o alimentaţie variată și echilibrată va furniza în cantitate suficientă aceleași 
nutrimente. Bogăția în fibre ne face să ne gândim la un efect de saţietate 
rapidă, ceea ce a condus la fabricarea de produse de slăbit din alge. Nu 
există niciun studiu care să susțină acest concept. La fel stau lucrurile cu 
utilizarea algelor ca laxativ sau chiar pentru frumuseţea părului și a 
unghiilor. 

Nori ar putea avea proprietăţi folositoare în stresul celular, însă datele 
disponibile sunt deocamdată experimentale. Așteptăm rezultatele studiilor 
clinice. 

Mod de întrebuințare și precauţii de folosire 

Nu este periculos să luăm acest supliment dacă ne limităm la algele 
autorizate pentru vânzare. Dar asemenea alge au tendința supărătoare de a 
concentra minerale mai mult sau mai puţin toxice: arsenic, cadmiu, mercur, 
plumb, staniu. În aceste timpuri de mare poluare, este deci recomandată 
prudența, chiar dacă reglementările fixează praguri maxime de poluanţi 
minerali, toxici și microbiologici. Un sondaj realizat la Paris, Rennes și 
Marsilia, în 2001, arată de altfel că, în mintea oamenilor, algele sunt 
asociate într-o măsură relativ mare ideii de poluare. În fine, un consum 
regulat de alge poate provoca o acumulare de iod în organism și deci 
probleme de tiroidă. 


Aloe (extract) 


Găsim această plantă, al cărei nume latin este Aloe vera, în lumea 
întreagă. Elementul său activ este aloina, un derivat hidroxiantracenic, cu 
efect laxativ prin iritarea intestinului; dar utilizarea sa prezintă mai multe 
inconveniente decât avantaje (vezi p. 217). 

Nu recomandăm utilizarea suplimentelor alimentare pe bază de aloe 
(extract, latex etc.). 


Aminoacizi cu lanţ ramificat (ALR) 


Acest termen desemnează trei aminoacizi cu structură foarte apropiată: 
leucina, izoleucina și valina. Aminoacizii sunt constituenţii proteinelor din 
organism și din alimentaţie. 

ALR nu pot fi sintetizaţi de către om (din acest motiv, sunt numiţi 
aminoacizi indispensabili sau  esenţiali). Prin urmare, suntem strict 
dependenţi de aportul alimentar pentru nevoile noastre de ALR. 

Proteinele din zer (lactoserul””) sunt în mod special bogate în ALR. 

Numai leucina posedă proprietăți specifice; valina și izoleucina nu au 
efecte, chiar dacă se găsesc în nenumărate suplimente alimentare. Leucina 
stimulează sinteza proteică. Administrarea ei la persoana vârstnică ar putea 
permite diminuarea pierderii musculare, inerentă îmbătrânirii. Asta se 
întâmplă pe termen scurt, dar, când administrarea continuă mai mult de o 
lună, efectul dispare. Nu se știe de ce. 

Un studiu amplu (4429 de adulţi) realizat în China, Japonia, Marea 
Britanie și Statele Unite arată că, cu cât mănânci mai mulţi ALR (din 
alimente), cu atât riscul de a deveni supraponderal sau obez scade. 
Interesant este că, dacă li se dau ALR sub formă de supliment alimentar 
unor persoane obeze cărora li se restrâng aporturile de energie, acestea pierd 
mai multă greutate și masă grasă decât cele cărora doar li s-au limitat 
aporturile de energie. O chestiune de urmărit! 

Contrar a ceea ce se putea spera, ALR nu prezintă niciun interes în 
performanţa sportivilor. Având în vedere că ele intră în competiţie cu 
triptofanul pentru a pătrunde în creier, administrarea lor a fost recomandată 
în ceea ce anglo-saxonii numesc central fatigue (sindromul oboselii 
cerebrale). Rezultatele studiilor publicate nu permit preconizarea utilizării 
ALR în acest scop. Există totuși numeroase produse pe piaţă. Să cităm 
BCAA (societatea Erfit). Acest produs (independent de o eficacitate care 
trebuie dovedită) ni se pare prea bogat în valină (excesul de valină modifică 
metabolismul leucinei). 

În general, nu există în prezent nicio indicație privind administrarea de 
ALR subiecților sănătoși, chiar în vârstă. 


Anghinare (extract) 


Facilitează digestia, stimulând funcţionarea vezicii biliare. În mod 
paradoxal, poate conduce la tulburări gastro-intestinale. 


EXEMPLU DE PRODUS 


Radis noir-Artichaute (Super Diet). 


A Antioxidanţi 


E necesar să respirăm oxigen ca să trăim, întrucât celulele noastre au 
nevoie de el pentru a funcţiona. Dar, paradoxal, la contactul cu el, orice 
celulă vie se alterează progresiv ca urmare a proceselor denumite „de 
oxidare”, cu formarea de compuși nefaști: „radicalii liberi”. Organismul 
uman dispune de o întreagă serie de mecanisme antioxidante pentru a se 
proteja de stresul oxidativ. Din păcate, în anumite situaţii, sistemul de 
apărare al organismului cedează, iar moleculele toxice, numite radicali 
liberi, se acumulează. Aceste molecule accelerează îmbătrânirea 
organismului în ansamblu și a creierului în mod special; în plus, ele 
favorizează dezvoltarea anumitor boli, de pildă cancerul sau bolile 

un rol preventiv prin prezența substanțelor antioxidante (care luptă 
împotriva oxidării). Extrem de multe fructe și legume sunt în mod deosebit 
bogate în substanţe antioxidante aparținând unor familii chimice diferite. 
Schema de mai sus este extrem de utilă pentru o bună orientare. Unele 
minerale (zinc, seleniu) și vitamine (A, C, E) au și proprietăţi antioxidante. 


Virtuţi presupuse, ori eficacitate reală? 

Nenumărate studii arată că o alimentaţie bogată în fructe și legume 
temperează procesele de oxidare din organism, reduce nivelul radicalilor 
liberi și, în paralel, diminuează riscul de boli cardiovasculare și de cancer. 

Plecând de la aceste observaţii, cercetătorii au sperat ca aceiași 
antioxidanți să aibă un efect protector și mai pronunţat în doză forte. În 
acest scop, au fabricat suplimente alimentare care furnizează de la zece 
până la o sută de ori mai multe molecule antioxidante decât ceea ce se 
găsește în alimente, apoi au studiat efectele administrării cotidiene la mii de 
voluntari. Din păcate, rezultatele au fost contrare celor sperate: în doză 
forte, vitamina C, betacarotenul (un carotenoid) sau vitamina D cresc riscul 
de cancer și de boli cardiovasculare sau, în cel mai bun caz, nu au niciun 
efect. O prelucrare fină a rezultatelor celebrului studiu Suvimax a arătat că 
suplimentarea cu vitamine și minerale antioxidante (vitaminele C și E, 
betacaroten, seleniu și zinc) crește frecvența melanoamelor (cancer de 
piele) la femeie. La bărbaţi s-a observat o scădere globală a procentului 
bolnavilor de cancer prin administrarea de suplimente, fără îndoială pentru 
că aporturile erau mai mici în cazul lor decât în cel al femeilor. Totuși, un 
studiu recent infirmă aceste rezultate. Peste 69.000 de persoane care trăiesc 
pe coasta de nord-vest a Statelor Unite au fost solicitate să răspundă la un 
chestionar despre consumul din ultimii zece ani de suplimente alimentare 
care conţin antioxidanți, anume cei analizaţi în studiul Suvimax. Ei bine, nu 
s-a găsit niciun raport cu apariţia de melanoame. În pofida faptului că 
Suvimax este de calitate superioară, având natură intervenţională. Această 
dezbatere nu s-a încheiat însă. 

Amestecurile de antioxidanți nu au un efect mai pronunțat nici asupra 
sănătății osoase sau a stării cognitive a persoanelor în vârstă. 

Astfel, vitaminele furnizate de fructe și legume protejează sănătatea, în 
timp ce dozele forte din aceleași vitamine reduc speranţa de viaţă. Curios, 
nu-i așa? Astăzi înțelegem mai bine acest paradox: 

m-În alimente, diversele vitamine sunt repartizate în proporţii echilibrate, 
iar acest echilibru este important pentru asigurarea efectelor benefice. Prin 
administrarea unei vitamine sau a doua vitamine în doză forte, se perturbă 
armonia care domnea între ele. 


m "Fructele și legumele sunt bogate și în alte nutrimente protectoare, ca 
potasiul, fibrele sau polifenolii (vezi p. 242). Nu este cazul comprimatelor 
de polivitamine. 

m-Fiecare vitamină antioxidantă are o acțiune bifazică: în doză moderată, 
protejează de oxidare; în doză forte, dimpotrivă, accelerează procesul de 
oxidare. 

Mod de întrebuințare și precauţii de folosire 

În privinţa antioxidanţilor trebuie luate mai multe precauţii pentru a ne 
bucura de beneficii fără a suferi din cauza efectelor nefaste. 

m"Precauţia 1. Mâncaţi fructe și legume! Este într-adevăr cea mai bună 
modalitate de a vă îmbogăţi corpul cu antioxidanți. 

m"Precauţia 2. Dacă, dintr-un motiv sau altul, mâncaţi puţine fructe sau 
legume, luaţi comprimate cu multivitamine care vă aduc între 50 și 100% 
din aporturile zilnice recomandate (AZR) pentru fiecare vitamină. Cu aceste 
doze „nutriționale”, și nu „farmacologice”, veţi evita excesele nefaste și nu 
veţi pune din nou în pericol echilibrul între vitamine din corpul 
dumneavoastră. Aceste comprimate pot să vă fie utile și dacă urmaţi un 
regim de slăbire, dacă nu mâncaţi variat sau dacă excludeţi anumite familii 
de alimente. 

m-Precauţia 3. Evitaţi suplimentele alimentare cu megadoze de vitamine, 
ca acelea pe care le găsim în Statele Unite sau pe Internet: sunt periculoase, 
pot crește mortalitatea! 

m "Precauţia 4. Fără prescriere medicală, evitaţi comprimatele bogate 
într-o singură vitamină; sunt adesea prea concentrate. Astfel, de exemplu, 
vitamina C în doză forte riscă să aibă un efect prooxidant, periculos pentru 
inimă și sănătate: or, anumite comprimate furnizează 1.000 mg, adică de 
vreo zece ori mai mult decât nevoia zilnică. 


Există atâtea amestecuri de antioxidanți pe piață, de compoziţie foarte 
variabilă, încât ne abţinem să vă sugerăm folosirea (sau nu) a unuia în 
detrimentul altuia. De principiu, să nu aveţi încredere în produsele care vă 
fac să visaţi prea mult. De exemplu, alaiul, micuța bacă din Brazilia. Din 
păcate, acaiului nu prea-i place să călătorească. În consecinţă, poate fi găsit, 
ca supliment alimentar, sub formă liofilizată. Publicitatea îi atribuie o putere 
antioxidantă incredibilă. Dar lectura atentă a compoziţiei sale ne face să 
afirmăm că nimic, absolut nimic, nu justifică această alegaţie. În cel mai 


bun caz, găsim puţină vitamina C, dar într-o concentraţie deloc grozavă (6 
mg pentru 11 g de materie liofilizată). Cu toate acestea, acaiul își revendică 
33 de alegaţii care mătură toate domeniile sănătăţii: bun la orice, bun la 
nimic! 

AFLAŢI MAI MULTE ÎN: Sincholle D., „Les compléments antioxydants”, Pratiques en nutr., 


2015, A4, pp. 25 — 33; Liu Z.Q., „Antioxydants may not always be bénéficiai to health”, Nutrition, 
2014, 30, pp. 131 — 133. 


Antocianine 


Antocianinele sunt polifenoli și formează o vastă familie de pigmenți 
care conferă fructelor și legumelor anumite culori (albastru, purpuriu, roșu). 
Sunt prezente în numeroase fructe, în special în bace. Printre moleculele din 
această familie, să cităm cianidina, peonidina și pelargonidina. Ar putea 
avea proprietăți antiinflamatorii. Aceste efecte ar putea fi legate de o 
acţiune de regularizare asupra compoziţiei microbiomului intestinal”€. 
Acestea fiind spuse, studiile disponibile au fost realizate pe fructe, nu pe 
antocienine purificate. În consecință, este foarte posibil ca efectele 
observate să fie legate de prezenţa altor polifenoli din acele fructe. 


Argan 


Numele lui savant este Argania spinosa. Este fructul unui arbore care 
crește în Maroc. Uleiul de argan se obţine din semințele în formă de 
migdală ale fructului. Este vorba de un aliment tradițional al populaţiei sud- 
marocane. 

Arganul duce la scăderea colesterolului și are proprietăţi antiinflamatorii 
și antioxidante, probabil datorită nivelului său ridicat de polifenoli și de 
vitamina E. Pe de altă parte, uleiul de argan este bogat în acizi grași 
nesaturați. Totuşi dovezile eficacităţii sale rămân limitate și astăzi nu pare 
mai benefic decât uleiul de măsline sau de rapiță. Consumul său nu 
prezintă, după câte se pare, niciun pericol. 


Arginină 
Arginina este un aminoacid care poate fi găsit în orice proteină, dar în 
cantitate mai mare în cele de origine vegetală. Este concentrată în special în 


proteinele de soia. 
Virtuţi presupuse, ori eficacitate reală? 


Arginina mărește producţia de hormoni de creștere. Din acest motiv, 
acest aminoacid este foarte prizat de bodybuilders și de sportivi. Această 
proprietate nu este uzurpată când aminoacidul este injectat pe cale venoasă. 
Pe de altă parte, arginina e un precursor al creatinei (vezi p. 182), 
importantă pentru metabolismul energetic muscular. Totuşi, când este 
înghițită, acţiunea argininei asupra hormonului de creștere este foarte 
discretă, astfel că trebuie luată în cantitate mare (aproximativ 20 g) pentru a 
avea efect. Dar, în această doză, arginina provoacă diaree. Aveţi toate 
șansele să fiți decepționați dacă luaţi arginină pentru o competiţie, cu atât 
mai mult cu cât majoritatea studiilor clinice disponibile nu arată vreun 
beneficiu al ingestiei acestui aminoacid asupra funcției musculare. 

Arginina furnizează monoxidul de azot (impropriu numit oxid nitric, din 
cauza unei traduceri proaste din engleză) care joacă un rol cheie în 
imunitate și în fluxul sangvin, mai ales la nivel cerebral. I se atribuie deci 
proprietăţi benefice asupra erecției și împotriva oboselii. În fine, 
favorizează cicatrizarea. 

În concluzie, la omul sănătos (inclusiv la sportiv), arginina nu a dovedit 
că are vreo eficacitate, exceptând poate asupra cicatrizării la subiecţi în 
vârstă. 

Mod de întrebuințare și precauţii de folosire 

În Franţa, formulele care conţin arginină sunt adesea clasate ca 
medicamente (de exemplu, Sargenore). Dar poate fi găsită și sub formă de 
supliment alimentar. În America de Nord se găsește ușor, inclusiv sub formă 
de batoane de ciocolată. 

Există suficiente dovezi care ne permit să afirmăm că putem lua fără 
risc până la 20 g de arginină pe zi, cu condiţia fracţionării acestei doze în 
mai multe porţii. Numai că această afirmaţie nu este valabilă decât pentru 
persoana sănătoasă. Atenţie mai cu seamă dacă aveţi o infecţie severă sau 
probleme cardiace: orice suplimentare cu arginină trebuie interzisă. Într- 
adevăr, în această situaţie, organismul produce, pornind de la arginină, 
monoxid de azot în exces, ceea ce poate genera efecte toxice la nivel 
cardiovascular. 


W Aristolochic (acid) 


Acest element activ este extras din plante erbacee, din aristolochia”. 
Acidul aristolochic este prezent în anumite produse de slăbit. 

În fapt, este un agent cancerigen și poate distruge rinichii. Este aşadar 
de la sine înțeles că e interzis în Europa. 


Armurariu sau ciulinul laptelui (extract) 


Elementul activ extras din această plantă este silimarina. Utilizarea ei în 
bolile ficatului și în anumite forme de intoxicație (cu ciuperci, produse 
chimice etc.) este documentată. O găsim și în produsele de slăbit, fără vreo 
dovadă a eficacităţii sale. 

Anumite persoane sunt alergice la armurariu. Având în vedere alegaţiile 
referitoare la acest produs, el ar trebui să fie considerat mai degrabă un 
medicament și să facă obiectul unei supravegheri medicale. 


Aronia (extract) 


Aronia este o bacă; provine din America de Nord. Este cunoscută și sub 
numele mai puţin ispititor de „bot-negru”. 
Extractul de aronia are proprietăţi antioxidante. 


Astaxantină 


Este vorba de un carotenoid (vezi p. 155). Extras din carapacea unui 
microcrustaceu denumit krill. E utilizat în suplimente alimentare care au ca 
scop bronzarea. I se atribuie proprietăţi asupra anduranţei. 


ATP (adenozintrifosfat) 


ATP este cea mai puternică formă de energie din interiorul organismului 
nostru. Dar nu luaţi în seamă reclamele care vor să vă determine să-l 
mâncaţi. Într-adevăr, adenozintrifosfatul îngerat este în întregime distrus de 
intestin și de ficat. 


Bacopa (extract) 


Conţine bacoside despre care se spune că facilitează învăţarea. In plus, 
ar fi anxiolitice. 


Baobab (pulpa fructului) 


Reclama spune că acest arbore (Adansonia digitata), originar din 
Africa, este sacru, simbol de înţelepciune și de vitalitate. Pulpa fructului său 
ar fi bogată în vitaminele B1, B2, B3 și C, precum și în calciu și potasiu. 

Nimic extraordinar, așadar. 


Beta-alanină (sau acid 3-aminopropanoic) 


Beta-alanina nu se distinge de L-analină (un aminoacid foarte comun) 
decât prin structura sa, dar proprietăţile ei sunt foarte diferite. Într-adevăr, 
beta-alanina nu intră în compoziţia proteinelor, ci în aceea a micilor peptide 
(camozină și anserină), precum și în compoziţia vitaminei B5. 

Prezintă interes deoarece, dacă nu e suficientă, și sinteza de camozină 
este insuficientă. 

Două studii realizate la atleți arată că administrarea de beta-alanină 
mărește concentrația de camozină în mușchi, scade oboseala și permite 
amplificarea travaliului muscular. 


Betaină 


Este extrasă din sfecla roșie de zahăr, fiind renumită pentru facilitarea 
digestiei și scăderea trigliceridelor din sânge. Betaina se găsește în mai 
multe medicamente. lată un alt produs la frontiera dintre supliment 
alimentar și medicament! 

Consumul ei poate agrava ulcerul de stomac și poate provoca diaree. 


Bromelaină 


Este vorba de o enzimă extrasă din tija ananasului. Are proprietatea de a 
ameliora digestia proteinelor și de a facilita cicatrizarea. 

Efectele sale nedorite sunt digestive: dureri gastrice, greţuri, vărsături. 
În plus, bromelaina poate cauza menstruaţii abundente. 

Dozele recomandate sunt de la 1 la 3 g pe zi. 


EXEMPLU DE PRODUS 
Bromela îne 500 mg (Solgar). 


%% Busuiocul cerbilor, Mentha pulegium (ulei esenţial) 


Numele său englezesc este penny royal, ceea ce sună șic și... creează 
confuzie: busuiocul cerbilor este interzis în Franţa, în suplimentele 
alimentare, din 2014. Intr-adevăr, acţiunile sale bacteriene și antioxidante 


nu cântăresc prea mult în faţa riscului de boală de ficat mortală și a 
efectelor neurotoxice ale acestei plante. 


Cafeină 


Cafeina este o metilxantină și aparține marii familii a alcaloizilor. Se 
găsește desigur în cafea, mai mult în robusta (aproape de dublu) decât în 
arabica. O ceașcă de cafea furnizează 40 până la 80 mg de cafeină. Există 
de asemenea multă cafeină în guarana, nuca de cola și frunza de mate (ilex) 
din America de Sud. 

Ceaiul conţine mai multă cafeină decât cafeaua, dar în ceai cafeina este 
fixată în taninuri care împiedică extragerea ei în timpul infuziei. 

Cola furnizează, pentru 100 ml, echivalentul unei cești de cafea, 
băuturile energizante (de tipul Red Bull), echivalentul a două cești de cafea 
pentru 200 ml. 

Virtuţi presupuse, ori eficacitate reală? 

Cafeina este renumită pentru arderea și mobilizarea grăsimilor. De 
aceea, cafeina interesează atât persoanele corpolente (pentru slăbit) și 
sportivii (pentru a le mări performanţele). Primele vor fi dezamăgite (nimic 
nu e demonstrat științific), cei din urmă vor alerga mai repede, atenţie însă 
la riscul de a fi acuzaţi de dopaj, dacă vor consuma mult (vezi „Guarana” p. 
206); excepție fac militarii trimiși în operațiune, care nu sunt supuși acestei 
probleme! Autorităţile medicale militare americane recomandă consumul a 
150 mg de cafeină pe zi. 

Cafeina este de asemenea folosită ca stimulent într-o doză de ordinul a 
200 mg pe zi, ceea ce de altfel este echivalentul a jumătate din cât se bea în 
țările scandinave. Să remarcăm că francezii și italienii beau de două ori mai 
puţin. 

Efectul stimulator al cafeinei rezultă atât din diminuarea senzaţiei de 
oboseală, cât și din creșterea vigilenţei și a capacităţii de atenţie. Cafeina 
(între 68 și 500 mg/zi) scade riscul de depresie nervoasă. Ea favorizează în 
egală măsură memoria pe termen scurt și capacitatea de a rezolva probleme 
dificile. Trebuie să mărturisim că unul din cei doi autori ai acestei cărți este 
mare consumator de cafea, mai ales atunci când scrie! 

De aici până la a afirma că îngerarea de cafeină poate încetini declinul 
cognitiv legat de vârstă (și deci poate fi eficace în boala Alzheimer) nu 


există decât un pas, pe care nu-l vom face, deși există lucrări experimentale 
cu rezultate promițătoare. 

În fine, prin mecanisme complexe, dar care încep să fie bine cunoscute, 
cafeina provoacă o dilatare a vaselor sangvine, ceea ce explică faptul că în 
cazul unora ușurează durerile de cap. 

Mod de întrebuințare și precauţii de folosire 

Nu există probleme până la 400 mg de cafeină pe zi. Peste această doză, 
pot surveni transpiraţie, greţuri, dureri de cap și probleme de ritm cardiac. 

Îngerarea repetată de cafeină în doză mare este periculoasă, mai ales 
pentru inimă și pentru sistemul nervos, și duce la dependenţă. Un studiu 
recent, realizat la celebra Universitate John's Hopkins, arată că efectul 
cafeinei asupra memoriei se inversează la peste 200 mg/zi. 

În fine, nu trebuie să uităm că a lua 100 mg de cafeină seara poate 
întârzia adormirea. Suntem conștienți că unii dintre noi sunt mai sensibili 
decât alții la cafeină. Știm la ora actuală că această trăsătură este genetică: 
persoanele predispuse elimină cafeina mai lent; se presupune că ele sunt 
mai expuse riscului de infarct de miocard. 

Feriți-vă de anumite suplimente alimentare care asociază cu voioșie 
cafeină, extracte de guarana, cola și mate din America de Sud; toate acestea 
nu sunt decât cafeină! 

În cadrul produselor de slăbit, cafeina este adesea asociată cu sinefrina: 
nu e o idee bună (vezi p. 248). 

Nu este recomandat consumul de cafeină atunci când așteptați un copil. 

Cafeina interacționează cu numeroase medicamente: vorbiţi despre asta 
cu medicul de familie sau cu farmacistul dumneavoastră. 

S-au semnalat intoxicații cu cafeină: îngerarea a 100 de comprimate de 
200 mg te duce direct la reanimare. Tratarea unei asemenea intoxicații este 
bine pusă la punct, dar există un risc de sechele, în special la nivel 


muscular. 
AFLAȚI MAI MULTE ÎN: Consultation Nutrition, 8, iulie 2011 (mijloc de informare pentru 
profesioniștii din sănătate); MJ. Glade, „Caffeine — not just a stimulant”, Nutrition, 2010, 26, pp. 

932 — 938. 


% Calciu 


Laptele și derivatele lui (brânză, iaurt) constituie principala sursă de 
calciu. Anumite feluri de apă minerală, legumele cu frunze verzi și fructele 


uscate conţin și ele calciu. Totuși calciul conţinut în vegetale este mult mai 
puţin biodisponibil decât cel din produsele lactate. 
Virtuţi presupuse, ori eficacitate reală? 

Când consumul de produse lactate este scăzut sau inexistent (Programul 
Naţional Nutriţie-Sănătate recomandă trei asemenea produse pe zi), o 
suplimentare de calciu se dovedește folositoare pentru întărirea oaselor. 
Este cazul mai ales dacă aveţi factori de risc de osteoporoză: antecedente de 
osteoporoză sau de fracturi în familie, regim de slăbire urmat în mod 
repetat, sedentarism, expunere rară la soare etc. 

Suplimentarea de calciu la o doză de ordinul a 500 mg pe zi este extrem 
de eficace la femeie în perioada adolescenței (pentru creșterea densității 
osoase) și a menopauzei, pentru a reduce pierderea de substanță osoasă și a 
preveni riscul de fracturi. În acest scop, trebuie asociată vitamina D (vezi p. 
269). În Statele Unite, 60% dintre femeile adulte iau suplimente alimentare 
care conţin calciu. 

Pe de altă parte, un aport adecvat de calciu ar putea limita (moderat) 
apariţia de polipi adenomatoși colorectali. Un studiu foarte important (peste 
36.000 de femei aflate la menopauză, urmărite vreme de șapte ani) a arătat 
că suplimentarea simultană de calciu și vitamina D diminuează riscul de 
cancer, în special cel de sân. Invers, s-a scris că aporturile ridicate de calciu 
ar putea creşte riscul de cancer al prostatei. Într-adevăr, organismul fabrică 
atunci mai puţină vitamina D; or, această vitamină are efecte antitumorale 
(vezi p. 271). Totuși această ipoteză nu a fost confirmată de rezultatele unei 
meta analize care a inclus 45 de studii, adică în total peste 26.000 de 
subiecți. 

Suplimentarea de calciu în doză forte (1 g/zi) ar putea fi eficientă în 
cazul durerilor menstruale repetate. 

Mod de întrebuințare și precauţii de folosire 

Dacă luaţi un supliment alimentar care conţine calciu, gândiţi-vă și la 
consumul de alimente și/sau suplimente alimentare bogate în vitamina D 
(vezi p. 269). Într-adevăr, suplimentarea izolată de calciu ar putea fi 
responsabilă de infarctul de miocard, care e prevenit prin asocierea cu 
vitamina D. 

Înainte de a lua cu regularitate calciu sub formă de supliment alimentar, 
vorbiţi cu medicul de familie sau cu farmacistul. Într-adevăr, există cazuri 
rare în care calciul poate conduce la apariţia calculilor renali. 


In plus, nu trebuie ca aporturile de calciu (conţinut în alimente + 
supliment alimentar) să depășească 1,4 g/zi. Asemenea aporturi mari cresc 
mortalitatea din orice fel de cauză și prin criză cardiacă. In fine, consumul 


de calciu în exces poate provoca probleme digestive. 

AFLAȚI MAI MULTE ÎN: M.J. Bolland și colab., „Calcium and vitamin D supplements and 
health outcomes: A reanalysis of the Women's Health Iniţiative (WHI) limited-access data set”, Am. 
J. Clin. Nutr., 2011, 94, pp. 1144 — 1149; J.R. Lewis și colab., „Calcium supplements increase risk 
of myocardial infaretion”, J. Bône Mineral Res., 2015, 30, pp. 391 — 392. 


Carnitină 

Carnitina (numită și levocarnitină) este o moleculă prezentă în mod 
natural în organism, și anume din două surse: una endogenă, adică fabricată 
de propriul nostru organism, alta exogenă, provenind din alimentaţie, cu 
precădere din alimentele de origine animală, ca de pildă carnea, peștele sau 
laptele. 

Această origine dublă nu a împiedicat promovarea de suplimente 
alimentare pe bază de carnitină în rândul sportivilor sau al persoanelor care 
doresc să piardă în greutate. 

Carnitina fiind prezentă mai ales în alimentele de origine animală 
(carne, pește, ouă, produse lactate), nu este de mirare că aporturile unei 
persoane omnivore (20 — 200 mg/zi) sunt mult mai mari decât ale unui 
vegetarian strict (1 mg/zi). 

Dar, chiar și la vegetarienii stricţi, ale căror aporturi alimentare sunt în 
mod clar mai reduse, fabricarea de carnitină de către organism este 
suficientă pentru a le acoperi nevoile. 

Virtuţi presupuse, ori eficacitate reală? 

Carnitina este o aminomoleculă prezentă în principal la nivelul 
mușchilor. În fiecare celulă, și mai ales în celulele musculare, este localizată 
la nivelul membranei mitocondriilor, unde permite pătrunderea acizilor 
grași. Această etapă este o cerinţă prealabilă producerii de energie de către 
celula musculară pornind de la grăsimile din organism. De unde 
numeroasele lucrări științifice despre folosul suplimentării cu carnitină în 
performanţa atletică, mai ales în exerciţiul prelungit, pentru a întârzia 
apariţia oboselii. Pe lângă asta, se consideră că această creștere a utilizării 
lipidelor poate favoriza pierderea în greutate. 

Din păcate pentru utilizatori, studiile disponibile în clipa de faţă nu arată 
că administrarea de carnitină poate îmbunătăţi performanţa fizică sau 


întârzia apariţia oboselii. La fel, carnitina nu accelerează pierderea în 
greutate când ţinem un regim. Ceea ce n-o împiedică să rămână un 
ingredient rentabil... pentru anumiţi fabricanți de suplimente alimentare. 

În fine, s-a pomenit și rolul carnitinei în prevenirea maladiei Alzheimer 
și a bolilor cardiovasculare: o altă decepţie, având în vedere că 
experimentele științifice serioase nu constată o ameliorare legată de 
administrarea de carnitină. 

Totuși carnitina se dovedește utilă în anumite situaţii, situaţii care, toate, 
necesită control medical: 

— Pentru bebeluşii născuţi prematur și sugarii hrăniţi în principal cu 
formule pe bază de soia; 

— Pentru anumite boli genetice afectând mitocondriile sau 
metabolismul grăsimilor; 

— La administrarea de anumite antibiotice și/sau medicaţii 
anticonvulsive (medicamente antiepileptice). 

Vorbiţi despre asta cu medicul dumneavoastră de familie, întrucât 
carnitina se înrudește în asemenea cazuri mai mult cu un medicament decât 
cu un supliment alimentar. 

Mod de întrebuințare și precauţii de folosire 

Dacă, în pofida rezervelor noastre privind eficacitatea ei, sunteți tentaţi 
să luaţi carnitină, iată trei sfaturi: 

— Există două forme de carnitină, L și D. Alegeţi un supliment care 
nu conţine decât carnitină L și fugiţi de carnitina D. Prima este forma 
naturală, în timp ce a doua stânjeneşte folosirea normală a celei dintâi; 

— Nu depășiți 6 g pe zi; 

— Între 3 și 6 g pe zi, carnitina nu pare toxică, dar poate genera 
efecte secundare neplăcute, în special diaree, și poate să dea corpului 
dumneavoastră un miros apropiat de cel de pește! Va fi atunci mai 
înţelept să întrerupeţi suplimentarea, sau măcar să reduceţi dozele. În 
fine, o parte din carnitină se degradează în intestin formându-se un 
metabolit care ar putea favoriza bolile cardiovasculare. 

EXEMPLU DE PRODUS 


— Carnitine 500 mg (Leaderpharma). Fabricantul recomandă o capsulă dimineaţa pe stomacul 
gol sau două capsule înaintea unui efort fizic. 


W Caroten (sau betacaroten) 


Este vorba de un antioxidant (vezi p. 161) prezentat singur sau în 
asociere cu alte vitamine în multe cocktailuri de vitamine. 

În vreme ce betacarotenul din alimente este benefic, cel din 
suplimentele alimentare în doze forte (peste 100% din aporturile zilnice 
recomandate, AZR) este fără eficacitate în prevenirea cancerului, ba chiar 
periculos (în doze mai mari sau egale cu 20 mg/zi), mai ales la fumători și 
la persoanele care manipulează amiantă, pentru care consumul acestuia este 
asociat unei rate ridicate a mortalităţii, în special prin cancer de plămâni și 
de stomac. Este o veritabilă cruzime că lucrurile stau astfel, întrucât această 
terapeutică antioxidantă a fost în mod special recomandată acestui segment 


de populaţie supus stresului oxidant. 
AFLĂȚI MAI MULTE ÎN: N. Druesne-Pecollo și colab., „Beta-carotene supplementation and 
cancer risk: A sistematic review and metaanalysis of randomized controlled trials”, Int. J. Cancer., 
2010, 127, pp. 172 — 184. 


Carotenoizi 


Numeroase fructe și legume furnizează carotenoizi, însă de o calitate și 
într-o cantitate foarte variabile. 

Sunt pigmenţi, mergând de la portocaliu la roșu (de unde numele lor), 
dar și galbeni sau verzi. Din această familie se cunosc vreo cincisprezece 
molecule. Carotenoizii cei mai importanţi sunt alfa- și betacarotenul, 
licopenul, prezent mai ales în tomate, luteina și zeaxantina. Unii (printre 
care și betacarotenul) se pot transforma în vitamina A în organism. 

Există cu siguranță mulți alți carotenoizi pe care nu știm deocamdată să- 
i identificăm și dozăm, căci nu sunt prezenţi în alimente decât în cantitate 
foarte redusă. Această stare de fapt corespunde noțiunii de missing 
nutriment [nutriment lipsă]. Cu alte cuvinte, având în vedere că nu am 
identificat încă toate componentele active ale tomatei, este preferabil să o 
consumăm pe ea, și nu licopen pur. 

Sunt toţi antioxidanți, dar cum fiecare are proprietăţi și poartă alegații 
foarte diferite, foloasele corespunzătoare licopenului, betacarotenului și 
luteinei sunt discutate în paragrafele care le poartă numele (pp. 217, 155 și 
218). 


(9 Casozepină (alfa) 


Este vorba de o peptidă (adică o mică proteină) extrasă din cazeină, 
principala proteină din laptele de vacă. 

Casozepina este recomandată conferenţiarilor stresaţi și studenţilor care 
trebuie să dea un examen oral. Este deci un anxiolitic, cu acţiune de scurtă 
durată și care nu provoacă obișnuinţă. Este recomandat consumul a 800 mg 
în ajunul evenimentului stresant sau a 400 mg în ziua respectivă. 

Nu i se cunosc efecte secundare. 


Catechine 


Aceste substanţe sunt prezente mai ales în ceaiul verde (dar absente în 
ceaiul negru). Au un efect pozitiv asupra funcţiei de barieră a pielii. 
Celelalte beneficii legate de consumul de ceai verde sunt detaliate mai jos 
(vezi „Ceai”, p. 157). 


Celastrol 


Această moleculă provine dintr-o plantă chinezească al cărei nume 
popular este „Tunet divin” și care e larg utilizată în medicina tradiţională 
asiatică pentru îngrijirea bolilor autoimune. Cu un astfel de nume chiar te 
poţi aștepta la efecte spectaculoase! Într-adevăr, o echipă de cercetători ai 
celebrului spital pediatric din Boston a dat recent publicităţii în nu mai 
puţin celebra revistă Cell efectele celastrolului asupra șoarecilor obezi: în 
mai puţin de o săptămână, ei și-au redus cu 80% aporturile alimentare și au 
pierdut aproape 45% din greutate (una explicând-o pe cealaltă), 
observându-se o scădere considerabilă a colesterolului. De fapt, celastrolul 
conduce la o creștere a acțiunii unui hormon, leptina, care semnalează 
creierului că organismului nu-i mai este foame. Nemaipomenit! Dar înainte 
de a ne pierde cu firea, să așteptăm rezultatele la om și, mai ales, să sperăm 
că efectele secundare nu sunt la înălțimea virtuţilor, ceea ce, din păcate, este 
adesea cazul cu moleculele foarte puternice. 


A Ceai (extract) 


După apă, ceaiul este cea mai consumată băutură din lume. Când sunt 
culese, toate tipurile de ceai sunt verzi. Ceaiul natural devine ceai negru 
după ce fermentează una până la trei zile înainte de a fi stabilizat printr-un 
proces de încălzire uscată. Cât despre ceaiul verde, acesta e stabilizat prin 
încălzire înainte de fermentație, imediat după culegere. 


Ceaiul conţine cafeină și teobromină, două molecule responsabile 
pentru efectul lui stimulator. Este mai ales bogat în catechine, o clasă de 
polifenoli (vezi p. 176), și în special în galat de epigalocatechină. Cu 
numele ei greu de pronunțat, această moleculă ar fi principalul factor 
responsabil de efectele ceaiului. Se vorbește adesea de teină, care ar fi 
pentru ceai ceea ce este cafeina pentru cafea. Mare greșeală: teina nu există! 
Ceea ce numim teină este de fapt cafeină. 

Virtuţi presupuse, ori eficacitate reală? 

În culturi de celule și în experimente pe animale, catechinele din ceai și- 
au demonstrat efectele antioxidante, antiinflamatorii și antimutagene, de 
unde speranţa că, dacă îl consumăm, riscul de boli cardiovasculare și cel de 
cancer pot fi reduse. Dar la om? 

m “În plan cardiovascular, studiul japonez publicat în 2006 de către S. 
Luryama găsea un risc mai redus de infarct de miocard printre marii 
consumatori de ceai verde, precum și o longevitate sporită. Această 
protecţie se vedea cel mai bine la femei; ea se explică prin scăderea 
colesterolului (ceaiul verde crește pierderile fecale de grăsimi și de 
colesterol), prin fluidizarea sângelui (un risc mai redus de cheaguri) și prin 
efectul antioxidant. Rezultatele sunt mai descurajante în privinţa ceaiului 
negru: conform unor studii realizate în Europa, nu ar avea acest efect 
protector. Ceaiul negru este, într-adevăr, de două până la trei ori mai sărac 
în catechine decât ceaiul verde. În plus, occidentalii pun adesea un strop de 
lapte în ceaiul lor; or, laptele reduce în mod considerabil asimilarea de 
catechine. lată, neîndoielnic, explicaţia. 

m-Cât privește creierul, tot în Japonia, marii consumatori de ceai verde 
sunt mai puţin atinși de declinul cognitiv și de bolile Parkinson sau 
Alzheimer. 

m-Cât priveşte cancerul, rezultatele sunt mai puţin edificatoare, dar unele 
merg în același sens: ceaiul verde pare să confere o ușoară protecţie (cel 
puţin în Orientul îndepărtat), nu și ceaiul negru. Dacă sunteţi amator, evitaţi 
să beți ceaiul prea fierbinte: consumul regulat de băuturi prea fierbinţi 
crește riscul de cancer al esofagului, întrucât căldura extremă este iritantă 
pentru celulele acestuia. 

m-Cât privește obezitatea și diabetul, extractele de ceai verde nu au efect 
asupra greutăţii și a masei grase. 

Mod de întrebuințare și precauţii de folosire 


Majoritatea studiilor arată la om efecte protectoare ale ceaiului ca 
băutură, nu și ale suplimentelor alimentare. Dacă totuși vă tentează 
suplimentele alimentare pe bază de ceai, privilegiați extractele de ceai 
verde; luaţi de la 200 până la 400 mg pe zi și verificaţi pe ambalaj sau în 
prospect conţinutul în polifenoli: acesta trebuie să urce la cel puţin 90% din 
extract, cu cel puţin 40% galat de epigalocatechină. 

Dacă doriţi să vă faceţi bine bând ceai, privilegiați ceaiul verde (sau pe 
cel alb, o varietate subtilă de ceai verde), nu îl beţi prea fierbinte (pentru a 
evita cancerul de esofag) și beți patru până la șase cești pe zi. 

Atenţie, polifenolii din ceai scad la jumătate digerarea fierului, de unde 
riscul de anemie la consumatorii înrăiți. Este deci preferabil să degustați 
dimineaţa sau după-amiaza obișnuita cup of tea, dar să o evitaţi la masa de 
prânz sau de seară: la aceste două mese consumăm alimente bogate în fier. 
Acest sfat este valabil mai ales în cazul persoanelor cu resurse de fier 
reduse: vegetarieni, femei însărcinate, femei cu ciclu abundent, copii. 

Mai grav este că extractele de ceai verde par a provoca, prin ele însele 
(prezenţa de alcaloizi aflaţi natural în ceai și concentrați în extract) sau via 
contaminanțţi, afectări ale ficatului: un raport american din 2008 atribuie o 
cauzalitate posibilă în 27 din cazuri și sigură în alte 7 cazuri. Deja în 2003, 
autorităţile franceze și spaniole suspendaseră un produs de slăbit (Exolisee) 
conținând un extract de ceai, după raportarea a 13 cazuri de afectare 
hepatică, toate clasate „cauzalitate probabilă”. Şi încă 4 cazuri au fost 
raportate pentru un alt produs (Iealinee). lar apoi 4 cazuri pentru un al 
treilea (Menopthea ventre plate). Fără a pune la socoteală observațiile 
făcute în Canada și în Australia! În sfârșit, reţineţi că îngerarea unui extract 
de ceai pe stomacul gol îi crește efectele nocive asupra ficatului. Intervievat 
de Le Quotidien du medecin în octombrie 2009, dl Laurent Mallet, 
directorul general al Ménophytéa, sublinia că asta înseamnă doar trei cazuri 
de hepatită (la acea dată) la un milion de consumatoare. În ce ne privește, 


socotim că e mult pentru un produs care nu servește la nimic (vezi mai sus). 

AFLĂȚI MAI MULTE ÎN: OJ. Phung și colab., „Efect of green tea catechins without caffeine 

on anthropometrie measures: A sistematic review and metaanalysis”, Am. J. Nutr., 2010, 91, pp. 73 

— 81; D.N. Sarma și colab., „Safety of green tea extracts: A sistematic review by the US 
Pharmacopeia”, Drug Safety, 2008, 31, pp. 469 — 484. 


Cetonă de zmeură 


Este vorba de un fenol cu o structură apropiată de aceea a sinefrinei 
(vezi p. 248), ceea ce nu e liniștitor. Zmeura o produce în cantitate redusă, 
dar poate fi fabricată industrial. 

Este recomandată pentru accelerarea arderii grăsimilor și deci pentru 
reducerea țesutului adipos. Rezultatele studiilor la rozătoare susțin această 
idee, dar nu avem cunoștință de studii făcute asupra omului. 


Chitosan 


Este vorba de o moleculă cu o structură complexă, care se înrudește cu 
zahărul. Se obţine din chitină, constituent al carapacei crustaceelor, în 
special a crabilor și crevetelor. Reclama o prezintă ca o noutate 
revoluţionară pentru a slăbi, deși chitosanul este cunoscut și vândut de 
patruzeci de ani. 

Virtuţi presupuse, ori eficacitate reală? 

I se atribuie numeroase efecte, dar este utilizat mai ales pentru pierderea 
în greutate. 

Mecanismul său de acţiune e destul de simplu: când se dizolvă în 
stomac, chitosanul formează un gel care captează apoi grăsimile din 
intestin. În acest fel, inhibă absorbţia intestinală a lipidelor, ceea ce ar 
permite slăbitul mâncând în același timp tot ce dorim. 

Alegaţiile provin în principal din studiile efectuate în laborator, în 
eprubetă. Pe de altă parte, studiile realizate pe animale vii arată că, într- 
adevăr, chitosanul reduce asimilarea de grăsimi, dar numai la anumite 
specii. La om, rezultatele sunt dezamăgitoare: chitosanul în doză forte (4 — 
5 g pe zi) duce la pierderea a numai 1,1 g pe zi de grăsimi prin scaun, adică 
zece calorii; în acest ritm, nu putem spera să pierdem 1 kilogram decât la 
capătul a... șaizeci de zile de administrare a chitosanului! în fapt, când este 
comparat cu un placebo, chitosanul se dovedește ineficace în slăbit, chiar și 
după douăzeci și patru de săptămâni. 

Chitosanul a fost asociat cu un extract de Garcinia Cambodgia și de 
crom într-un studiu pe obezi. Această combinaţie de elemente active reduce 
greutatea obezilor cu 12% — față de 4% pentru grupul care a primit un 
placebo —, dar studiul este departe de a fi convingător pe plan 
metodologic. 

Un punct pozitiv apare totuși în aceste studii pe de altă parte 
dezamăgitoare în privinţa grăsimii: chitosanul scade colesterolul LDL, 


colesterolul „rău”; dar această acţiune este foarte modestă și fără îndoială 
tranzitorie. 
Mod de întrebuințare și precauţii de folosire 

Atenţie: luat în doză mare și pe o perioadă lungă, chitosanul poate 
diminua absorbţia de calciu, de magneziu, de seleniu și mai ales de 
vitamine liposolubile — A, D, E și K. La fel, poate provoca balonări și 
alergii (persoanele alergice la fructe de mare trebuie să fie în mod special 
atente). Consumul de chitosan poate provoca greţuri și diaree. 

Există mai multe produse în comerţ, dar destul de slab dozate, astfel 
încât ar trebui luate între 8 și 15 capsule pe zi pentru a atinge dozele 
utilizate în experimentele clinice! Având în vedere că acestea nu dau 
rezultate impresionante și luând în considerare riscurile asociate 
administrării pe termen lung, consumul de chitosan nu merită într-adevăr să 
fie încurajat. CSHPF (Conseil supérieur de l'hygiene publique de France) 
dăduse de altfel un aviz negativ în 1998, pe motivul absenței vreunei dovezi 
de eficacitate. 


W Cisteină 


Este un constituent important al părului și al unghiilor. Se recomandă 
prin urmare utilizarea sa în nutricosmetică. Atenţie, însă: mai întâi, 
fabricanţii pun adesea cistină, și nu cisteină în produsul lor (și de altfel o 
spun clar în indicaţii). Prima derivă din a doua, dar absorbţia sa este 
mediocră, iar capacitatea de a refumiza cisteină în organism e foarte 
limitată. Atunci de ce utilizează cistină și nu cisteină? Pur și simplu pentru 
că este mai ieftină: cistină se obţine prin extracţie pornind de la păr (ptiu!), 
în special cel provenit din China. 

Apoi cisteină este un aminoacid destul de greu tolerat de om și se ating 
repede doze toxice la nivel cardiovascular și neurologic. 


Citrulină 


Acest aminoacid este adus practic exclusiv în alimentație de pepenele 
verde (dar esenţialul se găsește în coaja lui!). 

Este un antioxidant putemic și un stimulent al masei musculare, așa 
cum au demonstrat două studii clinice, unul realizat în Statele Unite, la 
celebra Mayo Clinic, la subiecţi sănătoși, iar celălalt la persoane în vârstă 


spitalizate. Citrulina permite și reducerea masei grase, fiind verosimilă 
existența unei legături între aceste două acţiuni. Sub formă de malată, 
citrulina este folositoare în energetica musculară. Prin convertirea în 
arginină, apoi în monoxid de carbon, citrulina are un efect relaxant asupra 
vaselor sangvine și s-a arătat că administrarea ei unor subiecți ușor 
supraîncordaţi scade tensiunea arterială. I se atribuie virtuți în 
performanţele sexuale care rămân de demonstrat. 

Se găsește în Japonia sub formă de gumă de mestecat și în compoziţia 
anumitor băuturi energizante. 

Citrulina îi interesează mult și pe producătorii americani de pepene 
verde, care văd aici oportunitatea de a strecura, sub formă de suc sau de 
concentrat, acea parte (de la 15 la 25%) din producţia lor nepotrivită pentru 
comercializare (calibru insuficient). 

Mod de întrebuințare și precauţii de folosire 

În cadrul prevenirii pierderii musculare la bărbat de la vârsta de 50 de 
ani, iar la femeie după menopauză, este recomandată administrarea unui 
pliculeţ de 3,5 g pe zi. 

În cadrul tratării sarcopeniei, doza recomandată este de 5 g pe zi. 

În fine, să notăm că citrulina e complet atoxică, dar este contraindicat să 
fie luată împreună cu anticoagulante. 


EXEMPLU DE PRODUS 
— Myocite (Citrage SAS) 
EXEMPLU DE ADDFEMS 
Proteocite (Citrage SAS) 
A Unul din autorii acestei cărți (LE) are un raport de interese, fiind 


acţionar fondator al Societe Citrage. Din acest motiv, nu dăm logoul. 
AFLAȚI MAI MULTE ÎN: C. Breuillard și colab., „Citrulline and nitrogen homeostatis: An 
overview”, Cah. Nutr. Diet, 2015, 47, pp. 685 — 691. 


CLA (acid linoleic conjugat) 


Acizii grași polinesaturați sau AGPN sunt nutrimenţi indispensabili 
pentru sănătatea noastră. Sunt numiţi polinesaturaţi deoarece moleculele lor 
prezintă, în mai multe locuri, o legătură dublă. Aceasta poate fi într-o 
poziţie particulară, molecula fiind atunci un CLA (de la conjugated linoleic 
acid). Cel principal este acidul rumenic, numit astfel pentru că se găsește în 
rumenul (sau stomacul) vacii. 


CLA sunt prezenţi în cantitate redusă în alimente, sursa principală fiind 
untul, brânza, laptele și smântână, produsele lactate (cu excepţia celor care 
au 0% grăsimi). CLA pot fi produși și industrial, plecând de la acidul 
linoleic conţinut în uleiul de floarea-soarelui sau de șofrănel (carthamus). 
Aporturile cotidiene se ridică în medie la 0,5 g pe zi, dintre care două treimi 
provin din grăsimea lactată. 

Diferite experimente științifice efectuate pe animale de laborator sau pe 
culturi de celule sugerează că CLA au capacitatea de a modula funcţiile 
imunitare. La om, CLA ar putea ameliora protecţia vaccinală împotriva 
hepatitei B și ar avea efect antialergic. 

Mecanismul de acţiune al CLA începe să fie înţeles: acești acizi 
diminuează producerea de molecule implicate în inflamație, denumite 
cicosanoide, prostaglandine și citochine. S-a tras concluzia că ar fi eficace 
în ameliorarea anumitor boli inflamatorii, în special articulare. La anumite 
animale de laborator s-a arătat și un efect protector, curativ chiar, în cazul 
unor tipuri de cancer, al obezității și al bolilor cardiovasculare. La om, în 
schimb, studiile au dezamăgit: nicio demonstraţie de acţiune nu a fost 
convingătoare științific. 

Suplimentele alimentare pe bază de CLA sunt propuse pentru 
ameliorarea eficacităţii regimurilor de slăbit folosindu-se alegaţia „topește 
grăsimea”, care nu înseamnă nimic. 

De fapt, se spera, plecând de la studii pe culturi de celule, că ele pot în 
același timp să inhibe stocarea de grăsimi și să favorizeze utilizarea lor. Au 
fost realizate patru experimente clinice la subiecți supraponderali. Trei 
dintre ele n-au găsit niciun efect al CLA asupra greutăţii. 

Mod de întrebuințare și precauţii de folosire 

Vă sfătuim să nu luaţi suplimente alimentare pe bază de CLA, cu atât 
mai mult cu cât structura acestora este diferită de cea a CLA natural, acidul 
rumenic, pe care îl furnizează produsele lactate. Dacă ultimul are, poate, 
unele efecte benefice asupra sănătăţii, amestecul de CLA prezent în 
suplimentele alimentare, în special cele vândute pe Internet, comportă 
riscuri pentru sănătate: stocarea de grăsimi în ficat — cu riscul perturbărilor 
secreției de insulină apropiindu-se de cele observate în prediabet — și stres 
oxidativ, în mod global periculos pentru organism. Nu e surprinzător că 
Afssa a dat un aviz nefavorabil în 2005. 


Recomandarea noastră este să nu consumaţi CLA și să ignoraţi 
publicitatea de pe Internet. 


Coenzima Q sau ubiquinonă) 


Coenzima Q (sau Q10) este sintetizată în aproape toate celulele umane. 
În plus, așa cum sugerează numele său, „ubiquinonă”, este prezentă în 
majoritatea alimentelor: mai ales în carne (de pasăre), pește și nuci, dar și în 
fructe, legume, ouă și produse lactate. 

Ubiquinonă are trei acţiuni principale: 

— Producerea de energie; 
— Activitate antioxidantă în aproape toate membranele celulare; 
— Eliminare de deşeuri celulare. 
Virtuţi presupuse, ori eficacitate reală? 
Coenzima Q este recomandată în diferite suplimente alimentare cu 
alegaţiile următoare: 

m-Încetinirea declinului legat de vârstă, sub pretextul că procentele de 
ubiquinonă scad odată cu vârsta și că o suplimentare permite creșterea lor. 
Dar nici experimentele pe animale, nici studiile la om nu au demonstrat 
vreun efect asupra îmbătrânirii. 

m "Ameliorarea performanţelor sportive, sub pretextul rolului ei în 
producerea de energie. Rezultatele sunt inconstante în practică și 
dezamăgitoare global. Coenzima Q10, în schimb, ar putea proteja mușchii 
de consecințele negative după un efort îndelungat, de exemplu cu ocazia 
unei curse de 50 kilometri. De aici, ideea de a lua coenzima Q10 când 
suntem trataţi cu stanine (pentru scăderea colesterolului), întrucât acestea 
din urmă provoacă adesea dureri musculare. Dar acest efect nu se regăsește 
în toate studiile. 

m "Prevenirea bolilor cardiovasculare prin prisma rolului ei antioxidant. 
Studiile științifice recente nu regăsesc global niciun efect în termeni de 
prevenţie; în schimb, conform mai multor studii științifice, coenzima Q ar 
putea avea un folos în insuficienţa cardiacă cronică, în hipertensiunea 
arterială și în tratarea imediată a infarctului de miocard; dar sunt necesare 
doze forte, sub supraveghere spitalicească strictă, ceea ce nu mai are nimic 
în comun cu conceptul de suplimente alimentare. 

m "Încetinirea evoluţiei bolii Parkinson, prin acţiunea ei energetică și 
antioxidantă asupra anumitor centri cerebrali. Cele trei studii clinice 


publicate nu indică vreun efect asupra evoluţiei bolii. La fel stau lucrurile în 
cazul bolii Huntington. 
m “Îmbunătăţirea calităţii spermei (coenzima Q10 face spermatozoidul 
mai neastâmpărat!). 
Mod de întrebuințare și precauţii de folosire 

Coenzima Q pare a nu fi toxică în dozele utilizate pentru suplimentele 
alimentare (15 — 60 mg pe zi, până la 100 mg în Statele Unite). Coenzima 
Q fiind solubilă în grăsimi, este preferabil să fie luată în timpul mesei. 

Pot apărea probleme gastro-intestinale, dar ele se evită prin fracționarea 
dozei cotidiene în 2 sau 3 prize. 

Atenţie totuși dacă luaţi anticoagulante, întrucât coenzima Q 
interferează cu unele dintre ele: vorbiți despre asta cu medicul 
dumneavoastră de familie. 

În fine, au fost raportate cazuri de hipoglicemie. 

EXEMPLE DE PRODUSE 


Nova Q10 (Aquanova). În acest produs, elementul activ este închis într-o micelă lipidică, ceea 
ce favorizează absorbția sa intestinală. 

CO Q10 e (Leaderpharma), dozat la 30, 100 și 200 mg. 

Bioactive Q10 e sau Q10 gold (Pharma Nord) în capsulă moale uleioasă, dozată la 30 mg, 100 
mg sau 200 mg. 


Produsele de 200 mg ni se par net supradozate. 

AFLAŢI MAI MULTE ÎN: G.P. Littaru, L. Tiano, „Clinical aspects of coenzyme Q10: An 
update”, Nutrition, 2010, 26, pp. 250 — 254; L. Labban, „The benefits of coenzyme Q10 as a 
nutritionnal and medicinal supplement”, E.C. Nutrition, 2015, 2 (2), pp. 302 — 311. 


Colagen 


Colagenul este o proteină foarte mare care seamănă cu un scoubidou’? 
de unde rezistența sa. Poate fi găsită în toate țesuturile de susținere: oase, 
piele etc. Fără el, am fi totalmente flasci. Contorsioniștii sunt capabili să se 
îndoaie în opt ca să între într-o lădiță pentru că prezintă o alterare genetică a 
structurii colagenului. 

Virtuţi presupuse, ori eficacitate reală? 

Uitaţi promisiunea miracolelor, în special pe cea referitoare la 
frumuseţea pielii. Colagenul este mult prea voluminos pentru a fi absorbit 
de intestin (și de piele, de altfel) și este greu de digerat. Ca un detaliu, din 
acest motiv trebuie fiartă mult pulpa de vită, care-l conţine în cantitate 


mare! 
AFLAŢI MAI MULTE ÎN: Consultation Nutrition, 2011, nr. 7. 


Creatină 


Creatina este prezentă în mod natural în mușchi, unde participă la 
regenerarea unei molecule energetice, adenozintrifosfat (ATP). ATP joacă 
un rol esenţial în cazul unei activităţi fizice susţinute și scurte, ca sprintul, 
săritura în înălțime sau chiar accelerările de ritm la fotbal sau la tenis. De 
aici succesul creatinei în rândul sportivilor. 

Virtuţi presupuse, ori eficacitate reală? 

Corpul nostru fabrică suficientă creatină pentru a menţine o concentraţie 
musculară adecvată și eficace a acestei substanţe. În plus, alimentaţia ne 
furnizează zilnic aproximativ 2 g, exceptându-i pe vegetarieni (creatina 
fiind prezentă mai ales în carne și în pește). În aceste condiţii, sunt utile 
suplimentele alimentare? 

Mai multe studii iniţiale au dat speranțe sportivilor. Mai întâi, 
administrarea zilnică a 2 până la 5 g de creatină crește concentrația ei în 
mușchi. Apoi, în laborator și pe un mic număr de subiecţi, s-a dovedit că 
suplimentarea de creatină crește efectiv forța musculară, dar moderat și pe 
termen foarte scurt. 

Din păcate, când este studiată pe „viu” (în cursul unei adevărate practici 
sportive), creatinei nu i se regăsește nicio eficacitate specifică. 

Mod de întrebuințare și precauţii de folosire 

Dacă practicaţi sporturi de anduranţă (bicicletă, jogging, plimbări lungi, 
canotaj etc.), evitaţi creatina. Are într-adevăr inconvenientul de a crește 
conținutul de apă din mușchi, ceea ce crește greutatea cu aproximativ 1 
kilogram. 1 kilogram în plus de dus, deci oboseală sporită și performanţe 
mai slabe. 

Dacă practicaţi un sport care necesită scurte accelerări, ca sprintul, 
săriturile sau tenisul, și doriţi să luaţi creatină, mulțumiţi-vă cu doze 
moderate: 2 g pe zi de creatină cresc concentrația ei musculară la fel de 
mult ca dozele mai mari. Dar fără niciun fel de garanţie de eficacitate, 
indiferent de doză! 

Pe de altă parte, atenţie: produsele vândute pe Internet sunt adesea 
„îmbogăţite” cu steroizi și/sau efedrină (vezi p. 120 pentru mai multe detalii 
despre produsele contrafăcute). 

EXEMPLU DE PRODUS 


— EAFIT pure creatinee, sub formă de pulbere. 


Crom 


Cromul este un oligoelement implicat în metabolismul glucozei. Este 
indispensabil sănătăţii, dar carenţa lui e rară, favorizată de menopauză și de 
obezitate. Într-adevăr, cromul se găsește în numeroase alimente, mai ales în 
scoici — ele conțin 128 pg per 100 g, dar și în ficat, gălbenușul de ou și 
nuci. De asemenea, este prezent în diverse suplimente alimentare destinate 
diabeticilor și persoanelor care doresc să slăbească. 

Virtuţi presupuse, ori eficacitate reală? 

Anumite boli digestive grave conduc la un deficit de crom, urmat de 
tulburări ale glicemiei apropiate de cele care apar la începutul unui diabet. 
Aceste perturbări sunt corectate prin prescriere de crom, graţie acţiunii lui 
asupra insulinei. Acest hormon fiind implicat în diabet și obezitate, putem 
deci spera ca cromul să amelioreze echilibrul diabeticilor și să favorizeze 
pierderea în greutate. Are un efect pozitiv și asupra lipidelor sangvine. 

O meta-analiză recentă, care a reunit 41 de studii științifice, arată că o 
suplimentare cu crom ameliorează controlul glicemiei la diabeticii de tip II, 
dar nu are niciun efect la non-diabetici. 

O altă meta-analiză (11 studii) arată că administrarea de crom conduce 
la pierderea în greutate, dar într-un mod cu adevărat moderat: între 500 g și 
1 kilogram pe durata curei! 

Cromul poate deci să fie recomandat persoanelor cu predispoziţie la 
diabet, în special persoanelor în vârstă. 

Mod de întrebuințare și precauţii de folosire 

Nevoile noastre zilnice de crom (25 pg) sunt foarte bine acoperite de o 
alimentaţie clasică, din care primim de trei până la patru ori mai mult. 
Suplimentele alimentare pe bază de crom, de obicei sub formă de capsule, 
furnizează de regulă 600 pg pe zi. Cromul poate fi găsit și în anumite 
cocktailuri de multivitamine asociate cu minerale, sau chiar în anumite 
complexe care asociază diverse molecule presupuse a facilita pierderea în 
greutate. Evenimentele indezirabile sunt diareea, durerile de cap și urticaria. 
Diagnosticul unei alergii la crom este ușor de dat: ea dispare când încetezi 
să iei suplimentul alimentar pe bază de crom și reapare dacă iei din nou. 

Dacă luaţi un asemenea supliment, verificaţi neapărat să nu fie vorba de 
picolinat de crom. Această formă este asimilată prea repede și pătrunde prea 


brutal în celulele noastre. Din acest motiv, riscă să dăuneze ADN-ului (deci 


genelor noastre), precum și anumitor organe, în special rinichilor. 

AFLĂȚI MAI MULTE IN: Consultation Nutrition, septembrie 2013, 31 (mijloc de informare 
pentru profesioniștii din sănătate). 

A Unul dintre autorii acestei cărți (LE) este acţionar fondator al unei 
societăți care comercializează crom și are deci un raport de interese în 


privinţa conţinutului acestei monografii. 


% Curcumină 


Curcumina provine din rădăcina de Curcuma longa, plantă erbacee din 
aceeași familie cu ghimbirul, originară din sud-estul Asiei. 

În spatele acestui nume se ascunde pur și simplu curry-ul, căruia îi dă 
culoarea galbenă; într-adevăr, curcumina este principala mirodenie din 
CUITy. 

Virtuţi presupuse, ori eficacitate reală? 

Molecula activă a curcuminei este un polifenol, diferuloilmetanul, din 
care există mai mulți derivați naturali. Este utilizată de mai bine de trei mii 
de ani în medicina tradițională, în special în India. 

Piaţa de mirodenii folosite ca suplimente alimentare este în plină 
expansiune: în Statele Unite reprezintă o cifră anuală de afaceri de 17 
miliarde de dolari! mai bine de 2000 de articole științifice au fost publicate 
pe acest subiect, mai întâi aproape exclusiv experimentale (studii pe culturi 
celulare sau pe animale de laborator), dar mai recent și la om, sugerând 
potenţialităţi pentru această moleculă în foarte (prea?) multe patologii. 
Curcumina este neîndoielnic un puternic antiinflamator și antioxidant. 
Mecanismele sale de acțiune sunt complexe, dar din ce în ce mai bine 
cunoscute. 

Alegaţiile sunt următoarele: ameliorarea digestiei (favorizează secreția 
de bilă), tratarea cancerului, a afecţiunilor virale ca hepatita C, a inflamaţiei 
fie că este acută (de exemplu după o operaţie chirurgicală) sau cronică (în 
maladia Crohn), sau chiar a sindromului metabolic (care combină 
obezitatea cu hipercolesterolemia și hipertensiunea arterială) și a diabetului, 
între altele. În fine, curcumina ar putea diminua durerea postoperatorie. 
Asemenea alegaţii țin în mod clar de definiția unui medicament. Deși datele 
pozitive în cadrul prevenirii cancerului încep să se acumuleze, studiile 
realizate până acum sunt de calitate mediocră. 


În boala Alzheimer au fost realizate două studii, dar fără a se găsi ceva 
profitabil. 

Prin urmare, curcumina este o moleculă potenţial folositoare, dar trebuie 
probabil dezvoltată ca medicament, nu ca supliment alimentar. Ce laborator 
farmaceutic e gata de start? O chestiune de urmărit cu atenţie. 

Mod de întrebuințare și precauţii de folosire 

Din punctul de vedere al reglementărilor, curcumina este considerată un 
colorant alimentar (E 100) de origine naturală. Totuși o regăsim și pe piaţa 
suplimentelor alimentare sub formă de capsule, în doze de ordinul a 200 mg 
până la 1 g/ capsulă. Posologia recomandată pentru facilitarea digestiei este 
de 1, 5 până la 3 g/zi. 

Curcumina este extrem de bine tolerată: putem lua fără probleme până 
la 12 g/zi, cu atât mai mult cu cât în practică este dificil de absorbit mai 
mult de 8 g/zi din cauza consistenţei sale. FAO a fixat aportul maxim zilnic 
acceptabil la 3 mg/ kg, iar FDA o clasează printre produsele sigure. 

Au fost raportate doar câteva cazuri de diaree. Se găsește adesea în 
asociere cu piperina sau legată de vitamina B3 pentru a i se ameliora 
biodisponibilitatea, care e în mod natural mediocră (este foarte instabilă în 
soluţie). 

EXEMPLE DE PRODUSE 


Arkogelules curcumae (Arkopharma). Recomandat pentru „regăsirea confortului digestiv” (s/e/). 
Curcuminee (Laboratoires Yves Ponroy). Ca „antioxidant intelectual, pentru a ajuta la protejarea 
memoriei”. (re-sic!). 


AFLAȚI MAI MULTE ÎN: J. Epstein și colab., „Curcumin as a terapeutic agent: The evidence 
from în vitro, animal studies”, Brit. J. Nutr., 2010, 103, pp. 1545 — 1557; M. Schaffer și colab., 
„Curcuma as a funcţionat food in the control of cancer and inflammation”, cum Opin. Clin. Nutr. 
Metab. Care, 2011, 14, pp. 588 — 597. 


Desmodium (extract) 
Este vorba de o plantă care contribuie la buna funcţionare a ficatului. 
Are efecte secundare digestive. 
W DHEA 


DHEA este abrevierea pentru dehidroepiandrosteron și nu trebuie 
confruntat cu DHA, care este un acid gras. DHEA este precursorul-cheie al 
tuturor steroizilor sexuali. Iată datele fiziologice. 


Este unanim recunoscut faptul că odată cu vârsta concentraţia 
plasmatică a DHEA scade. Faptul că diminuarea DHEA în sânge este 
corelată cu dispoziţia, cu scăderea libidoului sau chiar cu pierderea masei 
osoase este o informaţie interesantă, dar nu permite în niciun caz stabilirea 
unei relaţii de cauzalitate între una și celelalte. Iată datele gerontologice. 

Într-o analiză generală publicată în Current Opinion în Endocrinology 
and Diabetes, Arit şi Allolio au conchis fără putinţă de tăgadă: „Nu avem la 
ora actuală nicio dovadă că scăderea DHEA odată cu vârsta reprezintă un 
deficit patologic care necesită o suplimentare la subiecţii vizaţi”. lată 
faptele. 

Administrarea sa pe termen lung poate favoriza apariţia sau stimula 
creșterea în volum a anumite tipuri de cancer (de prostată, de sân, de uter) 
sau poate antrena un risc cardiovascular legat de scăderea colesterolului 
„bun”. La femei se poate observa căderea părului și creșterea pilozităţii 
faciale. 

Lipsa unor dovezi tangibile ale eficacității DHEA, riscuri pe termen 
lung: vă sfătuim deci în mod clar să nu luaţi (vezi și p. 115). 


Diindolilmetan 3, 3 (DIM) 


Este vorba de o moleculă prezentă în legumele din familia cruciferelor 
(varză, broccoli, varză de Bruxelles). 

Un studiu recent, publicat în faimoasa revistă PNAS, arată că 
administrarea acesteia la rozătoare înainte de a suporta o iradiere le 
protejează de efectele letale ale radiaţiilor. După știința noastră, nu există 
studii la om, dar va trebui să urmărim această chestiune interesantă. 


Dovleac (ulei de seminţe) 


Uleiul obținut din semințele dovleacului ar conţine fitosteroli. 
Laboratoarele Vitarmonyl îl transformă într-un produs pentru „confortul 
urinar masculin”, pentru evitarea neplăcerilor legate de mărirea prostatei 
după 50 de ani (nevoia frecventă și imperioasă de a urina). Indicaţiile spun 
că seminţele de dovleac sunt în mod tradiţional folosite de indienii din 
America și că au în compoziţia lor fitosteroli, hormoni vegetali a căror 
structură este apropiată de cea a hormonilor androgeni. Hm... nu cumva, 
din întâmplare, Laboratoarele  Vitarmonyl confundă  fitosterolii cu 
fitoestrogenii? Indiferent cum stau lucrurile, de evitat. 


Drojdie de bere (Saccharomyces cerevisiae) 


Drojdia de bere este bogată în vitamine din grupa B, mai ales în 
vitamina B1, de asemenea în proteine, crom și seleniu. 

Indicaţiile sale merg de la ameliorarea digestiei până la lupta împotriva 
oboselii, trecând prin menţinerea vitalităţii părului și a unghiilor (sic!). 

Acest supliment alimentar are puţine efecte indezirabile: flatulență în 
doză mare. Dar, mai ales, poate provoca hipertensiune arterială dacă luăm 
antidepresive. 

Doza preconizată este de 2 g de trei ori pe zi. 


A Drojdie roșie de orez (nonacolină K) 


Se vorbește de obicei despre drojdie de orez roșu. Traducerea din 
engleză este incorectă, pentru că, de fapt, drojdia este roșie, nu orezul. E 
vorba de o ciupercă microscopică, Monascus purpureus, care se cultivă pe 
orez și care este utilizată în China ca remediu tradițional. Molecula activă 
pe care o conţine această drojdie este nonacolina K. Aceasta e în realitate... 
o statină produsă natural, lovastatina. Trebuie să remarcăm că ultima este 
comercializată (cu statutul de medicament) în America de Nord și în mai 
multe ţări europene, nu și în Franţa. 

Virtuţi presupuse, ori eficacitate reală? 

Ca orice statină, lovastatina este recomandată subiecţilor care au prea 
mult colesterol. 

Mod de întrebuințare și precauţii de folosire 

Pentru a fi eficace, nonacolina K trebuie administrată în cantitate de cel 
puţin 10 mg/zi. Dar, conform reglementării, devine medicament în această 
doză, cu aceleași riscuri de dureri musculare și de crampe ca statinele 
vândute clasic sub formă de medicament. 

Pe de altă parte, produsele de pe piaţă sunt adesea supradozate, deci 
periculoase: conţin o cantitate care realizează un aport de până la 26,7 mg 
de nonacolină K pe zi! Conform unei anchete realizate în noiembrie 2012 
de către UFC — Que choisir? indicaţiile nu precizează nici că e vorba de o 
statină, nici efectele secundare, nici interacțiunile cu anumite medicamente 
(care sunt numeroase) sau alimente (grepfrut). 

Invers, anumite produse sunt subdozate (de la 1,6 până la 5,5 mg pezi), 
deci total ineficace. Pot chiar exista diferenţe notabile de la un lot la altul. 


Efectele secundare legate de supradozare sunt durerile musculare, 
posibil intense. După cum subliniază Stephany Gardier în articolul său 
publicat în Le Figaro din 24 februarie 2014, drojdia roșie de orez este 
aleasă de pacienţi care au resimţit deja sau se tem de efectele secundare ale 
statinelor. Eroare gravă, deoarece — așa cum am scris mai sus — e vorba 
de același lucru. lar ANSM insistă: în niciun caz drojdia roșie de orez nu 
trebuie să fie o alternativă la statine în cazul pacienţilor care prezintă efecte 
secundare când le iau pe acestea din urmă. În fine, Academia naţională de 
farmacie s-a pronunţat pentru interzicerea drojdiei roșii. 

Mai rău este că anumiţi consumatori vor să alăture produse naturale 
medicinei convenţionale, așa că iau drojdie roșie de orez pe lângă statine. 

În sfârșit, drojdia roșie de orez conţine 9 nonacoline diferite, ale căror 
efecte nu sunt cunoscute. 

Între 2009 și octombrie 2013, Anses raporta că a primit 25 de semnalări 
de efecte indezirabile susceptibile să fie legate de consumul de drojdie roșie 
de orez. Era vorba de crize musculare violente și, în trei cazuri, de probleme 
hepatice. 

Suplimentele alimentare care conţin drojdie roșie de orez sunt interzise 
în Elveţia din 2014. 


Y Dumbeţ (Teucrium chamaedrys) 


Utilizat în caz de diaree ușoară, este interzis în Franța din 1992 din 
cauza toxicității asupra ficatului, uneori mortală. 


Eleutherococ (pulbere de rădăcină) 


E. cunoscut și sub numele de ginseng siberian. Este ceea ce numim o 
plantă „adaptogenă”: consumul său ar îmbunătăţi performanţele fizice și 
recuperarea după efort. 

Totul se plătește: acest produs are numeroase efecte indezirabile 
(hipertensiune, dureri de cap, insomnie, palpitaţii, iritabilitate, diaree). 


W Ephedra (extract) 


Ephedra este o iarbă numită și Ma Huang. După cum sugerează numele, 
ephedra conține efedrină și derivați ai acesteia. Sunt alcaloizi puternici, care 
acționează asupra sistemului nervos și a celui cardiovascular. 


Nu știm dacă extractele de ephedra sunt într-adevăr eficiente pentru 
slăbit şi pentru ameliorarea performanţelor fizice. În schimb, este sigură 
capacitatea lor de a cauza dependenţă, dureri pulmonare, insomnii și 
accidente vasculare cerebrale. Au fost raportate chiar cazuri de moarte 
subită. 

Din fericire, acest produs este strict interzis în Franţa (din 2003) și în 
mai multe alte țări europene. La sportivi, efedrina este considerată un 
produs dopant. Cu toate acestea, continuă să figureze în catalogul 
laboratoarelor de farmacie obscure, în special acelea care bântuie pe 
Internet, unde o găsim asociată cafeinei, ceea ce este extrem de periculos. 
Un erborist chinez care își exercita talentele în arondismentul 10 al 
Parisului a fost condamnat în 2012 la șase luni de închisoare cu suspendare 
și taxat cu o amendă de 20.000 de euro pentru vânzarea de produse pe bază 
de ephedra. 


Epicatechina și epigalocatechina-3-galat (EGCG) 


Este vorba de cei mai puternici flavan-3-oli sau flavanoli (a nu se 
confunda cu flavonolii) (vezi p. 190), aparţinând familiei flavonoidelor (p. 
190) și care se găsesc în cacao și în ceai. 

Există încă puţine studii la om despre aceste două elemente active pure: 
două studii pentru epicatechină, două pentru EGCG și unul care combină 
cele două molecule. Aceste studii dau rezultate încurajatoare în privința 
tensiunii arteriale. Doza optimă nu este cunoscută; se vorbește de 400 mg/zi 
pentru un efect benefic. 

În schimb, un studiu recent, la subiecţi sănătoși, a comparat efectele 
epicatechinei (100 mg/zi) și ale quercetinei (160 mg/ zi) administrate 
încrucișat timp de patru săptămâni prin metoda „dublu orb” versus placebo. 
Nici  epicatechina, nici  quercetina nu au modificat parametrii 
cardiovasculari ai subiecţilor studiaţi. Poate că dozele nu erau suficient de 
ridicate. Epicatechina a îmbunătăţit totuși efectele insulinei. 

Atenţie, EGCG se leagă de fier și deci inhibă absorbţia acestuia din 
urmă (de la 14 la 27% în funcţie de doza EGCG administrată). 


Febrifugină 


Această moleculă este izolată din rădăcina plantei Dichroa febrifuga, 
utilizată de mai bine de două mii de ani în medicina tradiţională chineză 


pentru proprietăţile sale împotriva febrei și a paludismului. 
Nu avem cunoștință de vreun studiu clinic asupra moleculei active pure. 


Fenoli și polifenoli 


Compușii fenolici (fenolii și moleculele mai lungi, polifenolii) sunt 
molecule care provin din metabolismul vegetalelor. Nu se găsesc deci decât 
în alimentele de origine vegetală: fructe, legume, dar și ceai, vin, ciocolată 
etc. Conferă plantei rezistență la ultraviolete și la diverși agresori sau la 
diverse boli. 

Sunt inventariați mai mult de 8.000 de compuși fenolici. Este deci vorba 
de o imensă familie de molecule foarte complexe, ale căror principale grupe 
sunt: 

— Stilbenele, al căror principal reprezentant este resveratrolul (vezi 

p. 241), care se găsește în vinul roșu; 

— Izoflavonele: geniștina și daidzeina, care au proprietăţi de 
fitoestrogeni (vezi p. 182) și care se găsesc în soia; 

— Flavonoli, de pildă quercetina (vezi p. 241), care se găsesc în 
ceapă, mere, ciocolată și ceai; 

— Flavonoli complecși, care se găsesc în ciocolată, vin roșu și ceai 
negru; 

— Antocienidine, pigmenţi responsabili de culoarea roșie, albastră 
sau violetă a strugurelui, a coacăzelor negre, a fructelor roșii, precum și 

a „fructelor de pădure”. 

Principalii polifenoli  (catechinele, curcumina,  izoflavonele, 
resveratrolul, ceaiul și extractele din ceai etc.) fac obiectul unor monografii 
specifice. 

La modul general, polifenolii sunt antioxidanți puternici și au proprietăți 
antiinflamatorii; ar reduce astfel pericolul hipercolesterolemiei, protejând 
colesterolul LDL de oxidare (colesterolul LDL favorizează ateroscleroza 
când este oxidat). Tot pe planul protecţiei cardiovasculare, polifenolii ar 
diminua riscul de tromboză și deci pe cel de infarct, de accident vascular 
cerebral și de embolie pulmonară. 

Pe de altă parte, prin acţiunea lor asupra imunităţii, polifenolii inhibă 
evoluţia tumorală și ar avea astfel un efect preventiv asupra cancerului. În 
fine, mai multe lucrări științifice recente sugerează că ar putea avea o 
anumită eficacitate în tulburările cognitive legate de vârstă (senescența, 


boala Alzheimer...), precum și în anumite afecţiuni oftalmologice, cum ar 
fi oxidarea retinei de către lumină sau degenerescența maculară legată de 
vârstă (DMLV). 

Așadar, să fie polifenolii produse miracol dotate cu toate virtuțile? Cu 
riscul de a vă decepţiona, suntem obligaţi să vă temperăm entuziasmul. Pe 
de o parte, studiile arătând eficacitatea specifică a unuia sau mai multor 
polifenoli au fost realizate în principal în laborator, pe animal sau în culturi 
celulare. Pe de altă parte, majoritatea studiilor care evocă eficacitatea 
polifenolilor la om au fost realizate pornind de la alimente care îi conţin din 
abundență (fructe, legume, ceai etc.) și nu pornind de la suplimente 
alimentare. Lucrările care rămân sunt epidemiologice (observaţionale) și 
non-intervenţionale. La ora actuală, e mai sigur să vă menţineţi sănătoși 
consumând alimente bogate în polifenoli (vezi pagina precedentă) decât să-i 


luaţi sub formă de suplimente alimentare. 
AFLAȚI MAI MULTE ÎN: D. Vauzour, „Polyphenols et neuroprotection: ou en sommes-nous 
aujourd”hui?”, Cah. Nutr. Diet, 2014, 49, pp. 181 — 187. 


% Fibre 


Fibrele sunt prezente în cantitate mare în alimente (fructe, legume, 
seminţe), dar consumul lor s-a redus în mod considerabil de-a lungul anilor. 

Există două tipuri de fibre: insolubile (în principal celuloza și lignina) 
sau solubile. Printre acestea din urmă, unele sunt numite și fibre 
fermentabile, întrucât sunt fermentate de flora intestinală pentru a produce 
acizi grași cu lanţ scurt (acetat, propionat, butirat). Dintre fibrele 
fermentabile, să reținem  fructo-oligozaharidele (FOZ) și  galacto- 
oligozaharidele (GOZ) care sunt prebiotice (vezi p. 232). Dintre fibrele 
solubile nefermentabile, amintim pectina, care se găsește în sâmburii de 
mere și de citrice. 

Virtuţi presupuse, ori eficacitate reală? 

Fibrele fermentabile au o acţiune de regularizare asupra greutăţii 
corpului. Acest efect este legat de producerea de acizi grași cu lanţ scurt. 

Regimurile îmbogăţite cu fibre îmbunătăţesc metabolismul glucozei, 
acționând asupra eficacităţii hormonului său de regularizare, insulina, și 
întârziind apariţia glucozei în sânge. Ansamblul acestor efecte este legat, 
pentru toate fibrele fermentabile, de faptul că ele cresc numărul anumitor 
microorganisme  (bacteroidete) în interiorul florei intestinale (sau 


microbiomului), reducând în același timp numărul altora (furnicuțe), care au 
o influență negativă. 

Anumite fibre, ca de exemplu pectina, regularizează tranzitul intestinal 
și sunt deci eficace atât împotriva diareii, cât și constipaţiei. 

Pe de altă parte, anumite fibre nefermentabile, ca psylliumul (vezi p. 
240) sau guma de guar, formează un gel în intestin care întârzie digestia 
nutrimentelor, în special a zahărului. 

Anumite suplimente alimentare asociază mai multe fibre solubile; de 
exemplu poliglicoplexul, care este aprobat în Canada, conţine konjac (vezi 
p. 213), gumă de xanthan și alginate, care au acţiuni de suplimentare asupra 
florei și a vâscozităţii intestinale. 

Patru studii clinice au fost realizate cu poliglicoplexul. Acestea nu arată 
vreun efect semnificativ asupra greutăţii, ci o diminuare a colesterolului 
total și a colesterolului „rău”. 

Litramina este un complex de fibre obţinut plecând de la smochinul de 
Barbaria. Un studiu recent, foarte bine făcut pe 125 de persoane 
supraponderale sau obeze, tratate timp de trei luni, a arătat că subiecţii 
trataţi pierd în medie 3,8 kilograme, în timp ce alţii, care au primit un 
placebo, pierd 1,4 kilograme, ceea ce înseamnă o diferență de 800 g/lună. 
Dar, având în vedere preţul produsului (XL-S medicale), kilogramul e 
scump! 


Fier 

Fierul este furnizat de carne (roșie și albă), scoici și pește, ca și de 
anumite legume (spanac, linte). Fierul care provine dintr-o sursă animală 
este mult mai utilizabil de către organism decât cel de origine vegetală. 
Recordul îl deţine sângeretele, care furnizează 26 mg de fier pentru 100 g! 
Laptele matern conţine puţin fier, ceea ce este bine, pentru că, până la vârsta 
de 6 luni, nevoile sunt mici, iar această sărăcie în fier împiedică bacteriile să 
crească în lapte. 

Virtuţi presupuse, ori eficacitate reală? 

Fierul posedă numeroase funcţii, în special în formarea globulelor roșii. 
Fierul intră în compoziţia lor, în interiorul hemoglobinei, și este deci 
important pentru transportul oxigenului în sânge. E de asemenea prezent în 
mioglobină, îmbunătăţind tonusul muscular. 

Acţionează asupra funcţiilor cognitive și a metabolismului energetic. 


Deficitul de fier este carenţa nutrițională izolată cea mai frecventă din 
lume: afectează mai mult de două miliarde de persoane! 

În Franţa, 10 până la 20% dintre femeile în perioadă de activitate 
genitală și până la 30% dintre femeile gravide prezintă carenţă de fier. 

În Anglia, un studiu recent arată că 25% dintre femei (de la 19 la 64 de 
ani) au aporturi de fier inferioare recomandărilor și că 11% dintre ele se află 
în situaţie de carenţă. 

Persoanele cele mai expuse carenţei de fier sunt femeile cu menstruaţie 
abundentă (în special dacă au sterilet), vegetarienii, femeile însărcinate și 
adolescentele. Carenţa de fier afectează și copiii, dar foarte rar persoanele în 
vârstă; în acest caz, trebuie să bănuim că e vorba de o pierdere de sânge 
care trece neobservată, de exemplu la nivel intestinal. Carenţa de fier 
cauzează oboseală, o diminuare a performanţelor intelectuale și tulburări de 
comportament. Favorizează dezvoltarea infecțiilor și recidive în anumite 
cazuri de cancer de sân. Într-un stadiu mai avansat, este responsabilă de o 
anemie însoţită de paloare, gâfâit, oboseală, palpitaţii, cefalee. 

Pentru a ști dacă aveţi sau nu carenţă de fier și deci dacă aveţi sau nu 
nevoie de a lua fier sub formă de supliment alimentar, vorbiţi cu medicul 
dumneavoastră de familie. Vă va prescrie o analiză a sângelui (dozaj al 
feritinei), care permite o evaluare la zi a rezervelor de fier. 

Mod de întrebuințare și precauţii de folosire 

Prima menționare a fierului ca tratament împotriva anemiei datează din 
anul 2735 î.Hr. Şi se găsește în cuvintele lui Shen Nung, împărat mitologic 
al Chinei. 

Corectarea unei anemii se obține după șase până la opt săptămâni de 
tratament cu o doză între 100 și 200 mg/zi. 

În absenţa unei carențe documentate, orice suplimentare trebuie evitată 
la persoanele în vârstă. La fel, un bebeluș născut la termen nu are nevoie de 
suplimentare cu fier înainte de împlinirea a șase luni. În schimb, de la vârsta 
de 1 an, unii pediatri recomandă laptele de creștere îmbogăţit cu fier pentru 
acoperirea nevoilor, dar această opinie nu întrunește unanimitatea. 

Trebuie știut că absorbţia intestinală este foarte variabilă în funcţie de 
sarea de fier utilizată. E mediocră în cazul sulfatului feros (forma cea mai 
utilizată). Cea mai bună absorbţie (de ordinul a 90%) se obţine când fierul 
este legat de un aminoacid, glicina. 


Vitamina C favorizează asimilarea fierului: presărați pătrunjel pe 
biftecul dumneavoastră! 

Fierul și cuprul folosesc aceeași cale pentru a fi absorbite în intestin 
(excepţie făcând fierul sub formă legată de glicină). Dacă luăm prea mult 
fier, putem deci să inducem o carenţă de cupru! în consecinţă, este folositor 
să includem puţin din ultimul într-un supliment alimentar pe bază de fier. 

Absorbția fierului este limitată de consumul simultan de cafea, vin, 
bere, calciu, de polifenoli și de fibre insolubile. 

Atenţie, consumul de fier diminuează absorbția a numeroase 
medicamente. Consultaţi-vă medicul sau farmacistul înainte de a vă lansa 
într-o suplimentare cu fier. 

În fine, fierul colorează scaunele în gri-închis sau în negru. Nu este 
grav, dar trebuie știut. 

Reversul medaliei: fierul în doză forte este prooxidant, accentuează 
stresul oxidativ. Dacă luaţi fier în exces, se ajunge la acumularea lui în 
diferite țesuturi și organe (ficat, pancreas, inimă), unde provoacă leziuni. 
Trebuie totuși luată o doză mare (peste 1 g/zi, ceea ce este enorm raportat la 
ANR (aportul nutrițional recomandat) pentru adult: 18 mg/zi la femeie și 8 
mg/zi la bărbat). 

În doze obișnuite, efectele indezirabile cele mai frecvente sunt gastro- 
intestinale: dureri abdominale, grețuri, vărsături, diaree sau, invers, 
constipație. Pot fi evitate sau limitate fracționând doza cotidiană în mai 
multe prize și mărind-o progresiv. Aceste efecte gastro-intestinale sunt mai 
puţin frecvente în cazul fierului legat de glicină decât al sulfatului de fier. 

EXEMPLE DE PRODUSE 


— Fer chélatée (Nutrixeal) în capsule de 14 mg. Se ia o capsulă pe zi 
— Oemine fere (DRE Santé) în capsule de 15 mg. De notat că acest produs conţine și ulei de 
şofrănel, drojdie de bere și spirulină. 


AFLĂŢI MAI MULTE ÎN: Colectiv, „Traitement oral d'une anémie par carence en fier chez les 
adultes”, Prescrire, 2016, 36 (390), pp. 276 — 281. 


P Fitoestrogeni 


Literal: „estrogeni proveniţi din plante”, fitoestrogenii au o structură și o 
acţiune apropiate de cele ale estradiolului, unul dintre principalii hormoni 
feminini secretaţi de ovare. Proprietăţile plantelor care conţin fitoestrogeni 
au fost descoperite din întâmplare în anii 1940: îngerarea lor făcea oile să 


devină sterile! Toate turmele afectate pășteau de fapt pe păşuni bogate în 
două feluri de trifoi, cu un conţinut bogat de fitoestrogeni! 

Fitoestrogenii aparțin marii grupe a polifenolilor și cuprind patru 
grupuri de molecule: izoflavonele, flavononele, lignanele și cumestanii. 
Cele mai importante sunt două izoflavone (răspunzând numelor ușor 
barbare de daidzeină și genisteină) prezente în soia și în trifoiul-roșu. De 
asemenea, le găsim în hamei, lucernă și susan și, în cantități mici, în fructe, 
legume, legume uscate și cerealele integrale. Concentrația lor poate varia în 
mod semnificativ în funcţie de originea vegetală și de condiţiile de 
cultivare. Pentru a complica lucrurile, soia conţine nu mai puţin de 
douăsprezece izoflavone diferite! 

Flavononele se găsesc în hamei — o veste foarte bună pentru 
campaniile la bere. În fine, lignanele se găsesc în cereale, fructe și legume. 

Virtuţi presupuse, ori eficacitate reală? 

Utilizarea de fitoestrogeni este recomandată în cadrul tulburărilor care 
însoțesc perimenopauza. 

Timp de decenii, femeile aflate la menopauză au beneficiat de 
tratamente hormonale substitutive (THS) pentru a lupta împotriva 
osteoporozei, bufeurilor și a altor tulburări care însoțesc această perioadă a 
vieţii. Lucrurile s-au schimbat când mai multe lucrări ştiinţifice au arătat că 
THS cresc riscurile de boli cardiovasculare și de cancer de sân. Urmarea? 
Reducerea prescripţiilor medicale, scăderea vânzărilor pentru laboratoare și 
revenirea bufeurilor la femei. Trebuia găsit un înlocuitor. Fitoestrogenii s-au 
prezentat atunci drept substitutul ideal. De atunci, fitoestrogenii au cotă 
crescută în rândul laboratoarelor farmaceutice, al ginecologilor și al 
femeilor în jur de 50 de ani. Utilizându-i, sperăm într-adevăr să beneficiem 
de avantajele estrogenilor (ameliorarea tulburărilor legate de menopauză, 
lupta împotriva osteoporozei) fără a suporta neajunsurile (cancer de sân, 
boli cardiovasculare). Cum stau lucrurile cu adevărat? 

Populaţiile asiatice au o alimentaţie bogată în soia și în produse 
derivate. Cu siguranţă, acesta este în parte motivul pentru care femeile din 
sud-estul Asiei fac mai puţine fracturi ale colului femural decât cele care 
trăiesc în Occident. Un studiu desfășurat pe mai bine de 24.000 de femei 
din China aflate la menopauză și sub observaţie timp de patru ani arată că 
riscul de fracturi scade când consumul de soia crește. De asemenea, femeile 
asiatice sunt mai rar atinse de forme de cancer hormono-dependent (de sân, 


uterin), au mai puţine bufeuri la menopauză și suferă mai puţin de boli 
coronariene și de inimă decât locuitorii din ţările occidentale. Invers, 
occidentalizarea obiceiurilor alimentare la femeile asiatice le expune mult 
mai mult riscului de fracturi. 


Fitoestrogenii și bufeurile 

Dacă THS reduc bufeurile în 70% dintre cazuri, eficacitatea 
fitoestrogenilor este de două până la trei ori mai redusă, legată practic în 
totalitate de un efect placebo! Este de ajuns să credem... 


Fitoestrogenii și osteoporoza 

În schimb, fitoestrogenii au o reală eficacitate în osteoporoză, cel puţin 
la femeile asiatice. După menopauză, izoflavonele din soia au asupra 
oaselor o acţiune (deși mai puţin puternică) apropiată de cea a estrogenilor 
fabricați de ovare înainte de menopauză. Amplifică sinteza oaselor și le 
inhibă distrugerea. 

Trebuie totuși să fim prudenţi și să evităm entuziasmul excesiv. 
Suplimentarea cu soia din regimul femeilor occidentale dă rezultate în mod 
clar mai puţin concludente: încetinește demineralizarea coloanei vertebrale 
(şi reduce deci riscul de tasare vertebrală), dar nu are niciun impact asupra 
oaselor lungi (deci nicio protecţie faţă de fractura de col femural). Alţi 
factori intră în joc atât pentru explicarea rarităţii fracturilor constatate la 
femeile asiatice aflate la menopauză, cât și a beneficiilor aduse de soia. Din 
motive genetice, se pare că femeile asiatice au o sensibilitate mai mare la 
soia și mai redusă la produsele lactate decât femeile de origine europeană. 


Fitoestrogenii și cancerul de sân 

Două argumente pledează în favoarea unui efect protector al 
fitoestrogenilor asupra apariţiei cancerului de sân. Unul este geografic! În 
Extremul Orient, femeile consumă foarte multă soia și, în același timp, 
prezintă un procent redus de cancer de sân. Celălalt este biologic: 
fitoestrogenii împiedică parţial estrogenii din ovare să acţioneze asupra 
sânilor și deci să stimuleze o proliferare celulară potenţial cancerigenă. 

Când vin să trăiască în Occident, femeile asiatice mănâncă mai puţină 
soia și dezvoltă forme de cancer de care sunt scutite familiile lor rămase în 
ţară. Mediul are deci un rol important în această chestiune. Există totuși 


numeroși alți factori explicativi pe lângă fitoestrogenii din soia: alţi factori 
alimentari, activitatea fizică etc. 

Studiile făcute asupra femeilor occidentale dau rezultate contradictorii 
și în ansamblu dezamăgitoare. Nu ne permit să tragem o concluzie cu 
privire la efectul protector al soiei asupra sânilor. Mai rău, în cazul femeii 
aflate la menopauză, fitoestrogenii au un efect stimulator asupra celulelor 
sânului, ceea ce riscă să accelereze caracterul evolutiv al unei tumori 
preexistente! În afara unui aviz medical, nu este recomandată administrarea 
de fitoestrogeni după menopauză. 


Fitoestrogenii și creșterea în greutate după menopauză 

O meta-analiză recentă efectuată asupra a unsprezece studii care includ 
mai bine de 1100 de femei neasiatice aflate în post-menopauză arată că o 
suplimentare cu izoflavone de soia diminuează creșterea în greutate și 
ameliorează sensibilitatea ţesuturilor la insulină. Trebuie remarcat că 
această acţiune se exercită la femeile supraponderale, dar nu și în caz de 
obezitate dovedită. 


Fitoestrogenii, colesterolul și bolile cardiovasculare 

O meta analiză recentă care reunește nouă studii clinice arată că 
administrarea de izoflavone ameliorează funcţionarea vaselor sangvine la 
femeile aflate în menopauză. În mod interesant, acest efect este cu atât mai 
marcat cu cât starea vasculară este proastă la începutul curei; dar acţiunea 
scade odată cu vârsta. Aceste efecte ale izoflavonelor nu rezultă dintr-o 
acţiune asupra colesterolului (cf. Mai jos), ci dintr-o creștere a producţiei 
unei minuscule molecule gazoase, monoxidul de azot. 

Consumul de soia diminuează colesterolul LDL, numit colesterol „rău” 
întrucât excesul său favorizează ateroscleroza și bolile cardiovasculare. Dar, 
pentru a fi evident, acest efect necesită mari cantităţi de soia: 50 g de 
proteine de soia, echivalentul a trei felii mari de tofu?’ pe zi, scad cu 13% 
colesterolul LDL. În plus, administrarea izolată de fitoestrogeni purificați, 
în suplimente alimentare, de exemplu, nu scade colesterolul LDL: acţiunea 
soiei asupra colesterolului nu trece deci prin fitoestrogenii săi, ci mai mult 
prin proteinele și fibrele sale. Dacă vreţi să vă scadă colesterolul, mâncaţi 
soia, dar nu luaţi suplimente cu fitoestrogeni! 

Mod de întrebuințare și precauţii de folosire 


Fitoestrogenii sunt prezenţi în concentraţii ridicate în diverse alimente 
provenite din soia: 5 mg/zi pentru faina de soia sau în soia texturată, 
utilizată de exemplu ca substitut al cărnii; 2 mg/zi pentru tofu sau „laptele” 
și „iaurturile” de soia. Sosul de soia nu conţine fitoestrogeni. 

Aceștia sunt de asemenea prezenţi, în concentraţii variabile, în 
nenumărate suplimente alimentare (de la câteva mg la 100 mg). Dacă, la 
menopauză, alegeţi să măriți consumul de alimente provenite din soia sau 
să luaţi fitoestrogeni prin intermediul suplimentelor alimentare, puteţi spera 
să reduceţi (uneori) frecvenţa bufeurilor și (adesea) riscul de osteoporoză și 
de tasare a coloanei vertebrale. Atenţie însă la sâni: vorbiţi înainte cu 
ginecologul dumneavoastră, pentru ca el să verifice dacă aceste practici noi 
nu riscă să provoace debutul unei eventuale tumori. 

Doza optimă de izoflavone de soia este mai mică de 100 mg/zi pentru o 
cură limitată la șase luni. Atenţie însă, nu toţi fitoestrogenii au aceeași 
eficacitate, nici aceeași biodisponibilitate. De exemplu, 8-prenilnaringenina 
(care se găsește în extractul de hamei) are o activitate estrogenică foarte 
ridicată, dar biodisponibilitatea sa este foarte scăzută, de o sută de ori mai 
mică decât cea din genisteină. 

Pe de altă parte, majoritatea suplimentelor alimentare furnizează în 
principal sau exclusiv o singură familie de fitoestrogeni, izoflavonele. Or, 
studiile consacrate suplimentelor alimentare pe bază de izoflavone propriu- 
zise (și nu studiile asupra soiei) dau rezultate contradictorii, în special în 
funcţie de vârsta femeilor studiate. De fapt, se pare că odată cu vârsta, 
capacitatea de transformare a izoflavonelor în metaboliți activi (mai ales 
equol) scade, ceea ce le explică ineficacitatea asupra oaselor la femeile în 
vârstă. 

În fine, trebuie atrasă atenţia cititorului asupra a trei puncte importante: 
mai întâi, cu cât soia este mai purificată, cu atât este mai redus conţinutul de 
fitoestrogeni; se cuvine deci să fim vigilenţi cu privire la ceea ce cumpărăm. 
Apoi, estrogenii sunt hormoni feminini. Deci, domnilor, izoflavonele nu 
sunt modul optim de a avea grijă de oasele dumneavoastră! în fine, 
consumul de doze ridicate de fitoestrogeni nu este lipsit de riscuri. Pe lângă 
scăderea fertilităţii (înainte de menopauză) și riscul de cancer la sân (după), 
menționate mai sus, un exces de fitoestrogeni ar putea antrena, la femeia 
însărcinată, o alterare a dezvoltării fătului, iar la copilul mic, tulburări 


imunitare. Fitoestrogenii (și laptele care îi conţine) sunt contraindicaţi 
sugarilor și copiilor mici. 
Au fost raportate cazuri de fibrom la femeile aflate în menopauză sau 
nu, în situaţii de supradozare. 
EXEMPLE DE PRODUSE 


— Oemine Gynee (DRE Santé). O capsulă conține 40 mg de diosgenină; se iau două capsule, 
dimineaţa și seara. Menopause Menogyne (Laboratoire des Granions). Pe bază de extracte de hamei 
(8-prenilnaringenină) și de susan (sesamină). 


AFLAȚI MAI MULTE ÎN: S.H. Li și colab., „Efect of oral isoflavone supplementation on 
vascular endothelial function în postmenopausal women: A metaanalysis of randdomized placebo- 
controlled trials”, Am. J. Clin. Nutr., 2010, 91, pp. 480 — 486; Y.B. Zhang și colab., „Soy 
isoflavone supplementation could reduce body weight and improve glucose metabolism în non- 
Asian postmenopausal women — a metaanalysis”, Nutrition, 2013, 29, pp. 8 — 14. 


Fitosteroli și fitostanoli 


Aceste molecule sunt comercializate pentru efectele lor 
hipocolesterolemiante: consumul lor scade colesterolul sangvin. Fitosterolii 
și fitostanolii sunt prezenți în mod natural, în cantitate redusă, în anumite 
uleiuri vegetale (rapiță, porumb, floarea-soarelui, soia). Este vorba de o 
familie de molecule a căror structură e apropiată de cea a colesterolului; trei 
dintre ele sunt majoritare: sitosterol, campesterol și stigmasterol. O 
alimentaţie normală fumizează între 200 și 350 mg de fitosteroli zilnic. 
Fitostanolii au o structură puţin diferită și sunt mai puţin abundenţi în 
natură, dar au aceleași efecte ca fitosterolii. 

Pe lângă produsele deja prezente în Franţa (margarină, ulei, produse 
lactate), pe piaţa europeană se găsesc produse îmbogăţite cu soia, sosuri 
picante, maioneză, sosuri de salată, sortimente de pâine etc. Există și 
suplimente alimentare bogate în fitosteroli, uneori asociate cu vitamina E. 

Mecanismul lor de acţiune se bazează pe capacitatea acestora de a 
inhiba absorbţia intestinală a grăsimilor conţinute în alimentaţie, ceea ce 
înseamnă că fitoserolii intră în competiţie cu colesterolul alimentar pentru 
absorbţie și îl împiedică în parte să între în circulaţia sangvină. 

O meta-analiză (vezi glosarul de la sfârșitul lucrării) de 41 de studii 
clinice arată o scădere medie de 10% a colesterolului LDL (numit 
„colesterol rău”) pentru o doză de 1,5 până la 3 g pe zi, dar există o mare 
variabilitate a răspunsului de la un individ la altul. Efectul obţinut depinde 
de doză, dar un consum mai mare de 3 g nu servește la nimic. Stanolii par 


mai eficienți decât sterolii. Autoritatea europeană recunoaște alegaţia: 
„Sterolii  vegetali/stanolii vegetali contribuie la menținerea unei 
colesterolemii normale?” Societatea europeană de ateroscleroză a 
recomandat de asemenea, în 2013, utilizarea de steroli/stanoli vegetali în 
cadrul unui regim echilibrat de prevenție cardiovasculară. 

Consumul de fitosteroli ar putea avea un efect de potențare a statinelor 
cu o diminuare suplimentară de aproximativ 10% a colesterolemiei. 

Acest aspect benefic nu trebuie să oculteze mai multe efecte potenţial 
neplăcute ale acestor molecule, efecte pe care începem să le punem în 
evidenţă: 

E"Trebuie să înțelegem că ele nu acționează decât asupra unui factor de 
risc, colesterolul LDL. Nu s-a demonstrat niciodată că administrarea de 
fitosteroli reduce accidentele cardiovasculare și cu atât mai puţin riscul de 
mortalitate, așa cum am fi putut totuși spera prin scăderea colesterolului. 

m "Se credea că fitosterolii înșiși nu sunt absorbiți. Numai că recent s-a 
demonstrat că sunt ușor absorbiți: de la 0,5 până la 16% fitosterolii, de la 
0,04% până la 3% stanolii. Această absorbţie este sub influență genetică: 
anumiţi indivizi absorb mai mulţi steroli decât alţii. În plus, sterolii prezenţi 
în comerț suportă un proces zis de „esterificare”, care le crește solubilitatea 
și deci trecerea în circulaţia sangvină. Apoi fitosterolii se pot fixa în diferite 
organe (ficat, splină, inimă și creier), unde ar putea avea efecte toxice. Mult 
mai neplăcut este că, atunci când există o placă de aterom, sterolii s-ar putea 
fixa de ea agravând-o, ceea ce nu este tocmai efectul căutat. Totuși, contrar 
a ceea ce s-a crezut mult timp, trecerea sterolilor în sânge nu pare a crește 
riscul cardiovascular. Sesizată de jurnalul Que choisir? Anses a hotărât în 
2014 să... nu hotărască nimic, cerând doar realizarea mai multor studii 
privind acest subiect important. 

Pe de altă parte, fitosterolii inhibă absorbţia de vitamine antioxidante 
(vitamina E, carotenoizi și, mai ales, betacaroten). 

O anchetă europeană arată că, dacă 60% dintre consumatorii acestor 
produse au un colesterol ridicat și o largă majoritate sunt persoane de peste 
45 de ani, nu este rară situaţia în care întreaga familie (inclusiv copiii) 
consumă fitosteroli. Totuși, pe ambalaje se spune clar că adolescenţii și 
copiii au nevoi nutriționale specifice și că un produs care reduce nivelul 
colesterolului nu le este recomandat. 


Pentru a rezuma, suplimentele alimentare pe bază de fitosteroli/stanoli 
sunt potenţial periculoase pentru copil și femeia însărcinată, întrucât inhibă 
absorbţia de vitamine liposolubile. Nu au un eventual interes decât pentru 
persoanele afectate de hipercolesterolemie, și-atât: neajunsurile riscă să fie 
mai importante decât avantajele. Încercaţi mai degrabă să vă protejaţi 
arterele mâncând mai sănătos! 

EXEMPLU DE PRODUS 


Ergystârole, Laboratoire Nutergia (fitosteroli în asociere cu antioxidanți). 


AFLAȚI MAI MULTE ÎN: J.M. Bard și colab. R „Les aliments fonctionnels contenant des 
phytostârols ou des phytostanols: quels bénéfices, quels risques?”, Pratiques nutr., 2015, 45, pp. 22 
— 35. 


Flavan-3-oli (sau flavanoli) 


Este vorba de o familie de flavonoide (vezi p. 190) ale cărei principale 
elemente active sunt catechinele și epicatechinele, care se găsesc mai ales în 
ceai, dar și în ciocolată, struguri și banane (numai că trebuie să mănânci 20 
de banane pentru un aport egal cu cel dintr-o ceașcă de ceai!). Cu toate 
acestea, nu este posibil să raportăm efectele benefice ale ceaiului (asupra 
prevenției riscului cardiovascular, diabetului etc.) doar la flavanoli, întrucât 
ceaiul conţine multe alte molecule potenţial active, aparţinând sau nu grupei 
flavonoidelor. 

Un studiu clinic foarte recent, realizat la Universitatea Davis din 
California, a constat în administrarea de capsule dintr-un extract de cacao 
bogat în flavanoli (dar conţinând și procianidine) unor subiecţi adulţi 
sănătoși. Voluntarii au primit de la 1 la 2 g de elemente active/zi timp de 
șase săptămâni sau 2 g/zi timp de douăsprezece săptămâni. Nu s-a produs 
niciun efect, nici pozitiv (asupra tensiunii arteriale), nici negativ. Pe scurt, 
dacă nu face bine, nu face nici rău. 

Rezultatele rarelor studii consacrate unui flavanol pur sunt menţionate 
la p. 176. 


Flavonoide 


Este vorba de molecule complexe, aparținând familiei polifenolilor 
(vezi p. 176), dotate cu proprietăţi antioxidante, deci antiinflamatorii, și 
care se găsesc în numeroase fructe și legume. Alimentele cele mai bogate 
sunt cacaua, vinul, ceaiul verde, cireșele, merele, ceapa etc. 


Flavonoidele regrupează mai multe familii, în interiorul cărora există 
mai multe molecule active (până în prezent s-au identificat peste 500!): 
— Antocienine: delfinidină, malvidină; 
— Flavan-3-oli (sau flavanoli) (vezi p. 190): catechină, epicatechină; 
— Flavonol: quercetină (vezi p. 241), kaempferol30, miricetină; 
— Flavanonă: naringenină, hesperitină, taxifolină; 
— Flavone: luteolină, apigenină, wogonină; 
— Izoflavone: daidzeină, genisteină. 

Uneori se vorbește de bioflavonoide. Această denumire nu se bazează 
pe nimic. 

Conţinutul de flavonoide din interiorul unui fruct poate varia (calitativ 
și cantitativ) în funcţie de factori multipli, ca anotimpul, terenul, tratamentul 
postrecortă. Cititorul pasionat de subiect poate consulta site-ul Phenol- 
Explorer (http://phenol-explorer.eu), unde figurează peste 40.000 de valori 
de compoziţie! 

Pentru a nu ne repeta, prezentăm aici caracteristicile generale ale 
flavonoidelor, în timp ce datele particulare din cutare sau cutare familie sau 
din cutare sau cutare moleculă activă fac obiectul unor monografii separate 
(cum s-a indicat în trimiterile din paginile de mai sus). 

Este vorba de un „subiect fierbinte”, în așa măsură încât Academia 
naţională de farmacie i-a consacrat una dintre ședințele sale tematice în 
ianuarie 2010. 

Flavonoidele sunt antioxidanți puternici și contribuie la calităţile 
regimurilor mediteraneene în termeni de prevenţie a bolilor cardiovasculare. 
Această acţiune a flavonoidelor rezultă dintr-o interacţiune directă cu vasele 
sangvine. În general, marile studii epidemiologice conchid că un consum tot 
mai ridicat de alimente bogate în flavonoide conduce la o scădere a 
dezvoltării de boli cronice având o componentă inflamatorie: ateroscleroză, 
diabet, astm, boli degenerative (Alzheimer, Parkinson). 

Această acţiune antiinflamatorie se produce prin intermediul unei 
modulări a imunităţii, nu atât nespecifică (acţionând asupra celulelor numite 
macrofage), cât specifică (stimulând producerea de imunoglobulină de către 
limfocite). 

În aceeași ordine de idei, o suplimentare cu flavonoide scade cu o 
treime riscul de a suferi de o infecţie a căilor respiratorii superioare 


(sinuzită, guturai, faringită, laringită...) și diminuează cu 40% durata 
infecţiei. 

În schimb, flavonoidele (indiferent de tip) nu par a preveni cancerul; cel 
puţin asta indică marea majoritate a studiilor epidemiologice realizate la 
om, inclusiv cel referitor la cancerul colorectal, realizat foarte recent în 
SUA pe 120.000 de persoane. 

Biodisponibilitatea flavonoidelor alimentare este foarte mediocră, 
pentru că sunt legate de un tip de zahăr, ceea ce le limitează cel mai adesea 
acţiunea. Desigur că aceste date încurajează consumul de flavonoide pure 
de sinteză (nelegate de vreun tip de zahăr). Ar mai trebui să existe studii 
despre eficacitatea lor și să fim siguri de lipsa toxicității: în doze forte, au 
fost raportate interacțiuni cu fierul și diverse nutrimente, dintre care, în 


special, acidul folic și vitamina C. 
AFLAŢI MAI MULTE ÎN: J.C. Stoclet, V. Schini-Kerth, „Dietary flavonoids and human 
health”, Ann. Pharm. Frâng., 2011, 69, pp. 78 — 90; S. Egert, G. Rimbach, „Which sources of 
flavonoids: Complex diets or dietary supplements?”, Adv. Nutr., 2011, 2, pp. 8 — 14. 


Fluor 


Capacitatea sa de a preveni cariile este bine stabilită. Alimentaţia aduce 
suficient fluor şi întrucât acesta poate fi responsabil de toxicitate cronică nu 
este recomandat un consum mai mare. 


% Folaţi (vitamina B9) 


Numită și acid folic, vitamina B9 corespunde în fapt unei întregi familii 
de molecule înrudite; iată de ce se vorbește adesea de „folaţi”, la plural. Nu 
trebuie să confundăm acidul folic cu acidul folinic. Al doilea este 
metabolitul celui dintâi, fiind un medicament utilizat în indicaţiile foarte 
speciale, în afara sferei lucrării noastre. Acidul folic se găsește în 
numeroase alimente, mai ales în legumele verzi cu frunze închise la culoare 
(spanac, salată verde), în fructe, în nuci, în ciuperci, în cerealele integrale, 
în măruntaie de animale și păsări etc. 

Virtuţi presupuse, ori eficacitate reală? 

Folaţii sunt esenţiali în multiplicarea celulelor. Un deficit de folaţi la 
femeia însărcinată poate fi responsabil de neînchiderea tubului neural 
(coloana vertebrală) la nou-născut. Această boală este numită spina bifida. 
De aceea, femeilor însărcinate li se recomandă suplimentarea cu folaţi. 


O alimentaţie bogată în legume verzi are virtuţi preventive în privinţa 
cancerului sau a bolilor cardiovasculare. S-au făcut diverse experimente 
terapeutice pentru a evalua eficacitatea unei suplimentări cu vitamina B9. 
Rezultatele au fost până în prezent descurajante. Într-adevăr, utilizarea 
vitaminei B9 (adesea asociată cu vitamina B12) în prevenirea bolilor 
cardiovasculare și a accidentelor vasculare cerebrale a fost neconcludentă. 
Pe de altă parte, deși există o relaţie între carenţa de vitamina B9 și cancerul 
de colon, nu există date care să permită a se sugera că o suplimentare cu 
folați diminuează apariţia acestui tip de cancer la indivizii care ar avea o 
alimentaţie insuficientă în vitamina B9. În fine, mici doze de acid folic ar 
putea ajuta la prevenirea cancerului colorectal, dar, atenţie, se obține efectul 
invers când sunt utilizate doze ridicate sau la subiecţi deja afectaţi de 
cancer. Contrar a ceea ce s-a scris ici și colo, folaţii nu au efect, nici pozitiv, 
nici negativ, asupra cancerului de prostată. Pe de altă parte, se știe că un mic 
număr de tulburări cognitive sau cardiovasculare la persoanele în vârstă 
rezultă dintr-o carenţă de folaţi și/sau vitamina B12, dar rezultatele studiilor 
asupra suplimentării sunt divergente, poate pentru că durata tratamentului 
este insuficientă. 

Mod de întrebuințare și precauţii de folosire 

Doza recomandată este între 4 și 5 mg/zi la femeile cu risc ridicat (dacă 
a survenit spina bifida în timpul sarcinilor precedente sau la femeile 
îngrijite pentru epilepsie). La celelalte femei, 0,4 mg/zi sunt de ajuns. 
Prevenţia trebuie începută de la întreruperea contraceptivelor, pentru ca 
nevoile să fie acoperite din momentul conceperii și să continue două luni 
după aceea. Dacă o femeie nu ia folaţi decât atunci când știe că e însărcinată 
este deja prea târziu, întrucât primele săptămâni de sarcină sunt capitale 
pentru tubul neural al embrionului. Vorbiţi despre asta cu medicul 
dumneavoastră de familie, această suplimentare fiind una dintre puţinele 
compensate de asigurările de sănătate. 

În afara acestui context, o doză de 0,1 mg/zi este de ajuns pentru 
corijarea unei carenţe. Statele Unite duc o politică de îmbogăţire a făinurilor 
alimentare, ceea ce a permis o scădere notabilă a carenţei de acid folic. 

Exceptând cazurile de consum al unor cantități mari, vitamina B9 nu 
este toxică. Dincolo de 5 mg/zi, au fost observate cazuri de probleme 
gastro-intestinale și de tulburări ale somnului. Totuși, nu uitaţi să vorbii cu 
medicul de familie dacă luaţi un supliment alimentar cu vitamina B9: într- 


adevăr, acest lucru riscă să mascheze o eventuală carență de vitamina B12, 
care ar putea să evolueze periculos, până la tulburări neurologice grave. Și 
evitați megadozele: chiar dacă rezultatele unei meta-analize recente sunt 
mai degrabă liniștitoare, suplimentele alimentare cu vitamina B9 în doză 
mare ar putea favoriza pe termen lung selectarea și proliferarea celulelor 
tumorale (în special la nivel colorectal) la persoanele care găzduiesc celule 
precanceroase sau canceroase. Un motiv în plus pentru a vă echilibra 
aporturile de vitamine mai mult printr-o alimentaţie variată decât prin 
suplimente alimentare (în afară de sarcină, desigur) și, dacă luaţi suplimente 
alimentare, de a modera dozele. 
EXEMPLU DE PRODUS 


Vitamine B9 Acide foliquee (Nature's plus), un comprimat pe zi. 


AFLĂŢI MAI MULTE ÎN: J.—C. Guilland și I. Aimone-Gastin, „Vitamine B9”, Rev. Prat., 
2013, 63, pp. 1079 — 1084. 


Fosfatidilserină 


Această moleculă se concentrează în membranele celulare, în special în 
cele ale creierului. 

Diverse studii sugerează că, prin consumul său sub formă de suplimente 
alimentare, simt ameliorate performanţele memoriei în cazul persoanelor de 
peste 50 de ani. De aici și până la dorința de-a o transforma într-un 
supliment anti-Alzheimer e cale lungă... Oricum, nu este autorizată în 
Franţa. 


Fosfor 


Se află în mari cantităţi în organism, mai ales la nivelul oaselor, unde 
participă, alături de calciu, la mineralizarea lor. Fosforul contribuie totodată 
la producerea de energie în celule. Carenţa de fosfor ţine de excepţie și nu 
se observă decât în cazul câtorva boli (insuficienţă renală, alcoolism cronic) 
sau în caz de folosire excesivă de produse antiacide (împotriva arsurilor la 
stomac). Suplimentarea cu fosfor îmbunătățește performanțele în sporturile 
de anduranţă. Dar, atenție, consumul de fosfor antrenează o scădere a 
calciului în sânge, de unde apare un efect invers celui căutat. E mai bine să 
beţi lapte, care furnizează atât fosfor, cât și calciu. 

Suplimentarea cu fosfor poate cauza greață și diaree. 


In concluzie, suplimentarea nu prezintă niciun interes, dar nu este 
primejdioasă dacă e asociată calciului. 


Fucus 


Numele său nobil este Fucuvesi culosus. E vorba de o algă brună bogată 
în iod. Negustorii de visuri afirmă că favorizează eliminarea grăsimilor. 
Nimic nu dovedește acest fapt. 

Fucusul este bogat în mucilagii. Aceste fibre favorizează tranzitul 
intestinal. În plus, se umflă în stomac și provoacă o senzaţie de saţietate. 
Fucusul vă poate deci ajuta să mâncaţi mai puţin. Dar ronţăitul a două-trei 
roșii mici sau a orice alte legume, ori a unui mic fruct, va avea o eficacitate 
cel puţin egală. 


Galanga (pulbere de rizom) 


Este vorba de o plantă asiatică din familia ghimbirului, bogată în 
terpene (galangol, galangină) și în flavonoide. 

Pulberea de galanga este recomandată pentru ușurarea durerilor 
reumatismale și creșterea dorinței sexuale a femeii (una explicând-o pe 
cealaltă?). 

În doză ridicată, galanga provoacă iritaţie gastro-intestinală. Dozele 
recomandate sunt de ordinul a 1,2 până la 2,4 g pe zi. 


Gama-hidroxibutirat (GHB) 


Foarte prizat pentru proprietăţile sale psihotrope. Statisticile americane 
sunt elocvente: 86 de cazuri de intoxicare în perioada 1997 — 1998 în 
Texas, 549 de incidente în Florida în 1999 (spasme, vărsături, pierdere a 
cunoștinței, respirație neregulată etc.). O moarte subită în Oregon în 1999, 
care poate fi direct atribuită GHB, fără a secunoaște mecanismul exact al 
toxicității. 

GHB este considerat un drog și este interzis chiar și în... Statele Unite. 


Garcinia Cambodgia (extract) 


Este vorba de un arbore indian al cărui fruct e consumat din Antichitate 
pentru proprietățile sale antiseptice și antimicrobiene, pentru favorizarea 
digestiei și împotriva reumatismului. 


Mai recent, extractul de Garcinia Cambodgia a fost recomandat sub 
formă de capsule pentru scăderea în greutate. Patru studii valoroase au fost 
publicate. Tratamentul durează între opt și douăsprezece săptămâni și pare 
eficace în asociere cu exerciţiul fizic. Pierderea în greutate este totuși 
modestă: de ordinul a 1 — 3 kilograme (după ce s-a scăzut pierderea în 
greutate la subiecţii care au primit un placebo, care el singur induce o 
pierdere de 3 kilograme în medie). 

Dacă efectul Garciniei Cambodgia pare foarte real, mecanismul său de 
acţiune rămâne destul de nebulos. Scoarța uscată a fructului conţine acid 
hidroxicitric, care ar fi responsabil pentru pierderea în greutate, blocând 
sinteza lipidelor plecând de la zahăr. Ar putea astfel diminua pofta de 
mâncare. 

În ceea ce privește produsele disponibile în străinătate sau pe Internet, 
furnizorii nu strălucesc prin seriozitate: alegaţii fanteziste, lipsa titrării 
presupusului principiu activ, utilizarea unei părți din plantă... care nu 
conține molecula activă! 

Se bănuiește că extractele de Garcinia Cambodgia pot conduce la 
hepatite și la convulsii. 

Asocierea cu cromul sau cafeina poate provoca dureri musculare grave. 
Utilizarea de Garcinia Cambodgia împreună cu statinele este de asemenea 
contraindicată. 

EXEMPLU DE PRODUS 


Sugar blockere (Laboratoires Forte Pharma) cu 400 mg/ capsula. Se recomandă 2 — 3 capsule 
de două ori pe zi, de preferință cu o jumătate de oră înainte de masă, lată ceva precis. 


Ghimbir 

Ghimbirul constituie tija subterană a florii tropicale Zingiber officinale. 
În Franţa este cunoscută mai ales pentru gustul său deopotrivă dulce și 
înţepător, care face din el un condiment căutat pentru aromatizarea anumitor 
feluri de mâncare și băuturi. Dar ghimbirul e considerat de secole o plantă 
medicinală, așa cum o atestă denumirea sa latină: officinale. Ghimbirul 
conţine fenoli (vezi p. 176) din familia gingerolilor. Aceștia din urmă ar fi 
compușii „activi” ai ghimbirului, iar structura lor se apropie de capsaicina 


prezentă în ardei. 
Virtuţi presupuse, ori eficacitate reală? 


Ca supliment alimentar, ghimbirul este recomandat în principal pentru 
reducerea grețurilor și a vărsăturilor. Moderează ritmul contracţiilor 
stomacului, favorizând în același timp tranzitul digestiv. Ghimbirul a fost 
studiat în diverse împrejurări: 

1. Greaţa de dimineaţă la femeia însărcinată, mai ales în primul 
trimestru al sarcinii. Efectul este real, dar modest. Cât despre vărsăturile 
femeii însărcinate, nu s-a demonstrat nicio eficacitate. 

2. Răul din mijloacele de transport. 

3. Greaţa de după o operaţie chirurgicală. 

4. Greţurile legate de tratamentul cancerului prin chimioterapie. 
Pentru fiecare dintre aceste situaţii, excepție făcând greţurile femeii 

însărcinate, există dubii în privinţa eficacităţii ghimbirului. Anumite studii 
științifice sunt încurajatoare și conferă ghimbirului o acţiune superioară 
celei a unui placebo, altele sunt dezamăgitoare. Aşteptăm studii mai 
complete pentru a exprima o părere clară. 

Pe de altă parte, extractele de ghimbir acţionează asupra proceselor 
inflamatorii printr-un mecanism apropiat de cel al aspirinei. Astfel, s-a putut 
spera că poate ușura durerile legate de artroză, fără a avea totuși efectele 
secundare ale antiinflamatoarelor. Un prim studiu a dat rezultate negative, 
dar va trebui fără îndoială să fie realizate altele, cu doze mai ridicate de 
ghimbir și pe o durată mai mare. 

Mod de întrebuințare și precauţii de folosire 

Utilizat de secole ca mirodenie sau plantă medicinală, ghimbirul nu are 
un efect nociv clar. Sub formă de pulbere sau de extract, suplimentele 
alimentare pe bază de ghimbir nu pun vreo problemă anume. Sub formă de 
pulbere, posologia este de 1 g/zi în patru prize. Nu depășiți totuși 
posologiile recomandate de fabricanți. Într-adevăr, dozele forte riscă să aibă 
un efect invers celui căutat, cu apariția unor stări de greață paradoxale. S-au 
raportat arsuri de stomac. La om, ne lipsesc datele pe termen lung despre 
evoluţia copiilor expuși în utero. În consecinţă, dacă sunteţi însărcinată și 
suferiți de grețuri și vărsături e mai bine să luaţi un medicament, doxilamina 
(Donormyle), însă aceasta are efecte secundare (gură uscată, sedare). În 
acest caz, cel mai bine este să vă fracţionaţi mesele. 


EXEMPLU DE PRODUS 
Arkogelules Gingembree (Arkopharma) 


AFLAŢI MAI MULTE ÎN: Colectiv, „Gingembre et nausées de la grossesse”, Prescrire, 2008, 
28, pp. 849 — 850. 


Ginkgo biloba (extract) 


Ginkgo biloba este suplimentul alimentar pe bază de extracte vegetale 
cel mai comercializat în Occident. 

Este vorba de un arbore originar din China, pe care unii botaniști îl 
consideră un „arbore fosilă” întrucât apare aproape neschimbat când e 
comparat cu fosile datând de peste o sută de milioane de ani. Ginkgo 
produce un fruct galben care conţine o nucă adesea utilizată în bucătăria 
asiatică, precum și în medicina tradiţională chineză. Dar suplimentele 
alimentare utilizate în Occident se extrag din frunzele sale. 

Virtuţi presupuse, ori eficacitate reală? 

Extractele din frunze de ginkgo conţin 25% flavonoide (molecule 
protectoare apropiate de cele prezente în vin sau în ceai) și 6% derivați mai 
specifici precum ginkgolidele și bilobalidele. Aceste molecule ar fi la 
originea efectelor ginkgo bilobei, efecte descoperite pe modele 
experimentale animale: 

— Efect antioxidant, care ar lupta împotriva degenerescenţei 
celulelor și a morţii neuronilor. Ginkgo ar putea chiar, în anumite 
condiţii, să favorizeze o regenerescență neuronală, contribuind astfel la 
repararea eventualelor alterări nervoase; 

— Efect stimulator asupra neuromediatorilor, acele molecule care 
controlează conexiunile între neuroni; 

— Efect antiagregant plachetar, luptând împotriva trombozei 
arterelor și favorizând vascularizarea creierului; 

— Efect dilatator asupra arterelor, ceea ce favorizează și 
vascularizarea creierului. 

Aceste experiențe au condus la alegaţii privind eficacitatea ginkgo 
bilobei în ameliorarea memoriei, încetinirea progresiei senescenţei, ba chiar 
a maladiei Alzheimer, precum și în lupta împotriva arteritei sau a ţiuitului 
(ori zumzăitului) în urechi. 


Ce spun studiile făcute asupra omului? 


m-În privinţa memoriei și a performanţelor cognitive, ginkgo biloba nu a 
demonstrat că ar avea o eficacitate reală la om, atât la adulții sănătoși, cât și 
la persoanele în vârstă. Nu are efect nici asupra prevenirii demenței sau a 
bolii Alzheimer, după cum indică rezultatele unui studiu amplu (mai bine de 
3.000 de persoane în vârstă de 79 de ani în medie, urmărite timp de 
aproximativ șase ani) publicat în JAMA. 

m "Ginkgo biloba pare eficace, deși moderat, în arterita picioarelor: 
persoanele care iau aceste suplimente merg pe distanţe mai lungi și mai 
mult timp. 

m-"Efectul asupra răului de înălțime și a ameţelilor este bine documentat. 

Mod de întrebuințare și precauţii de folosire 

Majoritatea studiilor sunt efectuate pentru doze zilnice de extract între 
120 și 240 mg. Preparatele comerciale furnizează de obicei 60 până la 120 
mg pe comprimat sau capsulă, adică echivalentul a 3 până la 6 grame de 
frunze de arbore ginkgo. 

Ginkgo biloba poate provoca cefalee și amețeli, simptome gastrice sau 
intestinale, ba chiar unele alergii cutanate și, mai grav, hemoragii. Pe de altă 
parte, conţine heptaminol, care duce la o creștere a tensiunii arteriale: 
atenţie deci, mai ales dacă suferiți deja de hipertensiune arterială. Ginkgo 
este contraindicat epilepticilor. Atenţie, în fine, dacă luaţi anticoagulante. 
Din cauza acţiunii sale asupra plachetelor sangvine, ginkgo poate interfera 
cu tratamentul dumneavoastră: vorbiţi cu medicul despre asta. 

În noiembrie 2011, Agenţia franceză a produselor de sănătate a 
reevaluat ginkgo biloba. Ea a conchis că balanţa beneficii-riscuri este 
defavorabilă în toate indicaţiile de autorizare a comercializării (AMM) 


privind medicamentele care îl conţin (de exemplu, Tanakane). 
AFLAȚI MAI MULTE ÎN: Colectiv, „Ginkgo biloba: pas efficace sur le declin des fonctions 
cognitives”, Prescrire, 2011, 31, p. 287. 


Ginseng (pulbere) 


Ginsengul este un supliment alimentar foarte popular: 6 milioane de 
americani îl iau în mod regulat. 

Ginsengul e o plantă din familia Panax. Există numeroase varietăţi, fie 
că vorbim de Asia, America sau Siberia. Cea mai cunoscută este Panax 
ginseng, utilizată de chinezi ca afrodiziac: este adevărat că forma rădăcinii 


evocă foarte limpede organele genitale. Indienii din America aveau obiceiul 
să bea o băutură preparată din Panax quinquefolius. 
Virtuţi presupuse, ori eficacitate reală? 

Ginsengului îi sunt atribuite numeroase virtuţi: că ar preveni cancerul, 
că ar trata diabetul, că ar facilita performanţele fizice și starea de bine. 
Moleculele din ginseng  ceonsiderate active sunt  ginsenozidele. 
Experimentele pe animal sau în culturi celulare au arătat că modulează 
eficacitatea sistemului imunitar, că au efecte antioxidante și că intervin (mai 
mult sau mai puţin, în funcţie de caz) asupra sistemului nervos. 

Cum stau lucrurile cu studiile la om? 

— Asupra stării de bine și a moralului: niciun efect în raport cu un 
placebo. 

— Asupra imunităţii persoanei în vârstă: câteva rezultate interesante 
(întărește eficacitatea vaccinării). 

— Asupra performanţelor sportive: niciun efect în cazul dozelor 
recomandate. Experiențele care fuseseră încurajatoare pe acest plan la 
animal erau realizate cu doze foarte mari sau cu ginseng administrat 
intravenos! 

— Asupra reducerii riscului de cancer: mai multe studii coreene sunt 
în favoarea unui rol protector al Panax ginseng (ginsengul de origine 
chineză), în special cu privire la cancerul ovarian, pancreatic, esofagian 
și al stomacului. Acest efect protector este sugerat de anumite studii 
epidemiologice, dar nu e confirmat oficial. 

— Asupra diabetului: câteva studii realizate pe Panax quinquefolius 
(ginsengul american) arată un efect favorabil asupra indicatorilor 
diabetului (glicemie, hemoglobină glicată). 

Ginsengul nu este deci produsul eternei tinereți pe care îl laudă 
publicitatea, însă ar putea avea un folos în privința cancerului și a 
diabetului. 

Mod de întrebuințare și precauţii de folosire 

Dozele recomandate merg de la 0,5 la 3 g pe zi (conţinând 7% 

ginsenozide). Pentru a profita de ginseng fără a vă asuma riscuri, aveţi grijă: 

m "Să-i alegeți bine proveniența (evitaţi comenzile pe Internet). Într- 
adevăr, există ginseng și ginseng: anumite specii sunt realmente 
periculoase, iar conţinutul loturilor care provin din Asia nu este întotdeauna 


controlat corect. De obicei, e urmat de valuri de accidente (peste o sută în 
cincisprezece luni la Pittsburgh, în Statele Unite, la sfârșitul anilor 1990). 
m "Să-i recunoașteţi efectele secundare, rare, dar neplăcute: diaree, 
insomnie și nervozitate, dureri de cap, erupții cutanate, sângerări vaginale. 
m-Să-l evitaţi în mod obligatoriu: 
— Dacă luaţi anticoagulante (căci ginsengul poate provoca sângerări); 
— Dacă aveţi factori de risc pentru cancerul de sân: ginsengul pare să 
aibă proprietăţi înrudite cu cele ale estrogenilor, a căror responsabilitate în 
dezvoltarea acestor tipuri de cancer este bine stabilită. 


Glucorafanină și sulforafan 


Acești compuși sunt prezenţi în vegetalele din familia cruciferelor, în 
special în broccoli, varză, varza de Bruxelles și conopidă. 

Sulforafanul, care e substanţa activă, este metabolitul glucorafaninei. 
Doar legumele indicate mai sus sunt capabile să-l transforme în cantități 
importante. Anumite bacterii prezente în intestinul uman sunt de asemenea 
capabile să o facă, dar în cantitate scăzută și, mai ales, în mod foarte 
variabil de la o persoană la alta. Faptul acesta se datorează microbiomului 
(vezi p. 232), diferit de la un individ la altul. 

Dat fiind că producătorii pot utiliza alte nume, pentru a da impresia de 
noutate, să precizăm că glucorafanina este un glucozinolat și că sulforafanul 
este un izotiocianat. 

Virtuţi presupuse, ori eficacitate reală? 

Se atribuie sulforafanului proprietăţi antioxidante, antiinflamatorii, 
anticanceroase și de regularizare a imunităţii. 

Mecanismul de acţiune prin care sulforafanul își exercită acțiunea 
antioxidantă este perfect cunoscut, dar, după știința noastră, nu există niciun 
studiu la om care să-i dovedească eficacitatea în prevenirea vreunei 
patologii. 

Mod de întrebuințare și precauţii de folosire 

Puteţi totuşi să mâncaţi varză, deoarece  masticaţia permite 
transformarea glucorafaninei (inactive) în sulforafan (activ). Din păcate, 
fierberea distruge enzima responsabilă de sinteza sulforafanului. În 
consecinţă, această abordare este rezervată celor cărora le place varza sub 
formă de salată! 


AFLAȚI MAI MULTE ÎN: M.J. Glade și M.M. Meguid, „Broccoli, glucoraphin, and 
sulforaphane”, Nutrition, 2015, 31, pp. 1175 — 1178. 


Glucozamină și condroitină 


Glucozamina este un derivat al glucozei și al acidului glutamic prezent 
în moleculele numite proteoglicani; graţie elasticităţii lor specifice, aceste 
molecule joacă un rol important în țesuturile de susținere, în oase, dar mai 
ales în cartilajul articulaţiilor. Pe de altă parte, glucozamina stimulează 
sinteza de colagen din piele. Condroitină este un derivat al glucozaminei. 

În Statele Unite, mai mult de 10% dintre adulți consumă glucozamină, 
generând o cifră de afaceri de 2,1 miliarde de dolari în 2010! 

Virtuţi presupuse, ori eficacitate reală? 

Cartilajul articulaţiilor este în continuă reînnoire, proces în care intervin 
proteoglicanii. S-a sugerat că glucozamina poate fi factorul care limitează 
sinteza proteoglicanilor. Consumul ei ar permite reducerea eroziunii 
cartilajului. Rezultatele studiilor în laborator sunt încurajatoare, dar cele 
făcute la om sunt mai puţin unanime: unii cred că glucozamina diminuează 
durerile și încetinește evoluţia artrozei, alții nu. S-ar părea că în cel mai bun 
caz glucozamina este „moderat” eficace în formele de artroză „moderată” și 
deloc eficace în formele mai avansate. Folosul ei în osteoartroza 
genunchiului rămâne obiectul unor vii dezbateri între specialiști. 

În fine, un studiu foarte serios, publicat într-o foarte bună revistă (cea a 
societăţii americane de nutriție) arată că administrarea de glucozamină sau 
de condroitină timp de aproximativ cinci ani diminuează mortalitatea 
persoanelor în vârstă. Să așteptăm confirmarea acestor date de către alte 
studii înainte de a ne entuziasma. 

Revista Prescrire duce o veritabilă cruciadă împotriva glucozaminei 
prin articole repetate pe această temă. Invers, Academia naţională de 
medicină indică, într-un raport despre prevenirea dependenței legate de 
îmbătrânire și care datează din 26 octombrie 2015, faptul că „s-a 
demonstrat că atât condroitina, cât și glucozamina sunt eficiente în 
diminuarea durerii articulare și limitarea uzurii articulare” Polemica este 
departe de a fi închisă! 

Mod de întrebuințare și precauţii de folosire 

Dacă suferiți de artroză și vă doriți cu adevărat să încercaţi aceste 

suplimente alimentare pentru a vă întări cartilajul articulaţiilor, alegeți mai 


degrabă produsele pe bază de glucozamină decât cele pe bază de 
condroitină: primele au făcut obiectul mai multor studii convingătoare și 
sunt mai puţin scumpe, dar trebuie știut că nenumărate suplimente 
alimentare asociază glucozamina și condroitină, întrucât cele două molecule 
ar putea avea un efect sinergie. Nu depășiți dozele maxime recomandate: 
1.500 mg pe zi pentru glucozamină, 1200 mg pentru condroitină. 

Glucozamina poate fi găsită și în anumite asocieri, ca Lero RHUE 
(Laboratoires Lero) cu alegaţia „hrăneşte cartilajul”, în acest produs, ea este 
asociată vitaminelor B5, B6, C și E, magneziului, cuprului, seleniului, 
zincului și acizilor grași omega 3. Cu toate aceste substanţe puse laolaltă, 
produsul nu are cum să nu fie activ! în realitate, niciun studiu serios nu a 
fost realizat pe acest gen de cocktail. 

Glucozamina poate conduce la tulburări digestive, la cefalee și, mai rar, 
la reacţii alergice ale pielii. Poate de asemenea să aibă o toxicitate ridicată 
asupra rinichilor și ficatului (icter). Este contraindicată persoanelor obeze. 
Din aceste motive, balanţa beneficii-riscuri a utilizării glucozaminei este 
defavorabilă, iar rambursarea medicamentelor care o conţin (Voltaflexe sau 


Flexeae, de exemplu) a fost suprimată în ianuarie 2015. 
AFLAŢI MAI MULTE ÎN: G. Pocobelli, „Total mortality risk în relation to use of less-common 
dietary supplements”, Am. J. Clin. Nutr., 2010, 91, pp. 1791 — 1800. 


Glutamat (sau acid glutamic) 


Glutamatul participă la numeroase mecanisme metabolice, dar este 
înainte de orice un neurotransmițător excitator care intervine în memorie. 

Se știe că în anumite zone ale materiei cenușii concentraţia lui scade 
proporţional cu alterarea memoriei la pacienţii afectaţi de scleroză multiplă. 
Până astăzi nu s-a făcut nicio încercare de suplimentare cu glutamat. 


Glutamină 


A nu se confunda cu glutamatul (cf. Mai sus). Glutamina este un 
aminoacid cu numeroase proprietăţi fiziologice. Din acest motiv, este 
recomandată, în pliculeţe de 5 până la 10 g sau în vrac, în nenumărate 
situaţii, însoțită de alegaţii fără nicio bază, ba chiar extravagante. Două 
situații merită discutate. Mai întâi, tratarea diareii. Este adevărat că trecerea 
glutaminei prin intestin este însoțită de un transfer concomitent de apă. Ea a 


fost de aceea utilizată la bolnavii de SIDA cu oarecare succes, după cât se 
spune. 

Apoi a fost recomandată sportivilor, în special maratoniștilor și 
victimelor sindromului de supraantrenare care dezvoltă infecţii respiratorii. 
Bazele raţionale sunt acţiunea glutaminei asupra imunităţii și masei 
musculare, care e bine stabilită. Din păcate, cvasitotalitatea studiilor 
realizate nu susţine aceste alegații. 

Se poate afirma că un aport de 14 g/zi nu prezintă niciun pericol pentru 
o persoană sănătoasă. Atenţie însă: dacă suferiți de o boală a ficatului sau 
de insuficiență renală: nu luaţi vreun supliment alimentar pe bază de 
glutamină. Într-adevăr, acest aminoacid este metabolizat în principal în 
aceste două organe și, în caz de patologie, se acumulează în sânge și merge 
direct în creier, unde exercită o acţiune neurotoxică. 

EXEMPLU DE PRODUS 


Baxter comercializează pliculeţe de glutamină, dar nu în Franţa. 


Grepfrut (extract de sâmburi) 


Extractul conţine flavonoide și vitamina C. 

Este recomandat pentru întărirea sistemului imunitar și ca antiinfecţios. 
Ar fi deci util în tratarea a diverse afecţiuni, de la răceală până la 
gastroenterită, trecând prin micoze ale pielii! Nu avem cunoștință de vreun 
studiu serios despre acest produs. 


Guarana 


Guarana este o plantă de origine amazoniană care conţine polifenoli, 
precum și cafeină și alte două molecule alcaloide, prezente și ele în ceai și 
cafea: teobromina și teofilina. 

Constituie baza soft drink-ului celui mai popular din Brazilia. 

Virtuţi presupuse, ori eficacitate reală? 

Principala moleculă activă din guarana este pur și simplu cafeina. În 
acest sens, guarana este un stimulent psihic care luptă împotriva oboselii și 
oferă un plus de energie în ora de după consumarea sa. Astfel se explică 
succesul pe care-l are printre sportivi: ca și în cazul cafeinei, guarana în 
doză mare este recunoscută ca un amplificator al performanţei fizice. lată 
de ce, din 2004, CIO (Comitetul Internaţional Olimpic) a clasat cafeina (și 
deci suplimentele alimentare pe bază de guarana) drept substanță de uz 


limitat, iar atleții cu o concentraţie de cafeină în urină mai mare de 12 mg/l 
sunt consideraţi „dopaţi”. 

Guarana nu este mai eficace decât cafeina. Un comprimat de 200 mg de 
guarana furnizează aproximativ 80 mg de cafeină, adică echivalentul unei 
cești mari de cafea. 

Cum cafeina crește ușor consumul de energie din organism, guarana 
este uneori recomandată pentru eficacitatea ei împotriva surplusului de 
greutate. Lucrul acesta nu a fost niciodată demonstrat. 

Mod de întrebuințare și precauţii de folosire 

Nu faceţi abuz de guarana, iar dacă beţi frecvent ceai sau cafea evitaţi-o 
pentru a nu suporta efectele secundare ale unui exces de cafeină: 
nervozitate, insomnie,  palpitaţii, hipertensiune arterială, iritaţie a 
stomacului. 

Atenţie și la controlul antidoping dacă practicaţi un sport de competiţie: 
guarana vă poate face să depășiți doza admisibilă de cafeină din urină. 
Vorbiţi despre asta cu antrenorul dumneavoastră sau cu un medic sportiv. 
Cel mai bine este să nu utilizaţi deloc acest supliment alimentar. 


Guggul 


Ce se ascunde în spatele acestui cuvânt caraghios? Un 
anticolesterolemiant. 

Guggulul este extras dintr-un arbust cu spini indian și e folosit 
tradițional în medicina ayurvedică. Rășina lui conţine ca elemente active 
guggulsteroni. 

Se vinde pe numeroase site-uri, dar nu există nicio dovadă a eficacităţii 
sale. 


Hamei (extract) 


Extractul de hamei conţine 8-prenilnaingenină, care este unul dintre cei 
mai puternici fitoestrogeni cunoscuţi în prezent. 

Acest extract este recomandat când apar simptome legate de 
menopauză. Cele două studii clinice disponibile indică efecte marginale 


asupra simptomelor. 
AFLAŢI MAI MULTE ÎN: R. Erkkola și colab., „A randomized, double-bind, placebo- 
controlled, cross-over pilot study on the use of a standardized hop extract to alleviate menopausal 
disconforts”, Phytomedecine, 2010, 17, pp. 389 — 396. 


Hesperidină și naringină 


Este vorba de flavonoide care se găsesc în fructul de grepfrut, portocală, 
mandarină și lămâie. 

Studii vechi, de proastă calitate metodologică și realizate utilizând 
fructe sau sucuri de fructe, au conchis că hesperidina și naringina pot avea 
efecte favorabile asupra profilului lipidic. Totuși, un studiu clinic foarte 
bine făcut și publicat în 2010 a demonstrat clar că aceste două elemente 
active nu au absolut niciun efect asupra trigliceridelor, colesterolului total și 
colesterolului LDL (colesterolul „rău”) la subiecţi ușor hipercolesterolemici 


tratați vreme de o lună. 
AFLAȚI MAI MULTE ÎN: I. Demonty și colab., „The citrus flavonoids hesperidin and naringin 
de not affect serum cholesterol în moderately hypercholesterolemic men and women”, J. Nutr., 
2010, 140, pp. 1615 — 1620. 


A Hidroxiantracenici (derivați) 


Aceste molecule se găsesc într-o serie de plante: siminichie, rubarbă, 
cassia fistula, aloe, crușin, cascara (crușin american). De remarcat că, în 
funcţie de plantă, ele pot fi localizate în părți diferite (rădăcină sau rizom, 
frunze, fruct, scoarță, sevă etc.). 

Virtuţi presupuse, ori eficacitate reală? 

Extractele din aceste plante au proprietăţi laxative dovedite și EFSA a 
recunoscut în 2013, în ce le privește, alegația „ameliorează funcția 
intestinală”. 

Totuși, din motive explicate mai jos, folosirea acestor produse trebuie să 
fie punctuală, limitată la o săptămână. 

Mod de întrebuințare și precauţii de folosire 

Potrivit EFSA, doza utilizată de derivat hidroxiantracenic trebuie să fie 
de peste 10 mg pentru a fi eficace. 

În Belgia, doza cotidiană maximă este de 18 până la 25 mg, în funcţie 
de derivat. Numai că pentru Agenţia europeană a medicamentului (EMA), 
aceste molecule, în astfel de doze, sunt medicamente. Punctul ei de vedere 
are sens, întrucât constipaţia este o boală, desigur în general nu o boală 
gravă, iar nu o stare fiziologică. Prin urmare, un laxativ nu poate fi un 
supliment alimentar. De fapt, există numeroase medicamente 
(nerambursate) pe bază de derivați hidroxiantracenici, de exemplu Dragées 
Fucae. 


În caz de folosire prelungită sau de supradozaj, poate apărea o 
diminuare a potasiului în sânge, responsabilă de probleme cardiace și 
numeroase alte probleme metabolice susceptibile să conducă la denutriţie. 
Pe de altă parte, se poate produce dependenţă: persoanele care iau produsul 
au nevoie de el pentru a merge la toaletă. În fine, nu poate fi exclus riscul 
cancerigen, iar la femeia însărcinată, teratogen. 

Aceste produse sunt contraindicate persoanelor care iau medicamente 
pentru inimă, femeilor însărcinate, copiilor sub 12 ani. 


Hidroxi-beta-metilbutirat (HMB) 


HMB este un metabolit al leucinei. La fel ca aceasta din urmă, HMB e 
foarte utilizat de atleți și de adepţii bodybuildingului. Obiectivul este o 
creștere a masei și a forței musculare, și deci a performanţei. 

A nu se confunda cu gama-hidroxibutirat (GHB) sau „drogul 
violatorului”, care a fost de asemenea utilizat ca supliment alimentar (vezi 
p. 196) și care e desigur interzis astăzi. 

Virtuţi presupuse, ori eficacitate reală? 

S-a dovedit că HMB sporește sinteza proteică musculară, iar această 
proprietate farmacologică a fost folosită în nenumărate studii. 

La sportivii de înalt nivel (jucători de volei, cicliști), consumul de HMB 
limitează ravagiile musculare legate de un exerciţiu intens și facilitează 
recuperarea. În schimb, nu ameliorează performanţa (din fericire, căci în 
caz contrar am putea califica HMB drept produs dopant). 

La adultul lipsit de antrenament, efectele HMB asupra recuperării par în 
general mai puţin evidente. 

La persoanele în vârstă, efectele obţinute nu sunt foarte convingătoare 
dacă nu se face o asociere cu alți aminoacizi (arginină și lizină). În acest 
caz, se observă o îmbunătăţire a forţei musculare. 

Mod de întrebuințare și precauţii de folosire 

Doza recomandată este de 3 g/zi. O doză mai ridicată nu aduce un efect 
suplimentar. Nu se cunoaște durata optimă a unei cure. 

Putem găsi produse care asociază HMB și creatinină. Nu aduc nimic în 
plus faţă de produsele care conţin doar HMB. Asocierea cu alți aminoacizi 
(glutamină, arginină, taurină) nu a făcut obiectul a suficient de multe studii 
ca să ne putem pronunţa. 


La doza de 3 g/zi, HMB nu are efecte secundare. 

AFLAȚI MAI MULTE ÎN: Molfino A. Şi colab., „Beta-hydroxy-beta-methylbutyrate 
supplementation în health and disease: A sistematic review of randomized trials”, Amino Acids, 
2013, 45 (6), pp. 1273 — 1292. 


Hidroxitirozol 


Este vorba de un polifenol care se găsește în măsline. I se atribuie 
proprietăţi antiinflamatorii și antioxidante, în special la nivelul creierului 
(neuro-inflamaţie). De unde reclamele care laudă meritele hidroxitirozolului 


în bolile Parkinson și Alzheimer. Să așteptăm rezultatele studiilor clinice 
înainte de a ne entuziasma! 


% 5-Hidroxitriptofan (5-HTP) 


Este vorba de o substanță intermediară între triptofan (aminoacid 
esenţial prezent în proteine) și serotonină, un hormon foarte important în 
controlul somnului, poftei de mâncare și dispoziţiei. 5-HTP pare a avea o 
anumită acțiune asupra depresiei, dar foarte numeroasele efecte secundare 
legate de consumul său ne determină să nu-l recomandăm. 


Inozină 


Este vorba de un precursor al moleculelor care generează energie în 
interiorul celulelor noastre. Din acest motiv, inozina a fost recomandată 
pentru creșterea performanţelor sportive. Niciun studiu nu confirmă această 
alegaţie. 


Inozitol 


Recomandată în depresie, această moleculă nu a făcut obiectul unor 
studii serioase. Nu există nicio acţiune dovedită. 

Un produs (conţinând în plus vitamine și zinc) afirma că inozitolul 
„contribuie la creșterea și la formarea părului și a unghiilor” Această 
alegație a fost combătută de Afssa în martie 2003. 


Irvingia gabonensis (extract) 


Este vorba de un arbore din Africa de Vest, al cărui fruct, numit și 
„mango african”, este (bineînţeles!) parte integrantă din alimentaţia 
locuitorilor acestei regiuni. 

O reclamă a unei societăţi din Luxemburg arată că dacă luăm 150 mg de 
extract de sâmbure de Irvingia gabonensis de două ori pe zi putem pierde 
până la 12 kilograme în zece săptămâni. Cum se spune, dacă ar fi adevărat, 
s-ar ști! 

Mecanismele avansate ar fi scăderea poftei de mâncare, ameliorarea 
sensibilităţii la insulină și reducerea transformării glucozei în grăsimi. 

Reclama menţionată mai sus arată o tânără femeie foarte zveltă, foarte 
blondă și foarte zâmbitoare în timp ce își măsoară circumferința taliei. 


Rezultatele anunţate sunt susținute de două studii publicate în 2005 și 2009 
într-o revistă serioasă (Lipids în Health and Disease). Având în vedere că 
nu se poate vorbi de încredere fără control, am făcut rost de cele două 
articole în chestiune și le-am studiat. Metodele folosite sunt excelente, iar 
pierderea medie în greutate este de 12 kilograme în zece săptămâni într-un 
studiu și de 4 kilograme în patru săptămâni în celălalt. Dar, căci există un 
„dar”, greutatea medie la sfârșitul studiului era de 85 de kilograme în 
primul și de 101 kilograme în al doilea. Suntem deci foarte departe de pin- 
up-ul din reclamă! E vorba, prin urmare, de eventuala tratare a pacienţilor 
(bărbaţi și femei) care prezintă o obezitate morbidă, dar cu siguranță nu de 
tinere femei ușor supraponderale, ţinta obișnuită a acestui tip de supliment 
alimentar. 


Ispaghula 


Acest element activ provine din pulberea tegumentului unei plante, 
Plantago ovata. 

Ispaghula posedă proprietăți laxative, crescând volumul bolului fecal 
deoarece absoarbe apa din intestin. Efectele secundare cele mai frecvente 
sunt vânturi, balonare și, dacă nu bem suficientă apă, formarea de 
fecaloame. 

Produsul este contraindicat în bolile intestinale, în special în cele cu 
caracter inflamator. 


Izoflavone 


lată o altă grupă care aparţine familiei polifenolilor, în particular a 
flavonoidelor, molecule protectoare prezente în vegetale. Se găsesc în 
cantitate mare în semințele de soia. Familia izoflavonelor este ea însăși 
formată dintr-un mare număr de compuși, unii dintre ei fiind prezenţi în 
cantități atât de mici, încât sunt aproape de nedozat. Principalii compuși 
sunt genisteina și daidzeina. 

Acestea au particularitatea de a se fixa pe receptorul de hormoni 
estrogenici și, din acest motiv, se numesc „fitoestrogeni” (vezi p. 182). Se 
spune că din acest motiv femeile asiatice, care le consumă în cantităţi de 
cinci ori mai mari decât occidentalele, prezintă mai puţine semne legate de 
menopauză (vezi p. 183 pentru recomandări privind fitoestrogenii). 


W Kava-kava 


Această plantă se găsește în insulele Pacificului de Sud. 

Cu un asemenea nume, te aştepţi la ceva magic. În cel mai bun caz, este 
un sedativ (recomandat în stres și anxietate) printre altele; în cel mai rău 
caz, antrenează afectări hepatice grave (mai multe cazuri semnalate în 
Germania și în Elveţia), putând merge până la necesitatea unui transplant de 
ficat. Din acest motiv, folosirea de kava-kava este interzisă în Franţa (în 
afara utilizării ca medicament homeopatic). Cu toate acestea, unele 
întreprinderi încă îl comercializează! 


W Kombucha 


Mai este numită și ciupercă de Manciuria și este de fapt o asociere de 
bacterii şi de drojdii care se cultivă în ceai negru îndulcit (aoleo!). 
Kombucha ar fi bună la toate. Au fost raportate cazuri de otrăvire mortală în 
urma consumului ei. În plus, prezența contaminanţilor ar putea fi 
responsabilă de rezistenţa la antibiotice. 


Konjac 


Originar din Asia, konjacul este obţinut din tuberculul de 
Amorphophallus konjac. Este utilizat în Asia de secole. 

Konjacul are proprietatea de a fermenta în colon și intră în familia 
fibrelor (glucomanan) (vezi p. 193). Rezultă producerea de acizi grași cu 
lanţ scurt, având proprietatea de a diminua colesterolul. Acţiunea konjacului 
asupra colesterolemiei poate rezulta și din acţiunea sa asupra acizilor biliari. 

Principalul său avantaj este normalizarea tranzitului intestinal, iar 
eficacitatea în constipaţie a fost demonstrată în mai multe studii. Această 
acţiune este legată de efectele mecanice ale konjacului și de faptul că acesta 
modifică microbiomul, favorizând multiplicarea bacteriilor benefice de 
tipul bifidobacteriilor și al lactobacililor. Pentru acest motiv, konjacul 
trebuie considerat un prebiotic (vezi p. 232). 

În Occident, konjacul este adesea comercializat cu scop de „supleţe”. 
Glucomananul, având capacitatea de a absorbi un volum de apă de până la o 
sută de ori propriul volum, se umflă în stomac, ceea ce generează o senzaţie 
de saţietate. 


Doza recomandată este de 1,5 g la o masă, de trei ori pe zi, timp de trei 
săptămâni. Atenţie! Efectul de sațietate este temporar. Pe de altă parte, fiți 
atenţi la efectul „ricoșeu”. Dacă nu reduceţi volumul meselor pe care le 
luaţi după administrarea dozei, stomacul dumneavoastră se poate dilata 
progresiv. După câteva luni, riscaţi să vă fie... și mai foame. 

Pe de altă parte, mai multe incidente, uneori grave, au fost imputate 
konjacului: 

— Sufocare, uneori mortală, mai ales la copii, la persoane în vârstă 
sau în caz de tulburări ale deglutiţiei; 

— Perforarea esofagului în caz de esofagită sau altă patologie a 
esofagului; 

— Mai puţin grave, dar mai frecvente: vânturi și diaree; 

— Interacţiuni cu administrarea anumitor medicamente, în special cu 
hipoglicemiante la diabetic. 

Prin urmare, înainte de a lua un produs care conţine konjac, oricare ar fi 
acesta, vorbiţi cu medicul dumneavoastră de familie. 


Lăptişor de matcă și alte produse ale stupului de albine 


Mierea constituie produsul de stup cel mai consumat; dar, întrucât 
corespunde unui veritabil aliment, nu vom vorbi despre ea aici. În schimb, 
trei produse de stup cărora li se acordă prin tradiţie virtuți medicinale se 
apropie de suplimentele alimentare: lăptișorul de matcă, polenul și 
propolisul. 

Lăptișorul de matcă 

Lăptișorul de matcă este secretat de albinele tinere pentru a hrăni 
larvele, precum și pe regina stupului de-a lungul vieţii sale. Un stup are 
potenţialul de a produce 500 g de lăptișor de matcă în fiecare vară. 

Faptul că regina, hrănită cu acest lăptișor, are o fecunditate și o 
longevitate excepţionale față de celelalte albine explică proprietăţile pe care 
i le atribuie adepţii săi, în special o ameliorare a tonusului psihic, dar și un 
efect împotriva oboselii. 

Au fost evocate și acţiunile antiinfecţioase și antitumorale. Suntem în 
așteptarea unor studii clinice bine făcute. 

Polenul 

Este vorba de fapt de amestecul a diferite tipuri de polen, colectate de 

către albine de pe florile din jurul stupului, cu câteva regurgitaţii provenite 


chiar de la albine. Compoziţia lui depinde așadar de varietatea florilor 
corespunzătoare. 

Ca și lăptișorul de matcă, polenul ar crește vitalitatea. Alegaţiile privesc 
și prostata, mergând până la recomandarea lui în tratarea hipertrofiei de 
prostată care intervine odată cu vârsta. În cel mai bun caz, oamenii care-l 
consumă merg mai rar la toaletă. 

Atenţie la riscurile de alergie. 

Propolisul 

Propolisul este un amestec complex de rășină provenită din plante și 
secreții produse de albine. Câteva studii făcute pe culturi celulare sau pe 
animale de laborator au arătat un efect antititumoral și antiinfecțios. Hm! 
(Vezi p. 239 pentru mai multe detalii). 

Mod de întrebuințare și precauţii de folosire 

Puţine studii au demonstrat științific un efect benefic al acestor trei 
produse ale stupului. Mâncaţi mai degrabă miere! E mai savuroasă și mai 
ieftină. Pe de altă parte, mai multe studii au arătat un risc de alergii legate 
de aceste produse, în special la nivel pulmonar și cutanat. Dacă suferiți de 
astm și de alergii ale pielii, evitaţi-le! 

EXEMPLE DE PRODUSE 


Alvityl Defensese (Urgo) sub formă de sirop care asociază propolisului un extract de echinacea 
și de vitamina C. Acest produs ar stimula apărarea imunitară și a făcut obiectul unui studiu la om. 

Duabe (Nutrivercell) pe bază de propolis. Conţine de asemenea merișoare și zinc. Alegaţia de pe 
cutie este „stare bună de sănătate feminină prin intermediul naturii”, ceea ce nu angajează la nimic. 


Lecitină şi colină 
Suplimentele alimentare pe bază de lecitină sunt un amestec de 
fosfolipide provenite în general din gălbenușul de ou sau din uleiul de soia. 
Colina rezultă din aceste fosfolipide și are trei funcţii importante în 
organism: 
1. Transmite influxul nervos (prin intermediul sintezei de 
acetilcolină în nervi). 
2. Participă la formarea de membrane celulare și la transportul 
lipidelor în sânge. 
3. Participă la diverse reacţii biologice. 
Nu există carenţe de lecitină sau colină deoarece, pe de-o parte, corpul 
nostru fabrică o anumită cantitate, iar, pe de altă parte, numeroase alimente 
le conţin din abundență: came, ouă, soia, nuci, anumite legume verzi... 


La animal, carenţele experimentale de colină induc o alterare a 
memoriei și o infiltrare de grăsimi la nivelul ficatului. S-a sperat că 
suplimentele alimentare cu colină și/sau lecitină pot, în sens invers, scădea 
colesterolul sangvin și încetini evoluţia bolii Alzheimer. Analiza literaturii 
pe această temă nu a confirmat asemenea ipoteze: nici colina, nici 
preparatele din lecitină nu s-au arătat a fi mai eficace decât un placebo. 

Nu există deci niciun pericol dacă luaţi aceste produse, dar în același 
timp nu există niciun profit dovedit. Nu putem, prin urmare, să vi le 
recomandăm. 


Lei gong fel (extract) 


Cunoscut și sub numele de „viţa-de-vie a tunetului lui Dumnezeu”; cu 
un asemenea nume, îți spui că va fi extrem de eficace! 

Această plantă este folosită de patru sute de ani în Orientul îndepărtat 
pentru tratarea febrei, edemelor, abceselor, furunculelor și a poliartritei 
reumatoide. 

Moleculele active din extract ar fi diterpene care au un efect asupra 
inflamațţiei. 

Efectul secundar raportat este inducerea de menstruaţii neregulate. 


Licopen 


Licopenul este un microconstituent (e prezent în cantități foarte reduse) 
aparținând familiei carotenoizilor, aflat exclusiv în alimente de origine 
vegetală, în special în roșii. Tomata îi datorează culoarea roșie. De 
asemenea, se găsește în cantități și mai reduse în pepenele galben, pepenele 
verde, în guava și în grepfrutul roz. 

Į se atribuie virtutea nedovedită de a preveni apariţia cancerului (căi 
aerodigestive superioare, prostată, plămâni, stomac), a bolilor 
cardiovasculare, a cataractei. 

În realitate, majoritatea studiilor serioase privesc aporturile ridicate de 
fructe și legume colorate variat, și nu consumul selectiv de tomate sau de 
licopen izolat. Totuși, lucru interesant, la persoanele vârstnice descoperim o 
relaţie inversă între riscul de ateroscleroză și concentraţia de licopen din 
sânge. Această relaţie nu apare în cazul celorlalți carotenoizi. 

Licopenul se găsește și în produse de „protecţie solară”. 


Problema este că licopenul e slab asimilat când nu se află în mediul său 
natural (adică într-o capsulă, nu în tomată). Asimilarea lui în organism 
crește prin fierbere, de exemplu dacă se află în bulion, sau prin asocierea 
tomatelor cu uleiul, precum și cu anumite proteine din lapte (lactolicopenul) 
prezente în iaurturi. 

Recomandare: interesant, dar este mai bine să mâncaţi roșii, mai ales 
dacă le adăugaţi un fir de ulei de măsline. 


EXEMPLU DE PRODUS 
— Lycopene 300 mge (Planticinal). 


AFLAȚI MAI MULTE ÎN: A.G. Murillo și M.L. Fernandez, „Lycopene and lutein and the 
prevention of atherosclerosis: Is supplementation necessary?”, E.C. Nutrition, 2015, 2 (5), pp. 466 
— 474. 


% Lizină 

Lizina este unul dintre cei nouă aminoacizi așa-numiţi „esenţiali”, adică 
pe care organismul uman nu îi poate sintetiza. 

Lizina inhibă multiplicarea virusului herpesului și poate preveni 
infecțiile pe care le provoacă acesta. Și are efect (dixit studenţii noștri din 
anul V, secţia „Laborator de farmacie”, vezi p. 93)! Chiar dacă mecanismul 
de acțiune rămâne foarte misterios. Dacă sunteţi victima unor puseuri de 
herpes labial, puteţi lua lizină (de la 1 până la 3 g/zi) când vă confruntaţi cu 
factori favorizanţi: oboseală, stres, expunere la soare, venirea menstruaţie! 

Efectele indezirabile sunt digestive (greață, dureri de burtă, diaree). 

Contraindicaţia absolută este hiperlizinemia, care e o boală genetică 
rară. 


% Luteină 


Este vorba de un carotenoid natural sintetizat de vegetalele cu frunze 
verde-închis, ca spanacul. Se găsește și în gălbenușul de ou. 

Mai multe studii arată că luteina ar putea încetini degenerescența 
maculară a retinei și ar reduce astfel anumite alterări ale vederii legate de 
vârstă (cataractă, DMLV). Având în vedere că alimentaţia nu furnizează 
decât 1 până la 2 mg/ zi și că efectele pozitive ale luteinei se observă pentru 
aporturi de ordinul a 6 mg/zi, o suplimentare ni se pare justificată în cadrul 
îmbătrânirii ochiului. Se găsește adesea în asociere cu alți antioxidanți, cu 


vitamine și minerale. Bine-cunoscutele cocktailuri antiaging a căror 
compoziţie te lasă, prin lipsa de sens, perplex. 

Ţinând seama de proprietăţile sale antioxidante (mai puternice decât ale 
betacarotenului) și antiinflamatorii, s-a emis ipoteza că luteina ar putea avea 
un efect benefic și asupra bolilor metabolice sau cardiovasculare. 

Studiile epidemiologice arată că îngerarea în cantitate importantă de 
alimente bogate în luteină și concentrațiile de luteină sangvine ridicate sunt 
asociate unei mai bune sănătăţi cardiovasculare (boli coronariene, accident 
vascular cerebral, sindrom metabolic). Situaţia inversă este la fel de 
adevărată. Totuși, există puţine studii intervenţionale în acest domeniu bine 


precizat. 
AFLAŢI MAI MULTE ÎN: E.T.M. Leermakers și colab., „The effects of lutein on 
cardiometabolic health across the life course: A sistematic review and metaanalysis”, Am. J. Clin. 
Nutr., 2016, 103, pp. 481 — 494. 


W Maca (pulbere de tubercul) 


Originară de pe înaltele platouri ale Anzilor, maca mai este numită și 
ginseng peruvian, deși nu face parte din familia ginsengului. 

Este utilizată ca afrodiziac. 

Problema este că tuberculul de maca are în compoziţie numeroși 
alcaloizi, dintre care mai mulţi sunt toxici. 


Mac-roșu (extract) 


Ar permite regăsirea calmului și a seninătăţii, favorizând în acest fel un 
somn reparator. Este ceea ce spune prospectul produsului pe care l-am 
reținut (cf. P. Urm.). 

Acest extract conţine alcaloizi care, în doză forte, pot provoca 
halucinaţii. Au fost raportate și cazuri de alergie. 

Este contraindicată administrarea în același timp de medicamente 
împotriva anxietăţii și de somnifere. 


EXEMPLU DE PRODUS 
Cogquelicote (Arkopharma). 


Magneziu 


În Franţa, magneziul este unul dintre starurile suplimentelor alimentare. 
A fost mult timp compensat de asigurările de sănătate pe motiv că tratează 


spasmofilia sau tetania. Este o sare minerală prezentă în fructele de mare, 
ciocolată, legumele cu frunze, ca spanacul, nuci și alte fructe oleaginoase, 
fructele uscate, legumele uscate, alimentele pe bază de cereale sau pâinea 
integrală, precum și în anumite varietăți de apă minerală ca Hepare sau 
Rozanae. 

Virtuţi presupuse, ori eficacitate reală? 

Magneziul joacă un rol important în numeroase reacţii biologice, mai 
ales la nivelul celulelor cardiace și vasculare și participă la metabolismul 
lipidelor și al zahărului. În plus, persoanele care au o alimentaţie bogată în 
magneziu sunt mai puţin expuse riscului de accidente vasculare cerebrale de 
tip ischemic. Suplimentarea cu magneziu reduce modest, dar semnificativ, 
tensiunea arterială, însă nu are efect asupra bolilor cardiovasculare. 

Magneziul joacă un rol și la nivelul celulelor nervoase și musculare. O 
altă decepţie: suplimentarea nu este eficace în calmarea migrenelor, a 
durerilor de cap, a anxietăţii, în cazul tulburărilor de somn și al sindromului 
premenstrual. Magneziul nu este eficace nici împotriva crampelor 
musculare și a „furnicăturilor” și nici în ameliorarea performanțelor 
sportive (revista Prescrire îl califică drept „pseudoplacebo”). 

În asociere cu vitamina B6, magneziul pare a diminua simptomele 
premenstruale. 

Mod de întrebuințare și precauţii de folosire 

Magneziul este important pentru funcţiile cardiovasculare şi 
neuromusculare, dar aporturile alimentare sunt per ansamblu suficiente, 
chiar dacă între 10 și 20% din populaţie ar câștiga fără îndoială dacă ar 
consuma mai multe alimente care îl conţin. Dacă, la fel ca multe persoane, 
vă simţiţi mai bine urmând o cură de magneziu din timp în timp, continuaţi! 
Medicii îl recomandă adesea la indivizii stresaţi (și cine nu este?), chiar 
dacă lipsește demonstraţia științifică a vreunui efect relaxant. 

Suplimentele alimentare pe bază de magneziu nu fac miracole, dar nu 
sunt periculoase, în orice caz nu până la 400 mg pe zi. 

Magneziul accelerează tranzitul; asta le-ar conveni persoanelor 
constipate, nu și celorlalte. Mai puţin amuzant, magneziul provoacă uneori 
dureri de burtă, diaree chiar. Dacă este cazul dumneavoastră, nu insistaţi. 

În fine, suplimentarea este contraindicată persoanelor care suferă de 
insuficiență renală. 

EXEMPLU DE PRODUS 


— Mg Bianee (PIL ele) în capsule de 509 mg, adică 121% din ANR. A nu se depăși o capsulă 
pe zi. Dar este mai bine să luaţi un medicament: Magnespasmyle dozat la 47, 4 mg. 


Mangan 


Este vorba de un oligoelement care se găsește în numeroase fructe și 
legume, în special ananas, afine, ceai și nuci. 

Manganul participă la sinteza proteinelor și a cartilajului, precum și la 
combaterea stresului oxidant. Totuși, având în vedere că nevoile noastre 
sunt în mare parte acoperite de alimentaţie, suplimentarea cu mangan nu are 
nicio utilitate. 


Melatonină 


Melatonina este un hormon fabricat de creier în timpul nopţii și care 
participă la ceasul nostru biologic. Când călătorim pe distanţe mari cu 
avionul, se produce un decalaj între ceasul nostru biologic și realitatea 
locală. De exemplu, când e ora 8 la Paris, este miezul nopţii la Los Angeles. 
Corpul nostru spune „în picioare”, în timp ce mediul ne sugerează să 
mergem la culcare, de unde insomnii noaptea și toropeală în timpul zilei: 
este ceea ce se numește jet-lag. Foarte neplăcut, mai ales dacă sunteţi acolo 
pentru a semna contractul secolului sau pentru a asista la o conferință de 
care depinde viitorul umanităţii! De unde ideea de a lua melatonină. 

„Are efect!” spun oamenii de afaceri. Nu e atât de sigur: medicii au 
examinat recent un ansamblu de 17 studii bine făcute, reprezentând un total 
de 651 de subiecţi. În toate aceste lucrări, efectele melatoninei au fost 
comparate cu cele ale unui placebo. Ei bine, atunci când sunt amalgamate 
toate aceste studii, nu există o diferență semnificativă pentru intervalul de 
instalare a somnului și pentru tulburările de somn legate de modificările din 
ciclul veghe/somn. O veste bună totuși: efectele indezirabile (ca durerile de 
cap, greaţa, stările de ameţeală) nu difereau nici ele la subiecţii care 
primeau melatonină faţă de cei care luau placebo. Atenţie totuși la edeme. 

Deci, până la proba contrarie, administrarea de melatonină pentru 
inducerea somnului nu este de interes, chiar dacă nu e periculoasă (excepţie 
făcând epilepticii, cărora le poate provoca crize). 

Recent, melatonina a fost testată în prevenirea și tratarea migrenei. Este 
la fel de bună ca un medicament de referință și este mult mai bine tolerată. 
O chestiune care merită urmărită. 


Ca la orice alt hormon, administrarea de melatonină ar trebui făcută sub 
control medical strict și, indiferent de condiţii, limitată în timp. Absența de 
date referitoare la utilizarea pe termen lung a melatoninei a făcut ca 
DGCCRF să decidă în 2012 retragerea autorizaţiilor de comercializare a 
suplimentelor alimentare pe bază de melatonină. Totuși, există multe 
produse pe piaţă! 


$9 Merişoare sau cranberry (extract) 


Se folosește sucul de merișoare, scos din fruct, în cadrul a ceea ce se 
numește un „leac tradițional”, în special în nord-estul Americii de Nord. 
Moleculele active din merișoare sunt proantocianidine (sau PAC) de tip A. 
Atenţie: există mai multe specii de merișoare. Doar specia Vaccinium 
macrocarpon conţine cantităţi semnificative ale formei active. Numai că o 
mare problemă pe care o pun PAC este dozarea, iar DGCCRF a conchis că 
singura soluţie potrivită e metoda DMAC. Toate celelalte metode nu sunt 
specifice, fapt care conduce la supraestimarea procentului de PAC în 
produs. 

Când fabricanţii au intrat în panică, DGCCREF a precizat că aceștia au 
libertatea de a-și verifica materiile prime cu metoda pe care o aleg, dar că 
ea, DGCCRE, va folosi metoda DMAC pentru efectuarea controalelor. Pe 
scurt, asta înseamnă: „Faceţi ce vreţi, dar vedeţi voi!” 

Virtuţi presupuse, ori eficacitate reală? 

Pe baza a doua studii clinice pe care le-a considerat acceptabile, Afssa a 
acordat alegaţia „contribuie la diminuarea fixării anumitor bacterii E. Coli 
pe pereţii căilor urinare”. 

De atunci, nenumărate studii au susținut aceste rezultate. Uneori, se 
vorbește de „confortul căilor urinare”, ceea ce nu spune nimic. În realitate, 
este vorba de o patologie invalidantă care le vizează în primul rând pe femei 
și care se numește cistită recidivantă. Vinovată este o bacterie E. Coli cu 
proprietatea de a se agăța de mucoasa vezicii urinare. PAC împiedică 
această fixare. Pe de altă parte, mecanismul acestei acţiuni a făcut obiectul 
unor lucrări experimentale serioase. Totuși, Agenţia europeană (EFSA) a 
refuzat alegaţia pe baza absenței unei dovezi directe a acţiunii revendicate. 
De fapt, chiar și meta-analizele furnizează rezultate care se contrazic unele 
pe altele. Motivul este simplu: nu iau în considerare aceleași studii (cele 


realizate la adult versus cele făcute în alte perioade ale vieţii) și/sau nu le 
acordă aceeași importanţă. O chestiune de urmărit. 
Mod de întrebuințare și precauţii de folosire 

Doza recomandată este de 36 mg de PAC măsurată prin metoda DMAC. 
Dacă nu cumva preferaţi sucul de merișoare: în acest caz, trebuie să beţi cel 
puţin 300 ml pe zi! Pe de altă parte, sucul conţine acid oxalic, ceea ce poate 
conduce la apariţia de calculi renali la persoanele predispuse. În cazul în 
care cumpăraţi un supliment alimentar pe bază de PAC, verificaţi pe 
ambalaj că nivelul indicat a fost într-adevăr măsurat prin metoda DMAC. 
Aceste produse sunt mai scumpe decât altele, dar măcar suntem siguri că 
ne-am cheltuit bine banii! Căci trebuie să fim atenţi la înșelătorie: anumite 
societăţi fac referire la cele 36 mg de PAC, dar fără să fi controlat conţinutul 
produsului cu metoda DMAC. Sigur că dacă DGCCREF face un control 
producătorul nu va ieși cu reputaţia neștirbită, întrucât nu va fi capabil să 
aducă dovezile dozajului. 

PAC sunt foarte sigure: nu știm să aibă vreun efect secundar. 


EXEMPLE DE PRODUSE 
Urelle (Gika-Pharmatoka). 
— Cys-controle (Arkopharma). 


AFLAȚI MAI MULTE ÎN: DJ. Liska și colab., „Cranberries and urinary tract infections: How 
can the same evidence lead to conflicting advice?”, Adv. Nutr., 2016, 7, pp. 498 — 506; B. Arnal și 
colab., „Le canneberge d'msrique, proprietes et indications”, Phytothérapie, 2008, 6, pp. 129 — 
132. 


Metilsulfonilmetan (MSM) 


Se găsește în numeroase alimente (lapte, ouă, ceapă), în planta coada- 
calului etc. 

MSM este foarte popular peste Atlantic pentru calmarea durerilor 
reumatismale. Această acţiune a fost dovedită când este asociat 
glucozaminei. 

MSM poate avea efecte indezirabile benigne: greață, diaree, migrene. 
Posologia utilizată în experimentele clinice este de 0,5 g de trei ori pe zi. 


Mentionină 


Este vorba de un aminoacid esenţial precursor al cisteinei (vezi p. 186), 
apoi al taurinei. 


Mentionina este recomandată în nutricosmetică, cel mai adesea în 
amestecuri care conțin multe alte molecule (vezi p. 41). 

Când este utilizată singură, nicio dovadă a eficacităţii sale nu a fost 
demonstrată. Studii foarte recente arată inocuitatea sa când este utilizată un 
timp destul de scurt. În schimb, în caz de suplimentare prelungită, 
mentionina a fost incriminată în apariţia anumitor tipuri de cancer. 


Nopal (pulpă uscată) 


Numit și smochin de Barbaria, nopalul este un cactus ale cărui frunze 
dau un extract care se presupune că diminuează glucoza și colesterolul din 
sânge. Rămâne să fie realizate studii clinice de bună calitate care să susțină 
această alegaţie. 


% Omega 3 


Mai poartă și numele de acizi grași polinesaturaţi n-3. Sunt acizi grași 
„esenţiali”, deoarece sunt indispensabili vieţii, iar organismul uman nu este 
capabil să-i sintetizeze. Derivă din acidul linolenic, familie care cuprinde 
trei componente majore: acidul alfa-linolenic, acidul cicosapentanoic și 
acidul docosahexaenoic. Ultimii doi sunt bine cunoscuţi de marele public 
prin abrevierile lor, EPA și, respectiv, DHA. 

Sunt concentrați mai ales în peștele gras (hering, scrumbie, sardină, 
somon, ton, pește-sabie etc.). În schimb, acidul alfa-linolenic are o origine 
vegetală (nuci, ulei de nucă, de rapiță, din germeni de grâu, de in etc.). Dacă 
nu mâncăm pește gras, dar avem un aport ridicat de acid alfa-linolenic de 
origine vegetală, organismul este capabil să-l transforme pe acesta din urmă 
în EPA și DHA (această capacitate scade după 60 de ani). 

Există și o altă familie de acizi grași esenţiali polinesaturaţi, numită 
omega 6 (vezi p. 229). Ea intră în competiţie cu familia omega 3. Or, 
regimurile noastre occidentale furnizează prea mult acizi omega 6 și nu 
suficient din cei din urmă. Păcat! 

Chiar dacă oamenii de știință și-au manifestat interesul începând cu a 
doua jumătate a secolului XX, abia de vreo douăzeci de ani omega 3 au 
devenit populari. Este justificat acest entuziasm? 

Virtuţi presupuse, ori eficacitate reală? 

Omega 3 procură anumite beneficii pentru sănătate: 


m "Asupra inimii, omega 3 se localizează în membranele celulare, unde 
își exercită funcțiile protectoare: regularizarea tensiunii arteriale, 
elasticitatea vaselor, inhibarea agregării plachetelor sangvine. În plus, 
omega 3, în special EPA, diminuează nivelul de trigliceride din sânge, 
excesul acestora fiind nefast pentru inimă și pancreas. În fine, încetinesc 
frecvența cardiacă și reduc riscul de aritmie. Pe scurt, contribuie 
considerabil la protecția arterelor și a inimii. Este ceea ce dovedesc 
majoritatea studiilor științifice: consumul săptămânal de 200 g de peşte (sau 
de 500 până la 900 mg/zi dintr-un amestec de EPA și de DHA) reduce riscul 
mortalității cardiovasculare și prelungește speranța de viață. 

Aceste rezultate pozitive nu se regăsesc la persoanele diabetice. Nu se 
regăsesc nici în prevenția secundară, adică la subiecții care au avut deja un 
accident cardiovascular. 

m "Asupra inflamației: omega 3 inhibă parțial cascada de reacţii 
biochimice care conduc la procesele inflamatorii. De aceea, au fost 
experimentate în cadrul artrozei. Efectiv, omega 3 ameliorează înțepeneala 
matinală, precum și durerile articulare de care se plâng persoanele care 
suferă de artroză. Dar aveți răbdare dacă efectul nu se vede decât după 
câteva luni de tratament și necesită în general un număr ridicat de capsule 
bogate în omega 3. Vorbiți despre asta cu medicul reumatolog. 

m "Asupra neuronilor și creierului, omega 3 sunt indispensabili atât 
pentru dezvoltarea creierului, cât și pentru buna sa funcționare. Fac parte 
din structura însăși a celulelor nervoase, neuronii, și participă la influxul 
nervos. Omega 3 acţionează mai ales la cele două extremităţi ale vieţii. În 
cursul copilăriei, favorizează mecanismele de învăţare și de memorie. 
Totuși, în absenţa unei carenţe, suplimentarea în timpul sarcinii nu are 
niciun efect asupra funcţiilor cognitive ale nou-născutului. Un deficit de 
omega 3 a fost pus în cauză și în autism, și în dislexie. La populaţia 
vârstnică, un bun statut de omega 3 încetinește declinul cognitiv (memorie, 
învăţare, motricitate) legat de îmbătrânire. În schimb, o suplimentare cu 
EPA (1800 mg) și cu DHA (400 mg) nu a avut niciun efect asupra statutului 
mental al persoanelor în vârstă de peste 65 de ani (ceea ce nu mai înseamnă 
că ești foarte bătrân!). Şi la adult, omega 3 par a acţiona asupra creierului. 
Chiar dacă anumite studii nu ajung la aceleași rezultate, se pare că 
persoanele care consumă cu regularitate pește, deci omega 3, se simt mai 
bine psihic. Oricum, depresia e mai puţin prezentă în ţările unde se consumă 


mult pește. În fine, după mai multe studii (dar nu toate), omega 3, și în 
special DHA, potențează efectul benefic al medicamentelor antidepresive; 
ar putea chiar să fie eficace prin ele însele în cazul depresiilor minore, la 
doza de 1 g de EPA pe zi. 

Un alt efect asupra creierului: omega 3 temperează efectele stresului. În 
doze ridicate (între 1, 5 și 2 g pe zi), reduc până și agresivitatea; o relație 
între omega 3 și schizofrenie a fost de asemenea evocată: schizofrenii care 
mănâncă mai mult pește prezintă semne mai puţin severe ale bolii. Ținând 
cont de toate cele dinainte, omega 3 ar putea ajuta la sevrajul tabagic. 

Oricât de interesante ar fi, rezultatele studiilor asupra omega 3 și a 
bolilor psihiatrice necesită anumite observaţii. Mai întâi, chiar dacă 
participă la echilibrul psihic, omega 3 nu sunt de ajuns pentru a vindeca 
bolile psihiatrice și nu înlocuiesc medicamentele „clasice”; supravegherea 
pSihiatrică rămâne deci indispensabilă. Apoi, majoritatea studiilor 
favorabile omega 3 sunt consacrate consumului de pește gras, și nu de 
suplimente alimentare; or, peştele furnizează și alte nutrimente care 
acţionează asupra creierului, ca de exemplu iodul. 

E "Asupra sistemului imunitar: suplimentarea cu omega 3 la femeia 
însărcinată diminuează apariţia de boli alergice la copilul mic. 

m "Asupra funcţiei musculare, un studiu recent bine făcut arată că 
administrarea de ulei de pește combinată cu exerciţiul fizic crește mai mult 
forţa musculară a femeii în vârstă decât exerciţiul singur. 

m "Asupra cancerului de sân: acţiunea preventivă a uleiului de pește 
rămâne incertă. 

Mod de întrebuințare și precauţii de folosire 

Studiile științifice care demonstrează efectul protector al omega 3 
asupra inimii sunt consacrate în marea lor majoritate consumului de pește și 
în special de pește gras. Va fi mult mai benefic pentru dumneavoastră să 
consumaţi 200 g de pește pe săptămână (dintre care cel puţin în parte pește 
gras) decât să luaţi echivalentul sub formă de capsule de omega 3. 

Dacă nu consumaţi mult pește gras sau dacă doriţi să aveţi un aport de 
omega 3 mai ridicat, suplimentele alimentare pe bază de ulei de pește sunt 
totuși folositoare. După caz, uleiul provine din ficatul peștelui sau din 
carnea lui. 


În fine, structura omega 3 din capsulele de suplimente alimentare diferă 
într-o oarecare măsură de cea a omega 3 naturali din pește, și deci 
suplimentele nu aduc neapărat aceleași beneficii. 

Recomandările referitoare la aporturile de omega 3 sunt în momentul 
actual în plină evoluţie la nivelul organismelor de reglementare europene și 
naţionale. Putem totuși considera că un aport de 200 mg pe zi este corect 
(adică 1, 5 g pe săptămână). Capsulele de ulei de pește conţin în general 
100 până la 400 mg de EPA și DHA: de comparat cu 1 sau 2 g furnizate de 
100 g de scrumbie, hering sau sardine (chiar în conservă), sau cu 2 — 3 g 
dintr-o lingură de supă cu ulei de ficat de cod (atenţie la miros!...). 

Uleiurile de pește sunt global favorabile unei bune stări de sănătate, dar, 
ca orice moleculă biologic activă, comportă și câteva pericole: 

Bogăția în vitamina A și vitamina D. Astfel, o singură lingură de supă 
cu ulei de ficat de cod sau chiar anumite suplimente alimentare pe bază de 
ulei de pește reprezintă 100% ANR din fiecare vitamină menţionată. Chiar 
dacă vitamina D este binevenită pentru evitarea osteoporozei (vezi p. 270), 
consumul în doză ridicată din aceste două vitamine este periculos (vezi pp. 
260 şi 273). Nu depășiți dozele de supliment alimentar propuse în prospect 
și nu le cumulaţi cu alte suplimente alimentare bogate în vitamina A și/sau 
D, ca de exemplu poli vitaminele. 

Sarcina. Chiar dacă omega 3 sunt deosebit de folositoare pentru creierul 
și ochii fătului, vitamina A este rapid teratogenă, adică un exces de 
vitamina A riscă să conducă la malformații ale fătului. Dacă sunteți 
însărcinată, evitaţi suplimentele alimentare de omega 3 care au și vitamina 
A și vorbiţi cu medicul dumneavoastră despre asta. 

Ştim prea bine că eschimoșii nu prea suferă de boli cardiovasculare 
grație consumului ridicat de pește. Mai puţin știut este faptul că mor cel mai 
adesea de hemoragie cerebrală (corelat cu acţiunea omega 3 asupra 
plachetelor). Dacă sunteţi predispuși la o învineţire rapidă a pielii sau dacă 
vă curge sânge din nas etc., evitaţi consumul de suplimente alimentare cu 
omega 3. Pe de altă parte, dacă sunteţi tratat cu anticoagulante, nu luaţi 
aceste suplimente alimentare fără să discutaţi în prealabil cu medicul 
dumneavoastră. 

Consumul îndelungat de acizi grași n-3 poate antrena alterări ale 
gustului sau un miros de pește în respirație sau urină. 


Recomandarea noastră: folositor, dar în cadrul unei supravegheri 
medicale atente. 
EXEMPLE DE PRODUSE 


— Elusanes Poissonse (Naturactive, filială a Laboratoarelor Pierre Fa bre). 
— Omacore (Naturactive, filială a Laboratoarelor Pierre Fabre). 


AFLAȚI MAI MULTE ÎN: K. Simmer, „Fish-oil supplementation: The controversary 
continues”, Am. J. Clin. Nutr., 2016, 103, pp. 1 — 2. 


Omega 6 


Acești acizi grași sunt prezenți în cantitate mare în margarină și în 
anumite uleiuri: de floarea-soarelui, de porumb, de sâmburi de strugure sau 
de coacăze-negre, de soia și de limba-mielului. Acidul gama-linolenic 
(AGL) este cel mai reprezentativ din familia n-6. Capsulele de AGL sunt 
recomandate pentru calmarea tensiunii dureroase în sâni, în tulburările 
asociate menopauzei, precum și în sindromul premenstrual, acele câteva 
zile care precedă menstruaţia și care sunt greu de suportat pentru numeroase 
femei. 

Când sunt analizate studiile comparative dintre AGL și placebo, nu se 
regăsește eficiența preconizată în tratarea acestor probleme feminine. La fel 
stau lucrurile cu eczemele pentru care AGL a fost de asemenea recomandat. 

Uleiul de  limba-mielului revendică efecte benefice împotriva 
îmbătrânirii pielii sau în rezistența la stres. Şi în acest caz sunt de așteptat 
demonstraţii convingătoare. În schimb, uleiul de limba-mielului ar putea 
avea o anumită acțiune asupra durerilor reumatismale și în combaterea 
depozitelor de grăsimi în ficat. Cu siguranţă, acizii grași din familia omega 
6 sunt importanţi pentru echilibrul nervos și calitatea pielii, dar toate 
uleiurile de gătit sau de asezonare îi conţin, iar o alimentaţie echilibrată îi 
furnizează în cantitate suficientă. Nu există deci niciun motiv pentru a 
recurge la aceste suplimente alimentare pe bază de ulei de limba-mielului, 
ele nu vor schimba mare lucru în calitatea pielii dumneavoastră. 

Atenţie! Consumul prea mare de omega 6 în locul acizilor grași saturați 
(care nu se bucură totuși de o bună reputaţie) vă poate prejudicia sănătatea 
cardiovasculară, probabil pentru că un aport prea mare de omega 6 
dăunează producerii de EPA și de DHA. 


Omega 9 


Cel mai cunoscut dintre acizii grași ai acestei familii este acidul oleic, 
pe care-l găsim în măsline, alune, rapiță și în grăsimea din came. 

Există studii care raportează efecte pozitive asupra colesterolului bun 
(care crește) și rău (care scade), dar e vorba de ulei de măsline, iar acesta 
conţine și antioxidanți. 

Acizii omega 9 sunt contraindicaţi persoanelor aflate sub tratament cu 
anticoagulante și celor care vor beneficia de o intervenţie chirurgicală. 


Papaia (extract) 


Este folosit extractul de frunze pentru eliminarea apei în exces la nivel 
cutanat. Dar nu există vreo dovadă a eficacităţii sale în cadrul regimurilor 
de slăbit. Cât despre papaia fermentată, am spus deja suficiente lucruri rele 
în altă parte a acestei cărţi: a prefera consumul ei unei chimioterapii 
constituie o adevărată pierdere de șansă pentru bolnavul canceros. 


Papaină 


Este extrasă din latexul de papaia. I se atribuie proprietăți asupra 
digestiei și a cicatrizării. Aceste alegaţii nu sunt dovedite. 


A Poliamine alifatice: putrescină, spermină, spermidină 


Aceste molecule rezultă din condensarea unui aminoacid, ornitina. 

Ele joacă un rol în multiplicarea celulară, ceea ce ar putea fi folositor în 
diverse situaţii, ca de exemplu în cicatrizare, numai că un consum prelungit 
de poliamine antrenează o amplificare consistentă a riscului de cancer 


colorectal. 
AFLAȚI MAI MULTE ÎN: A.J. Vargas și colab., „Dietary polyamine intake and risk of 
colorectal adenomatous polypes.”, Am. J. Clin. Nutr., 2012, 96, pp. 133 — 141. 


Potasiu 


Acest mineral se găsește în toate fructele și legumele, în pește și în 
fructele de mare. 

Potasiul joacă un rol fundamental în tensiunea arterială, în transmiterea 
influxului nervos și în contracția musculară. 

Carenţa sa este rară, deși consumul în ţările dezvoltate este cam redus. 
Se manifestă prin crampe, oboseală și constipaţie. 


Sunt expuse persoanele care suferă de diaree și vărsături cronice, 
precum și cele tratate cu diuretice, laxative sau corticoizi. Dar, atenţie, un 
exces de potasiu provoacă tulburări cardiace care pot fi mortale! 

În cazul persoanelor sănătoase, nu există niciun folos în consumul unui 
supliment alimentar care conţine potasiu. Pentru sănătatea dumneavoastră, 
nu mâncaţi prea sărat și consumaţi cinci porţii de fructe sau legume pe zi. 


Prebiotice 


Provenite din alimente de origine vegetală, prebioticele sunt substanţe 
pe care le conțin numeroase alimente, mai ales vegetale; organismul uman 
nu le poate degrada, însă ele fermentează în colon și servesc ca aliment 
preferențial pentru anumite bacterii (mai ales lactobacili și bifidobacterii) 
din colonul nostru, a căror multiplicare o stimulează. Aceste bacterii 
formează ceea ce se numește astăzi microbiomul intestinal, cuprinzând 
colosalul număra de 1010 microorganisme! Există mii de specii diferite și 
fiecare individ posedă cel puţin 160 de specii, cu un nucleu de 18 specii. 
Fiecare dintre noi are deci un microbiom propriu, cu semnătură personală. 
Ştim de asemenea că există o relaţie între compoziţia microbiomului și 
anumite boli (obezitate, diabet, boli inflamatorii). De fapt, aceste bacterii ne 
protejează de colonizarea intestinului de către specii patogene și participă la 
buna funcţionare a sistemului nostru imunitar. 

Prebioticele sunt, în majoritate, zaharuri de dimensiuni mai mari sau 
mai mici. Cele mai cunoscute sunt fractanele, ca inulina (care nu are nicio 
legătură cu insulina), fracto-oligozaharidele (FOZ), galacto-oligozaharidele 
(GOZ), guma de guar și konjacul (vezi p. 213). 

Ele au un efect asupra florei intestinale, favorizând flora bifidă 
endogenă. Efectul lor este cel al fibrelor; ameliorează funcţia intestinală, în 
special în diaree. 

O  meta-analiză foarte recentă arată că la subiecţii diabetici 
supraponderali sau obezi prebioticele diminuează colesterolul total sau 
colesterolul „rău” și cresc colesterolul „bun”. 

Cât despre rest, beneficiul lor pentru sănătate rămâne de demonstrat, cu 
atât mai mult cu cât, la o doză ridicată (10 g și mai mult), pot agrava 
simptomele colonului iritabil și provoca diaree, adică inversul efectului 
scontat! 


Pot fi utilizate cu probiotice (cf. Mai jos). Se vorbește atunci despre 
simbiotice (vezi p. 247). 
AFLAȚI MAI MULTE ÎN: K. Whelan, „Probiotics and prebiotics in the management of 


irritable bowel syndrome: A review of recent clinical trials and sistematic reviews”, Curr. Opin. 
Clin. Nutr., 2011, 14, pp. 581 — 587. 


Æ Pregnenolon 


Este vorba de un hormon, precursor al altor hormoni: DHEA, 
progesteron, cortizol... 

E recomandat în tulburările de memorie, ca antiinflamator, în 
problemele legate de menopauză. Niciun studiu la om nu susține aceste 
alegațţii. 

În mod normal, nu trebuie să-l găsim în suplimentele alimentare, ceea 
ce nu creează niciun impediment în a-l cumpăra de pe Internet sau ca 
reacţie la publicitatea postată de anumite laboratoare farmaceutice obscure. 

În schimb, dacă un medic prescrie pregnenolon pentru un bolnav 
anume, farmacistul poate pregăti capsule. Este ceea ce se numește o 
„preparare magistrală”. 

Dacă proprietățile pregnenolonului nu sunt dovedite, efectele sale 
secundare sunt foarte reale: anume cele ale tuturor hormonilor, 
pregnenolonul fiind precursorul lor, începând cu DHEA (vezi p. 186) și 
cortizolul (depresie a imunităţii). 

Repetăm, consumul de hormoni ca suplimente alimentare înseamnă cu 
siguranţă să vă distrugeţi sănătatea! 


% probiotice 


A nu se confunda cu prebioticele (vezi mai sus). 

Dacă denumirea de „probiotic” este destul de recentă, noţiunea datează 
de la începutul secolului XX, când E. Mecinikov (Premiul Nobel pentru 
medicină în 1908) s-a interesat de longevitatea anumitor populaţii bulgare. 
Acestea consumau, într-adevăr, mari cantități de produse lactate fermentate. 

Probioticele sunt microorganisme vii, în general bacterii, care, când sunt 
consumate în cantități adecvate, au un efect benefic asupra sănătăţii. Există 
vreo treizeci de specii, dintre care primordiale sunt  lactobacilii 
(Lactobacillus casei, Lactobacillus johnsonii etc.) sau bifidobacteriile. O 
anumită proporţie supraviețuiește trecerii lor prin stomac (în pofida 


acidității celui din urmă), apoi aceste bacterii ajung în intestinul pe care îl 
„colonizează”. În acest fel, împiedică bacteriile patogene (adică vectorii 
bolilor) să adere sau să se înmulțească în intestin. Probioticele intervin 
asupra tranzitului intestinal, al diareii, sistemului imunitar (intestinul 
conține mai multe celule imunitare decât tot restul organismului). 
Probioticele sunt prezente într-un număr mare de alimente tradiționale 
fermentate: iaurtul, desigur, dar și chefirul (lapte fermentat), varza acră, 
salamul, anumite sortimente de cârnaţi. 

În mod empiric, societăţile tradiționale au observat că fermentarea unui 
aliment oprește contaminarea și degradarea sa de către germenii patogeni 
(de exemplu, iaurtul se conservă mai mult decât laptele). Primul obiectiv al 
fermentării era, așadar, conservarea alimentelor. 

Virtuţi presupuse, ori eficacitate reală? 

La fel ca în cazul altor elemente active, se atribuie multe acţiuni 

probioticelor. 


Efecte asupra funcţionării intestinelor 

m "Reduc intoleranţa la lactoză. Aceasta afectează până la 70% din 
populația mondială, cu diferenţe regionale (mai puţin în Europa decât în 
Asia, de exemplu). Se manifestă prin diaree, dureri abdominale sau balonări 
în urma consumului de lapte sau de brânză albă. laurturile sunt mai ușor 
digerate. 

m -Probioticele au un efect regulator asupra tranzitului intestinal. 
Acţionează în două situații opuse: diareea și constipaţia. Pot preveni diareea 
sau îi pot reduce durata și intensitatea. Este cazul pentru: 

— Diareea de origine virală a sugarului și a copilului mic, cu o 
diminuare a duratei de 0,8 zile în medie; cele mai eficace probiotice sunt 
Lactobacillus rhamnosus, L. Reuteri, L. Casei, L. Bulgaricus, mai ales 
când sunt utilizate în combinaţie; 

— Diareea legată de administrarea de antibiotice; se pare că 
Lactobacillus 66 şi Saccharomyces boulardii sunt cu precădere eficiente 
în acest tip de prevenţie; cel de-al doilea are statutul de medicament 
(Ultralevuree, Laboratoire Biocodex), dar poate fi găsit și în suplimente 
alimentare; 

— Diareea călătorului, chiar dacă rezultatele pe acest subiect sunt 
contradictorii (depinde fără îndoială de loc și de circumstanţele 


călătoriei). Oricum ar fi, dacă faceți multe călătorii și suferiți de 

turista“!, de ce să nu luaţi probiotice înainte și în timpul șederii 

dumneavoastră în ţări calde: observaţi-vă singuri... dacă puteţi; 
— Medicina veterinară! Lactobacillus acidophilus este recomandat 
la câine și la pisică în timpul diareii acute, fără afectarea stării generale. 

m "O tulpină a lactobacilului (NCFM) a dat rezultate experimentale 
interesante în privinţa durerii induse de boli inflamatorii intestinale. Așa 
cum subliniază profesorul Dezreumaux într-un interviu acordat ziarului Le 
Figaro în martie 2011, anumite probiotice au dovedit eficacitate în 
stabilizarea colopatiei funcţionale, mai cunoscută sub numele de „colon 
iritabil” Utilizarea de probiotice (lactobacili, bifidobacterii) diminuează 
durerea abdominală cu 30%. Se ajunge chiar la o scădere de 60% cu o 
drojdie, Saccharomyces cerevisiae. În rectocolita hemoragică, administrarea 
de E. Coli Nissle 1917 (Moutaflore) se dovedește la fel de eficace precum 
un medicament (5-ASA), dar nu a existat grup placebo în acest studiu. 
Probioticul este cu siguranță mai folositor în menţinerea remisiei decât în 
tratamentul bolii active. 

E"O combinaţie de probiotice (B. Longum, L. Acidophilus, Lactococcus 
lactis şi S. Theromophilus) a fost testată la cei care suferă de colopatie de 
către o echipă a CHU Lariboisiere la Paris. Rezultatele indică (versus 
placebo) o diminuare a durerilor abdominale și o creștere a numărului 
scaunelor la pacienţii constipați. 

Numai că sindromul intestinului iritabil este o boală, nu o stare de 
sănătate care trebuie menţinută. În consecință, această alegaţie e interzisă. 
lată motivul pentru care mai bine de o sută de nutriţioniști și de 
gastroenterologi (și nu unii oarecare!) au trimis o scrisoare deschisă EFSA 
în aprilie 2011 pentru crearea unui nou tip de alegaţie: „influențează boala”. 
Este oare întemeiată această afirmaţie? 

m-În constipaţia funcţională, probioticele sunt eficiente, după cum arată 
o meta-analiză recentă (ce regrupează 14 studii și 1182 subiecţi): 
ameliorează durata tranzitului intestinal, frecvenţa și consistenţa scaunelor. 
Şi mai interesant este că acest studiu arată că există diverse grade de 
eficiență în funcţie de probiotice. De exemplu, Bifidobacterium lactis e 
foarte eficient, în timp ce Lactobacillus casei shirota nu este. 


Efecte asupra pielii 


Produsele de fermentație ale probioticelor acţionează direct asupra 
mucoasei intestinale, dar și indirect asupra restului organismului: 

E "Printr-un mecanism de acţiune care rămâne de clarificat, anumite 
probiotice au o acţiune pozitivă asupra pielii. Se știe totuși că intestinul 
joacă rolul canarului (cel care alertează cu privire la un pericol pentru restul 
organismului). Un produs care conține un probiotic (Lactobacillus 
johnsonii) asociat carotenoizilor a făcut obiectul unor studii clinice. 
Rezultatele arată o acţiune protectoare împotriva ravagiilor produse de 
ultraviolete. Același probiotic se opune diminuării imunităţii cutanate care 
apare în urma expunerii la UV; 

m "Probioticele (și în particular L. Rhamnosus GG) sunt eficace în 
prevenirea dermatitei atopice. 


Efecte cardiovasculare 

Observarea masailor a sugerat un efect asupra colesterolului și 
aterosclerozei. Acest popor nomad din Africa este puţin atins de bolile 
cardiovasculare, în pofida unei alimentații bogate în carne și în grăsimi 
animale. În paralel, masaii consumă mari cantităţi de iaurt. Dar studiile 
experimentale nu au confirmat această speranţă. Efectul probioticelor 
asupra colesterolului este scăzut, poate chiar nul. 


Efecte asupra greutăţii 

Se știe că un dezechilibru al florei intestinale poate favoriza obezitatea. 
Era deci logic interesul pentru efectul probioticelor în această situaţie. 
Numeroase studii experimentale dau rezultate interesante în privinţa 
greutăţii și a masei grase a rozătoarelor. În schimb, există puţine studii la 
om, iar acestea furnizează rezultate divergente. 


Efecte asupra imunității 

m-Femeile devin adeseori victime ale infecțiilor urogenitale. Principalele 
bacterii incriminate sunt Escherichia coli, Staphylococcus saprophycus și 
Enterococcus  făcealis. Anumite probiotice din familia lactobacililor 
colonizează intestinul, apoi — la fel ca bacteriile incriminate mai sus — 
colonizează tractul urinar. Acolo produc molecule antiaderență care 
împiedică fixarea bacteriilor patogene. 


m "Efecte asupra stărilor alergice: astăzi sunt bine identificate relaţiile 
care există între microbiomul intestinal și procesele alergice. 

— În eczema copilului, mai multe studii asupra efectelor unui 
lactobacil (GG) au avut rezultate divergente, în funcţie de tulpina 
utilizată (și nu putem extrapola rezultatele obţinute cu o tulpină la cele 
dobândite cu altă tulpină), de doză și de durata tratamentului. 

— La fel, efectul preventiv al probioticelor asupra rinitelor nu este 
foarte convingător. 

— La adult, probioticele nu au efect asupra alergiilor. 

— La persoana în vârstă, durata afecţiunilor hibernale este mai 
scurtă în cazul celor care consumă probiotice. 

Probioticele şi cancerul 

M-Ar putea probioticele să reducă riscul de cancer al colonului? Chiar 
dacă mai multe modele animale indică acest rezultat, nu există nicio dovadă 
directă la om. 

m "Lactobacillus casei shirota (prezent în laptele fermentat Yakulte) 
diminuează incidenţa cancerului vezicii la șoarece și şobolan. La om, un 
studiu dă rezultate interesante, dar metodologia sa este foarte mediocră 
(studiu retrospectiv bazat pe un chestionar). Același probiotic a fost testat în 
prevenirea cancerului colorectal. Rezultatele nu sunt convingătoare. 

Mod de întrebuințare și precauţii de folosire 

Dacă doriţi să beneficiaţi de probiotice, modul cel mai simplu de a 
izbândi şi fără îndoială cel mai documentat științific va fi să consumaţi 
iaurturi. De vreo zece ani, au apărut o mulțime de sortimente de lapte 
fermentat cu probiotice. Printre acestea, Yakulte, despre care am vorbit deja 
mai sus. Dar, în acest cadru, vedetele de necontestat sunt iaurturile cu 
bifidus, ca Actimele (Danone), care conţine L. Casei defensis. O alegaţie 
arăta că Actimele contribuie la întărirea sistemului imunitar al organismului 
dacă este consumat zilnic. Pe viaţă? 

Totuși, trebuie să știți că sunt prezente în aceeași măsură probiotice 
benefice în iaurturile „clasice” sau în laptele fermentat. 

În cazul în care consumaţi puţin iaurt sau doriţi să „forțaţi” doza de 
probiotice, există suplimente alimentare pe bază de probiotice. Mai 
„folcloric”, putem să ne imaginăm toate asocierile pe care le dorim, de 
exemplu vitamina C + probiotice (Laboratoires Vitarmonyl), un „duo 


rezistență”, după cum indică ambalajul. Găsim aici 180 mg de vitamina C 
pe comprimat (ceea ce este acceptabil pentru un supliment alimentar, chiar 
dacă nu e departe de dublul ANR-urilor) și două probiotice 
(Bifidobacterium bifidum şi Lactobacillus casei). Proprietăţile celor două 
clase de elemente active sunt descrise corect în prospect, dar nu se spune 
nimic despre folosul asocierii. Nu cumva nu este nimic de spus, iar 
fabricantul lasă în grija consumatorului să-și imagineze ce dorește? 

Atenţie, pentru ca un probiotic să fie eficace asupra intestinului, trebuie 
să ajungă acolo... viu. Or, unii sunt uciși în stomac din cauza acidității 
acestuia sau a acţiunii secreţiilor pancreatice. De unde importanţa formulei 
de prezentare, de exemplu închizând probioticul în microcapsule. Alegaţiile 
unui produs au fost recent respinse de Autoritatea Europeană pentru 
Siguranţa Alimentară (EFSA) pentru că, în particular, acest criteriu nu a fost 
verificat de fabricant. 

Probioticele sunt foarte bine tolerate. Nu a fost descris vreun efect 
secundar, cu excepţia foarte rarei infecţii generalizate în caz de inhalare a 
probioticului de către un subiect imunodeprimat. 

Pentru a încheia, să subliniem că, din punctul de vedere al 
reglementărilor, cuvântul „probiotic” este considerat drept o alegaţie de 
sănătate neautorizată. Fiecare să înțeleagă ce poate... 

EXEMPLE DE PRODUSE 


Pentru cei cu colopatie: Lactibianee référence (PIL ele). În diaree: Arkolevuree (Arkopharma). 
Asociază S. Boulardii și inulina din cicoare. 


AFLAŢI MAI MULTE ÎN: J—M. Antoine, „Probiotics: Beneficia! factors of defence Sistem”, 
Porc. Nutr. Soc., 2010, 69, pp. 429 — 433; A.-J. Waligora-Dupriet și colab., „Probiotiques et 
allergies: le point sur les études cliniques”, Feuillets biol., 2010, 51, pp. 15 — 26; Nova E. Şi 
colab., „The role of probiotics on the microbiota: Efect on obesity”, Nutr. Clin Pract., 2016, 31, pp. 
387 — 400. 


Propolis 


Propolisul este o substanță fabricată de albine pe care acestea o 
utilizează pentru construirea alveolelor stupului. Compoziţia sa variază în 
funcţie de regiunea de producere. Între altele, propolisul conţine uleiuri 
esenţiale și aromatice. 

Virtuţi presupuse, ori eficacitate reală? 

Propolisul este utilizat în mod tradițional în afecțiunile ORL sau 

cutanate. Nu există nicio dovadă științifică a eficacităţii sale. 


Mod de întrebuințare și precauţii de folosire 

Doza recomandată este de 0,2 până la 0,6 g/zi și nu trebuie consumat 
mai mult de o lună fără aviz medical. 

Având în vedere că albinele amestecă substanţele colectate cu propriile 
secreții, s-a observat o hipersensibilitate la propolis. Astfel, sistemul 
naţional de farmacovigilenţă italiană a scos la iveală, între 2002 și 2008, 20 
de cazuri de efecte indezirabile. În majoritatea cazurilor, era vorba de 
edeme ale feţei, pleoapelor, limbii, cerului gurii etc. S-au raportat 6 cazuri 
de eczemă generalizată. Aceste tulburări apar după o perioadă de timp 
foarte variabilă, de la o zi până la patru luni după începutul administrării de 
propolis. 20 de cazuri în șapte ani într-o ţară de mărimea Italiei nu înseamnă 
mult, dar merită oare să riscăm, având în vedere gravitatea 
hipersensibilităţii la anumite persoane? 


Psyllium 


Este vorba de o fibră solubilă nefermentabilă (vezi p. 178) care 
formează un gel vâscos în intestinul proximal și reduce astfel digestia 
zahărului. Apariţia glucozei în sânge are loc mult mai lent, ceea ce este un 
efect foarte favorabil pentru cei cu probleme de diabet sau cu risc de diabet. 

O meta-analiză foarte recentă care sintetizează rezultatele a 35 de studii 
clinice arată clar că a consuma psyllium (de la 5 până la 20 g pe zi timp de 
două până la șase luni) ameliorează glucoza pe stomacul gol și valorile 
indicatorului utilizat pentru supravegherea evoluţiei sale (hemoglobina 
glicată). Acest efect este pronunţat la diabetic, mult mai modest la persoana 


cu risc și nul la persoana sănătoasă. 

AFLAȚI MAI MULTE ÎN: R.D. Gibb și colab., „Psyllium fiber improves glycemic control 
proporțional to loss of glycemic control: A metaanalysis of data în euglymic subjects, patients at 
risk of type 2 diabetes mellitus, and patients being treated for type 2 diabetes mellitus”, Am. J. Clin. 
Nutr., 2015, 102, pp. 1604 — 1616. 


Quercetina 


Este vorba de o flavonoidă (vezi p. 190) din familia flavonolilor, care se 
găseşte din abundență mai ales în ceapă, afine, capere și ardei. 

I se atribuie proprietăți antioxidante susținute solid de o multitudine de 
studii pe celule izolate și pe animal, dar există foarte puține studii la om. lar 
acest efect antioxidant nu s-a regăsit la omul sănătos, tânăr sau vârstnic, 
supraponderal sau obez, și care primește până la 1 g pe zi, în asociere cu 


vitamina C, timp de trei luni. Quercetina nu are niciun efect asupra 
statutului cardiovascular la subiecţii sănătoși. 

Suplimentarea cu quercetină la alergători sau la cicliști duce la 
diminuarea anumitor indicatori (nu a tuturor) ai inflamaţiei. O asociere cu 
vitamina C dă aceleași rezultate. 

Rezultate pozitive au fost obținute și în rinita alergică. 

Aceste rezultate cel puţin modeste nu împiedică anumite societăți să 
facă o publicitate zgomotoasă prin lozinci de genul: Quercetine Maxe 
„primul produs anti-age din lume, capabil să purifice organismul și să 
inverseze îmbătrânirea celulară!” (semnul exclamării nu l-am pus noi, face 
parte din reclamă). Publicitatea adaugă că este „singurul care știe să lupte 
împotriva a 127 de boli”! (în acest caz, semnul exclamării este pus de noi). 
Vă va costa 54 de euro cura „Premium” de șaizeci de zile. 

Atenţie, quercetina se leagă de fier și deci îi inhibă absorbţia. În rest nu i 


se cunoaște vreun efect secundar, chiar și în doză forte. 

AFLAȚI MĂI MULTE ÎN: R.A. Shanely și colab., „Quercetin supplementation does not alter 
antioxidant status în humans”, Free Rădic. Res., 2010, 44, pp. 224 — 231; J.l. Dower și colab., 
„Effects of the pure flavonoids epicatechin and quercetin on vascular function and cardiometabolic 
health: A randomized, double-blind, placebo-controlled, crossover trial”, Am. J. Clin. Nutr., 2015, 
101, pp. 914 — 921. 


Resveratrol 


Acest polifenol din familia stilbenelor e prezent în coaja de struguri. 
Are concentraţie mare în vinul roșu și aproape la fel de mare în vinul alb, în 
special în cel produs din vița-de-vie pinot noir. Din acest motiv este 
implicat în așa-numitul „paradox francez”. Se găsește și în ciocolată, 
arahide și fructele roșii. 

„Paradoxul francez” rezidă în faptul că populaţia noastră prezintă o 
mortalitate coronariană de trei ori mai redusă decât cea a americanilor, deși 
avem același colesterol și mâncăm la fel de multe grăsimi. Dar nu neapărat 
aceleași grăsimi (mult mai puţine grăsimi saturate în sudul Franţei). Prin 
urmare, „paradoxul francez” este legat de resveratrolul din vin, sau este 
efectul „regimului mediteraneean”? întrebarea rămâne deschisă. 

Oricum ar fi, numeroase articole arată că acţiunile antioxidantă și 
antiinflamatorie ale resveratrolului trec prin amplificarea producerii unei 
mici molecule gazoase, monoxidul de azot. O multitudine de studii 
experimentale arată beneficiul  resveratrolului asupra funcțiilor 


cardiovasculare și imunitare. Totuși, după cum susține profesorul J. C. 
Stoclet într-un articol publicat în Le Figaro în martie 2010, toate aceste 
concluzii provin din experimente asupra celulelor sau asupra animalelor, 
sau din experimentele clinice pe termen scurt. Cu toate acestea, rezultatele 
unei meta-analize recente (care sintetizează 6 studii pentru un total de 247 
de subiecţi) arată că consumul de resveratrol diminuează net tensiunea 
arterială sistolică, dar că — pentru a obţine acest efect — trebuie să iei cel 
puţin 150 mg/zi. 

O ingenioasă echipă de cercetători s-a folosit de măsurarea 
resveratrolului în urină ca indicator al impregnării. La capătul a nouă ani, 
nu exista nicio diferență în privința mortalităţii, prevalenţei bolilor 
cardiovasculare sau a cancerului. 

Mai recent, resveratrolul a fost chiar recomandat în obezitate. O reclamă 
anunţă o pierdere în greutate de 1 kilogram pe zi! Cine n-ar fi mulțumit? în 
realitate, meta-analiza despre care am vorbit mai sus nu arată niciun efect al 
resveratrolului asupra greutăţii. 

Resveratrolul ar putea diminua rezistenţa la insulină în diabet, dar nu a 
fost raportat niciun efect asupra parametrului celui mai important 
(hemoglobina Alc) de evaluare a eficacităţii. Nu este exclus ca 
resveratrolul să aibă un efect asupra îmbătrânirii, bolilor degenerative ale 
creierului și longevităţii (putem visa). Atenţie însă, resveratrolul devine 
prooxidant în prezenţa cuprului. Trebuie să vă feriți de combinaţiile 
nepotrivite. 

Un pahar de vin pe zi, sau o capsulă de câteva zeci de miligrame de 
resveratrol pe zi? O chestiune de urmărit. 

EXEMPLU DE PRODUS 


— Oenobiol femme 45 + (Oenobiol). Se recomandă 2 capsule pe zi timp de trei luni. Conţine și 
carotenoizi. 


AFLAŢI MAI MULTE ÎN: L.—L. Beaudeux și colab., „Resveratrol: A relevant 
pharmacological approach for the treatment of metabolic syndrome?”, Curr. Opin. Clin. Nutr. 
Metab. Care, 2010, 13, pp. 729 — 736; Y. Liu și colab., „Efect of resveratrol on blood pressure: A 
metaanalysis of randomized controlled trials”, Clin. Nutr., 2015, 34, pp. 27 — 34. 


Ruscogenină 


Se extrage din rădăcina de ghimpe (Ruscus aculeatus). Este un 
venotonic recomandat în cazul senzaţiei de picioare grele. Poate provoca 


diaree. 


W S-adenozilmetionină (SAMe) 


S-adenozilmetionina (SAMe) este un supliment alimentar relativ recent, 
având în vedere că nu este disponibil pe Internet sub formă de comprimate 
decât din 1999. Succesul său a fost la fel de rapid, de vreme ce vânzările au 
explodat în Statele Unite, ajungând să atingă o cifră de afaceri de 40 de 
milioane de dolari. 

SAMe este un element prezent în cantitate mică în organism în mod 
natural. 

Virtuţi presupuse, ori eficacitate reală? 

SAMe intervine în echilibrul neurotransmițătorilor creierului. De aceea 
a fost mai întâi testată în tratamentul psihozelor. A fost un eșec. În schimb, 
mai multe studii au arătat o eficacitate, desigur moderată, în depresie. 
Numai că nu toate aceste studii erau de bună calitate. 

SAMe stimulează în vitro (în laborator) dezvoltarea celulelor cartilajului 
de la nivelul articulaţiilor. Din acest motiv a fost testată, cu un oarecare 
succes, în reducerea durerilor legate de artroză. În paralel, s-a pomenit, fără 
a fi demonstrată, activitatea sa benefică în fibromialgie. 

SAMe joacă un rol la nivelul membranelor celulelor ficatului. Efectele 
sale asupra evoluţiei bolilor ficatului, de pildă ciroza, au fost demonstrate la 
maimuţă, nu și la om. 

Mod de întrebuințare și precauţii de folosire 

Reversul medaliei: anumiţi cercetători cred că SAMe ridică nivelul 
sangvin al unei molecule toxice pentru inimă și artere, homocisteina. Pentru 
limitarea acestei creșteri, pot fi asociate vitamine (B6, B9 și B12). De 
aceea, principiul precauţiei o impune, vă sfătuim cu tărie să nu o utilizaţi 
înainte ca studiile științifice să-i demonstreze inocuitatea în dozele prezente 
în suplimentele alimentare. 


Schinduf (pulbere din seminţe) 


Schinduful sau fânul grecesc (Trigonella foehnum-graecurri) este o 
plantă medicinală foarte utilizată în Egipt încă din Antichitate. 

Sămânţa este bogată în diverse substanţe, dintre care o fibră solubilă 
(galactomanan) și una insolubilă (lignină), care ar întârzia absorbţia 


glucozei. Conţine și un aminoacid, 4-hidroxi-izoleucină, care ar stimula 
secreția insulinei. 

Ansamblul acestor proprietăți sugerează o posibilă întrebuințare în 
diabetul de tip II și un studiu clinic recent tinde să arate folosul asocierii 
sale cu un antidiabetic oral, metformina. O chestiune de urmărit. 

La femeia însărcinată, administrarea de schinduf poate conduce la avort. 


Scorţişoară (extract) 


Extractul de scorţişoară este utilizat tradițional în diabet în doze de 1 
până la 9 g/zi. I se atribuie tot felul de alte virtuţi, mai curând presupuse 
decât reale. Atenţie, există mai multe specii care au conţinuturi foarte 
variabile de molecule active. 


Seleniu 


Numele său vine de la Selena, zeița Lunii, deoarece se prezintă sub 
forma unei pulberi gălbui. Seleniul este prezent în numeroase alimente, în 
special în carne, pește, crustacee, ouă și cereale. Nuca de Brazilia este în 
mod special bogată în seleniu. 

Există o regiune în China, Keshan, care nu conţine seleniu în sol. Iar 
dacă nu există seleniu în sol, nu există seleniu nici în vegetale, nici în 
țesuturile animale. Rezultatul: numeroase cazuri de carență în rândul 
locuitorilor. Atunci când este severă, această carență duce la o boală 
cardiacă gravă (numită boala Keshan). 

Virtuţi presupuse, ori eficacitate reală? 

Seleniul este un oligoelement care, în pofida slabei sale concentraţii, 
joacă un rol important, întrucât e implicat în funcţionarea enzimelor care 
luptă împotriva stresului oxidant. La acest nivel, lucrează laolaltă cu 
vitamina E. Este deci adesea prezent în formulele antiaging, în special în 
combinaţie cu vitaminele antioxidante A, C și E. 

Având în vedere acţiunea sa antioxidantă, se spera că o suplimentare cu 
seleniu ar putea fi utilă în prevenţia cancerului gastro-intestinal și de 
prostată, a bolilor cardiace, în problemele de fertilitate și de declin cognitiv. 
Este probabil cazul (s-a dovedit pentru prevenţia cancerului de prostată) 
când există o deficiență de seleniu. Dar dacă mâncaţi regulat alimente 
bogate în seleniu (carne, pește, crustacee, ouă și cereale), nu veți obține 
niciun beneficiu suplimentar luând suplimente alimentare pe bază de 


seleniu. De altfel, încercările de prevenire a cancerului de prostată printr-o 
suplimentare cu seleniu au dat rezultate dezamăgitoare: niciun efect. 

Pe de altă parte, seleniul ar putea avea anumite efecte favorabile asupra 
imunităţii. În diabet, efectul seleniului (favorabil sau nefavorabil) rămâne 
un subiect de discuţie. 

Mod de întrebuințare și precauţii de folosire 

Aportul optim de seleniu se situează între 50 și 100 pg (micrograme) pe 
zi. Nu riscaţi să aveţi carență dacă alimentaţia dumneavoastră e variată. 
Dacă alegeţi să luaţi suplimente alimentare, evitaţi-le pe cele care depășesc 
400 pg pe zi: seleniul se dovedește toxic în doză mare (de la 900 pg pe zi) 
deoarece, așa cum este adesea cazul cu antioxidanţii, seleniul devine 
prooxidant în doză ridicată. Se observă atunci afectări ale pielii (cu risc de 
infecţie), ale unghiilor și părului, apoi alterări neurologice. Copiii mai ales 
sunt sensibili la seleniu și nu este recomandat să li se dea suplimente. Dacă 
e cazul, nu trebuie să depășiți 90 pg/zi pentru un copil între 3 și 6 ani. Pe de 
altă parte, citiţi etichetele și evitaţi seleniul sub formă de sulfură de seleniu: 
este cancerigenă conform experimentelor pe animal. 

EXEMPLU DE PRODUS 


Majoritatea produselor de pe piață sunt supradozate; puteţi să luaţi o jumătate de comprimat de 
produs, precum cel comercializat de Lab-Sante, dozat la 500 pg. 


AFLĂŢI MAI MULTE ÎN: W. Manzanares, „Can dietary selenium intake increase the risk of 
toxicity în healthy children?”, Nutrition, 2016, 32, pp. 149 — 150; K.S. Prabhu și X.G. Lei, 
„Selenium”, Adv. Nutr., 2016, 7, pp. 415 — 417. 


Sfeclă roşie de zahăr (fibre) 


Aceste fibre contribuie la creșterea volumului scaunelor. Este alegaţia 
privind sănătatea recunoscută de EFSA în 2014. 


Shiitake şi alte ciuperci chinezeşti (pulbere) 


Shiitake, maitake și reishi sunt utilizate în China de mii de ani în cadrul 
medicinei tradiționale pentru creșterea rezistenței la stres (produse 
adaptogene) și stimularea imunității. 

Aceste ciuperci conţin beta-D-glicani care ar putea fi de interes în 
anumite forme de cancer. Dar, având în vedere că aceste molecule nu sunt 
absorbite de intestin, e mai bine să nu luați. 


De notat totuși că shiitake este campionul lumii la aportul de vitamina 
D. 


Siliciu 
Acest mineral este prezent în cereale, seminţe, bere și pur și simplu în... 
apa de la robinet. Coada-calului conţine siliciu în mari cantităţi. 
Siliciul este prezent în toate țesuturile dure: oase, tendoane, cartilaje, 
piele, păr, unghii, dinţi. 
În afara unui risc de calculi renali, nu i se cunoaște vreun efect secundar. 


Dar, cum nu i se cunoaște nici vreun folos care să justifice o suplimentare, e 
mai bine să nu luați. 


% simbiotice 


Este vorba de o noţiune destul de recentă, care combină prebioticele 
(vezi p. 232) și probioticele (vezi p. 233), adică microorganismele 
(probiotice) și hrana acestora (prebiotice). 

O meta-analiză foarte recentă arată că utilizarea de simbiotice ar putea fi 
folositoare în diabetul de tip 2 (diabetul gras). 

Un studiu bine făcut arată că Immuno Ştim (asociind un prebiotic și trei 
probiotice) diminuează apariţia infecțiilor hibernale la copilul mic și... 
reduce absenteismul școlar. 

Pe de altă parte, trei studii clinice arată efectul benefic al simbioticelor 
în sindromul colonului iritabil, dar nu știm dacă în această situație un 
simbiotic are efect mai bun decât un probiotic singur. 

EXEMPLU DE PRODUS 


Immuno Ştime (Urgo) care asociază trei probiotice (Lactobacillus acidophilus, Bifidobacterium 
bifidum şi Bifidobacterium infantis) şi un prebiotic (o fructo-oligozaharidă). 


AFLAȚI MAI MULTE ÎN: DJ. Garcie și A.C. Ford, „Symbiotics în irritable bowel syndrome 
betterthan probiotics alone? 1, Curr. Opin. Clin. Nutr. Metab. Care, 2015, 18, pp. 485 — 489. 


W Sinefrină 


Ca urmare a deciziei de a interzice ephedra (cf. P. 175) şi cum natura are 
oroare de vid, aceasta a fost repede înlocuită cu extracte de portocală amară 
(Citrus sinensis), bogate în sinefrină. Fiţi prudenţi, puteţi întâlni portocala 
amară sub alte denumiri: Citrus aurantium, naramză, portocală de Sevilia, 


bitter orange, sour orange... La fel, sinefrină poate fi numită exedrină sau 
chiar fenilefrină. lată cum i se poate suci capul consumatorului! 

Să remarcăm că se găsește în cantități foarte mici și în alte specii de 
Citrus (portocală, lămâie, mandarină). 

Virtuţi presupuse, ori eficacitate reală? 

Sinefrină are o structură apropiată de aceea a unui mediator puternic, 
adrenalina, de unde acţiunea pentru care e căutată: topirea grăsimilor. Este, 
așadar, ceea ce se numește un „arde-grăsimi” în cadrul produselor de slăbit. 
În plus, acţionând asupra unui hormon, leptina, provoacă saţietate. Este deci 
și un „inhibitor al foamei”. În sfârșit, sinefrină e recomandată în 
amplificarea performanţelor sportive și ca stimulent. De fapt, s-au realizat 
puţine studii, iar eficacitatea sa este îndoielnică. 

Mod de întrebuințare și precauţii de folosire 

Doza limită este fixată de EFSA la 20 mg/zi și este interzisă 
introducerea ei într-un „preparat magistral” (făcut de un farmacist). Din 
păcate, acţiunea sinefrinei nu se limitează la topirea grăsimilor. La fel ca 
adrenalina, are efecte puternice asupra inimii, vaselor și plămânilor. 
Utilizarea sa antrenează deci hipertensiune arterială, tahicardie și insomnii. 
S-au raportat 18 cazuri de intoxicări imputate consumului de sinefrină în 
cadrul nutri vigilenţei, dintre care două crize cardiace. Mai rău este că se 
găsește adesea în asociere cu cafeina, caz în care efectele secundare se 
amplifică. Anumite țări (Australia, Canada) interzic această asociere. În 
consecință, sinefrina nu este recomandată persoanelor supraponderale (și, 
desigur, obeze), segment care e totuși ținta acestui supliment alimentar! 

Sinefrina este de asemenea contraindicată persoanelor cu glaucom, cu 
adenom de prostată și sportivilor în postexerciţiu. Bolnavii cărora le sunt 
administrate substanţe betablocante sau anumite antidepresive trebuie să se 
abțină de la a lua sinefrină. Sinefrina se află pe lista produselor de 
supravegheat în cadrul luptei antidoping. 

AFLAŢI MAI MULTE IN: J. Bitton, La Synephrine: complement alimentaire utile ou 

dangereux? teză de doctorat de stat în farmacie, Universitatea Paris-Descartes, 2016. 


Spirulină 


Inainte de orice: este vorba de un aliment, dar care e tot mai utilizat ca 
supliment alimentar. 


Spirulină este în mod greșit clasată printre alge. De fapt, e vorba de un 
microorganism (Cyanobacterium), unul dintre puţinele comestibile. Cultura 
ei este ecologică: spirulină e un mare consumator de dioxid de carbon. 
Fixează anual 23 de tone de CO2 la hectar! 

Virtuţi presupuse, ori eficacitate reală? 

Spirulină este mai ales cunoscută și „cultivată” pentru conținutul ei în 
proteine (70% din extractul uscat). În paralel, este bogată în fier și zinc, 
minerale care le lipsesc adesea vegetarienilor, precum și în vitamine din 
grupa B și în betacaroten, care e o excelentă sursă de vitamina A. 
Dimpotrivă, este săracă în grăsimi (dar conţine acizi grași omega 6), ceea ce 
îi apropie compoziţia de cea a unui... pește slab. 

Spirulina a beneficiat de o inflaţie de alegaţii adesea extravagante. În 
cataloagele publicitare ale negustorilor de visuri, putem citi lucruri de 
genul: „Spirulina e utilizată de foarte mulţi ani, iar succesul ei nu se 
dezminte. Este un excelent complement al regimurilor de slăbit, întrucât 
diminuează senzaţia de foame. Tonică, redă energia și vitalitatea, ajută la 
susținerea efortului fizic la persoanele convalescente și la sportivi. Foarte 
bună și pentru persoanele în vârstă. Se asociază ușor cu ginsengul și 
lăptișorul de matcă. Se recomandă [fără vreun studiu care să susțină această 
idee] cure de trei săptămâni care se pot repeta”. 

Marketingul făcut spirulinei evocă deci de-a valma: 

— O ameliorare a glicemiei la diabetici; 

— Un efect tonic la sportivi, un efect antiaging! 
— O acţiune de slăbire; 

— Un efect anticolesterol. 

În realitate, doar ultima dintre aceste proprietăţi a putut fi dovedită 
serios la om: rezultatele unei meta-analize recente, incluzând 7 studii (dar 
de calitate mediocră), arată că prin consumul de spirulină se diminuează 
colesterolul total, colesterolul LDL (cel rău) și trigliceridele, și crește 
colesterolul HDL (cel bun). Efectul obținut nu este dependent de doza 
utilizată (de la 1 la 10 g/zi conform studiilor), ci de durată (de la două până 
la douăsprezece luni conform studiilor). Aceste efecte ale spirulinei s-ar 
datora în principal unuia dintre compușii săi, c-fitocianina. 

Spirulina este teoretic o sursă folositoare de proteine, dar global nu 
există vreo carență de proteine în ţările dezvoltate, în schimb, e utilă în 
țările sărace cu malnutriție endemică. 


Spirulina este renumită pentru bogăţia ei în vitamina B12. Există în 
realitate două forme ale acestei vitamine. Forma activă se întâlnește aproape 
exclusiv în produsele de origine animală, de pildă carnea, ouăle, peștele sau 
produsele lactate. Vegetarienii care se privează voluntar de aceste alimente 
manifestă un risc ridicat de carenţă în vitamina B12 și formează, în mod cât 
se poate de logic, principala categorie de consumatori ai spirulinei. În 
detrimentul lor, din păcate! Într-adevăr, spirulina conţine mai ales o formă 
inactivă pentru specia umană. Această formă inactivă ar putea chiar crește 
riscul carenţei de vitamina B12 activă, întrucât ar stânjeni acţiunea acesteia 
din urmă în corpul uman. 

Mod de întrebuințare și precauţii de folosire 

Spirulina este sursă de proteine, de fier și de zinc, ceea ce o face 
potenţial folositoare pentru vegetarieni și, datorită preţului ei mic, în țările 
în curs de dezvoltare. Dar, atenţie, riscă să agraveze carenţa de vitamina 
B12! Dacă sunteţi vegetarian, gândiţi-vă deci și la administrarea unei 
adevărate suplimentări cu vitamina B12. 

Spirulina este bogată în ADN; este deci o sursă de acid uric. Rezultă un 
risc de gută sau de calculi renali în caz de aport important: vorbiţi despre 
asta cu medicul dumneavoastră și nu depășiți 5 — 10 g pe zi. Totuși trebuie 
semnalat faptul că Food and Drug Administration americană clasează 
spirulina printre produsele sigure. 


EXEMPLU DE PRODUS 
— Arkogelules Spirulinee (Arkopharma). 


AFLAȚI MAI MULTE ÎN: M.C. Serban și colab., „A sistematic review and metaanalysis of the 
impact of Spirulina supplementation on plasma lipici concentraţions”, Clin. Nutr., 2016, 35, pp. 842 
— 851. 


Stridii (extract) 


După hidroliză (distrugerea parţială a proteinelor), extractul de stridii 
conţine numeroși aminoacizi și peptide. Conţine de asemenea compuși ziși 
„volatili”, dintre care o treime aldehide. Această compoziţie conferă 
extractului de stridii proprietăţi antioxidante. 

În stadiul actual de cunoștințe, vă recomandăm mai degrabă să degustaţi 


câteva stridii cu puţină lămâie, care vă va aduce în plus vitamina C! 
AFLAȚI MAI MULTE ÎN: Y. Liu și colab., „Composition analysis and antioxidant activity 
evaluation of oyster enzimatic hydrolysates”, EC Nutrition, 2016, 3 (6), pp. 737 — 747. 


Struguri (extract de tescovină*?) 


Acest extract conţine tanini care blochează digestia zahărului și deci 
absorbţia intestinală a acestuia. Este așadar recomandat ca produs de slăbit. 
Rezultatele unui recent studiu serios nu sunt un bluf: extractul de tescovină 
de struguri (asociat cu arabinoza) conduce la pierderea a aproximativ 820 
g/lună, după ce s-a ţinut cont de pierderea în greutate obţinută cu un 
placebo. 


Struguri (extract de sâmburi) 


Se găsește asociat merișoarelor în produse pentru confortul urinar. 


EXEMPLU DE PRODUS 
— Cranberrynee (Arkopharma). 


W Sunătoare (extract) 


Principiul său activ este hipericina. 

Extractele de sunătoare nu sunt autorizate în Franţa în suplimentele 
alimentare din cauza interacțiunilor cu numeroase medicamente. Trebuie 
totuși să notăm că sunt autorizate în mai multe țări ale Europei, printre care 
se numără Belgia și Italia, cu condiţia ca aportul de hipericină să fie sub 700 


pg/zi. 
Superoxid dismutază (SOD) 


Este vorba de o enzimă care, în organism, joacă un rol major împotriva 
stresului oxidant. În general, enzimele furnizate prin alimentație nu sunt 
utilizabile, căci sunt distruse în stomac și intestin. Se pare că SOD extras 
din pepenele galben face excepţie de la regulă atunci când este asociat 
gliadinei din grâu. 

Virtuţi presupuse, ori eficacitate reală? 

SOD s-ar putea opune inflamaţiei la sportivii de performanţă. Este 
recomandat și în prevenţia aterosclerozei. 

Mod de întrebuințare și precauţii de folosire 

Doza recomandată de fabricant este de 250 mg de două ori pe zi. SOD 
este contraindicat în caz de intoleranţă la gluten, la femeile însărcinate sau 
la cele care alăptează, precum și la copii. 

EXEMPLU DE PRODUS 


Glisodinee (Isocell). 

A 

FLAȚI MAI MULTE ÎN: D. Sincholle, „Les compléments antioxydants”, Pratiques nutr., 2015, 
nr. A4, pp. 25 — 33. 


Taurină 


Taurina a fost descoperită în 1827 în secreția biliară a boului (Bos 
taurus), de unde numele său. Interesul pentru acest aminoacid datează din 
anii 1970, când s-a descoperit că, supunând puii de pisică unui regim lipsit 
de taurină, aceștia orbesc din cauza degenerescenţei retinei. Mai apoi s-a 
constatat la bebelușii născuţi prematur și hrăniţi cu lapte de vacă (care nu 
conţine taurină) o scădere a rezervelor corporale din acest aminoacid. Nici 
sortimentele de lapte praf pe bază de soia nu conţin taurină. În schimb, 
laptele femeii conține 50 mg/l, ceea ce este suficient pentru a acoperi 
nevoile copilului. 

Sursele principale sunt camea și moluștele (în special scoicile 
comestibile și stridiile). Taurina are mai multe roluri; contribuie în special la 
buna dezvoltare a ţesuturilor (creier, retină). De unde îmbogățirea laptelui 
praf cu taurină (autorizată în Franţa din 1986, de altfel fără specificarea 
dozelor). 

Taurina este prezentă în sărurile biliare; prin urmare, joacă un rol 
important în digestia și absorbţia grăsimilor. În fine, taurina este un 
antioxidant puternic și din acest motiv e recomandată (sub formă de capsule 
de 200 până la 500 mg) de unii farmaciști ca produs împotriva îmbătrânirii. 
Se găsește de asemenea în băuturile energizante (health drinks), argumentul 
principal fiind nivelul ridicat de concentraţie din mușchi; un motiv cam 
subțire. S-a dovedit acţiunea sa asupra anumitor celule ale sistemului 
imunitar. Dincolo de asta, se găsesc alegaţii despre boli într-o mulțime de 
indicaţii: anxietate, insuficienţă și aritmie cardiacă, convulsii, litiază biliară, 
diabet și complicațiile sale. Trecem peste altele și mai și. Există o mulţime 
de studii farmacologice pe acest subiect, dar foarte puţine referitoare la om. 

Taurina este contraindicată persoanelor care suferă de epilepsie, de 
probleme ale tiroidei sau de boli cardiace. 

Recomandare: niciun folos în momentul de față, iar Afssa a emis în 
2001 un aviz defavorabil referitor la utilizarea taurinei în suplimentele 
alimentare. 

Dacă ţinem neapărat, putem lua 3 g/zi fără riscuri. 


A Triptofan 


L-triptofanul e un aminoacid. Este precursorul, în mai multe etape, al 
serotoninei și al melatoninei. Triptofanul sau metaboliţii săi sunt vânduți ca 
antidepresori sau în cadrul tulburărilor de somn. Triptofanul facilitează 
adormirea la persoana în vârstă. Totuşi nenumăratele sale efecte secundare 
(în special comportamentale și neurologice) ne silesc să fim prudenti. 


% Usturoi (extract, pulbere, ulei) 


Acest simbol al bucătăriei mediteraneene constituie și baza pentru 
anumite suplimente alimentare. Adevărul este că usturoiul e considerat de 
milenii drept plantă medicinală, de exemplu în medicina tradițională 
indiană (âyurvedică); în acest ultim caz, este adesea prezentat cu denumirea 
sa latină (Allium sativum) sau engleză (garlic), care sună mai bine. 

În Franţa, usturoiul și extractele sale figurează pe lista plantelor 
medicinale vândute liber. 

Este o plantă bulboasă cu miros pătrunzător și gust înțepător; aparţine 
plantelor aliacee, la fel ca arpagicul, hașma (șalota), ceapa sau prazul. 
Proprietăţile lor sunt legate de prezenţa unor compuși sufrați specifici: 
alicina, aliina, 5-alilcisteina și 5-alilmercaptocisteina etc. (usturoiul conţine 
cel puţin 33 de compuși sufraţi diferiți!). 

Virtuţi presupuse, ori eficacitate reală? 

Dintre plantele aliacee, usturoiul este cel mai bogat în compuși sufraţi, 
mai ales în alicină, care ar fi în mare parte responsabili pentru proprietăţile 
sale benefice. Usturoiul a fost utilizat în medicina tradițională din toată 
lumea și are reputaţia de a îngriji totul sau aproape totul. De fapt, este un 
antioxidant puternic. Din păcate, esenţialul acestei proprietăţi se pierde în 
timpul preparării extractelor destinate suplimentelor alimentare. 

Proprietăţi antiinfecţioase 

Preparatele pe bază de usturoi stimulează imunitatea, atât pe cea 
specifică (limfocite), cât și pe cea nespecifică (macrofage). Astfel, usturoiul 
ar permite o luptă eficace împotriva virusurilor, bacteriilor și ciupercilor. 
Studiile clinice au arătat că extractele de usturoi diminuează numărul, 
durata și severitatea infecțiilor respiratorii. Acest efect dispare când 
usturoiul este fiert. 

Proprietăţi anticanceroase 


Efectul anticancer al usturoiului a fost menţionat în baza a diverse studii 
în vitro! 
— Prezenţa antioxidanţilor, care luptă împotriva degenerescenţei 
celulare; 
— Protecţia ADN-ului, deci a genelor noastre, față de moleculele 


cancerigene; 
— Inhibarea formării de nitrozamine, ele însele puternic 
cancerigene; 


— Stimularea enzimelor de detoxificare. 

Pentru a confirma efectul usturoiului asupra organismului, este necesar 
recursul la epidemiologie. Aceasta compară, la scara unei populaţii de mai 
multe mii de persoane, speranţa de viaţă și/sau apariția cancerului la cei 
care consumă puţin sau mult usturoi. Nu toate studiile dau același rezultat. 
Unele constată într-adevăr o reducere a riscului de cancer al pielii, al vezicii 
biliare, al stomacului și colonului. Pentru ultimele două localizări, 
reducerea riscului ar atinge chiar 30 până la 40%. Totuşi, alte studii 
consacrate unui număr mai mare de subiecţi, și deci a priori mai fiabile, nu 
pun în evidenţă niciun efect protector. 


Protecţie cardiovasculară 

Extractele de usturoi diminuează colesterolul din sânge și trigliceridele. 
Efectul este modest (circa 10%) și limitat în timp, în niciun caz nu poate 
înlocui tratamentul medicamentos de referință (statinele), după cum a 
arătat-o un studiu la pacienţii obezi cu risc de accident cardiovascular. 

Există, pe de altă parte, argumente provenite din experimentarea pe 
animale în favoarea unui rol protector direct în privința aterosclerozei. 
Acest efect se produce prin diminuarea captării LDL-ului (colesterolului 
rău) de către marcofage la nivelul peretelui vascular și diminuarea oxidării 
lor. LDL ar fi atunci mai puţin toxic pentru artere. Din păcate, studiile la om 
dezamăgesc. 

Extractele de usturoi diminuează tensiunea arterială în mod 
semnificativ, după cum indică rezultatele unei meta-analize foarte recente, 
care coroborează 20 de studii clinice pentru un total de 970 de subiecţi. Se 
cunoaște mecanismul de acţiune: alicina și moleculele învecinate eliberează 
gaze sufrate care exercită o acţiune relaxantă asupra pereţilor vaselor. Unii 
cercetători cred că usturoiul joacă un rol în efectul protector al regimului 


mediteraneean asupra inimii și arterelor. Acest rol ar fi explicat în principal 
printr-un efect anticoagulant, care combate formarea de cheaguri de sânge 
și tromboza în artere. 

În fine, usturoiul ar putea influența metabolismul zahărului și ar fi 
eficace în diabet. Ar scădea cantitatea de glucoză din sânge, mărind în 
același timp secreția de insulină și crescând utilizarea zahărului de către 
mușchi. Şi în acest caz, numeroase studii pe animale susțin acest concept, 
dar niciun studiu bine făcut nu dă rezultate edificatoare la om. 

Mod de întrebuințare și precauţii de folosire 

Usturoiul are efecte biologice interesante în organism, dar în caz de 
hipercolesterolemie sau de ateroscleroză nu înlocuiește tratamentele clasice. 
Totuși extractul de usturoi poate fi o opţiune pentru persoanele care nu 
tolerează statinele. 

După cum menţionam mai sus, usturoiul are o acţiune reală (dar 
modestă) asupra hipertensiunii arteriale. Acest efect se obține pentru o doză 
cotidiană de 600 până la 900 mg de extract uscat de usturoi (adică în jur de 
10 mg de alicină pe zi sau 2 mg de B-alilcisteină). O problemă este 
variabilitatea extremă a conținutului în molecule active de la un extract la 
altul: dacă achiziționaţi un supliment alimentar pe bază de usturoi, nu vă 
limitați la cantitatea extractului. Trebuie să cunoașteţi doza de elemente 
active. Dacă preferaţi usturoiul proaspăt, acesta conţine de zece ori mai 
multă alicină decât anumite extracte prezente în suplimentele alimentare. 
Dar trebuie să mâncaţi unul până la doi căţei de usturoi pe zi (Cam mult! Şi, 
având în vedere modul său de întrebuințare culinară, întreaga familie va 
beneficia de gust). 

Mirosul caracteristic al usturoiului este legat de partea sa activă: 
extractele inodore sunt mai puţin eficace. În schimb, usturoiul uscat își 
păstrează potenţialul. 

Pe lângă mirosul neplăcut al respirației și al pielii, usturoiul provoacă 
uneori dureri abdominale, balonări și gaze sau chiar reacţii alergice la 
nivelul nasului sau al pielii (la 1% din consumatori). Dar principalul risc 
vizează apariţia sângerărilor, a hemoragiilor chiar, în rândul persoanelor 
tratate cu anticoagulante: în cazul acestora, extractul de usturoi este 
contraindicat. A lua concomitent suplimente alimentare pe bază de ulei de 
pește sau de ginkgo este de asemenea contraindicat. Cu toate acestea, FDA 


americană consideră usturoiul și elementele sale active drept produse 
sigure. 
EXEMPLU DE PRODUS 


Arkogelules Aile (Arkopharma). Fabricantul recomandă o capsulă de trei ori pe zi, în timpul 
meselor. 


AFLAŢI MAI MULTE ÎN: S.V. Rana și colab., „Gârlic în health and disease”, Nutr. Res. Rev., 
2011, 24, pp. 60 — 71; K. Ried, „Gârlic lowers blood pressure on hypertensive individuals, 
regulates serum cholesterol, and stimulates immunity: An updated metaanalysis and review”, J. 
Nutr., 2016, 146 (supl.), S389-S396. 


€ Vanadiu 


Aidoma cromului (vezi p. 168), vanadiul ar avea un efect asupra 
capacităţii de reacţie a glucozei la insulină. Totuși vanadiul devine repede 
toxic. Utilizarea suplimentului alimentar pe bază de săruri de vanadiu nu 
este deci recomandată. 


A Vitamine sub formă de cocktail 


Vitaminele (în număr de 13) sunt micronutrimente, adică sunt prezente 
în cantităţi reduse în alimentaţie și în organismul nostru. Organismul uman 
nu știe să le fabrice, sau nu suficient (în ce privește vitaminele A, B3 și D). 
Totuși ele sunt indispensabile bunei funcţionări metabolice a corpului 
nostru. Nevoia de vitamine poate varia în funcţie de ciclul de viață (femeie 
însărcinată, copil, persoane în vârstă...), precum și de modul și de igiena de 
viaţă (sportivi, fumători...). Din fericire, carenţele sunt rare în Franţa (cu 
excepția notabilă a persoanelor în vârstă) și în general specifice unei 
vitamine; excepţie fac persoanele în anumite situaţii patologice particulare, 
ca alcoolismul cronic, și cele aflate în situaţii de precaritate. 

Vitaminele A, B, C, E: un pic din prima, o fărâmă din a doua, un 
polonic din a treia și puţin (sau mai mult) din a patra. 

Găsim aceste amestecuri improbabile de vitamine și de oligoelemente 
cu tot felul de indicaţii (sănătate, tonus, memorie, nutricosmetică etc.). Nu 
există de fapt nimic extraordinar de așteptat de la acest tip de amestec. Când 
aceste comprimate sunt supradozate se observă chiar o creștere a 
mortalităţii la fumători (vezi p. 269), culmea! 

Când, în plus, amestecul conţine vitamine din grupa B, ba chiar zinc 
și/sau cupru, nu prea se mai știe cu adevărat cine ce face și cine 


interacționează cu cine. Un studiu științific nu are valoare decât pentru un 
amestec de substanţe în concentraţii date. Oricum, un studiu de consum a 
demonstrat că utilizatorii cei mai mari de asemenea cocktailuri sunt 
persoanele care... au cel mai puţin nevoie de ele! 

În studiul francez Suvimax, condus de profesorul Serge Hereberg, pe 
7876 de femei și 5141 de bărbaţi adulţi, consumul de suplimente cu 
vitamina E, vitamina C, caroten, seleniu și zinc diminua apariţia cancerului 
la bărbaţi, nu și la femei. De fapt, această diferență este foarte probabil 
legată de faptul că femeile mâncau mult mai multe fructe și legume decât 
bărbaţii: aceste fructe și legume le aduceau suficiente vitamine și minerale 
și ele nu beneficiau deci de un aport suplimentar sub forma unui supliment 
alimentar. În schimb, bărbaţii, mai puţin pofticioși de salată, fasole verde și 
alte mâncăruri ușoare, aveau de câștigat dacă luau acest supliment 
alimentar. 

Un comitet de experți americani a conchis în 2014 că utilizarea de 
cocktailuri de vitamine în prevenirea bolilor cardiovasculare și a cancerului 
nu are niciun folos. 

Cocktailurile de vitamine sunt fără efect nu numai în prevenirea bolilor 
cardiovasculare, ci și în privinţa declinului cognitiv. 

Cocktailurile de vitamine nu sunt utile decât dacă reduceţi fructele și 
legumele sau dacă mâncaţi puţine; este, de exemplu, cazul regimurilor 
foarte (prea) restrictive, a pierderii poftei de mâncare legate de o boală, a 
alimentaţiei dezechilibrate sau chiar a anorexiei persoanelor în vârstă. 
Alegeţi în acest caz un cocktail care să vă furnizeze vitamine și minerale în 
cantități moderate, fără a depăși 100% din ANR. Citiţi prospectele sau 
cereți sfatul medicului ori farmacistului dumneavoastră. Invers, 
comprimatele megadozate, ca acelea vândute în Statele Unite sau pe 
Internet, sunt nocive, întrucât excesul de vitamine se dovedește toxic. Sigur 
că toate acestea nu prejudiciază cu nimic interesul utilizării dirijate a 


diverselor tipuri de vitamine, aşa cum arătăm în monografiile care urmează. 

AFLAŢI MAI MULTE ÎN: V.A. Moyer și colab., „Vitamin, mineral and multivitamin 

supplements for the primary prevention of cardiovascular disease and cancer: US preventive task 
force recommendation statement”, Ann. Inter. Med., 2014, 160, pp. 558 — 564. 


® Vitamina A (sau retinol) 


Vitamina A este prezentă în cantitate mare în ficatul de vițel, în lapte, 
unt, brânză, ouă, anumite sortimente de pește. Se găsește ca atare sau sub 
formă de provitamină (carotenoizi). 

Are numeroase roluri fiziologice, în special pentru văz, creștere, 
reînnoirea țesutului și imunitate. Există de fapt mai mulți derivați ai 
vitaminei A și un metabolit activ, acidul retinoic. 

În Franţa, carenţa de vitamina A apărea prin excepţie. Există un deficit 
mic, întrucât ficatul stochează vitamina A: În perioadele în care se consumă 
puţine alimente bogate în vitamina A, organismul folosește aceste rezerve. 
Eficacitatea ei în tratarea cancerului rămâne de dovedit. În plus, s-a făcut o 
corelație între consumul de vitamina A și riscul de a suferi de cancer al 
prostatei, iar la fumători de cancer pulmonar. Consumul îndelungat de 
vitamina A conduce la o creștere cu 17% a mortalităţii, indiferent de cauză. 
Suplimentarea sa (în afara unei carenţe dovedite) nu prezintă niciun folos. 
În caz de aporturi prea ridicate, intoxicarea este insidioasă, fiind evidentă 
mai ales când se consumă suplimente alimentare fără control medical. Se 
manifestă prin tulburări la nivelul pielii, pierderea părului, apoi prin dureri 
de cap și dureri musculare. Afectează și ficatul, mergând până la ciroză. 

Vitamina A este cu desăvârșire nerecomandată femeii însărcinate (risc 
de malformații ale fătului, în special la nivelul capului, al inimii și 
sistemului nervos) și poate deveni foarte repede toxică pentru copil (risc de 
fracturi). 


Vitamina B1 (sau tiamină) 


Sursa ei principală este cuticula de orez, germenii de grâu, camea de 
porc și seminţele de floarea-soarelui. Dar se găsește și în aproape toate 
produsele animale sau vegetale. 

Vitamina El intervine în metabolismul glucozei și în cel al 
aminoacizilor. Este indispensabilă funcţionării sistemului nervos și a 
creierului (rol în memorare). 

Carenţa de vitamina B1 este responsabilă de o boală bine cunoscută, 
beri-beri. Aceasta se caracterizează prin simptome neurologice sau 
cardiace. Apare doar prin excepţie în ţările dezvoltate, unde poate fi 
întâlnită la alcoolici, în timpul unui regim de slăbit sau după o operaţie 
digestivă în cazul obezității (chirurgie banatrică). 


Atenţie! Peștele crud conţine o enzimă care distruge vitamina El. Nu 
trebuie deci să facem abuz de el. 

Sarcina, alăptarea, creșterea și activitatea fizică intensă cresc nevoia de 
vitamina B1. 

E indicată, în asociere cu vitamina B6, în oboseală. Posologie: 250 mg 
până la Ig/zi. i 

AFLAŢI MAI MULTE IN: J—C. Guilland, „Vitamin El (thiamine), (Rev. Prat., 2013, 63, pp. 

1074 — 1078. 


Vitamina B2 (sau riboflavină) 


Se găsește în numeroase alimente, astfel încât carenţa este foarte rară în 
țările dezvoltate. A fost recomandată în diverse situaţii, fără ca alegaţiile să 
fie susținute de lucrări științifice. 

Dacă un consum de vitamina B2 nu prezintă foloase notabile, măcar e 
atoxică. Mai bine cheltuiţi-vă banii pe altceva! 


Vitamina B3 (sau niacină) 


Este numită și vitamina PP. „PP” pentru prevenirea pelagrei, întrucât 
carența de niacină declanșează această boală care este rară în ţările 
dezvoltate (în afara cazurilor de alcoolism cronic). Metabolitul ei activ este 
nicotinamida, care ea însăși dă naștere la două molecule-cheie (NAD și 
NADP) ale metabolismului macronutrimentelor (glucide, lipide și proteine). 

Vitamina B3 se găsește mai ales în carnea de păsări de curte, în ficatul 
de vițel, în cereale și în drojdia de bere. O ușoară carenţă se traduce prin 
oboseală și depresie. O carenţă severă provoacă afecțiuni cutanate (care se 
agravează prin expunerea la soare), diaree și poate conduce la demenţă. 

Virtuţi presupuse, ori eficacitate reală? 

Niacina diminuează colesterolul din sânge și, în acest fel, riscul de 
recidivă și de mortalitate la persoanele care au făcut o criză cardiacă. 

Vitamina B3 previne dezvoltarea aterosclerozei. O suplimentare ar 
putea fi de folos la persoanele care nu suportă statinele. 

Nicotinamida (a nu se confunda cu nicotină!) ar putea fi utilă în 
prevenirea secundară“? a formelor de cancer cutanat, altele decât 
melanomul. Este ceea ce indică un studiu foarte recent efectuat asupra unor 
subiecți care au primit nicotinamidă în doză de 1 g/zi timp de un an. 


Începe să prezinte interes ca moleculă împotriva îmbătrânirii și pentru 
capacitatea ei de a întârzia evoluţia bolilor neurodegenerative, dar este prea 
devreme pentru a ne pronunţa. 

Mod de întrebuințare și precauţii de folosire 

În general, suplimentele alimentare pe bază de niacină furnizează o 
cantitate de circa 500 mg/zi. Totuși, dincolo de 35 mg/zi, apare riscul 
înroșirii pielii și o senzație de căldură, dar aceste semne sunt tranzitorii. 
Mult mai grav este că suplimentarea poate crește glucoza din sânge și poate 


provoca un diabet. Au fost raportate cazuri rare de criză hepatică severă. 
AFLAŢI MAI MULTE ÎN: M. Meyer-Ficca și J.B. Kirkland, „Niacin”, Adv. Nutr., 2016, 7, pp. 
556 — 558. 


Vitamina B5 (acid pantotenic) 


Această vitamină e implicată în numeroase funcții celulare. Are ca 
particularitate faptul că este furnizată de flora intestinală, nu numai de 
numeroase alimente. 

Este recomandată în căderea părului, dar niciun studiu științific nu 
susține această alegație (cel puţin atunci când este administrată singură). 

Dacă administrarea ei nu face bine, totuși nu face rău nici măcar în doză 
mare. 


Vitamina B6 (piridoxină) 


Se găsește în numeroase alimente (carne, pește, legume verzi, fructe, 
cereale integrale), astfel încât carenţa este extrem de rară în Franța. 

Vitamina B6 intervine în sinteza și activitatea a numeroși 
neurotransmiţători; aceste molecule joacă un rol major în funcţionarea 
creierului. Din acest motiv, a fost recomandată în tratarea sindromului 
premenstrual de care suferă aproape o femeie din două în zilele care 
precedă menstruaţia. Sindromul premenstrual se manifestă printr-o jenă 
fizică (creșterea greutăţii, edem, balonare, umflarea sânilor, dureri de cap) și 
prin tulburări psihologice (iritabilitate, anxietate, pierderea controlului). Se 
estimează că sindromul premenstrual perturbă în mod semnificativ viaţa de 
fiecare zi la 5% dintre femei. Or, vitamina B6 pare a fi eficace în reducerea 
acestor tulburări. Singura problemă este doza: trebuie în general cel puțin 
50 mg pe zi, iar adesea 100 mg, în condiţiile în care aporturile recomandate 
sunt de ordinul miligramului. Or, trebuie știut că limita de siguranţă este de 


10 mg/zi, întrucât experimentele au arătat clar la animal că doze de ordinul 
a 200 mg/zi și mai mari pot fi neurotoxice. Nu se poate deci asigura 
inocuitatea pe termen lung a consumului regulat de suplimente alimentare 
care furnizează 100 mg de vitamina B6 sau mai mult. 

Dacă suferiți de un sindrom premenstrual foarte pronunţat, iar vitamina 
B6 vă aduce alinare, limitaţi-vă la doze mai mici de 10 mg pe zi și discutaţi 
despre asta cu medicul dumneavoastră, astfel încât acesta să poată 
diagnostica cât mai devreme o eventuală toxicitate pentru celulele nervoase. 

În cazul unui sindrom datorat unei carenţe, e mai bine să o cumpăraţi 
sub formă de medicament, la prescrierea medicului și sub control medical. 

Pe de altă parte, un studiu epidemiologie realizat pe mai mult de 
500.000 de persoane a arătat o relaţie inversă între concentrația de vitamina 
B6 şi riscul de cancer pulmonar (cu cât ai mai multă vitamină B6 în 
organism, cu atât riști mai puţin să suferi de această formă de cancer). 


Vitamina B8 (biotină) 


Mai este numită și vitamina H. Are multe puncte comune cu vitamina 
B5 (vezi p. 263), inclusiv alegaţiile care o privesc, absenţa de dovezi pentru 
ele și siguranţa de folosire. 

Concluzia privind folosul suplimentării sale este deci aceeași: folosul nu 
există. 


Vitamina B9 
Vezi folaţi, p. 192. 


% Vitamina B12 (cobalamină) 


Vitamina B12 se găsește în special în alimentele de origine animală 
(carne, pește, ouă, produse lactate), mai ales în măruntaie (ficat, rinichi) și 
în peştele gras (scrumbii, sardine). Dimpotrivă, lipsește din produsele 
vegetale (fructe, legume  etc.); produsele intermediare bogate în 
microorganisme, de pildă ciupercile, algele și bacteriile, o fabrică; un fruct 
contaminat va aduce deci... puţină vitamină B12! 

Vitamina B12 joacă un rol important în fiziologia globulelor roșii și în 
integritatea sistemului nervos. Participă la sinteza ADN și a acizilor grași. 
Nevoia de vitamina B12 este modestă (în jur de 2 pg/zi). Agenţia europeană 
a modificat recent ANR privind vitamina B12 la 4 pg/zi la adult. Lipsa ei 


este gravă (anemie și mai ales tulburări neurologice ireversibile), dar 
excepțională. Poate surveni în cazul anumitor boli sau al unor operaţii 
digestive, sau la vegetarienii stricţi: aceștia din urmă au nevoie vitală de 
suplimentare cu vitamina B12. Dacă vă aflaţi în acest caz, vorbiţi cu 
medicul dumneavoastră. La persoana vârstnică se observă un simplu deficit 
în 10% din cazuri, dar care nu are o interpretare clinică. Există tot interesul 
ca acest deficit să fie tratat înainte de a deveni o adevărată carenţă. O 
suplimentare cu 25 pg/zi pare suficientă pentru reducerea cu 50% a riscului 
de carență. Nu există date care să permită definirea posologiei optimale în 
contextul unui deficit la persoana vârstnică. 

După diverse studii, suplimentele alimentare de vitamina B12 ar putea 
ajuta la prevenirea bolilor cardiovasculare, dar dovezile formale ale unei 
asemenea suplimentări lipsesc încă. În sfârșit, nu i se cunoaște vreo 


toxicitate. 
AFLAŢI MAI MULTE ÎN: J.—C. Guilland și I. Aimone-Gastin, „Vitamin B12 (cobalamin)”, 
Rev. Prat., 2013, 63, pp. 1085 — 1090. 


Vitamina C (acid ascorbic) 


Vitamina C este fără îndoială vitamina cea mai prezentă în suplimentele 
alimentare. Aidoma celorlalte vitamine (cu excepţia vitaminei D, vezi p. 
269), nu poate fi fabricată de organismul uman. Suntem deci sută la sută 
dependenţi de aportul alimentar. Vitamina C se găsește în toate fructele și 
legumele (chiar și în cartof). Fructele roșii, coacăzele-negre, kiwi, lămâia și 
citricele sunt foarte bogate în vitamina C. Acerola (mică bacă exotică) este 
în mod special bogată în vitamina C: o concentraţie de treizeci de ori mai 
mare decât cea din portocală. 

Unii dintre dumneavoastră citesc cu atenţie prospectul medicamentelor 
și pot astfel remarca prezența vitaminei C în categoria excipienților. De 
fapt, vitamina C este ceea ce se numește un „agent reductor” și, ca atare, 
contribuie la combaterea fenomenelor de oxidare: este deci prezentă, în 
concentraţie scăzută în acest caz, pentru a proteja principiul activ. O găsim 
și ca aditiv (câteodată purtând celălalt nume, de acid ascorbic) în alimente, 
pentru a le proteja de oxidare și de degradare. În acest context, nivelul 
minim autorizat este scăzut: 30 mg/100 g. 

Carenţa de vitamina C nu mai este excepțională în Franţa, probabil în 
corelație cu problemele economice, sărăcia și schimbările de obiceiuri 


alimentare. 

Vitamina C are numeroase funcții legate de proprietăţile sale 
antioxidante și de faptul că este absolut necesară unei reacţii enzimatice 
foarte particulare, numită hidroxilare. Aceasta e indispensabilă sintezei 
țesuturilor de susţinere (colagen) și hormonilor (catecholamine). 

Carenţa de vitamina C, când este severă, generează tulburări reunite sub 
numele unei boli, scorbutul: sângerări, pierderea dinţilor, alterări ale pielii, 
oboseală cronică, pierderea apetitului... Un aport alimentar de 10 mg pe zi 
este suficient pentru a evita boala, ceea ce se întâmplă întotdeauna în ţările 
dezvoltate. Lucrul acesta a fost demonstrat de un chirurg al marinei engleze, 
James Lind, în 1747, când a realizat probabil unul dintre primele 
experimente clinice din istorie: a împărţit zece marinari afectați de scorbut 
în cinci grupe de câte două persoane (ceea ce nu e mult!), cărora le-a 
administrat lămâi și portocale, cidru, oţet, decoct de cătină roșie sau elixir 
de vitriol. Doar la cei care au primit lămâi și portocale s-a constatat o 
îmbunătăţire a stării de sănătate. 

Pentru o sănătate optimă, aporturile recomandate se situează între 50 și 
120 mg pe zi (valorile cele mai ridicate se înregistrează la sportivi, 
fumători, la persoanele în vârstă sau la cele care suferă o inflamație). Dacă 
urmăm recomandările PRINS (5 fructe și legume pe zi), ne asigurăm un 
aport de 150 până la 200 mg de vitamina C și deci nu este nevoie s-o luăm 
sub formă de supliment. 

Virtuţi presupuse, ori eficacitate reală? 

Avem vreun folos dacă luăm mai mult? Având în vedere numărul mare 
de suplimente alimentare care conţin vitamina C, așa s-ar putea spune. 
Vitamina C este prezentă fie izolată, fie în asociere cu alte nutrimente: de la 
polivitamine până la pilulele „împotriva oboselii”, trecând prin cele 
„împotriva răcelii”. 

Într-o carte publicată în 1972 (Comment vivre plus vieux et se sentir 
mieux / Cum să ajungi mai bătrân și să te simţi mai bine), laureatul 
premiului Nobel Linus Pauling preconiza administrarea de doze mari de 
vitamina C (1 până la 4 g pe zi) pentru a întări sistemul imunitar și a lupta 
împotriva infecțiilor, în special a răcelii şi gripei. În realitate, acest efect 
protector preventiv nu este adevărat decât pentru persoanele supuse unui 
mare efort fizic: maratoniști, schiori de fond, soldați la manevre etc. 


Vitamina C nu reduce gravitatea simptomelor, dar le diminuează durata, 
mai ales la copii. 

Vitamina C este un antioxidant și participă la funcţionarea celulelor 
imunitare (în special poate forța anumite celule să se „sinucidă”). Acţiunea 
ei antioxidantă este dublă: direct, prin eliminarea radicalilor liberi, și 
indirect, prin regenerarea vitaminei E sub formă activă, la rândul ei un 
antioxidant puternic. Aceasta părea să fie o bază logică pentru asocierea 
vitaminelor C și E în prevenirea cancerului, a bolilor cardiovasculare și a 
cataractei. Pista era cu atât mai promițătoare cu cât rezultatele studiilor 
epidemiologice sugerau o relaţie între un aport scăzut de vitamina C și 
riscurile acestor boli. Această relaţie este legată de consumul de fructe și 
legume: marii consumatori au efectiv mai puţine riscuri și, în paralel, un 
aport ridicat de vitamina C, pentru că fructele și legumele o conţin din 
belșug. Dar efectul protector al fructelor și legumelor este mai legat de alte 
componente, ca polifenolii (vezi p. 176), decât de vitamina C în sine. Într- 
adevăr, spre deosebire de studiile făcute asupra consumului global de fructe 
și legume, cele privind o suplimentare exclusivă de vitamina C nu găsesc un 
efect protector în cazul cancerului, al bolilor cardiovasculare sau al 
factorilor lor de risc (colesterol și fracțiunile sale). Păcat... 

O excepție este totuși efectul unei suplimentări cu vitamina C (500 
mg/zi timp de două luni) asupra tensiunii arteriale, care e în mod 
semnificativ diminuată. 

Având în vedere că stresul oxidant este implicat în boala Alzheimer, iar 
vitamina C se concentrează în creier (există de două sute de ori mai multă 
în neuroni decât în plasmă), era logic interesul pentru suplimentarea cu 
această vitamină în tulburările cognitive. Dar majoritatea studiilor 
epidemiologice (șase din opt) realizate au ajuns la concluzia că nu există o 
relaţie între consumul de vitamina C și riscul apariţiei bolii Alzheimer. Până 
în prezent, niciun studiu intervenţional nu a fost realizat la om. 

Pe de altă parte, vitamina C acţionează la nivelul sintezei carnitinei 
(vezi p. 153) și a diverși hormoni sau neurotransmițători (molecule care 
intervin în transmiterea informaţiei între nervi). Nu speraţi totuși că veți 
câștiga în tonus și vitalitate luând suplimente alimentare cu vitamina C: 
rezultatele studiilor care o comparau cu un placebo au fost dezamăgitoare. 

Mod de întrebuințare și precauţii de folosire 


La modul general, nu vă așteptați la minuni din partea vitaminei C. 
Dacă mâncaţi în mod regulat fructe și legume (crude: în caz contrar, 
vitamina C este distrusă de căldură și trece în apa de fierbere), nu câștigați 
nimic luând-o sub formă de supliment alimentar. În caz contrar, multumiti- 
vă cu suplimente alimentare care aduc doze moderate, amintindu-vă că 100 
mg pe zi sunt mai mult decât suficiente. În orice caz, nu depășiți 500 mg pe 
zi. Într-adevăr, suplimente alimentare „megadozate” (putând furniza până la 
3 g de vitamina C) pot avea efecte secundare, cu risc de diaree și dureri 
abdominale. E drept că dincolo de o doză de 200 mg vitamina C este foarte 
slab absorbită și se acumulează în intestin. 

Acidul oxalic este adesea prezent în calculii renali. Or, el e principalul 
metabolit al vitaminei C. În consecinţă, dacă suferiţi de colici nefritice sau 
dacă manifestaţi o predispoziţie în acest sens, evitați suplimentele 
alimentare pe bază de vitamina C. În plus, dacă este antioxidantă în doză 
„alimentară”, vitamina C se poate schimba în întregime și deveni 
prooxidantă în doză mare, mai ales când este asociată cu fierul și cuprul: 
riscă atunci mai degrabă să favorizeze decât să prevină îmbătrânirea 
accelerată, cancerul și bolile cardiovasculare. 

Un caz particular, cel al tratamentelor anticanceroase: ați citit poate pe 
undeva că vitamina C ar încetini progresia cancerului; este vorba de studii 
în cursul cărora e administrată pe cale intravenoasă. Dar nu mai suntem în 
domeniul suplimentării nutriţionale: vitamina C este integrată în acest caz 
unei chimioterapii foarte precise. 

În alte câteva împrejurări, vitamina C poate să fie totuşi folosită în doză 
forte (1 g sau mai mult), dar cu prescripţie medicală și pentru o durată 
limitată: 

— În formele de anemie legate de un deficit de fier; 

— În bolile colagenului, de exemplu în anumite afecţiuni 
reumatismale; 

— În întârzierile de cicatrizare. 

Este deci vorba în aceste cazuri de un medicament. 

Pentru vitamina C, doza este un criteriu fundamental al clasificării sale: 
medicament începând de la 500 mg; supliment alimentar sub 200 mg. 

Trebuie totuși să citim cu atenţie prospectele pentru a nu cădea în 
capcană: Juvamine 500 te face să te gândești că această specialitate conţine 
500 mg de vitamina C. În realitate, nimic mai fals. Acronimul se raportează 


la faptul că 500 g de portocale dau 200 mg de vitamina C. Juvamine 500 e 
este deci un supliment alimentar, și nu un medicament. QED. 
EXEMPLU DE PRODUS 


C Bianee (PIL ele). Pe bază de acerola, fiecare comprimat conține 120 mg de vitamină. 


AFLAŢI MAI MULTE ÎN: G.L. Bowman, „Ascorbic acid, cognitive fiction, and Alzheimer’s 
disease: A current review and future direction”, Biofactors, 2012, 38, pp. 114 — 122; O. Fain, 
„Vitamin C”, Rev. Prat., 2013, 63, pp. 1091 — 1096; S.P. Juraschik și colab. „Effects of vitamin C 
supplementation on blood pressure: A metaanalysis of randomized controlled trials”, Am. J. Clin. 
Nur., 2012, 95, pp. 1079 — 1088. 


% Vitamina D (calciferoli) 


Alimentele bogate în vitamina D sunt uleiul din ficat de cod, peștele 
gras (somon, scrumbie, ton, sardină, hering, peștele sabie), ficatul, 
gălbenușul de ou și produsele lactate grase (care conţin colecalciferol sau 
vitamina D3). Într-adevăr, această vitamină se găsește întotdeauna asociată 
grăsimilor: o alimentaţie prea light riscă deci să genereze o carență. Mai 
poate fi găsită și în vegetale (ergocalciferol sau vitamina D2), mai ales în 
anumite ciuperci uscate la soare. 

Într-un mod foarte caracteristic, o fracțiune importantă din vitamina D3 
este sintetizată de piele sub acţiunea soarelui. Este singura vitamină care, în 
specia umană, e sintetizată astfel de organism. O glumă proastă spune că 
bărbaţii care trăiesc mult au o soţie arțăgoasă: mai mereu sunt plecaţi! în 
mod similar, și asta nu e o glumă, salvamarii (care se expun soarelui 53 de 
ore pe săptămână) nu au carenţă de vitamina D! Un corp expus la soare în 
cursul verii va sintetiza cantităţi ridicate de vitamina D; aceasta va fi atunci 
stocată în organism, apoi utilizată în lunile următoare (toamnă, iarnă: în 
Franţa metropolitană, capacitatea de sinteză este aproape nulă între 
noiembrie și februarie). O expunere regulată la lumina exterioară asigură o 
bună parte din nevoile de vitamina D, chiar și când se limitează la față și la 
mâini. Invers, persoanele în vârstă care trăiesc într-un azil (și deci ies mai 
puţin) sunt în mod special supuse deficitului. Nu suntem toți egali în faţa 
deficitului: diferenţele genetice explică faptul că anumite persoane au mai 
multe carențe decât altele, în pofida aporturilor echivalente, conform unui 
studiu realizat în Danemarca. 

Carenţa se manifestă prin dureri osoase difuze și o alterare a stării 
generale, cu o sensibilitate sporită la infecţii. 


Virtuţi presupuse, ori eficacitate reală? 

Vitamina D joacă un rol fundamental în soliditatea oaselor, din trei 
motive: este indispensabilă unei bune asimilări a calciului alimentar, 
împiedică pierderea acestuia în urină și regularizează mineralizarea osoasă. 
Carenţa de vitamina D cauzează rahitism la copilul mic, iar la persoana în 
vârstă osteoporoză, căzături și fracturi ale colului femural. 

La ora actuală, se descoperă că vitamina D acţionează la multe alte 
niveluri în afara celui osos. A ajuns chiar să fie numită „vitamina miracol” 
sau „vitamina soarelui”! Joacă un rol important în sistemul de apărare 
imunitară al organismului, ca și în multiplicarea și proliferarea celulare. 
Astfel, intervine în anumite boli autoimune ca poliartrita reumatoidă și 
scleroza multiplă. Relaţia dintre statutul vitaminei D și bolile alergice ale 
copilului nu este clară: pentru unii, protejează de acest tip de boli; pentru 
alţii, e invers, în special dacă vitamina D este administrată mamei în timpul 
sarcinii! 

Carenţa de vitamina D este asociată în mod semnificativ anumitor tipuri 
de cancer, mai ales celui de colon, de sân și de prostată. În realitate, aceste 
forme de cancer se observă mai frecvent la populaţiile care trăiesc la 
latitudini înalte, deci sunt mai puţin expuse la soare. O suplimentare 
prelungită cu vitamina D ar diminua riscul global de cancer și în particular 
de cancer de sân (prin asociere cu calciul). 

Carenţa este de asemenea corelată cu diabetul și cu sindromul 
metabolic. Acesta din urmă asociază obezitatea cu diabetul și 
hipercolesterolemia, precum și cu un exces de grăsime pe burtă (ceea ce se 
numește vulgar „burtă revărsată”). Sindromul metabolic este sursă de boli 
cardiovasculare. Rezultatele unui studiu foarte amplu (peste 13.000 de 
participanţi) arată că o carenţă de vitamina D este însoțită de creșterea 
mortalităţii de origine cardiovasculară și a mortalităţii premature, indiferent 
de cauză, între 35 și 74 de ani. În mod simetric, suplimentarea cu vitamina 
D ar scădea mortalitatea în general. Dar acest efect este valabil pentru 
vitamina D3, nu pentru D2. 

Suplimentarea cu vitamina D ameliorează funcţionalitatea vaselor 
sangvine și ar reduce tensiunea arterială după anumite studii, nu după toate. 
lar global vorbind, nu este evident că suplimentarea cu vitamina D 
protejează de o criză cardiacă sau de accidentul vascular cerebral. Ar 
ameliora acţiunea insulinei, dar nu e sigur. 


Tot mai multe studii arată că vitamina D are un efect pozitiv asupra 
mușchilor. Aceștia sunt strâns asociaţi osaturii. Dubla acţiune a vitaminei D 
asupra oaselor și mușchilor explică protecţia împotriva căzăturilor și a 
fracturilor care apar la persoanele vârstnice: se evită astfel 30% dintre 
accidente la persoanele în vârstă care iau suplimente și care trăiesc la oraș 
sau la azil. 

În fine, vitamina D ar putea încetini îmbătrânirea, în special cea din 
hipocamp — o zonă a creierului implicată în memorie. Într-adevăr, 
persoanele în vârstă care au un nivel sangvin ridicat de vitamina D au 
scoruri mai bune la testele cognitive decât cele cu un nivel scăzut, 
consecința unor aporturi insuficiente. Aceeași relație apare în cazul 
maladiei Parkinson. 

Mod de întrebuințare și precauţii de folosire 

Luptă împotriva osteoporozei și reducerea riscului de fractură a colului 
femural, prevenirea diabetului, a bolilor cardiovasculare și a cancerului de 
colon, încetinirea declinului intelectual legat de vârstă: motive suficiente 
pentru ca numeroși geriatri și nutriționiști să recomande suplimentarea 
sistematică după 65 de ani, în special la persoanele care trăiesc la azil. 
Această atitudine ni se pare rezonabilă. Într-adevăr, cvasitotalitatea 
internaţilor în azile suferă de o carenţă de vitamina D și este mult mai ieftin 
să suplimentezi decât să cauţi carenţa printr-un dozaj de vitamina D, cu atât 
mai mult cu cât valoarea obţinută variază în funcţie de anotimp (mai 
ridicată vara decât iarna). 

Suplimentarea cu vitamina D continuă să fie recomandată în cazul 
femeii însărcinate începând cu a paisprezecea săptămână de sarcină, în 
special când nașterea se va produce iarna, sezon în care riscul de deficiență 
este maxim. Consecința este un statut osos mai bun la nou-născutul a cărui 
mamă a luat suplimente cu vitamina D. 

Se înţelege de la sine că suplimentarea este regula la sugar și la copil în 
scopul prevenirii rahitismului. Adăugarea de vitamina D în laptele pentru 
sugar este autorizată în Franţa din 1992. 

Aporturile recomandate sunt de 200 de unităţi internaţionale (UI) pe zi 
la adult și de 400 UI la persoana în vârstă, dar un aport de 800 până la 1.000 
UI pe zi este mai adecvat la aceasta din urmă: o doză de 800 Ul/zi reduce 
riscul de fracturi la persoana în vârstă cu 10 până la 30%! Trebuie să 
preferăm vitamina D3, mai eficace, vitaminei D2. O altă opțiune, mai ușor 


de pus în practică și preferată de o mare majoritate de persoane, constă în 
administrarea unei doze de sarcină (100.000 UI) de două până la patru ori 
pe an. În vederea sănătăţii osoase, trebuie asociat calciul (pentru realizarea 
unui aport total de 1 la 1,2 g/zi) vitaminei D: o meta-analiză recentă arată că 
suplimentarea de vitamina D fără calciu nu are efect asupra prevenirii 
fracturilor la persoanele care suferă de osteoporoză. Pe de altă parte, nu 
uitaţi, în această situație, să vegheaţi asupra modului și igienei de viaţă: 
expunere la soare, exerciţii regulate, renunţarea la tutun și la alcool. 

Atenţie însă la supradozare. Excesul de vitamina D este stocat și se 
acumulează deci în organism. Un exces de vitamina D se dovedește 
dăunător pentru rinichi (calculi renali), pentru inimă (calcificări nedorite) și 
schelet. Trebuie deci să evităm o doză unică, administrată o dată pe an, care 
constituie un aport prea ridicat. Acestea fiind spuse, trebuie subliniat că 
intoxicarea nu apare niciodată la aporturi mai mici de 10.000 Ul/zi. Dacă vă 
expuneţi cu regularitate la soare și mâncaţi de mai multe ori pe săptămână 
pește gras, ouă și ficat de cod (pentru originali), e clar că nu aveţi nevoie de 
vitamina D sub formă de supliment alimentar. Înainte de a lua vitamina D 
sub formă de supliment alimentar, vorbiţi despre acest lucru cu medicul sau 
farmacistul dumneavoastră. 

În acest cadru, luaţi în calcul și produsele alimentare îmbogăţite, având 
în vedere că îmbogățirea este autorizată (până la 10 pg/1, adică 400 UT/1). 
Astfel, o cutie de 100 g de Caline de la Yoplait furnizează 162 mg de calciu 
(20% din AZR) și 1, 25 pg de vitamina D (25% din AZR). În Taillefine 
Calci + e (Danone), cutia de 100 g furnizează aceeași cantitate de vitamina 
D, dar 400 mg de calciu (50% din AZR); cine se poate plânge? Taillefine le 
Brassee (Danone) conţine 184 mg de calciu, dar 1, 56 pg de vitamina D 
(31% din AZR) și 0% materii grase. Așadar, îmbogățim în ceva și sărăcim 
în altceva. Standurile din marile magazine sunt pline de astfel de produse. 
Un Caline dimineaţa, un Brass6e la prânz și un Calci = e cu aromă de 
zmeură la gustarea de după-amiază și am realizat deja 81% din aporturile 
recomandate. Să fie cu adevărat rezonabil? Cum să se descurce 
consumatorul? Cum să construieşti un regim echilibrat în aceste condiţii? 
Practic, două produse lactate pe zi astfel îmbogăţite sunt suficiente. 

În sfârșit, utilizarea de ecrane solare protejează bine pielea de insolaţie, 
dar atenţie: ele diminuează producerea de vitamina D (cu mai mult de 90% 


pentru cremele care asigură un indice de protecţie egal sau superior cu 15). 


Trebuie deci utilizate în cunoștință de cauză. 

AFLAŢI MAI MULTE ÎN: P. Jouanny, „Vitamine D: la santé de l’os et de bien d’autres choses”, 
Geriatrie, 2011, 36, pp. 7 — 11; J—C. Souberbielle, „Actualités sur la vitamine D”, Cah. Nutr. 
Diet., 2013, 48, pp. 63 — 74; V. Coxam și colab., „Vitamine D et santé osseuse”, Cah. Nutr. Dict., 
2014, 49, pp. 260 — 266; M. Courbebaisse și C. Cormier, „Vitamine D et santé cardiovasculaire”, 
Cah. Nutr. Dict., 2014, 49, pp. 267 — 272. 


A Vitamina E 


Numele ei savant este alfa-tocoferol; de fapt, există cel puţin alte șapte 
forme de vitamina E, fiecare având o acţiune ușor diferită. Din acest motiv, 
concentrațiile sunt adesea exprimate în ET (echivalent tocoferol). Vitamina 
E este furnizată în principal de uleiurile vegetale (între 10 și 50 mg pentru 
100 g de ulei) și, în rest, de fructe și legume. Carenţa este rară la om. 

Virtuţi presupuse, ori eficacitate reală? 

Vitamina E este un antioxidant puternic (în special în asociere cu 
vitamina C) și posedă proprietăți antiinflamatorii. Protejează de 
ateroscleroză, reducând agresivitatea colesterolului (mai precis a 
colesterolului LDL, colesterolul „rău”) faţă de artere. Pe de altă parte, 
carența de vitamina E, conform experimentelor pe animale, conduce la 
tulburări multiple: maladii ale retinei, degenerescență neurologică, atrofie 
musculară, sterilitate și avorturi spontane. Aceste proprietăţi fac din ea un 
„element activ antiaging? foarte popular, iar alegaţiile referitoare la 
tratamentul bolii Alzheimer, al cataractei sau chiar al degenerescenţei 
maculare (a ochiului) legate de vârstă se ţin lanţ. 

Dacă luăm în considerare rezultatele tuturor studiilor disponibile la om, 
ajungem la concluzia că suplimentarea cu vitamina E este... periculoasă la 
nivel cardiovascular, iar primejdia sporește odată cu doza! Pe de altă parte, 
în ce privește sistemul nervos, mușchii sau ochii, suplimentele alimentare 
bogate în vitamina E nu și-au dovedit eficienţa. Contrar speranţelor, o 
suplimentare cu vitamina E nu are efect asupra funcţiilor cognitive și a 
îmbătrânirii în trisomia 21 (sindromul 

Down). În cancer, un nivel ridicat de vitamina E în sânge este corelat cu 
o scădere a riscului. Un studiu realizat pe un eșantion de peste 21.000 de 
finlandezi supravegheați între șase și zece ani arată clar acest lucru. Dar 
consumul de prea multă vitamina E ar putea favoriza anumite tipuri de 


cancer, în special acela al prostatei, așa cum a arătat-o studiul Select realizat 
în America de Nord pe 35.500 de oameni. 

Mod de întrebuințare și precauţii de folosire 

Cum să explici aceste date adesea contradictorii? Carenţa de vitamina E 
este rară; poate fi observată în timpul regimurilor alimentare prea restrictive 
sau a anumitor tulburări digestive, cu diaree abundentă. Dacă mâncaţi de 
toate și consumaţi uleiuri vegetale (de măsline, rapiță, floarea-soarelui, 
porumb etc.), aportul de vitamina E este suficient și nu veţi obţine niciun 
beneficiu de pe urma suplimentelor alimentare. În plus, acestea din urmă nu 
furnizează în general decât o singură formă de vitamina E, alfa-tocoferolul, 
în timp ce în natură există cel puţin opt forme, fiecare cu utilitatea sa: 
echilibrul între diferitele forme de vitamina E va fi deci mai bun cu uleiuri 
decât cu suplimente alimentare. În fine, analiza tuturor datelor literaturii te 
face să crezi că administrarea de megadoze de vitamina E în mod prelungit 
crește indiscutabil mortalitatea, indiferent de cauză! Atenţie, prin urmare! 
Cu atât mai mult cu cât un regim echilibrat permite acoperirea nevoilor de 
vitamina E. 

Suplimentarea cu vitamina E este contraindicată atât persoanelor cărora 
li se administrează anticoagulante, cât și celor care au suferit un accident 
vascular cerebral. Efectele nedorite sunt rare: oboseală, tulburări digestive. 

Dacă totuși decideţi să luaţi un supliment alimentar, alegeţi unul care 
aduce nu numai alfa-tocoferol, ci și alte forme de vitamina E. Şi, mai ales, 
evitați megadozele. Amintiţi-vă că 15 mg pe zi vă acoperă în bună măsură 
nevoile. Dacă sunteți de părere că vă descurcaţi mai bine luând mai mult 
(ceea ce nu este dovedit), nu depășiți 100 mg pe zi (adică aproape de opt ori 
aportul recomandat!): dincolo de acest nivel, pericolele sunt mai mari decât 
beneficiile. 


Viţă-de-vie roşie 


Frunza ei conţine flavonoide (quercetină, izoquercetină, kaempferol). 
Este clar că veţi găsi aici tot ce vreţi. Laboratoarele Boehringer Ingelheim 
propun un extract (AS 195) în produsul lor Antistaxe Jambes Actives. Un 
produs pentru sportivi? Nu, împotriva senzaţiei de picioare grele. Iată genul 
de afirmaţie care nu spune nimic, dar care permite să nu se scrie „luptă 
împotriva tulburărilor circulatorii periferice”, care este o alegaţie privind o 
boală, deci interzisă. Fabricantul prezintă un studiu pozitiv realizat pe 260 


de subiecți. Metodologia este excelentă (dublu orb, testat contra placebo, 
căutarea unei relaţii între doza administrată și efect etc.). Extractul reduce 
edemul și manifestările insuficienţei circulatorii în picior. Pare atoxic. 


Yam (extract) 


Mai este numit și ignamă sălbatică. Din tija sa se extrag două elemente 
active: diosgenina și dioscina. Aceste molecule sunt precursori ai 
hormonilor (progesteron, estrogeni, DHEA). Totuși, organismul uman nu 
posedă enzimele care ar permite transformarea lor în hormoni. Acesta este 
motivul pentru care există puţine șanse ca extractele de yam să aibă efectele 
menţionate: ușurare a tulburărilor legate de menopauză, prevenirea 
osteoporozei, amplificarea dorinţei sexuale la femei. 

Extractul de yam are puţine efecte nedorite: vărsături, tulburări gastro- 
intestinale. 


E Yohimbe (extract de scoarță) 


Scoarța de yohimbe conţine diverși alcaloizi, printre care yohimbina și 
raubazina. 

Extractele sunt utilizate în medicina tradiţională ca fortifianți, pentru 
ameliorarea performanței și ca afrodiziace. 

Experții europeni consideră că preparatele pe bază de yohimbe 
disponibile pe piaţă nu sunt corect descrise. Pe de altă parte, așa cum a 
subliniat Pierre Galtier la un congres (Paris, decembrie 2016) consacrat 
suplimentelor alimentare pe bază de plante, datele de toxicologie 
disponibile nu sunt suficiente pentru a trage concluzii asupra siguranţei lor. 


Zeaxantină 


Este vorba de un antioxidant (vezi p. 161) care, la fel ca luteina, e 
folositor în prevenirea îmbătrânirii oculare ce antrenează DMLV 
(degenerescența maculară legată de vârstă), boală tot mai răspândită din 
cauza creșterii în vârstă a populaţiei. 

Atenţie: o anchetă a DGCCREF a arătat că mai bine de 50% dintre 
suplimentele alimentare prezente pe piața franceză despre care se 
presupunea că au în compoziţie zeaxantină conţineau de fapt mezo- 
zeaxantină, cea de-a doua fiind apropiată de prima, dar mult mai ieftină, 
astfel că putea fi produsă la un preţ mai mic de anumiţi fabricanți (sau de 


furnizorii lor) necinstiți. Prezența mezo-zeaxantinei ar explica efectele 
nedorite cutanate (urticarii, eritem), observate la subiecţii care au utilizat 
suplimente alimentare pe bază de zeaxantină. 


Zinc 


Alimentele cele mai bogate în zinc sunt legumele uscate, fructele de 
mare, peștele, cerealele integrale și carnea. Anumite cereale conţin totuși 
mulți fitați care nu permit absorbţia intestinală a zincului. 

Zincul este un oligoelement cu un rol major în multiplicarea celulelor. 
În această calitate, intervine în procesele de cicatrizare, în imunitate, în 
creșterea și maturizarea sexuală. 

Virtuţi presupuse, ori eficacitate reală? 

Suplimentele alimentare cu zinc au fost propuse pentru a combate 
diverse afecţiuni: 

— Infecţiile, și în special gripa, sau ca supliment al unui tratament 
antibiotic; 

— Anorexia mentală, întrucât carenţa de zinc se manifestă prin 
dezgustul pentru mâncare; 

— Infertilitatea masculină, pentru că aceasta face ravagii în anumite 
regiuni din Iran sau Egipt, cunoscute pentru aporturile lor alimentare 
scăzute în zinc; 

— Oxidarea și îmbătrânirea, din cauza rolului său în mai multe etape 
ale proceselor oxidative; 

— Depresia. 

De fapt, eficacitatea acestor suplimente alimentare nu a fost 
demonstrată cu adevărat decât în caz de carenţă severă; aceasta este rară și 
se manifestă în anumite situații extreme: alimentaţie vegetariană sau foarte 
dezechilibrată, nutriție exclusiv intravenoasă în reanimare, tulburări 
digestive grave, anumite boli genetice. În afara acestor cazuri, nu există 
vreo dovadă a folosului unei suplimentări cu zinc. 

Mod de întrebuințare și precauţii de folosire 

Avem nevoie de aproximativ 10 mg de zinc pe zi, cantitate care ne este 
furnizată de o alimentație normal diversificată. Dacă aveţi impresia că 
puteţi beneficia de suplimente alimentare care să vă aducă zinc, citiți cu 
atenţie indicaţiile pentru a evita excesele. Nu depășiți un aport de 20 — 25 
mg pe zi, căci dincolo de această doză intervin efectele secundare: 


— Carenţă de cupru, deoarece zincul împiedică asimilarea sa 
digestivă; 

— Dureri abdominale și greţuri; pentru a le evita, luaţi-vă 
comprimatele de zinc la masă, nu între mese; 

— Accentuarea paradoxală a proceselor de oxidare, sursă potenţială 
de îmbătrânire, boli cardiovasculare și cancer: ca și în cazul altor 
antioxidanți, mai binele este dușmanul binelui și, în doză mare, molecula 
protectoare (în cazul acesta, zincul) devine periculoasă. 

Pe lângă anumite medicamente (Avazince, Rubozince), nenumărate 
suplimente alimentare conțin zinc, adesea în asociere (uleiuri de pește, 
extract de urzică...), și cu tot felul de alegații. 

Concluzie 

Suplimentele alimentare constituie un fapt social care răspunde unei 
cereri tot mai mari. Fiecare dintre noi se preocupă tot mai mult de forma în 
care se află, de siluetă și de sănătate. Cum populaţia dinţările occidentale 
îmbătrânește, iar persoanele în vârstă sunt mai bogate (sau mai puţin sărace) 
decât în trecut și vor să trăiască mai bine și mai mult, și ele constituie o ţintă 
privilegiată a negustorilor de visuri. 

În Statele Unite, între 40 și 68% din populaţie consumă suplimente 
alimentare, cel mai adesea cu multivitamine. Totuși, dacă judecăm lucrurile 
prin prevalența obezității în această ţară, această practică nu pare a fi 
asociată unei stări nutriţionale mai bune. 

De fapt, în spatele suplimentului alimentar se ascunde alicamentul, căci 
alegaţia privind boala (chiar dacă ea nu este pusă în evidenţă) este căutată 
de consumator, iar noua legislaţie europeană, care a introdus noţiunea de 
alegație privind sănătatea cu referire la prevenirea riscului de boală, 
complică și mai mult lucrurile. În realitate, o treime din persoanele care 
sună la un centru de tratare a otrăvirilor pentru un efect secundar legat de un 
supliment alimentar l-au consumat pentru a trata o boală. În plus, utilizarea 
de suplimente alimentare în scop curativ poate constitui o veritabilă 
pierdere de șansă pentru anumiţi bolnavi. 

Credibilitatea și siguranţa utilizării „alimentelor cu proprietăţi benefice 
pentru sănătate” se bazează pe responsabilitatea mai multor actori: 

— Industriașii cutezători care pun în aplicare studii experimentale și 
clinice, deși riscă să fie foarte repede copiaţi (nu este ușor să obţii 
brevete în acest domeniu); 


— Medicii, veritabili arbitri ai pieţei; 

— Sectoarele puterii publice, a căror responsabilitate este dublă: a 
agenţiilor (Anses în special) — de a defini beneficiile și riscurile; a 
administraţiei (DGCCRE) și a factorilor politici — de a le gestiona. 
Printre ţările dezvoltate, Franţa se bucură de un adevărat paradox 

nutrițional, cu rate de obezitate și de boli cardiovasculare mai scăzute decât 
în majoritatea celorlalte state. Asta se datorează desigur faptului că mesele 
noastre sunt structurate, diversificate și (dar nu neapărat) destul de 
echilibrate. 

Poziţia noastră este simplă: există suplimentele alimentare a căror 
utilizare nu trebuie recomandată decât celor care au într-adevăr nevoie și 
există medicamentele. Sperăm ca lectura acestei cărți să vă permită să faceţi 
alegeri bune. 


Testaţi-vă cunoștințele şi obţineţi calificativul „consumator 
mediu avizat”. 


1. O majoritate a suplimentelor nutriţionale destinate sportivilor de 
performanţă sunt contaminate cu produse dopante. Trebuie deci: 

a. Să nu faceţi sport 

b. Să nu consumaţi suplimente alimentare 

c. Să fiţi atenţi la proveniența produsului 

d. Să nu mergeţi să vă antrenați în Statele Unite 

2. Un prebiotic este: 

a. Precursorul unui probiotic, care este el însuși susținătorul unui 
biotic 

b. O formă preistorică de biotic 

c. Elementul-cheie al unei interfețe om-mașină 

d. O substanţă care participă la menţinerea echilibrului intestinal 

3. Nu există o vitamină care se numește vitamina J, întrucât: 

a. Cel care a descoperit vitamina K era superstițios (J îi purta ghinion 
și deci a sărit o literă) 

b. Numele vitaminelor nu au fost alese în ordine alfabetică 

c. Numele este protejat pe Internet 

d. Este același lucru cu vitamina C 


Glosar 


Afssa”“: Agenţia franceză de siguranţă sanitară a alimentelor 
(gestionează suplimentele alimentare). Devenită Anses. 

Afssaps: Agenţia franceză de siguranţă sanitară a produselor de 
sănătate (gestionează medicamentele). Devenită ANSM. 

Alicament: Este vorba despre un aliment sau un nutriment prezentat 
ca având proprietăţi curative în bolile umane. 

AMM: Autorizare de comercializare. Indispensabilă pentru un 
medicament. 

Aport nutriţional recomandat (ANR, fr. ANC): Este egal cu 
nevoia nutrițională medie, măsurată pe un grup de indivizi, la care se 
adaugă o marjă de siguranţă statistică pentru a lua în considerare 
variabilitatea de la un individ la altul și pentru a permite acoperirea 
nevoilor majorităţii populaţiei. 

Antioxidant: Substanţă capabilă să neutralizeze sau să reducă 
daunele provocate de radicalii liberi, molecule responsabile de oxidarea 
celulelor în organism. Radicalii liberi sunt responsabili pentru 
îmbătrânirea celulară. 

Anses: Agenţia naţională de siguranţă sanitară a alimentaţiei, 
mediului și muncii. 

ANSM: Agenţia naţională de siguranţă sanitară a medicamentelor și 
a produselor de sănătate. 

DADAP: Produse alimentare destinate unei alimentaţii anume. 
Odinioară numite ADDFMS: alimente dietetice destinate unor scopuri 
medicale speciale. Aceste produse au propria lor reglementare. 

DGCCRE: Direcţia generală a concurenţei, consumului și 
represiunii fraudelor (59, boulevard Vincent-Auriol, 75703 Paris Cedex 
13). 

Dublu orb: Este vorba despre un studiu în care nici 
experimentatorii, nici participanții nu știu ce este administrat (placebo, 
produs de referință, produs de testat). Natura tratamentului primit este 
înscrisă într-un plic sigilat care nu este deschis decât odată ce studiul s-a 
terminat. Lucrul acesta e necesar pentru a evita falsificarea rezultatelor 
studiului, mai ales când parametrul evaluat este de natură subiectivă. 


EFSA (fr. AESA): European Food Safety Authority. Emite un aviz 
despre suplimentele alimentare. Cel care decide este Consiliul Europei. 

EMA: Agenţia europeană a medicamentului. 

FDA: Food and Drug Administration (Statele Unite). 

Fito Din grecescul phytos „plantă” Compuși naturali care se găsesc 
în legume și în fructe; de exemplu, fitosteroli, fitoestrogeni. 

HAS: Înalta Autoritate de sănătate (Franţa). 

Medicament prin prezentare: Orice substanţă sau compoziţie 
prezentată ca având proprietăţi curative sau preventive ale bolilor 
umane, fie că numitele proprietăţi există sau nu. 

Medicament prin funcţie: Orice produs administrat omului în 

Meta-analiză: Un studiu dat nu conţine, în general, suficienţi 
subiecți pentru a obţine rezultate asupra unor parametri clinici generali 
(infecţii, mortalitate...). Sinteza rezultatelor obținute în cursul tuturor 
studiilor despre subiect este o meta-analiză. Fa conferă puterea statistică 
necesară stabilirii de concluzii. 

Monopol farmaceutic. Se referă la: 

— Fabricarea de medicamente: instituţie farmaceutică; 

— Distribuirea de medicamente: laborator farmaceutic. 

NIH: Naţional Institutes of Health (Statele Unite). 

PHRC: Program spitalicesc de cercetare clinică. 

Placebo: Produs care nu conţine nicio substanţă activă. 


Bibliografie generală 


Comillier Y. Şi colab., Le Guide des compléments alimentaires, Vidal, 
Paris, 2008. 

Debre P, L'Homme microbiotique, Odile Jacob, Paris, 2015. 

De Reynal B., Ouvrez l cil avant d'ouvrir la bouche, Robert Laffont, 
Paris, 2016. 

Enders G., Le Charme discret de l'intestin, Actes Sud, Arles, 2015. 

Guilland L.—C., La Vitamine D., Lavoisier Médecine Sciences, Paris, 
2015. 

Martin A. (coord.), Apports nutritionnels conseilles pour la population 
francaise, 'Tec & Doc, Paris, 2001. 


Pocobelli G., Kristal A.R., Patterson R.E., Potter J.D., Lampe J.W., 
Kolar A. Şi colab., „Total mortality risk în relation to use of less-common 
dietary supplements”, Am. J. Clin. Nutr., 2010, 91, pp. 1791 — 1800. 

Uniunea Europeană, regulament (CE) nr. 1925/2006 al Parlamentului 
European și al Consiliului din 20 decembrie 2006 privitor la adaosul de 
vitamine, de minerale și de alte substanțe în produsele alimentare, 2006, 
L.404/26 — 38. 

Vasson M.P., Compléments alimentaires: les clés pour les conseiller à 
l'officine, Le Moniteur Editions, Paris, 2015. 


Indice 


Valabil la cartea tipărită 

Accident vascular cerebral: 32, 176, 177, 193, 219, 275 

Acerolă: 265, 269 

Acetogenine: 137 — 138 

Acid 

— Acizi grași polinesaturaţi n-3: 225 

— Aminoacid cu lanţ ramificat: 50, 140 — 141 

— Ascorbic: 265 

— Gama-linolenic: 24, 28, 229 

— Linoleic conjugat (CIA): 29, 163 — 164 

Apoi: 144 — 145 

Afssa (Agenția franceză de siguranță sanitară a alimentelor): 59, 67 — 
68, 164, 211, 223, 254 

Afssaps (Agenția franceză de siguranță sanitară a produselor de 
sănătate): 40, 117, 122 

Alanină: 148 

Alcaloizi: 120, 137, 141, 149, 159, 175, 206, 219, 276 

Alegaţii: 32, 56, 62 — 37, 76 — 77, 8182, 87, 96 — 97, 105, 123, 125, 
129, 136, 138, 144 — 145, 147, 156, 160, 163 — 164, 170, 188 

Alfa-tocoferol: 114, 274 — 275 

Algă: 29, 75, 82, 138 — 140, 249, 264 

— Brună: 55, 139, 195 

Alginat: 138, 179 

Alicament: 56, 59 — 60, 70 


Aliment funcţional: 60, 70 

Aliment sănătos pentru sănătate: 56, 114 

Aloe: 128, 140, 208 

Alzheimer: 17, 31, 124, 150, 154, 170, 191, 195, 199, 210, 216, 267, 
269, 274 

Ananas: 38, 43, 46, 149, 221 

Anemie: 17, 25, 35, 52, 159, 180, 264, 269 

Anghinare: 33, 38, 141 

Antiagregant plachetar: 199 

Anticoagulante: 126, 162, 166 Anticolesterol: 250 Antiinflamator: 40, 
112, 145, 170, 177, 190 — 191, 198, 203, 210, 219, 233, 242, 274 

Antioxidant: 31, 39, 41, 51 — 52, 54 — 55, 91, 96, 104, 113 — 115, 
141 — 147, 149, 155 — 158, 162, 164 — 165, 170 — 171, 177, 189, 190 
— 191, 199, 201, 203, 210, 218 — 219, 230, 241, 245 — 246, 251, 254 — 
255, 266 — 268, 274, 277 — 278 

Antocienină: 142, 145, 190, 202, 230, 256 — 257, 275 

Apigenină: 191 

Aport nutrițional recomandat (ANR): 39, 41, 51, 61 — 62, 181, 221, 
228, 238, 259, 264 

Aporturi zilnice recomandate (AZR): 39, 62, 144, 155, 273 

Argan: 29, 145 

Arginină: 29, 48, 85 — 86, 101, 104 — 105, 146 — 147, 162, 210 

Aristolochic (acid): 147 

Armurariu: 33, 147 

Aronia: 147 

Artere: 32, 189, 199, 226, 244, 256 — 257, 274 

Articulaţii: 32, 43, 76, 203 — 204, 244 

Artroză: 25, 32, 198, 204, 226, 244 

Ascorbic (acid): 265 

Aspirină: 28, 76, 98, 126, 198 

Astaxantină: 147 

Ateroscleroză: 54, 58, 65, 94, 191, 217, 236, 253, 256 — 257, 262, 274 

ATP: 148, 167 

Autism: 226 

Autoritatea europeană de securitate a alimentelor (EFSA): 65, 208 — 
209, 223, 236, 239, 246, 248 


Bacopa: 37, 148 

Baobab: 148 

Băuturi energizante: 85, 149, 162, 254 

Benzodiazepine: 120 — 121 

Betacaroten: 28, 31, 118, 143, 155 — 156, 189, 219, 249 

Beta-D-glicani: 247 

Betaină: 148 

Bifidobacterii: 213, 232, 234 — 235 

Bilobalidă: 199 

Biodisponibilitate: 103, 115, 151, 171, 186, 192 

Biotină: 45, 264 

Boli cardiovasculare: 17, 22, 71 — 72, 107, 115, 142 — 143, 154 — 
155, 157, 163, 165, 183, 185, 191, 193, 217, 219 — 220, 236, 242, 259 — 
260, 265, 267, 271, 278 

Boswelia: 32 

Broccoli: 130, 142, 172, 202 — 203 

Bromelaină: 32 — 33, 149 

Bufeuri: 48, 183, 186 

Busuiocul cerbilor: 149 

Cacao: 176, 190 

Cactus (extract de): 38 

Cafeină: 29, 37 — 39, 51, 53, 92, 99, 102, 120 — 121, 149 — 151, 175. 

197, 206 — 207, 249 

Calciferol: 269 

Calciu: 22, 24, 28 — 29, 47, 52, 61, 63 — 64, 80, 84, 126, 139, 148. 

151 — 153, 161, 181, 195, 270 — 273 

— Şi vitamina D: 35, 47, 52. 

152 — 153, 270 — 273 

Calcul renal: 118, 152, 224, 247, 251, 268, 273 

Campesterol: 187 

Cancer: 17, 44, 55, 68, 80, 95, 105, 114, 117, 123 — 125, 137, 142 — 
143, 152, 155, 157 — 158, 163, 170 — 172, 177, 183 — 184, 191, 193. 

198, 201 — 202, 209, 225, 237, 242, 245, 247, 255 — 256, 259 — 260, 
262, 267 — 268, 271, 275, 278 

— Colorectal: 55, 193 — 194, 231, 238 

— Al vezicii urinare: 238 


— Al colonului: 114, 193, 237, 256, 271 — 272 

— Pulmonar: 118, 155, 260, 264 

— De sân: 114, 117, 125, 152, 172, 180, 183 — 184, 186, 202, 227, 271 

Carnitină: 29, 50, 120, 153 — 155, 268 Caroten (v. Şi Betacaroten): 155 

Carotenoizi: 29, 41, 43, 46, 142 — 143, 147, 155 — 156, 189, 217 — 
218, 236, 243, 260 

Casozepină: 156 

Cataractă: 217 — 218, 267, 274 

Catechine: 29, 46, 61, 156 — 158, 177, 190 

Ceai: 38, 60 — 61, 142, 149, 157 — 159, 176 — 178, 190, 199, 206 — 
207, 221 

— Extract: 157, 159, 177 — negru: 156 — 158, 177 — verde: 29, 33, 
38, 46, 156 — 159, 190 

Celastrol: 156 — 157 

Celulită: 38, 43, 46 

Centenari: 53 

Cetonă de zmeură: 159 

C-fitocianină: 250 

Chefir 234 

Chitosan: 29, 33, 38, 160 — 161 Cianidină: 145 

Cicatrizare: 41, 112, 130, 146, 149, 231, 269, 277 

Ciocolată: 39 — 40, 142, 146, 176 — 177, 190, 220, 242 

Cisteină: 29, 45, 161, 224 Citrulină: 29, 54, 161 — 163 Ciulinul laptelui 
vezi Armurariu CIA vezi Acid linoleic conjugat Cobalamină: 264 

Coenzima Q: 24, 29, 53, 97, 115, 120, 164 — 165 

Colagen: 42, 166, 203, 266, 269 

Colesterol: 33, 71 — 72, 106, 126, 145, 157 — 158, 161, 165, 172, 174, 
179, 185, 187 — 189, 208, 213, 216, 225, 232, 236 — 237, 242, 250, 256, 
262, 274 

— LDL: 32, 161, 177, 185, 188, 208, 250, 256, 274 

Colină: 29, 216 

Comunitatea Europeană: 60, 99, 129 

Condroitină: 32, 203 — 204 

Constipaţie: 179, 181, 209, 213, 234 — 236 

Consumator mediu avizat: 26, 72, 101, 115, 281 

Corossol: 137 


Corticoizi: 131 

Creatină: 29, 50, 87, 120, 146, 167 — 168 

Creier: 34, 141, 142, 157 — 158, 188, 194, 199, 206, 210, 221, 226 — 
227, 229, 242 — 243, 254, 261, 263. 

267, 271 

Crom: 28, 38, 47, 120, 160, 168 — 169, 173, 197, 258 

Cumestani: 182 

Cupru: 47, 54, 118, 181, 204, 243, 259, 268, 278 

Curcumină: 29, 32, 169 — 171, 177 

Curtea Europeană a Drepturilor Omului: 96 

Daidzeină: 177, 182, 191, 212 

Danacole: 70 — 71, 73 

Degenerescență maculară și DMLV: 54, 177, 218, 253, 274, 277 

Delfinidină: 190 

Depresie: 49, 102, 211, 227, 244, 262, 277 

Desmodium: 33, 171 

DHA: 172, 225 — 228, 230 

DHEA (dehidroepiandrosteron): 28, 75, 80, 88, 112, 115 — 117, 17, 
233, 276 

Diabet: 22, 39, 54 — 55, 94, 107, 117, 158, 168 — 170, 190 — 191, 
201 — 202, 232, 240, 242, 244 — 247, 254, 257, 262, 271 — 272 

Diaree: 124, 130, 146, 148, 154, 161, 169, 171, 175, 179, 181, 195, 202, 
205, 214, 218, 221, 224, 231232, 234 — 235, 239, 243, 262. 

268, 275 

— A sugarului: 234 Diferuloilmetan: 170 

Digestie: 22, 33, 65, 104, 141, 148 — 149, 170 — 171, 173, 179, 19%, 
231, 240, 252, 254 

Diindolilmetan 3, 3: 172 

Dioscină: 276 

Diosgenină: 187, 276 

Diuretice: 120 — 121, 231 

Dopaj: 119, 150 

Dovleac: 29, 173 

Drojdie de bere 173, 182, 235, 262 

Drojdie roșie de orez 33, 84, 173 — 175 

Echinacea: 34, 215 


Edem: 217, 222, 240, 263, 276 

Efedrină: 38, 120, 168, 175 

Eleutherococ (Ginseng siberian): 175 

E.mbolie pulmonară: 177 

EPA: 225 — 228, 230 

Ephedra: 175, 248 

Epigalocatechina — (3) — galat: 157 — 158, 176 

Equol: 186 

Estrogeni: 42, 45, 47, 183 — 184, 186, 202, 276 

Evidence-based. 103 

Facultate de Farmacie: 63, 128 

Facultăţi de medicină: 92 — 93 

Făt: 187, 229 

Febrifugină: 176 

Fenilefrină: 248 

Fenoli: 169, 176, 197 

Fibre: 38, 82, 139, 143, 178 — 179, 181, 185, 195, 213, 232, 246 

Ficat de cod: 16, 228, 269, 273 

Ficat, rinichi de animal: 95, 168, 228, 260, 262, 264, 269 

Fier: 17, 28 — 29, 34 — 35, 46, 50, 52, 64, 84, 102, 118, 126, 159, 176, 
179 — 181, 192, 241, 249, 251, 268 — 269 

Fitoestrogeni: 29, 42, 47, 173, 177, 182 — 187, 208, 212, 284 

Fitostanoli: 187 

Fitosteroli: 29, 33, 71 — 73, 86, 115, 173, 187 — 189, 284 

Flavonoide: 24, 33, 37, 60 — 61, 142, 176, 190 — 192, 195, 199, 206, 
208, 212, 241, 276 

Flavonoli: 142, 176 — 177, 190, 241 

— Complecși: 177 

Flavonone: 182 

Floarea-soarelui: 187, 229, 261, 275 

Folaţi: 22, 28, 31, 34 — 35, 55, 192 — 193, 264 

Food and Drug Administration (FDA): 58, 80, 138, 171, 251, 258, 284 

Fosfatidilserină: 29, 194 

Fosfor: 195 

Fractură: 52, 120, 152, 183 — 184, 260, 270 — 273 

Fructane: 232 


Fructe de mare: 161, 220, 231, 277 

Fructe: 29, 51, 94 — 95, 98, 115, 142 — 145, 151, 155, 164, 176 — 
178, 182, 190, 192, 208, 217, 220 — 221, 231 — 232, 242, 259, 263 — 
268, 274, 284 

Fructo-oligozaharide: 178, 232, 248 

Fucus: 29, 195 

Funcţional foods! 56 

Galactomanan: 244 

Galacto-oligozaharide: 178, 232 

Galanga: 195 — 196 

Gama-hidroxibutirat (GHB): 196, 209 

Garcinia cambodgia?. 29, 39, 160, 196 — 197 

Gălbenuș de ou: 168, 216, 269 

Genisteină: 177, 182, 186, 191 

Ghimbir: 29, 52, 75, 169, 195, 197 — 198 

Gingerol: 197 

Ginkgo biloba: 29, 37, 120, 126, 199 — 200, 258 

Ginseng: 29, 48, 53, 75, 89, 120, 130, 175, 201 — 202, 219, 250 

Ginsenozide: 201 — 202 

Glucorafanină: 202 — 203 

Glucozamină: 24, 29, 32, 43, 46, 203 — 205, 224 

Glucozinolat: 130, 142, 203 Glutamat: 205 

Glutamină: 29, 50, 52, 80, 120, 205 — 206, 210 

Grepfrut: 16, 94, 176, 206, 208, 217 

Gripă: 62, 267, 277 

Guarana: 29, 38, 43, 46, 53, 75, 149 — 151, 206 — 207 

Guggul: 111 — 112, 207 

Gumă de guar: 179, 232 

Gușă tiroidiană: 17 

Hamel: 48 — 49, 182, 186 — 187, 208 

Harpagophytum: 32, 128 

Hemoragie cerebrală: 229 

Heptaminol: 200 

Hesperidină: 37, 208 

Hidroxiantracenici (derivați): 128, 131, 140, 208 — 209 

Hidroxi-beta-metilbutirat (HMB): 120, 209 — 210 


Hidroxicitric (acid): 196 

Hidroxi-izoleucină: 244 

Hidroxitirozol: 210 

Lăptișor de matcă: 29, 214 — 215, 250 Lecitină: 24, 216 

Legume: 29, 38, 51, 94 — 95, 107, 115, 119, 142 — 145, 155, 164, 172, 
176 — 179, 182, 190, 195, 202, 217, 220 — 221, 231 — 232, 259, 264 — 

Magneziu: 22, 28, 38 — 40, 42, 46, 49 — 50, 52, 126, 139, 161, 204, 

Portocală: 16, 43, 94, 142, 208, 248, 265 — 266, 269 

Tetanie vezi Spasmofilie 

Tiamină: 261 

Zinc: 24, 28, 38 — 39, 458, 51, 53 — 54, 80, 83, 102, 120, 124, 139, 

Observaţii 


[-1] 


Fruct tropical mare, cărnos, dulce și frumos mirositor (n. tr.). 


ea] 


Studiul medicamentelor de origine vegetală şi animală (n. tr.). 


[e3] 
La Vérité sur les compléments alimentaires (Adevărul despre suplimentele 
alimentare), Odile Jacob, Paris, 2010 (n. a.). 


[=a] 


Numit la noi și „untură de pește“ (n. tr.). 


[e5] 
„în jurul“ (peri-) menopauzei: perioada de tranziție care precedă menopauza și 
care se manifestă, în medie, pe la 40 de ani (n. tr.). 


[-6] 
Acronim pentru Le Centre de recherche pour l'étude et l'observation des 
conditions de vie (Centrul de cercetare pentru studiul și observarea condiţiilor de 
viaţă) (n. tr.). 


[=7] 

Magazin în care se vând produse destinate menţinerii igienei și sănătăţii, dar care 
nu sunt medicamente: articole și aparate pentru igiena buco-dentară și corporală, 
plante medicinale și produse derivate, uleiuri esenţiale, produse dietetice, produse de 
puericultură, produse pentru aplicarea și întreţinerea lentilelor de contact, produse 
cosmetice și de îngrijire corporală, dispozitive medicale etc. (n. tr.). 


[=B] 
Acronim pentru Centre Hospitalier Universitaire (Centrul Spitalicesc Universitar) 
(n. tr.). 


[91 
Agence française de sécurité sanitaire des produits de santé (Agenţia franceză de 
siguranţă sanitară a produselor pentru sănătate), devenită în 2012 ANSM, Agence 
nationale de sécurité du medicament et des produits de santé (Agenţia naţională de 
siguranță a medicamentului și a produselor pentru sănătate) (n. tr.). 


[ — 10] 


După modelul baby-boomers în fr. papy înseamnă, în limbaj familiar, bunic (n. tr.). 


[e11] 


Abreviere pentru „degenerescență maculară legată de vârstă“ (n. tr.). 


[+12] 


Joc de cuvinte: entretien înseamnă „întreţinere, îngrijire“, dar și „conversaţie, 
discuţie“ (n. tr.). 


[-13] 


Arhipelag britanic situat în vestul Mării Caraibilor, unul dintre cele mai importante 
centre financiare de pe glob (n. tr.). 


[+14] 
Vezi în această privinţă lucrarea remarcabilă a lui R.-V. Joule și J.-L. Beauvois, 
Petit traite de manipulation à l'usage des honnêtes gens, Presses universitaires de 
Grenoble, 2002 (n. a.). [V. trad. rom.: Mic tratat de manipulare pentru uzul oamenilor 
cinstiți, Polirom, lași, 2016 - n. tr.] 


[+15] 
Reţea de difuzare a presei în apropierea mijloacelor de transport în comun (staţii 
de metrou, gări, aeroporturi). Firma „Relais H“ a fost înființată în 1984, iar din 2000 se 
numește „RELAY“ (n. tr.). 


[| — 16] 
în original, sciences du vivant. Termenul desemnează studiul generalist și 
interdisciplinar al biologiei în corelaţie cu alte discipline din domeniul științelor exacte 
(matematică, fizică, informatică, chimie), dar și cu științele sociale (n. tr.). 


[e 1.7] 


Comună din departamentul Yonne, situată la 100 km de Paris (n. tr.). 


| — 18] 
Abreviere pentru „brevet de tehnician superior“, titlu care se poate obţine la 
capătul a doi ani de formare, după finalizarea studiilor secundare (diploma de BAC 
fiind condiţie necesară și obligatorie la înscriere) (n. tr.). 


[| — 19] 
Adică s-ar fi impus decupajul populaţiei studiate în subgrupe mai omogene, în 
funcţie de vârstă și de sex, de exemplu (n. a.). 


[20] 


Turul Italiei la ciclism (n. îr.). 


[21] 
Echivalare pentru perlimpinpin. Expresia poudre de perlimpinpin desemnează „un 
medicament fără virtuţi terapeutice“ și, prin extensie de sens, „un lucru fără valoare“ 
(n. tr.). 


[22| 
Legea HPST (hôpital, patients, santé, territoires) a fost promulgată în 2009; 
vizează reorganizarea teritorială și modernizarea sistemului public de sănătate din 
Franţa (n. tr). 


[ie 23] 


Cunoscători și negustori de plante (n. tr.). 


[ 24] 
Joc de cuvinte: mille-feuille desemnează în franceză atât o plantă medicinală 
(coada-șoricehilui), cât și o prăjitură (creată pe vremea lui Napoleon și alcătuită din 
multe foi între care sunt puse straturi de cremă) (n. tr.). 


[<25] 
Partea lichidă, galben-verzuie a laptelui, care se separă după coagularea lui când 
se prepară brânza (după DEX) (n. tr.). 


[26| 


Totalitatea microorganismelor din intestin; se folosesc cu același sens și termenii 
„Microbiotă“ sau „floră“ intestinală (n. tr.). 


[27] 
Specie de plantă agăţătoare ornamentală. în românește i se mai spune și mărul- 
lupului (n. tr.). 


| —28] 
Obiect de mici dimensiuni, de diferite forme (de exemplu o bandă care se putea purta ca 


brățară), alcătuit din fire multicolore împletite şi folosit ca fetiş, la modă în anii 1960 - după 
Lexiglos (n. tr. ). 


[+29] 
Aliment natural tradițional în Orientul îndepărtat, cu boabe de soia, apă și produse 
de coagulare în compoziţie, procesul de închegare fiind similar celui al brânzeturilor 
(n. tr.). 


| — 30] 
Substanţă denumită după Engelbert Kaempfer, naturalist german din secolul XVII 
(n. tr.). 


[31] 
Turista (diareea călătorului) - stare de disconfort provocată de schimbările la care 
este supus organismul în timpul unei călătorii lungi, cauza fiind bacteriile din apă și 
alimente (n. tr.). 


[32] 
După DEX: ceea ce rămâne în urma stoarcerii fructelor, mai ales a strugurilor sau 
a sfeclei de zahăr. De la a tescui. 


[| — 33] 


Adică la persoanele care au suferit deja de boala în cauză (n. a.). 


| — 34] 
Am păstrat peste tot abrevierile din original, multe doar cu majusculă iniţială (n. 
tr.). 


